
JIE RANGĖSI VIRŠ LAUKYMĖS, PAKIBĘ DRĖGNAME 
ir sunkiame lyg šlapia vilna ore. Jų neapykanta smelkėsi 
pro rūko gyvates, slystančias pažeme. Jie atėjo jo šią 
karščiu alsuojančią naktį. 

Jie geidė jo mirties. 

Taigi jis luktelėjo, kol dūmai prasiskverbė pro 
mišką, pakilo aukštai į tuščią dangų virš upelio, apjuosė 
tankmę, kurioje iš baimės gūžėsi smulkūs gyvūnėliai. 
Juos gąsdino sklindantis kvapas. 

Pragaro dūmų kvapas. 

Aną su jos įsčiose bręstančiomis gyvybėmis jis jau 
anksčiau išsiuntė ten, kur saugu. Ji neverkė, prisiminė 
jis dabar, barstydamas pasirinktas žoleles į vandenį. Jo 
Ana neverkia. Tačiau jos veide atsispindėjo sielvartas. 
Sielvartą jis įžvelgė ir giliose tamsiose akyse, kurias 
mylėjo visą šį gyvenimą, taip pat ir per visus ankstes- 
nius gyvenimus. 

Jai gims trys vaikai, ji juos augins ir mokys. O kai 
ateis laikas, iš šių vaikų gims dar trys vaikai. 

Sūnūs paveldės visą jo turimą jėgą. Pirmasis jų 
riksmas pasigirs po atlikto šios nakties darbo. Jis rizi- 
kavo viskuo, ką turi, viskuo, kuo jis pats yra, kad galėtų 
jiems palikti visus reikalingus įrankius ir ginklus. 


8 NORA ROBERTS 


Savo palikimą jiems perduos krauju, širdimi, vi- 
zijomis. 

Šią paskutinę valandą jis padarys viską, kad jiems 
perduotų tai, kas padės nešti sūnums skirtą naštą, išlik- 
ti teisingiems ir įžvalgiems. Kas padės jiems pamatyti 
savo likimą. 

Jo balsas buvo stiprus ir aiškus, kai jis tarė žodžius 
vėjui ir vandeniui, žemei ir ugniai. Židinyje traškėjo 
liepsnos. Dubenyje virpėjo vanduo. 

Ant audeklo skiautės jis padėjo heliotropą. Jo 
tamsus žalumas buvo gausiai nubarstytas raudonais 
taškais. Labai brangino šį akmenį, kaip ir kiti prieš jį. 
Garbino jį. O dabar siekė pripildyti jį galios taip, kaip 
puodukas pripildomas vandens. 

Taigi jo kūnas drebėjo ir prakaitavo, kol nusilpo, o 
akmenį apgaubė šviesos aureolė. 

— Aukoju jį jums, — murmėjo jis, — sūnų sūnūs. 
Trims vieno kūno dalims. Tikėjimą, viltį, tiesą, kurie 
susijungia į vieną, tamsą nugalinčią šviesą. O štai mano 
priesaika. Prisiekiu, kad nenurimsiu, kol neįvykdysiu 
to, kas man lemta likimo. 

Aštriu trumpu durklu jis perrėžė delną. Jo kraujas 
ėmė lašėti ant akmens, į vandenį ir į ugnį. 

— Mano kraujo kraujau, aš būsiu čia tol, kol ateisit 
manęs, kol išliesit ant pasaulio tai, kas turi būti išlieta. 
Tepadeda jums Dievai. 

Nepaisant tikslo, akimirksnį jį apėmė sielvartas. 
Sielvartas ne dėl gyvenimo, byrančio lyg smiltys smėlio 
laikrodyje. Mirties jis nebijojo. Nebijojo ir viso kito, 
kas jo netrukus laukė. Sielvartavo dėl to, kad šiame 
gyvenime jo lūpos daugiau neprisilies Anos lūpų. Ne- 
bepamatys gimstančių nei savo vaikų, nei vaikaičių. 

Sielvartavo, kad negali sustabdyti artėjančios kančios, 
kaip ir anksčiau negalėjo to padaryti. Buvusiuose gy- 
venimuose. 

Suvokė, kad nėra net instrumentas, o tik indas, 
pripildomas ir ištuštinamas Dievų valia. 

Nuvargintas darbo, nuliūdintas netekties, stovėjo 
prie didžiojo akmens, pasirengęs pasitikti savo likimą. 

Likimas atėjo pavidalu vyro kūno, kuris greičiau 
buvo ne kūnas, o tik kiautas. Kaip ir jo paties kūnas 
tebuvo kiautas. Vyro vardas buvo Lozorius Ivisas. Jis 
buvo tikinčiųjų vyresnysis. Įsikūrė šios provincijos ne- 
apgyventose vietose, kai kartu su savo pasekėjais atsi- 
skyrė nuo Naujosios Anglijos puritonų. 

Tiriamu žvilgsniu jis žvelgė į vyrus ir į tą, kuris 
nebuvo vyras. Štai tie, galvojo jis, atvykusieji į naująjį 
pasaulį ieškoti religinės laisvės, dabar persekioja ir 
naikina visus, kurie nenori eiti jų vieninteliu siauru 
taku. 

— Tu esi Gilas Dentas. 

— Esu šiuo laikmečiu ir šioje vietoje. 

Lozorius Tvisas žengė žingsnį pirmyn. Kaip ti- 
kinčiųjų vyresnysis jis buvo apsirengęs oficialioms pro- 
goms skirtais juodais drabužiais. Jo aukšta plačiakraštė 
skrybėlė dengė veidą. Bet Gilas matė jo akis, o tose 
akyse demoną. 

— Gilai Dentai, judu su moterimi, vardu Ana 
Hokins, esate kaltinami raganavimu ir bendravimu su 
piktosiomis dvasiomis. 

— Kas mus kaltina? 

— Atveskite čia merginą! — paliepė Lozorius. 

Merginą už parankių atitempė du vyrai. Ji buvo 
liekna, maždaug šešių pėdų ir dešimties colių aukščio. 

Jos veidas iš baimės buvo išblyškęs lyg vaškas. Akys 
taip pat buvo persmelktos baimės. Plaukai trumpai 
nurėžti žirklėmis. 

— Estera Dy/l, pasakykite, ar tai yra jus suvedžio- 
jęs raganius? 

— Jis ir ta, kurią jis vadina žmona, sučiupo 
mane, — mergina kalbėjo lyg transo būsenos. — Jie 
nuodėmingai elgėsi su mano kūnu. Atskrido prie mano 
lango kranklių pavidalu ir naktį įsigavo į kambarį. Už- 
kimšo man gerklę, kad negalėčiau šaukti. 

— Vaikeli, — švelniai kreipėsi į ją Gilas, — o ką 
tau padarė? 

Baimės kupinos merginos akys žvelgė kiaurai per jį. 

— Jie kreipėsi į šėtoną lyg į savo Dievą, ir auko- 
dami jam gaidį perpjovė šiam gerklę. Paskui išgėrė jo 
kraują. Vėliau tuo krauju ištepliojo mane. Negalėjau 
apsiginti. 

— Estera Dyl, ar tu nepripažįsti šėtono? 

— Žinoma, nepripažįstu. 

— Estera Dyl, ar tu teigi, kad Gilas Dentas ir 
Ana Hokins yra raganiai ir eretikai? 

— Taip, — iš jos akių pasipylė ašaros. — Kaltinu 
juos ir maldauju Dievo, kad mane išgelbėtų. Prašau 
Dievo, kad man atleistų. 

— Jis atleis, — sušnibždėjo Gilas. — Tu nekalta. 

— Kur yra ta moteris, Ana Hokins? — pareikala- 
vo atsakymo Lozorius. 

Gilas pažvelgė į jį savo skaidriomis pilkomis 
akimis: 

— Jūs jos nerasite. 

— Pasitraukite. Aš įžengsiu į šiuos velnio namus. 


— Ten jos nerasite, — pakartojo Gilas. Akimirką 

jis žvelgė į vyrus ir saujelę moterų, stovinčių jo lauky- 
mėje. 

Jų akyse pastebėjo ne tik mirties šešėlį, bet ir mir- 
ties troškulį. Štai kur demoniška jėga. Štai kur demono 
darbai. 

Tik Esteros akyse Gilas matė baimę ar gailestį. 
Taigi jis tuo pasinaudojo ir mintyse įsakė jai — Žė4/ 

Pamatė, kaip ji krūptelėjo, ir žingtelėjo žingsnį 
atgal. Tuomet atsigręžė į Lozorių ir tarė: 

— Mes esame pažįstami. Paleisk juos visus ir 
viską išspręsime tarpusavyje. 

Pamatė kažką raudona blykstelint Lozoriaus akyse. 

— Tau galas. Sudeginkit raganių! — sušuko Lozo- 
rius. — Sudeginkit velnio namus ir viską, kas juose yra! 

Jie priartėjo prie Dento su deglais ir kuokomis. 
Gilas pajuto stiprius smūgius ir neapykantos įsiūtį — 
aštriausią demono ginklą. 

Jie parklupdė jį, o jo trobelė paskendo liepsnose ir 
dūmuose. Galvoje aidėjo beprotiški riksmai. 

Sutelkęs paskutines jėgas, mėgino pasiekti vyre 
tūnantį demoną, raudonai įrėminusį jo tamsias akis, 
besimaitinančias neapykanta, baime, smurtu. Jautė, 
kaip demonas piktdžiugauja ir kelia galvą, visiškai įsi- 
tikinęs savo pergale ir mėgaudamasis būsima puota. 

Ir Gilas per besiplaikstančius dūmus visą energiją 
nukreipė į demoną. Išgirdo, kaip šis sustaugė iš įsiūčio 
ir skausmo, kai liepsnos apėmė jo kūną. Laikėsi prisi- 
glaudęs prie jo taip tvirtai, kaip laikosi meilužiai, kol 
juos visus prarijo liepsna. 

Ugnis plito, savo kelyje naikindama visa, kas gyva 
laukymėje. 

Liepsna degė visą dieną ir nakų lyg pragaro gelmė. 

Hokinso Slėnis, Merilendas 1987 m. liepos 6 d. 


GRAŽIOJE DAILAUS NAMO VIRTUVĖJE MALONIOJOJE 
gatvėje Kalebas Hokinsas stengėsi neprieštarauti, kai 
jo mama krovė į kuprinę, jos manymu, reikalingiausius 
daiktus iškylai. 

Mamos nuomone, dešimtmečiui berniukui buvo 
būtini švieži vaisiai, naminiai avižiniai sausainiai (jie iš 
tikro neblogi), pustuzinis kietai virtų kiaušinių, Ri/z 
trapučiai, kuriuos ji pertepė Ji/ riešutiniu sviestu, salie- 
rų stiebai bei žalios morkytės (fe!) ir sotūs sumuštiniai 
su kumpiu bei sūriu. 

Taip pat ji kuprinėn įdėjo termosą limonado, 
popierinių servetėlių ir įbruko dvi dėžutes vaisinių 
pyragėlių pusryčiams. 

— Mamyte, mes nebadausime ten, — skundėsi jis 
mamai, stovinčiai prieš atidarytą bufetą ir svarstančiai, 
ką dar įkišus į kuprinę, — juk gyvensime Fokso kieme 
už namo. 

Tai buvo melas ir nuo jo kažkaip skaudėjo liežuvį. 
Bet jei pasakys tiesą, mama jo niekur neišleis. O juk 
jam jau dešimt metų. Arba tiek sueis rytoj. 

Franė Hokins įsirėmė rankomis į šonus. Ji buvo 
daili, patraukli blondinė mėlynomis akimis ir stilinga 
ilgalaike šukuosena. Turėjo tris vaikus. Kelas buvo jos 
jauniausias ir vienintelis berniukas. 

— Nagi, leisk patikrinsiu kuprinę. 

— Mamyte! 

— Branguti, tik noriu įsitikinti, kad nieko nepa- 
miršai. — Su sau būdingu nuotaikingu negailestingu- 

mu Franė atsegė tamsiai mėlyną Kelo kuprinę. — Ma- 
tau apatinių baltinių pamainą, švarius marškinius, 
puskojines, gerai, gerai, šortus ir dantų šepetuką. Kelai, 
bet kur pleistrai, kuriuos liepiau įsidėti, dezinfekcinis 
skystis ir vabzdžių repelentas? 

— Na, juk ne į Afriką ruošiamės. 

— Vis tiek, — pasakė Franė ir pirštu parodė jam 
eiti ir atsinešti kas pasakyta. Kai jis nuėjo, ji iš savo ki- 
šenės ištraukė kortelę ir įkišo jam į kuprinę. 

Šis sūnus gimė po aštuonių valandų ir dvylikos 
minučių sunkaus gimdymo, vieną minutę po vidur- 
nakčio. Kiekvienais metais vidurnaktį ji prieidavo prie 
jo lovos, pažiūrėdavo, kaip jis miega, ir pabučiuodavo į 
skruostą. 

Dabar berniukui sueis dešimt ir ji nebegalės at- 
likti šio įprasto ritualo. Pajutusi, kad ašaros graužia 
akis, atsigręžė į savo nepriekaištingai švarų stalviršį. 
Tuomet išgirdo jo garsius žingsnius. 

— Viską atsinešiau. Gerai? 

Ji atsigręžė šypsodamasi. 

— Gerai. 

Priėjo prie jo ir perbraukė ranka per trumpus 
švelnius plaukus. Jis visuomet buvo jos šviesiaplaukis 
mažylis, pagalvojo ji. Tačiau dabar jo plaukai jau ėmė 
tamsėti ir ji įtarė, kad netrukus taps šviesiai rudi. 

Ir jos tokie būtų, jei jų nešviesintų. 

Įprastiniu gestu Franė pastūmė akinius tamsiais 
rėmeliais aukštyn jo nosimi. 

— Nepamiršk padėkoti poniai Beri ir ponui 
O'Delui, kai ten nuvažiuosi. 

— Būtinai. 

— Ir prieš išvažiuodamas namo. 

— Taip, ponia. 

Ji suėmė jo veiduką rankomis ir per storus akinių 
stiklus pažvelgė tiesiai jam į akis; visiškai tokios pačios 
spalvos kaip jo tėvo — ramios pilkos akys. 

— Elkis gražiai, — pasakė ir pabučiavo į skruos- 
tą. — Gerai praleisk laiką. 

Tada pabučiavo į kitą skruostą ir tarė: 

— Su gimtadieniu, mano mažyli. 

Paprastai jis užsigaudavo pavadintas mažyliu, ta- 
čiau šį kartą dėl nesuprantamos priežasties jį užplūdo 
jausmingumas ir gerumas. 

— Ačiū, mama. 

Ant pečių užsimetė kuprinę, paskui pakėlė visko 
prikrautą iškylos krepšį. Kaip, po velnių, jis nuvažiuos 
visą kelią iki Hokinso miško, susikrovęs pusę maisto 
parduotuvės ant dviračio? 

Draugai juoksis iš jo. 

Kadangi nebuvo kitos išeities, nutempė viską į 
garažą, kur ant kablio sienoje mamos nurodymu ka- 
bėjo jo dviratis. 

Pagalvojęs paėmė dvi savo tėvo elastingas virves ir 
pririšo iškylos krepšį prie bagažinės. 

Tuomet užšoko ant dviračio ir numynė trumpu 
išvažiavimo iš namo keliuku. 


FOKSAS BAIGĖ RAVĖTI JAM SKIRTĄ DARŽO PLOTĄ 
ir paėmė purškalą, kas savaitę paruošiamą jo motinos, 
stirnoms ir kiškiams atbaidyti. Šie keliaudavo čia lyg į 
restorano bufetą, kuriame galima sotintis kiek tik telpa. 
Česnako, žalio kiaušinio ir aitriosios paprikos mišinys 
dvokė taip baisiai, kad berniukas stengėsi nekvėpuoti, 

purkšdamas įvairių pupelių, bulvių, morkų ir ridikėlių 
lysves. 

Jis žengė žingsnį atgal, įkvėpė tyro oro ir iš toliau 
apžiūrėjo savo atliktą darbą. Jo motina labai griežtai 
žiūrėjo į darbą darže. Kalbėdavo apie pagarbą Žemei, 
harmoniją su gamta ir panašiai. 

Foksas žinojo, kad jai buvo svarbu išmaitinti šešių 
žmonių šeimą ir užsukančiuosius pas juos į svečius. 
Būtent todėl jo tėtis ir vyresnioji sesuo Seidžė dabar 
stovėjo už prekystalio, pardavinėjo šviežius kiaušinius, 
ožkos pieną, medų ir mamos išvirtas uogienes. 

Jis pažvelgė į tą pusę, kur jo jaunesnis brolis Ri- 
džas tysojo tarp daržovių lysvių ir žaidė su piktžolėmis, 
užuot jas ravėjęs. Kol mama buvo viduje ir guldė pa- 
miegoti jų mažąją sesutę Sperou, jis prižiūrėjo Ridžą. 

— Nagi, Ridžai, rauk tas kvailas piktžoles. Aš jau 
noriu eiti iš Čia. 

Ridžas pakėlė galvą ir pažvelgė į brolį svajingomis 
akimis. 

— O kodėl aš negaliu eiti su tavimi? 

— Todėl, kad tau tik aštuoneri ir net prakeiktų 
pomidorų nesugebi išravėti. 

Susinervinęs Foksas peržengė keletą daržovių 
eilių, nuėjo prie brolio ir pasilenkęs suskato rauti pikt- 
žoles. 

— Aš irgi taip galiu. 

Kaip Foksas ir tikėjosi, įžeidūs žodžiai paveikė. 
Ridžas įnirtingai puolė rauti žoles. Foksas atsitiesė ir 
pasivalė rankas į džinsus. Jis buvo aukštas liesas berniu- 
kas, tankiais rusvais plaukais, kurie bangomis krito ap- 
link jo aštrių bruožų veidą. Dabar, kai jis ėjo purškalo, 
jo gelsvai rudose akyse atsispindėjo pasitenkinimas. 

Jis numetė purškalą prie Ridžo. 

— Neužmiršk nupurkšti šiuo mėšlu. 

Perėjo per kiemą, apsuko senos akmeninės tro- 
belės liekanas gale daržo — tris trumpas sienas ir 
dalį kamino. Griuvėsiai skendėjo tarp sausmedžių ir 
pelėvirkščių, nes taip patiko jo motinai. Paskui žengė 
pro vištidę ir aplink ją lesinėjančias vištas, pro ožkų 
aptvarą, už kurio stovėjo dvi nuobodžiaujančios ožkos 
suglebusiomis šlaunimis, ir atsargiai pro mamos prie- 
skonių darželį. Pasuko link namo, pastatyto daugiausia 
jo paties tėvų rankomis, ir priėjo virtuvės duris. Virtu- 
vė buvo didelė, o jos stalviršiai nukrauti visokiausiais 
rakandais — konservavimo stiklainiais, mezgimo 
virbalais, namų gamybos žvakėmis ir rankdarbiais, 
dubenėliais su dagtimis. 

Jis žinojo, kad dauguma žmonių Slėnio apylin- 
kėse į jų šeimą žiūrėjo kaip į keistus hipius, bet tai jo 
nejaudino. Šeima neblogai sutarė, o žmonės noriai pir- 
ko iš jų kiaušinius ir kitus produktus. Taip pat mamos 
mezginius, rankų darbo žvakes bei rankdarbius. Tėvą 
kartais samdydavo statybos darbams. 

Foksas iš pradžių apsiprausė, o paskui ėmė raustis 
bufetuose ir dideliame maisto sandėliuke, ieškodamas 
ko nors tokio, kas, aišku, nebuvo sveikas maistas. 

Jokių šansų. 

Reikia nuvažiuoti dviračiu iki parduotuvės tuoj 
už miestelio ir iš savo santaupų nusipirkti tikrų skanu- 
mynų Lit//eė Debbie ir Nutter Butter. 

Į virtuvę įėjo mama. Ji atmetė rusvą kasą už ap- 
nuoginto peties, nes dėvėjo atvirą vasarinę suknelę. 

— Ar baigei ravėti? — paklausė. 

— Baigiau, o Ridžas tuoj baigs. 

Džoana pasuko prie lango. Pakeliui automatiškai 
brūkštelėjo Foksui per plaukus, paskui sulaikė ranką 

— Turime rudų sausainių su saldžiąja ceratonija 
ir daržovinių deš: lių, jeigu nori, — pasiūlė ji. 

— Ach. — „Vėmalas“, pamanė. — Ne, ačiū. Ne- 
noriu. 

Jis žinojo, kad ji žino, jog jis mielai prisikirstų mė- 
sos ir rafinuoto cukraus. Ir jis žinojo, kad ji žino, jog jis 
tą Žino. Bet mama jo neerzino ir daug ką jam leido. 

— Gerai praleisk laiką. 

— Būtinai. 

— Foksai? 

Ji stovėjo toje pačioje vietoje, prie kriauklės, o 
pro langą krintanti šviesa atrodė lyg aureolė virš jos 
galvos. 

— Gero gimtadienio. 

— Ačiū, mama. 

Su mintyse besisukančiais skanėstais jis išlėkė 


dviračio. Nuotykis prasidėjo. 


SENIS VIS DAR MIEGOJO, KAI GEIDŽAS ĖMĖ KIMŠTI 
maistą į kuprinę. Geidžas girdėjo jo knarkimą pro plo- 
nas, sutrešusias apleisto buto sienas. Senis čia dirbo — 
valė grindis, tualetus ir atliko kitus darbus, kokius tik 
jam pasiūlydavo Kelo tėvas. 

Nors Geidžui netrukus sueis vos dešimt metų, 
jis jau suprato, kodėl ponas Hokinsas gelbsti jo seniui, 
kodėl jie gali gyventi nemokėdami už butą ir kodėl jo 
senis atseit yra namo prižiūrėtojas. Tiesiog ponas Ho- 

kinsas jų gaili. Ir labiausiai gaili Geidžo, nes jam, ne- 
turinčiam mamos, tenka gyventi su bjauriu girtuokliu. 

Kiti Žmonės taip pat jo gaili, ir jų gailestis pykdo 
Geidžą, bet jis niekuomet nepyksta ant pono Hokinso, 
nes ponas Hokinsas savo gailesčio viešai nedemons- 
truoja. 

Kai Geidžas ką nors nuveikia boulinge, ponas 
Hokinsas sumoka jam grynaisiais taip, kad niekas ne- 
matytų, ir dar mirkteli lyg sąmokslininkas. 

Jis kaip ir visi žinojo, kad Bilas Terneris kartais 
savo berniuką muša. Tačiau ponas Hokinsas buvo tas 
vienintelis, kuris klausdavo Geidžo, ko šis pageidauja. 
Ar policininkų pagalbos, ar socialinių tarnybų, ar tie- 
siog nori kurį laiką pagyventi su Hokinsų šeima? 

Geidžas nepageidavo nei policininkų, nei lab- 
daros organizacijų. Jie viską tik pablogindavo. Ir nors 
Geidžas būtų nežinia ką atidavęs už galimybę kurį lai- 
ką pagyventi tame gražiame name su padoriais žmonė- 
mis, jis tik prašydavo pono Hokinso, kad šis neatleistų 
jo tėvo iš darbo. 

Tėvas mušdavo berniuką rečiau, jei pas poną 
Hokinsą būdavo daug darbo. Bet jei senis Bilas prisi- 
gerdavo, tuomet jis berniuką visada prilupdavo. 

Jeigu ponas Hokinsas būtų žinojęs, kas dėdavosi, 
jis tikrai būtų pakvietęs policininkus. 

Taigi Geidžas niekam dėl to nesiskundė ir išmo- 
ko meistriškai slėpti tokio kaip vakarykštis sumušimo 
žymes. 

Geidžas iš savo tėvo atsargų labai atsargiai nu- 
kniaukė tris šalto alaus skardines. Rumbai ant jo nu- 
garos ir užpakalio buvo dar labai švieži, smarkiai gėlė 
ir kėlė pyktį. Šito sumušimo Geidžas tikėjosi, nes taip 

visuomet atsitikdavo prieš jo gimimo dieną ar tuoj po 
jos. Taip pat jį visuomet prikuldavo artėjant motinos 
mirties datai. 

Šitie du mušimai jau buvo tapę tradiciniais. Bet 
dar pasitaikydavo ir daugybė netikėtų. Tačiau kai tėvas 
turėdavo daug darbo, berniuką tik apstumdydavo ir ap- 
kumščiuodavo. 

Geidžui nereikėjo stengtis tyliai eiti į tėvo miega- 
mąjį. Gal tik bombonešių antskrydis būtų galėjęs pri- 
kelti Bilą Ternerį iš girto miego. Daugiau niekas. 

Kambarys dvokė alumi, prakaitu ir rūkalais. Nuo 
to dvoko dailus Geidžo veidas susiraukė. Berniukas 
paėmė nuo komodos pusiau surūkytą cigarečių Mar/- 
boro pakelį. Senis vis tiek neprisimins, ar jų turėjo. Taigi 
problemų nekils. 

Nedvejodamas atidarė tėvo piniginę ir pasiėmė 
tris kupiūras po vieną dolerį ir vieną penkinę. 

Kišdamas pinigus į kišenę, nenuleido akių nuo 
tėvo. 

Bilas drybsojo išsikėtojęs ant lovos vien su apati- 
nėmis kelnaitėmis ir išsižiojęs knarkė. 

Tas diržas, kuriuo vakar vakare mušė sūnų, dabar 
gulėjo ant grindų kartu su nešvariais marškiniais, pus- 
kojinėmis ir džinsais. 

Akimirką, tik trumpą akimirką Geidžo galvoje 
praskriejo palaiminga mintis — jis įsivaizdavo save 
aukštai pakeliantį diržą, užsimojantį ir žiebiantį juo 
per sudribusį tėvo pilvą. 

Pamatytum, kaip tau tai patiktų. 

Ant stalo su nuorūkų kupina pelenine stovėjo 
besišypsančios Geidžo motinos nuotrauka. 

Žmonės sako, kad jis į ją panašus savo tamsiais 

plaukais, miglotomis žaliomis akimis ir tvirta burna. 
Anksčiau jis jausdavosi nepatogiai, kad yra lyginamas 
su moterimi, bet pastaruoju metu, kai jau mintyse ne- 
beatgamina jos balso, neatsimena jos kvapo, jo tas ne- 
benervina. 

Jis tikrai panašus į motiną. 

Kartais jis įsivaizduodavo, kad šis vyras, prisige- 
riantis iki sąmonės netekimo, visai ne jo tėvas. 

Jo tėvas drąsus, protingas ir kiek nutrūktgalviškas. 

Paskui vėl pažvelgdavo į senį ir suvokdavo, kad 
visos tos svajos niekuo nepagrįstos. 

Prieš išeidamas iš kambario, jis „šovė“ į senį pirš- 
tu. Kuprinę teko neštis rankose, nes niekaip nebūtų 
galėjęs užsimesti jos ant sučaižytos nugaros. 

Jis nusileido išoriniais laiptais ir nuėjo prie namo 
galo, kur grandine pritvirtintas stovėjo jo senas, iš tre- 
čių rankų pirktas dviratis. 

Nesvarbu, kad skaudėjo, užšokęs ant dviračio, jis 
šypsojosi. 

Ateinančias dvidešimt keturias valandas jis bus 
laisvas. 


JIE SUSITARĖ SUSITIKTI VAKARINĖJE MIESTELIO 
dalyje ties kelio lankstu, prie pat miško. Viduriniosios 
klasės šeimos vaikas, hipio vaikas ir girtuoklio sūnus. 

Visi trys buvo gimę tą pačią dieną, liepos sep- 
tintą. Pirmasis skardus Kelo riksmas nuaidėjo Vašing- 
tono apygardos ligoninėje, jo motinai trūkčiojamai 
alsuojant, o tėvui verkiant. Foksas prasiskynė sau 
kelią į pasaulį ir tiesiai į besijuokiančio tėvo rankas 
nedideliame paprastame ūkio name, Bobui Dylanui 

dainuojant dainą „Lay, Lady, Lay“ ir kambaryje degant 
levandomis kvepiančioms žvakėms. O Geidžas išlindo 
iš savo išsigandusios motinos greitosios pagalbos auto- 
mobilyje, važiuojančiame Merilendo 65-uoju keliu. 

Į susitikimo vietą Geidžas atvažiavo pirmas, nu- 
šoko nuo dviračio ir nuvarė jį paslėpti tarp medžių, kur 
niekas važiuojantis keliu negalėtų pamatyti nei jo, nei 
dviračio. 

Paskui atsisėdo ant žemės ir užsidegė pirmą tos 
popietės cigaretę. Nuo rūkymo jį visuomet apimdavo 
šleikštulys, tačiau cigaretės uždegimo malonumas 
kompensuodavo negerumą. 

Jis sėdėjo miško medžių pavėsyje ir rūkė, o įsi- 
vaizdavo save kalnų take Kolorado valstijoje ar drėg- 
nose Pietų Amerikos džiunglėse. 

Bet kur. Tik ne čia. 

Kai trečią kartą išpūtė dūmus ir pirmą kartą ne- 
drąsiai įtraukė jų į plaučius, išgirdo padangų, šnarančių 
per purvą ir Žvyrą, garsą. 

Foksas brovėsi pro medžius ant savojo „žaibo“. 
Dviratis taip pavadintas todėl, kad Fokso tėvas nupiešė 
žaibus ant jo rankenų. 

Fokso tėtis tikras šaunuolis. 

— Sveikas, Terneri. 

— O'Delai, sveikas, — Geidžas ištiesė jam ciga- 
retę. 

Abu žinojo, kad Foksas ją ima tik todėl, kad nepa- 
sirodytų bailys ir nevykėlis. Trumpai truktelėjo dūmo ir 
atidavė ją atgal. Geidžas galva mostelėjo į krepšelį, pri- 
rištą prie „žaibo“ vairo, ir paklausė: 

— Ką ten turi? 

— Saldainių ir pyragėlių. Su obuoliais ir vyšniomis. 

— Puiku. O aš turiu tris skardines alaus! 

Fokso akys vos neiššoko iš kaktos. 

— Nemeluoji? 

— Nemeluoju. Senis prisigėręs, vis tiek nieko 
nepastebės. Turiu ir dar kai ką. Praėjusio mėnesio 
Penthouse žurnalą. 

— Negali būti. 

— Jis juos laiko paslėpęs po šlamšto krūva vonioje. 

— Duok pažiūrėti. 

— Vėliau. Kai gersime alų. 

Jie abu pažvelgė į Kelą, stumiantį savo dviratį ne- 
lygiu taku. 

— Sveikas, niekšeli, — pasisveikino Foksas. 

— Sveiki, pašlemėkai. 

Broliškai pasisveikinę, jie nuvarė dviračius giliau 
tarp medžių ir nužengė nuo tako. 

Saugiai pastatę dviračius, nuėmė nuo jų maisto 
atsargas. 

— Jėzau, Hokinsai, ko tavo mama čia prikrovė? 

— Kai valgysite, nesiskųsite. 

Kelo rankos jau vos išlaikė svorį, ir jis sušuko 
Geidžui: 

— Kodėl neužsidedi savo kuprinės ant pečių ir 
nepadedi man? 

— Todėl, kad nešu ją rankose, — atsakė šis. 
Tačiau po to atidarė krepšio dangtį ir giliau pastūmęs 
savo kuprinėje Tupperware dėžutes, įkišo į ją porą Kelo 
dėžučių. — Įsidėk ką nors ir į savo kuprinę O'Delai, 
nes kitaip užtruksime visą dieną, kol nusikapstysime 
iki Esteros tvenkinio. 

— Mėšlas. 


Foksas ištraukė termosą ir įkišo jį į savo kuprinę. 

— Ar dabar jau lengviau, Sele? — pasišaipė jis. 

— Eik po velnių. Man reikia tempti ir krepšį, ir 
kuprinę. 

— Man užtenka pirkinių iš parduotuvės ir kup- 
rinės, — Foksas nukėlė savo vertingą krovinį nuo dvi- 
račio. — Tu nešk grotuvą, Terneri. 

Geidžas gūžtelėjo pečiais ir paėmė radiją. 

— Tuomet aš ir muziką rinksiuosi. 

— Tik ne repą, — vienu balsu ištarė Kelas su 
Foksu, tačiau Geidžas nusišypsojo ir tol sukiojo radijo 
rankenėlę, kol rado stotį, transliuojančią repą. 

Dejuodami ir niurzgėdami, jie pradėjo iškylą. 

Tankūs žali medžių lapai saugojo nuo spiginan- 
čios saulės ir vasariškos kaitros. Pro tankias tuopas ir 
aukštus 4žuolus tarpais buvo galima įžvelgti dangaus 
lopinėlius ir plyšelius. Berniukai orientavosi pagal 
dvelkiantį nuo upelio vėją, o repas ir sunkusis rokas 
padėjo jiems keliauti. 

— Geidžas turi Pen/jouse žurnalą, — pranešė 
Foksas. — Nuogybių žurnalą, asile, — paaiškino, pa- 
matęs tuščią Kelo žvilgsnį. 

— Aha. 

— Aha. Nagi, Terneri, atversk jį. 

— Kai įkursime stovyklą ir atidarysime alų. 

— Aly! Kelas instinktyviai žvilgtelėjo per petį, 
kad įsitikintų, jog už jo nestovi stebuklingu būdu atsi- 
radusi motina. — Jūs turite alaus? 

— Tris putų skardines, — patvirtino išdidžiai 
žingsniuodamas Geidžas. — Ir cigarečių. 

— Tai čia išskirtinė iškyla ar kas? — Foksas stuk- 
telėjo į ranką Kelui. — Tai geriausia gimimo diena, 
kokią tik atsimenu. 

— Ir man, — pritarė Kelas, viduje kiek išsigan- 
dęs. Alus, cigaretės ir nuogų moterų nuotraukos. Jeigu 
jo motina sužinotų, tai niekur neišleistų iki pat trisde- 
šimties metų. O jeigu dar sužinotų, kad jis melavo ar 
kad keliauja Hokinso mišku iki uždrausto pagoniškojo 
akmens, tai ir iki mirties nebeišleistų. 

— Baik nervintis, — (Geidžas permetė savo kup- 
rinę iš vienos rankos į kitą, o jo akyse šokinėjo velniu- 
kai, — viskas taip šaunu. 

— Nesinervinu! — Tačiau vis vien Kelas pašoko, 
kai stambus kėkštas pakilo nuo medžio ir šaižiai rik- 
telėjo. 


2 


ESTEROS TVENKINYS KELUI TAIP PAT BUVO UŽ- 
draustas, ir jau vien dėl šios priežasties jam nebuvo 
galima atsispirti. Buvo manoma, kad prie rusvo van- 
dens duburio, maitinamo į jį įtekančio per miškus vin- 
giuojančio Antietamo upelio, vaidenasi kažkada jame 
paskendusi keista mergaitė piligrimė. 

Kelui teko girdėti savo motiną pasakojant ir apie 
jame paskendusį berniuką dar jos vaikystės laikais; tai, 
jo manymu, ir buvo pagrindinė priežastis, dėl kurios, 
vadovaujantis mamos logika, jam niekada nebuvo 
leidžiama jame plaukioti. Berniuko vaiduoklis, kaip 
tikima, slepiasi po vandeniu ir tyko nutverti kitą vaiką 
už kojos bei nusitempti jį į dugną, kad turėtų kompa- 
nioną. 

Kelas jau du kartus šią vasarą ten plaukiojo, ap- 
svaigęs nuo jaudulio ir baimės. Ir abu kartus galėjo 

prisiekti, kad jautė kaulėtų pirštų prisilietimą prie savo 
čiurnos. 

Tvenkinio kraštai buvo tankiai apžėlę nendrėmis, 
o slidūs krantai apaugę lopinėliais laukinių oranžinių 
lelijų, kurias taip mėgo jo motina. Ant akmenuoto 
šlaito skleidėsi paparčių vėduoklės ir augo laukinės 
gervuogės; nuo prisirpusių uogų pirštai nusidažydavo 
raudonai violetine spalva, kiek panašia į kraują. 

Kai jie čia buvo pastarąjį kartą, jis matė juodą gy- 
vatę, kuri nuvingiavo šlaitu aukštyn, lengvai judindama 
paparčius. 

Vos jie priėjo tvenkinį, Foksas šūktelėjo ir nusi- 
metė nuo pečių kuprinę. Per kelias sekundes nusitrau- 
kė batus, marškinius, džinsus ir iš karto puolė plaukti, 
lyg koks patrankos sviedinys, net akimirką nesusimąs- 
tydamas apie gyvates ar vaiduoklius, ar kas ten dar būtų 
tame drumstame, rusvame vandenyje. 

— Nagi, ateikite čia, šiaudadūšiai! 

Lengvai panėręs po vandeniu, Foksas lyg ruonis 
išnirdavo tai šen, tai ten. 

Kelas atsisėdo, atrišo savo žvaigždžių komandos 
sportbačius ir atsargiai įkišo į juos puskojines. Kol Fok- 
sas toliau šūkavo ir taškėsi, jis pažvelgė į Geidžą, tiesiog 
stovintį ir žiūrintį į vandenį. 

— Ar eisi maudytis? — paklausė. 

— Neežžinau... 

Kelas nusitraukė marškinius ir iš įpročio juos su- 
lankstė. 

— Pagal mūsų planą mes turime perkirsti šį tven- 
kinį. Jeigu neplauksime, to nepadarysime. 

— Taip. Taip. 

Bet kol Kelas nusirenginėjo iki savo Fruit of the 
Looms apatinių, Geidžas tik stovėjo. 

Dievui, ar kas ten būtų. 

Truktelėjęs pečiais, Geidžas nusispyrė batus. 

— Kas čia dabar? Ar tu koks homikas, ar kas? 
Nori stebėti, kaip nusirengiu? 

— Fui! 

Kelas įkišo akinius į kairį batą, įtraukė oro, padė- 
kojo Dievui, kad prastai mato, ir šoko į tvenkinį. 

Vandenį pajuto kaip žaibišką šaltą šoką. Foksas iš 
karto Kelui į veidą spjovė vandenį ir visiškai apakino, o 
paskui skubiai nuplaukė meldų link, dar šiam nespėjus 
imtis atsakomųjų veiksmų. Kelui pagaliau išmirksėjus 
savo trumpareges akis, į vandenį šoko Geidžas ir vėl jį 
apakino. 

— Ei, vaikinai, baikit! 

Geidžas plaukė šuniuku, taigi netaškė šalia plau- 
kiančio Kelo. Iš visų trijų Kelas buvo geriausias plau- 
kikas. Foksas buvo greitas, tačiau ir greitai išsikvėpė. 
Geidžas plaukė taip, lyg pultų vandenį. 

Kelas nerimavo dėl jo, nors iš dalies ir džiaugėsi, 
kad jei reikėtų gelbėti Geidžą, galėtų pritaikyti tuos 
gelbėjimo įgūdžius, kurių jį išmokė tėvas jų lauko 
baseine. 

Jis jau įsivaizdavo, kaip Geidžas ir Foksas žvelgia 
į jį su dėkingumu ir susižavėjimu. Kaip tik tą akimirką 
jam už kojos griebė ranka ir ėmė traukti jį po vandeniu. 

Nors jis ir ži2ojo, kad tai Fokso darbelis, širdis vis 
vien įšoko į gerklę, kai virš galvos susiskliautė vanduo. 
Ėmė kepurnėtis, pirmą panikos akimirką pamiršęs 
viską, ko buvo išmokęs. Kai galų gale jam pasisekė iš- 

vaduoti savo koją, susikaupti ir iškilti į paviršių, vis tiek 
jautė kažką judant kairėje. 

Kažkas — ji — nėrė vandeniu jo link. Nuo jos 
balto veido driekėsi ilgi plaukai, o vietoj akių vėrėsi 
juodos kiaurymės. Kai pamatė ją tiesiant ranką, Kelas 
išsižiojo rėkti. Rydamas vandenį pamėgino išsikapstyti 
į paviršių. 

Aplink save girdėjo skardenantį juoką, lyg šis 
sklistų iš tranzistorinio tėvo radijo, kurio jis kartais 
klausydavosi. Siaubo gniaužiama gerkle jis šiaip taip 
pasiekė krantą. 

— Aš ją mačiau, mačiau ją vandenyje, mačiau, — 
dusdamas tarė žodžius ir mėgino įsikabinti nagais į 
tvenkinio krantą. 

Savo vaizduotėje matė ją atplaukiant, greitą it 
ryklį, ir taip pat vaizduotėje regėjo, kaip ji išsižioja, o 
jos burnoje žvilga aštrūs lyg peiliai dantys. 

— Lipkite lauk! Lipkite lauk iš vandens! — sun- 
kiai kvėpuodamas jis šliaužė slidžiomis žolėmis, ritosi 
jomis, kol pamatė savo draugus, plaukiančius vande- 
niu. — Ji vandenyje! — beveik kūkčiojo jis pasilenk- 
damas iš bato išsitraukti akinius. — Mačiau ją. Lipkite 
lauk. Paskubėkite! 

— Ooo, vaiduoklis! — šaipydamasis Foksas pa- 
nėrė po vandeniu. 

Kelas pašoko ant kojų, sugniaužė kumščius ir 
prispaudė juos prie šonų. Kai jo balsas vėl suskambėjo 
ramiame vasariškame ore, jis buvo pilnas pykčio, su- 
mišusio su siaubu. 

— Ljskit, po velnių, iš vandens. 

Geidžo šypsena išblėso. Primerktomis akimis 
pažvelgęs į Kelą, jis sučiupo Foksą už rankos, kai šis 
juokdamasis iškilo į paviršių. 

— Lipam iš vandens. 

— Baik. Jis persigando, kai įtraukiau po vandeniu. 

— Jis nemeluoja. 

Kelo tonas, matyt, paveikė, o gal paveikė jo veido 
išraiška, nes Foksas pasuko prie kranto, pakankamai iš- 
gąsdintas, vis žvilgčiodamas per petį, ar kas jo neseka. 

Geidžas plaukė iš paskos atsargiai, lyg bijotų, kad 
kas nors gali atsitikti. 

Kai draugai pagaliau išlipo į krantą, Kelas susmu- 
ko ant žemės. Prisitraukė kelius, įsirėmė į juos kakta ir 
pradėjo visas virpėti. 

— Žmogau, — su varvančiais drabužiais Foksas 
trypčiojo nuo kojos ant kojos, — tik timptelėjau tave, o 
tu ir supanikavai. Mes tik kvailiojome. 

— Aš mačiau ją. 

Susirietęs Foksas atmetė savo permirkusius plau- 
kus nuo veido. 

— Drauguži, nepavartojęs kokaino vaiduoklių 
nepamatysi. 

— Užsičiaupk, O'Delai, — Geidžas atsitūpė— 
Ką matei, Kelai? 

— Ją. Aplink ją plūduriavo plaukai, o akys, o Die- 
ve, jos akys buvo juodos, kaip to ryklio iš filmo Nasrai. 
Apsivilkusi ji buvo ilga suknele su ilgomis rankovėmis 
ir ištiesė ranką taip, lyg norėtų sugriebti mane... 

— Savo kaulėtais pirštais, — įsiterpė Foksas, la- 
bai taikliai tyčiodamasis. 

— Jie nebuvo kaulėti, — pakėlė galvą Kelas. Už 
akinių stiklų jo akys atrodė piktos ir išsigandusios.— 
Visada maniau, kad jie tokie, bet ji atrodė visiškai tikra. 
Ne kaip vaiduoklis ar skeletas. O žmogau, o Dieve, 
tikrai ją mačiau. Čia ne paistalai. 

— O, Jėzau... Foksas ištraukė kitą koją iš tven- 
kinio, po to nusikeikė, nusidrėskęs dilbį į uogienojų 
dyglius. — Mėšlas, dabar kraujuoju. 

Foksas išrovė kuokštą žolės ir nusišluostė juo 
kraują, besisunkiantį iš įbrėžimų. 

— Net negalvok apie tai. — Kelas pastebėjo, 
kokiu žvilgsniu Geidžas tyrinėjo vandenį — su tuo 
susimąsčiusiu „spėlioju, kas galėtų atsitikti“ žvilgesiu 
akyse. — Niekas daugiau nelis į vandenį. O tu net 
plaukti gerai nemoki. 

— Kaip gali būti, kad tu tik vienas ją matei? 

— Nežinau ir man nerūpi. Noriu kuo greičiau iš 
čia dingti. 

Kelas pašoko ir pagriebė kelnes. Dar prieš užsi- 
maunant jas, jis pamatė Geidžo nugarą. 

— O, šventoji karve! Tavo nugara šauniai su- 
maitota. 

— Vakar senis buvo girtas kaip dūmas. Nieko 
tokio. 

— Drauguži, — Foksas priėjo, kad geriau pama- 
tytų, — tikriausiai skauda. 

— Vanduo atvėsino. 

— Turiu pirmosios pagalbos vaistinėlę, — pasiūlė 
Kelas, bet Geidžas jį nutraukė. 

— Sakau, kad čia nieko rimto. — Jis pagriebė 
marškinius ir apsivilko. — Jeigu jūs abu nebeturite 
kiaušų ir drąsos lįsti atgal į vandenį ir pažiūrėti, kas 
atsitiks, judėkime pirmyn. 

— Aš kiaušų neturiu, — ištarė Kelas tokiu be- 
jausmiu veidu, kad Geidžas suprunkštė. 

— Tuomet greičiau maukis kelnes, kad man ne- 


reikėtų svarstyti, kas ten kabo tau tarp kojų. 

Foksas atplėšė pakelį Li///ė Debbie pyragėlių ir 
atidarė vieną iš šešių kokakolos skardinių, kurias nusi- 
pirko parduotuvėje. Nuotykis tvenkinyje ir rumbai ant 
Geidžo nugaros taip šokiravo berniukus, kad jie nega- 
lėjo nė žodžio pratarti, tad tylėdami žingsniavo toliau 
vis dar varvančiais plaukais, kramsnodami pyragėlius ir 
dalindamiesi šilta kokakola iš skardinės. 

„Bon Jovi“ dainuojant apie pusiaukelę, Kelas 
galvojo apie tai, ką buvo matęs. Kodėl tą matė tik jis 
vienas? Kaip drumstame vandenyje jos veidas galėjo 
būti toks ryškus? Tuo labiau, kad jo akiniai buvo įkišti 
į batą? Kaip jis galėjo ją matyti? Su kiekvienu žingsniu 
tolyn nuo tvenkinio, vis lengviau buvo save įtikinti, kad 
visa tai jis tik įsivaizdavo. 

Nors, žinoma, jis niekada, niekada neprisipažins, 
kad tiesiog išsigando. 

Karštis išdžiovino jo drėgną odą ir išspaudė 
prakaitą. Jis stebėjosi, kaip Geidžas gali ištverti prie 
skaudančios nugaros prilipusius marškinius. Juk tie 
rumbai, o Dieve, tokie raudoni ir ištinę, kad tikrai turi 
skaudėti. Jis yra matęs Geidžą po to, kai jį sumušdavo 
senasis Terneris, bet dar niekada neatrodė taip baisiai. 
Geriau jau Geidžas būtų leidęs užtepti tepalo jam ant 
nugaros. 

O jeigu į žaizdas pateks kokia infekcija? Jei jis 
gaus kraujo užkrėtimą ir pradės kliedėti dar jiems ne- 
pasiekus pagoniškojo akmens? 

Tada reikėtų siųsti Foksą ieškoti pagalbos. Būtent 
tą jis ir padarytų — pasiųstų Foksą pagalbos, o pats 
tvarkytų žaizdas ir duotų jam ko nors gerti, kad jo ne- 
ištiktų — kaip ji vadinasi? — dehidracija. 

Žinoma, visų jų užpakaliai nukentėtų, jeigu jo 


KRAUJO BROLIAI 31 


tėvas atvažiuotų čia jų paimti, bet Geidžui vis tiek būtų 
geriau. 

Gal Geidžo tėvą netgi įkištų į kalėjimą. Ir kas 
tuomet atsitiktų? Ar Geidžas turėtų keliauti į našlaičių 
prieglaudą? 

Apie tai galvoti buvo ne mažiau baisu, negu apie 
moterį tvenkinyje. 

Jie sustojo pailsėti. Atsisėdo pavėsyje ir ėmė da- 
lytis viena iš Geidžo pavogtų Mar/boro cigarečių. Nuo 
jų Kelas visuomet apsvaigdavo, tačiau vis vien kažkaip 
malonu buvo sėdėti čia, po medžiais, girdėti už savęs 
akmenukais čiurlenantį vandenį ir klausytis pašėlusių 
paukščių balsų. 

— Galėtume čia įkurti stovyklavietę, — ištarė 
Kelas pats sau. 

— Jokiu būdu, — Foksas kumštelėjo jį į petį. — 
Dešimtąjį gimtadienį švęsime prie pagoniškojo ak- 
mens. Plano nekeisime. Nusigausime ten greičiau nei 
per valandą. Tiesa, Geidžai? 

Geidžas spoksojo į medžius užvertęs galvą. 

— Taip. Judėtume daug greičiau, jei jūs, vaikinai, 
nebūtumėte taip apsikrovę visokiu šlamštu. 

— Nepastebėjau, kad būtum atsisakęs L:/7/e Deb- 
bie pyragėlio, — priminė jam Foksas. 

— Niekas neatsisako Li7//ė Debbie pyragėlių. — 
Na, ką gi... jis sutrynė cigaretę ir ant nuorūkos uždėjo 
akmenį. — Į balnus, vyrai. 

Aplinkui nebuvo nė gyvos dvasios. Kelas žinojo, 
kad taip būti negali, nes čia medžioklės sezono metu 
buvo medžiojami elniai ir stirnos. 

Bet a/rodė lyg nieko aplinkui nebūtų. Abu kitus 
kartus, kai buvo įkalbėtas leistis į iškylas prie pagoniš- 

kojo akmens, jis jautėsi lygiai taip pat. Tuos abu kartus 
jie pradėjo iškylauti anksti rytą ir grįžo namo dar prieš 
antrą valandą dienos. 

Dabar jo Timex laikrodis rodė jau beveik keturias. 
Nors neseniai buvo suvalgęs pyragėlį, jo skrandis ėmė 
urgzti. Jis panoro vėl sustoti ir pasirausti tame kvailame 
krepšyje, kurį jam prikrovė motina. 

Tačiau Geidžas varė visus į priekį, trokšdamas 
kuo greičiau nueiti prie pagoniškojo akmens. 

Žemė laukymėje atrodė išdeginta, lyg pro me- 
džius būtų praskriejusi ugnis ir pavertusi juos pelenais. 
Laukymė buvo beveik tobulo apskritimo formos. Ją 
supo ąžuolai ir laukinės gervuogės, o viduryje gulėjo 
vienintelis akmuo, kyšantis per dvi pėdas iš išdegintos 
žemės. Jo viršus buvo plokščias lyg stalviršis. 

Kai kas sakė, kad tai altorius. 

Žmonės, jeigu jie apskritai apie tai kalbėdavo, 
sakydavo, kad pagoniškasis akmuo tiesiog pats išlindo 
iš žemės, kuri yra tokios spalvos dėl mineralų ar dėl 
požeminės srovės, ar gal dėl urvų. 

Tačiau kiti žmonės, kuriems labiau patiko apie 
tai kalbėti, pasakodavo apie senąją Hokinso Slėnio gy- 
venvietę ir tą naktį, kai trylika žmonių sutiko čia savo 
pražūtį ir buvo gyvi sudeginti būtent šioje laukymėje. 

Kai kurie tai vadino raganyste, kiti velnio garbi- 
nimu. 

Dar viena versija teigė, kad juos nužudė karinga 
indėnų gentis, po to sudeginusi jų kūnus. 

Bet kad ir kokios būtų versijos, šviesiai pilkas ak- 
muo kyšojo iš suodžių spalvos žemės lyg paminklas. 

— Mes pasiekėme tikslą! — Foksas numetė kup- 
rinę ant žemės ir ėmė šokti aplink akmenį. — Argi tai 

ne nuostabu? Ar ne puiku? Niekas nežino, kur esame. 
Turime visą nak/į, dabar galime daryti ką tik norime. 

— Ką tik norime miško viduryje, — pridūrė Ke- 
las. — Be televizoriaus ir be šaldytuvo. 

Foksas užvertė galvą ir sušuko, o jo šauksmas nu- 
aidėjo tolyn. 

— Matote? Niekas mūsų negirdi. Jeigu mus už- 
pultų mutantai ar nindzės, ar ateiviai, tai niekas neiš- 
girstų. 

Nuo to, kaip pats pastebėjo, Kelui tikrai netapo 
lengviau. 

— Mums reikia prisirinkti malkų stovyklavietės 
laužui. 

— Skautas teisus, — nusprendė Geidžas. — Eli- 
kite, vaikinai, ir atneškite malkų. O aš įkišiu kolą ir alų 
į upelį, kad atšaltų skardinės. 

Kelas labai tvarkingai, kaip jam būdinga, ėmėsi 
stovyklavietės tvarkymo. Maistą sudėjo vienoje vietoje, 
drabužius kitoje, įrankius trečioje. Įsidėjęs skautišką 
peilį ir kompasą į kišenę, jis išėjo rinkti smulkių šake- 
lių. Kai brovėsi pro gervuoges, šios apdraskė jam kojas. 
Kadangi grįžo su pilnu glėbiu malkų, nepastebėjo, kaip 
keletas jo kraujo lašų nukrito ant žemės laukymės ap- 
skritimo pakraštyje. 

Nepastebėjo ir to, kaip tas kraujas čirškė, rūko, o 
paskui susigėrė į sutrūkinėjusią žemę. 

Foksas radiją padėjo ant akmens, kad stovyklą 
kurtų klausydamiesi Madonos, „U2“ ir grupės „Boss“. 
Pagal Kelo patarimą, jie sukrovė laužą, tačiau nutarė 
jo nedegti, kol šviečia saulė. Suprakaitavę ir murzini, 
atsisėdo ant žemės ir atidarę pikniko krepšį sukišo į jį 
purvinas godžias rankas. Kai gerai pažįstamo skonio 

maistas pripildė pilvą ir jį nuramino, Kelas nusprendė, 
kad tikrai vertėjo keletą valandų tempti tą krepšį. 

Pasisotinę jie išsitiesė ant nugarų, veidais į dangų. 

— Ar tikrai manai, kad visi tie žmonės mirė bū- 
tent čia? — paklausė Geidžas. 

— Bibliotekoje yra knygų apie tai, — atsakė Ke- 
las. — Apie nežinia kodėl kilusį gaisrą, per kurį sudegė 
visi tie Žmonės. 

— Kokią keistą vietą tie žmonės pasirinko. 

— Bet mes irgi čia. 

Geidžas tik kažką suniurnėjo. 

— Mano mama pasakojo, kad pirmieji čia įsikūrę 
baltieji žmonės buvo puritonai, — Foksas išpūtė didelį 
rausvą kramtomosios gumos burbulą. — Kažkokie ra- 
dikalieji puritonai. Ji sakė, kad jie čia atvyko ieškodami 
religinės laisvės, bet ta laisvė tik reiškė, kad visi turėjo 
elgtis pagal jų religinius įsitikinimus. Mama sako, kad 
dauguma religingų žmonių yra būtent tokie. Aš to ne- 
suprantu. 

Geidžas pagalvojo, kad jis tą žino ar bent jau žino 
iš dalies. 

— Daugelis žmonių yra blogi, o galvoja, kad yra 
geresni už kitus. 

Jis tą buvo pastebėjęs, kai pats susidurdavo su 
įvairiais žmonėmis. Matė, kaip jie į jį Žiūrėjo iš aukšto. 

— Ar tu galvoji, kad visi tie žmonės raganavo ir 
Slėnio miestelio gyventojai juos sudegino ant laužo? 
Mama sako, kad raganavimas taip pat savotiška reli- 
gija. 

— Tavo mama kuoktelėjusi. 

Dėl to, kad tai pasakė Geidžas ir dėl to, kad jis 
pajuokavo, Foksas nusišypsojo: 

— Mes visi trenkti, — atsakė. 

«| — Manau, kad ta proga turėtume išgerti alaus, — 
pasiūlė Geidžas. — Pasidalysime vieną skardinę, o ki- 
tos tegul geriau atšąla. 

Geidžui nuėjus prie upelio, Kelas su Foksu persi- 
metė žvilgsniais. 

— Ar esi kada nors gėręs alaus? — norėjo su- 
žinoti Kelas. 

— Ne. O tu? 

— Gal juokauji? Man ir kolos duoda tik ypa- 
tingomis progomis. O ką, jeigu mes pasigersime ir 
numirsime? 

— Mano tėtis kartais geria alų ir jam nieko ne- 
atsitinka, tai nemanau, kad ir mums atsitiks. 

Jie nutilo, kai pamatė grįžtantį Geidžą su varvan- 
čia skardine. 

— Gerai. Šis alus skirtas atšvęsti tam, kad vidur- 
naktį mes jau būsime išaugę iš vaikų amžiaus. 

— Gal iki vidurnakčio neturėtume jo gerti, — 
pasvarstė Kelas. 

— Po vidurnakčio išgersime antrą. Tai lyg... lyg 
ritualas. 

Skardinės atidarymas garsiai nuaidėjo per tylų 
mišką. Staigus pokštelėjimas išgąsdino Kelą tarsi šau- 
tuvo šūvis. Jis tuoj pat užuodė alaus kvapą ir jam pasi- 
rodė, kad jis kažkoks rūgštus. Spėliojo, ar ir skonis bus 
toks pat. 

Geidžas laikė alų iškėlęs aukštai vienoje rankoje, 
lyg laikytų durklo rankeną. Paskui nuleido jį ir nugėrė 
didelį gurkšnį. 

Jis nesistengė paslėpti savo reakcijos, kuri atsi- 
spindėjo jo veide. Atrodė, lyg jis būtų išgėręs kažką 
keisto ir nemalonaus. Jo veidas išraudo ir jis trūkčioja- 
mai, dusdamas iškvėpė orą. 

— Alus vis dar šiltokas... — sukosėjo jis, — bet 
trenkia ten, kur reikia. Dabar gerkite jūs. 

Jis padavė skardinę Foksui. Gūžtelėjęs pečiais, 
Foksas paėmė skardinę ir atkartojo Geidžo judesį. Visi 
žinojo, kad Foksas labai mėgsta viską, kam išmėginti 
reikia drąsos. 

— Uch, skonis kaip myžalų. 

— Ar esi kada gėręs myžalų? 

Foksas suprunkštė nuo Geidžo klausimo ir pa- 
davė skardinę Kelui. 

— Tavo eilė. 

Kelas atidžiai apžiūrėjo skardinę. Na, gurkšnelis 
alaus jo tikrai neužmuš. Taigi jis įkvėpė oro ir prarijo 
truputį alaus. 

Nuo alaus skrandį susuko, o akys ėmė ašaroti. Jis 
pakišo skardinę atgal Geidžui. 

— Skonis tikrai kaip myžalų. 

— Manau, kad žmonės jį geria ne dėl skonio, o 
dėl jo poveikio. — Geidžas dar kartą gurkštelėjo alaus, 
kad įsitikintų, koks šio poveikis. 

Jie sėdėjo sukryžiavę kojas laukymės pakraštyje. 
Jų keliai lietėsi, o skardinę jie perdavinėjo iš rankų į 
rankas. 

Kelo skrandyje viskas sukilo, bet akivaizdžiai blo- 
ga jam dar nebuvo. Galva taip pat kiek apsinešė ir tai 
buvo savotiškai baugu, bet smagu. Nuo alaus prisipildė 
šlapimo pūslė. Kai jis atsistojo, akyse pasviro pasaulis, 
nuo to Kelas pradėjo nesulaikomai juoktis. Šiaip taip 
jis nusvyravo prie medžio. 

Atitraukė kelnių užtrauktuką, nusitaikė į medį, 
bet vis tiek atrodė, kad medis svyruoja. 

Foksas mėgino uždegti cigaretę kaip tik tuo metu, 

kai Kelas parsvyravo atgal. Jie vėl siuntė skardinę ratu, 
kol Kelo skrandis sunegalavo. Berniukas nušliaužė iš- 
sivemti, o atšliaužęs atgal tiesiog gulėjo prisiplojęs prie 
žemės, trokšdamas, kad pasaulis nustotų suktis. 

Pasijuto taip, lyg vėl plauktų tvenkinyje ir kažkas 
trauktų jį po vandeniu. 

Kai atsigavo, jau temo. Jautėsi geriau ir tikėjosi, 
kad daugiau nebevems. Skrandyje ir galvoje buvo kaž- 
kaip tuščia, bet vemti nesinorėjo. Pamatė Foksą susi- 
rangiusį prie akmens ir miegantį. Ant keturių nuropojo 
iki termoso ir limonadu išskalavo iš burnos alų bei vė- 
malus. Buvo be galo dėkingas motinai už šį limonadą. 

Jausdamasis tvirčiau, pirštais pasitrynė akis po 
akinių stiklais, o tuomet pastebėjo Geidžą, sėdintį prie 
malkų, paruoštų laužui, kurį jie dar tik ketino uždegti. 

— Labas rytas, Sele. 

Blankiai šypsodamasis Kelas priėjo. 

— Nežinau, kaip uždegti tą laužą. Galvoju, jog 
jau laikas, bet man reikia skauto pagalbos. 

Kelas paėmė iš Geidžo degtukų dėžutę ir uždegė 
ugnį keliose sausų lapų krūvos vietose, po sukrautomis 
šakomis. 

— Užsiliepsnos tas laužas. Vėjas nestiprus, todėl 
ugnis niekur kitur nepersimes. Galime šį laužą kūrenti 
tiek, kiek mums reikia, tik turime gerai jį užgesinti 
prieš išeidami iš čia. 

— Loky Smouki", ar tau viskas gerai? 

— Taip. Manau, kad beveik viską išvėmiau. 

— Nereikėjo man čia to alaus atsinešti. 

Kelas kilstelėjo petį, pažvelgė į Foksą. 


* JAV miško gaisrų prevencijos simbolis. 

— Viskas gerai. Dabar mums nereikės spėlioti, 
koks alaus skonis. Žinome, kad jo skonis kaip myžalų. 

Geidžas nusijuokė: 

— Aš nuo jo nepasidariau bjaurus. 

Jis paėmė lazdą ir su ja pažarstė ugnį. 

— Norėjau sužinoti, ar tapsiu blogas nuo alaus. 
Nutariau, kad judu su Foksu esate mano geriausi drau- 
gai, todėl pamėginsiu gerti jį su jumis ir pažiūrėsiu, ar 
tapsiu bjaurus. 

— Ir kaip jauteisi? 

— Man ėmė skaudėti galvą ir vis dar truputį 
skauda. Man nepasidarė taip bloga, kaip jums, bet buvo 
šleikštoka. Nuėjau, pasiėmiau vieną kolą ir išgėriau. Po 
to pasijutau geriau. Kodėl, po velnių, jis tiek daug geria, 
jei po to šitaip jaučiasi? 

— Nežinau. 

Geidžas nuleido galvą ant kelių. 

— Vakar jis verkė, kai užpuolė mane. Žliumbė, 
mušdamas mane diržu. Kodėl iš viso kas nors nori taip 
jaustis? 

Stengdamasis neprisiliesti prie rumbų ant Gei- 
džo nugaros, Kelas atsargiai uždėjo ranką jam ant 
peties. Nežinojo, ką pasakyti. 

— Kai tik būsiu pakankamai suaugęs, išsinešdin- 
siu iš namų, įstosiu į armiją, įsidarbinsiu krovininiame 
laive ar naftos aikštelėje. 

Kai Geidžas pakėlė galvą, jo akys blizgėjo. Kelas 
nugręžė žvilgsnį, nes žinojo, kad Geidžo akys žvilga 
nuo ašarų. 

— Gali kada tik nori ateiti ir pagyventi pas mus. 

— Kai grįžčiau, būtų tik dar blogiau. Bet po po- 

ros valandų jau būsiu dešimties metų. O dar po kelerių 
metų būsiu ne mažesnis už tėvą. Gal dar aukštesnis 
už jį. Tada nesileisiu jo mušamas. Viskas pagaliau 
baigsis. — Geidžas nusišluostė veidą. — Pažadinkime 
Foksą. Šiąnakt nė vienas nemiegosime. 

Foksas dejavo ir burbėjo. Paskui atsikėlė, kad nu- 
sišlapintų ir tuo pačiu atneštų šaltos kolos iš upelio. 
Jie išgėrė ją kartu su dar viena pyragėlių Li/ž/ė? Debbie 
porcija. Dabar jie galės atsiversti Pen/bouse. 

Kelas jau anksčiau bibliotekoje buvo matęs nuo- 
gas krūtis žurnale Nationa/ Geographic. Reikėjo tik 
žinoti, kur žiūrėti. 

Bet čia buvo kažkas visai kita. 

— Ei, vaikinai, ar jūs kada nors galvojote apie pa- 
sidulkinimą? — paklausė Kelas. 

— O kas apie tai negalvoja? — atsakė abu vienu 
balsu. 

— Kas pirmas iš mūsų tą padarys, turės apie tai 
papasakoti likusiems dviem. Ir koks tai jausmas, — 
tęsė Kelas. — Ir ką jis pats darė, ir ką darė ji. Viską. 
Prisiekite. 

Priesaika buvo šventas dalykas. Geidžas spjovė 
sau ant plaštakos ir ištiesė ją. Foksas savo delnu trenkė 
per jo plaštaką, o paskui spjovė sau ant plaštakos. Tuo- 
met Kelas ant viršaus uždėjo savo delną. 

— Mes prisiekiame, — ištarė jie vienu balsu. 

Jiems besėdint prie laužo, danguje įsižiebė 
žvaigždės, o miško glūdumoje suūbavo pelėda. 

Ilgas, prakaitą išspaudęs žygis, vaiduoklis ir vėmi- 
mas nuo alaus greitai pasimiršo. 

— Mums reikėtų čia susirinkti per mūsų gimimo 

dieną kiekvienais metais, — nusprendė Kelas. — Netgi 
kai būsime seni. Trisdešimties ar panašiai. Mes visi trys 
turėtume susirinkti čia. 

— Gerti alų ir Žiūrėti į nuogų merginų nuotrau- 
kas, — pridūrė Foksas. — Prisiekime... 

— Nepradėk, — aštriai nukirto Geidžas. — Aš 
negaliu prisiekti. Nežinau, kur aš nukeliausiu, bet tikrai 
gyvensiu kur nors kitur. Ir nežinau, ar kada nors čia 
sugrįšiu. 

— Tuomet mes atvyksime ten, kur būsi tu. Kai 
tik galėsime. Visada būsime geriausi draugai. — To 
niekas negali pakeisti, pagalvojo Kelas, ir pats asme- 
niškai davė priesaiką. Niekas niekada to nepakeis. Jis 
pažvelgė į savo laikrodį. — Tuoj vidurnaktis. Man kilo 
mintis. 

Jis išsitraukė skautišką peilį, atlenkė jo geležtę ir 
palaikė ugnyje. 

— Ką čia darai? — paklausė Foksas. 

— Sterilizuoju jį. Švarinu. — Peilis taip įkaito, 
kad jam teko jį atitraukti ir imti pūsti į savo pirš- 
tus. — Yra taip, kaip sakė Geidžas. Apie ritualą ir 
panašiai. Dešimt metų yra dešimtmetis. Beveik visą šį 
laiką mes pažįstami. Gimėme tą pačią dieną. Ir dėl to 
mes... kitokie, — tarė jis mėgindamas rasti tinkamus 
žodžius. — Kažkokie ypatingi, manau. Mes esame 
geriausi draugai. Kaip broliai. 

Geidžas pažiūrėjo į peilį, o paskui į Kelo veidą. 

— Kraujo broliai. 

— Taip. 

— Nuostabu. — Foksas ištiesė ranką, viskam pa- 
siruošęs. 

— Vidurnaktį, — pasakė Kelas. — Turėtume tai 
padaryti vidurnaktį ir reikia sugalvoti, kokius sakysime 
žodžius. 

— Prisiekiame, — tarė Geidžas, — kad sumai- 
šome visų trijų kraują į vieną. Ar kažką panašaus. Ir 
prisiekiame būti vienas kitam ištikimi. 

— Gerai. Užrašyk, Kelai. 

Kelas iš savo kuprinės ištraukė pieštuką ir po- 
pieriaus. 

— Užrašysime žodžius ir visi kartu juos ištarsi- 
me. Paskui įpjausime rankas ir sudėsime savo riešus į 
vieną vietą. Paskui ant įpjovimų užklijuosiu pleistrus, 
jei reikės. 

Kelas rašė žodžius ant mėlynai liniuoto popie- 
riaus savo pieštuku ir išbraukdavo juos, kai vieno iš jų 
nuomonė pasikeisdavo. 

Taip jiems bestovint prie pagoniškojo akmens, 
Foksas įmetė į laužą daugiau šakų, ir ugnis ėmė braš- 
kėti garsiau. 

Kai iki vidurnakčio buvo likę vos pora akimirkų, 
visi trys berniukai atsistojo, o jų veidai buvo apšviesti 
žvaigždžių ir laužo ugnies. Geidžui linktelėjus, jie visi 
prabilo vienu kartu iškilmingais ir tokiais skausmingai 
jaunais balsais. 

— Mes gimėme prieš dešimt metų, tą pačią nak- 
tį, tuo pačiu laiku ir tais pačiais metais. Esame broliai. 
Prie šio pagoniškojo akmens mes duodame ištikimy- 
bės priesaiką — gyvensime tiesoje kaip tikri broliai. 
Sumaišome savo kraują. 

Kelas įkvėpė ir sukaupė drąsą, kad pirmas persi- 
pjautų riešą. 

— Oi! 

— Maišome savo kraują, — Foksas sugriežė dan- 
timis, kai Kelas pjovė jo riešą. 

— Maišome savo kraują, — Geidžas net nekrūp- 
telėjo, kai jo odą įbrėžė peilis. 

— Trijų į vieną ir kiekvieną į trijų. 

Kelas ištiesė savo ranką. Iš pradžių Foksas, o pa- 
skui Geidžas priglaudė savo įpjautus riešus prie jo. 

— Būsime broliai savo siela ir protu, amžinai 
būsime kraujo broliai. 

Jiems bestovint, didelį mėnulį užklojo debesys. 
Žvaigždės paskendo rūke. Jų sumišęs kraujas lašėjo ant 
išdegintos Žemės. 

Vėjas švilpė taip, lyg kas šauktų. Nuo laužo į 
dangų švystelėjo ugnies stulpas. Visi trys berniukai 
pakilo į orą, tarsi juos būtų pagriebusi kažkieno ranka 
ir sviedusi aukštyn. Aplinkui nušvito šviesa, lyg būtų 
sprogusios ir pažirusios žvaigždės. 

Kai Kelas pravėrė burną norėdamas sušukti, pa- 
juto kažką karštą ir kietą smingantį į jį. Nuo to jis ėmė 
dusti, o širdį sugniaužė pribloškiantis skausmas. 

Šviesa dingo. Tirštoje tamsoje jis pajuto sting- 
dantį šaltį. Vėjo garsas buvo lyg sužeisto gyvulio, lyg 
siaubūno, kuris gyvena tik knygose. Po kojomis drebėjo 
žemė ir kiekvieną kartą, kai jis mėgindavo nušliaužti 
kur nors toliau, atblokšdavo jį atgal. 

Kažkas išlindo iš tos ledinės tamsos, iš tos dre- 
bančios žemės. Kažkas didelis ir grėsmingas. 

Krauju pasruvusiomis akimis ir... alkanas. Pabaisa 
žiūrėjo į jį. O kai ji nusišypsojo, jos dantys žvilgėjo lyg 
sidabriniai kardai. 

Jis pagalvojo, kad mirė ir kad pabaisa prarijo jį 
vienu kąsniu. 

Bet kai atsipeikėjo, vėl girdėjo savo širdies plaki- 
mą. Girdėjo draugų šūksmus. 

Kraujo broliai. 

— Jėzau, Jėzau, kas čia buvo? Ar matei? — plonu 
balsu suspiegė Foksas. — Geidžai, o Dieve, tavo nosis 
kraujuoja. 

— Ir tavo. Kažkas... Kelai. Dieve, Kelai. 

Kelas gulėjo išsitiesęs ant nugaros. Jis jautė ant 
veido šiltą kraujo drėgmę. Buvo per daug nustėręs, kad 


išsigąstų kraujo. 

— Aš nieko nematau, — silpnai sukarksėjo 
jis. — Nieko nematau. 

— Tavo akiniai sudaužyti, — prie jo atšliaužė 
Foksas, suodinu ir kruvinu veidu. — Sutraiškytas vie- 


nas stiklas. Tavo mama tave užmuš, drauguži. 

— Sudaužyti, — virpėdamas Kelas pamėgino 
juos nusiimti. 

— Kažkas čia buvo, — Geidžas sugriebė Kelą už 
peties. — Jaučiau, kaip man kažkas atsitiko, po to, kai 
pradėjo dėtis tie keisti dalykai, kažkas atsitiko mano 
viduje. Ir dar... ar jūs ją matėte? Ar matėte tą pabaisą? 

— Mačiau jos akis, — išlemeno Foksas barškan- 
čiais dantimis. — Mums reikia iš čia nešdintis. 

— Kur? — paklausė Geidžas. Nors vis dar švokš- 
damas, jis pagriebė nuo žemės Kelo peilį. — Mes ne- 
žinome, kur ta pabaisa nuėjo. Ar tai buvo kokia meška? 
Ar... 

— Ne meška, — dabar jau ramiai kalbėjo Ke- 
las. — Tai buvo kažkas, kas šitoje vietoje laikosi jau 

seniai. Aš galiu ją matyti... galiu ją matyti. Kažkada ji 
atrodė kaip vyras, bet iš tikro ji nebuvo vyras. 

— Žmogau, tu susitrenkei galvą. 

Kelas nukreipė akis į Foksą. Jo akių rainelės buvo 
beveik juodos. 

— Aš galiu ją matyti. Ir tą kitą. — Jis atgniaužė 
rankos, kurios riešas buvo įpjautas, kumštį. Delne gulė- 
jo gabalas žalio su raudonais taškeliais akmens. — Da- 
bar jūs. 

Foksas atgniaužė savo delną, o (Geidžas savo. 
Kiekvieno delne buvo po trečdalį akmens. 

— Ką tai reiškia? — sušnibždėjo Geidžas. — Iš 
kur, po velnių, šitie atsirado? 

— Nežinau, bet jie dabar mūsų. Ach, trys iš vieno 
ir trys viename. Manau, kad mes kažką paleidome. Ir 
kažkas iš to pasidarė. Kažkas bloga. Matau. 

Jis akimirksnį užsimerkė, paskui atsimerkė, kad 
pažvelgtų į draugus. 

— Aš galiu matyti ir man nereikia akinių. Matau 
be jų. Ir vaizdas nesilieja. Matau be akinių. 

— Palauk, — drebėdamas Geidžas pakėlė marš- 
kinius ir atsuko nugarą. 

— Žmogau, rumbų nebėra, — Foksas ištiesė 
ranką, kad pirštais paliestų sveikutėlę Geidžo nu- 
garą. Ir... jis ištiesė savo riešą, kuriame jau baigė gyti 
įpjovimas. — Šventoji karve, ar mes dabar kokie su- 
perherojai? 

— Tai demono darbai, — pasakė Kelas. — Mes 
išleidome demoną. 

— Mėšlas, — Geidžas spoksojo į tamsų miš- 
ką. — Laimingos prakeiktos gimimo dienos. 

Hokinso Slėnis, 2008-yjų vasaris 


MERILENDE, HOKINSO SLĖNYJE, BUVO ŠALČIAU 
nei Džune, Aliaskoje. Kelui patiko tokios žinios, nors 
šiuo metu jis buvo Hokinso Slėnyje, kur drėgnas, šal- 
tas vėjas pūtė taip smarkiai, kad, atrodė, užšaldys akių 
obuolius. 

Akių obuoliai ir buvo beveik vienintelė atvira jo 
kūno vieta, kai jis ėjo per Pagrindinę gatvę iš kavinės 
į pramogų centrą, pirštinėtoje rankoje laikydamas m20- 
chaccino kavos puodelį. 

Tris dienas per savaitę valgydavo pusryčius bu- 
fete, o kartą per savaitę pietaudavo restorane. Jo tėvas 
visada manė, kad būtina palaikyti bendruomenę, kitus 
verslininkus. Dabar, kai tėtis jau pusiau pensininkas, 
Kelas stengėsi palaikyti šią Hokinsų tradiciją. 

Apsipirkdavo vietinėje parduotuvėlėje, nors ap- 
sipirkti dideliame prekybiniame centre, esančiame už 
miesto ribos, buvo gerokai pigiau. Kai norėdavo nu- 
siųsti gėlių kokiai nors moteriai, atsispirdavo pagundai 
užsisakyti jų kompiuteriu, paspaudus kelis klavišus. Jis 
važiuodavo į gėlių parduotuvę. 

Palaikė nuolatinius ryšius su vietiniu santech- 
niku, elektriku, dažytoju ir amatininkais. Visuomet 
pirmiausiai samdydavo miestelio gyventojus. 

Išskyrus studijų koledže metus, jis visada gyveno 
Slėnyje. Tai buvo jo vieta. 

Kas septynerius metus, pradedant dešimtuoju 
gimtadieniu, jam tekdavo išgyventi tą patį košmarą ir 


jo pasekmes. 

Jis atrakino pramogų centro duris ir vėl jas už- 
rakino. Jei durys būdavo neužrakintos, žmonės eidavo į 
vidų, nepaisydami ant jų užrašytų darbo valandų. 

Kai kartą jis buvo kiek išsiblaškęs ir jų neužra- 
kino, o laiką leido su striptizo šokėja Alisa Kramer, į 
vidų užėjo trys paaugliai tikėdamiesi, kad dar veikia 
videosalonas. 

Tai jam buvo gera pamoka. 

Jis praėjo pro kasą, šešis boulingo takelius, batų 
nuomos skyrių ir kepsnių barą, paskui pasuko už kampo 
ir šuoliais užlėkė laiptais į antrą aukštą, kur buvo jo (arba 
tėvo, jei jis tam nusiteikdavo) biuras, mažytis, spintos 
dydžio, tualetas ir didžiuliai sandėliavimo plotai. 

Padėjo kavą ant rašomojo stalo, nusimovė piršti- 
nes, nusiėmė šaliką, kepurę, nusirengė paltą ir pašiltintą 
liemenę. 

Paskui įjungė kompiuterį, palydovinį radiją, atsi- 
sėdo išgerti kavos, vėliau ketino imtis darbo. 

Boulingo centras, kurį Kelo senelis atidarė po 
karo, penktajame dešimtmetyje, buvo tik trijų takelių, 
dar turėjo keletą kiniško biliardo automatų ir koka- 
kolos bufetą. Septintajame dešimtmetyje centras išsi- 
plėtė, vėliau dar kartą devintajame dešimtmetyje, kai 
viskas perėjo į Kelo tėvo rankas. 

Dabar jis tapo tikru Slėnio miestelio pramogų 
centru. Turėjo šešis takelius, salę privatiems pobūviams 
ir videosaloną. 

Senelio nuopelnas, pagalvojo Kelas, peržvelginė- 
damas kito mėnesio pobūvių užsakymus. 

Bet didžiausias nuopelnas versle priklausė Kelo 
tėvui, pakeitusiam keletą boulingo takelių į tikrą šei- 
mos laisvalaikio centrą. Šią savo sėkmę jis pritaikė ir 
kitose verslo srityse. 

Miestelis pavadintas mūsų pavarde, — mėgdavo 
sakyti Džimas Hokinsas. Kas gerbs pavardę, gerbs ir 
miestelį. Kelas gerbė ir vieną, ir kitą, antraip jau seniai 
būtų iš čia išvažiavęs. 

Valandą padirbėjęs, Kelas pakėlė akis į judančią 
durų rankeną. 

— Atsiprašau, Kelai. Tik norėjau, kad tu žino- 
tum, jog esu čia. Pagalvojau, kad eisiu ir pabaigsiu da- 
žyti tualetus, kadangi šiandien centras uždarytas. 

— Gerai, Bilai. Ar turi viską, ko tau reikia? 

— Žinoma, turiu. — Bilas Terneris, dabar jau 
blaivus penkerius metus, du mėnesius bei šešias dienas, 
atsikrenkštė. — Galvojau, gal turi kokių nors Žinių iš 
Geidžo. 

— Jau keletą mėnesių apie jį nieko negirdėjau. 

Jautri tema, pagalvojo Kelas, kai Bilas tik linkte- 
lėjo galvą. Pelkėta žemė. 

— Tuomet pradėsiu darbą. 

Kelas stebėjo Bilą nueinantį nuo durų. Žinojo, 
kad nieko negali padaryti. Kartu buvo tikras, kad ir 
neturi nieko daryti. 

Ar penkeri blaivybės metai gali užglaistyti visus 
tuos mMušimus diržu, kumščiavimus ir antausius? Visus 
keiksmus? Nepajėgė nuspręsti. 

Pažvelgė į ploną randą, einantį įstrižai jo riešo. 
Keista, kaip greitai ta maža žaizda užgijo, tačiau randas 
liko. Vienintelis jo randas. Keista, kaip toks menknie- 
kis galėjo visą miestelį sviesti į septynių dienų pragarą, 
šėlstantį kas septynerius metus. 

Ar Geidžas atvyks šią vasarą, kaip daro visą tą 
laiką kas septynerius metus? Kelas nesugebėjo įžvelgti 
ateities ir nežinojo, ar tai privalumas, ar trūkumas. "Ta- 

čiau jis žinojo, kad jis, Geidžas ir Foksas susitiks Slė- 
nio miestelyje, kai jiems sueis po trisdešimt vienerius 
metus. 

Juk jie prisiekė. 

Jis pabaigė ryto darbą, o kadangi nepajėgė ati- 
traukti minčių nuo Geidžo, atsisėdo jam parašyti 
elektroninę žinutę: 


Sveikas. Kur, po velnių, dingai? Gal tu Las Vegase? Ar 
Mozambike? Dulute? Eisiu susitikti su Foksu. Netrukus į 
Slėnį atvyks rašytoja tyrinėti istorinių faktų, susipažinti 
su legenda ir tuo, kas vadinama anomalijomis. Gal pats 
su viskuo susidorosiu, bet pamaniau, kad turėtum apie 
tai žinoti. 

Lauke šeši laipsniai šalčio, o kadangi vėjuota, tai 
atrodo lyg būtų visi septyni. Geriau tu čia būtum vietoj 
manęs. 


Kelas 


Vis tiek kada nors jis į šį laišką atsakys, pagalvojo 
Kelas, siųsdamas elektroninę žinutę. Paskui išjungė 
kompiuterį. Gal atsakys po penkių minučių, o gal po 
penkių savaičių. Bet anksčiau ar vėliau Geidžas atsi- 
lieps. 

Jis vėl ėmė rengtis lauko drabužiais. Sluoksniavo 
ant savo aukštos, išstypusios figūros, paveldėtos iš tėvo. 
Iš jo paveldėjo ir nenormaliai dideles pėdas. 

Sunkiai tvarkomi rusvi plaukai teko jam iš moti- 
nos. Apie tai galėjo spręsti tik iš turimų jos jaunystės 
nuotraukų, nes jo atmintyje ji išliko tik kaip švelni, 
saulėta blondinė su tvarkinga šukuosena. 

Nuo dešimtojo gimtadienio jo pilkos akys ėmė 

labai puikiai matyti. Segdamasis paltą su gobtuvu 
pagalvojo, kad jo reikia tik jaukumui, nes jau kokius 
dvidešimt metų jis neserga nei gripu, nei virusinėmis 
infekcijomis, nei šienlige. Gal kartais pasloguoja. 

Kai jam buvo dvylika metų, kartą iškrito iš obels. 
Pajuto, kaip trakštelėjo rankos kaulas ir siaubingai nu- 
diegė. 

Dar nespėjęs pereiti per pievelę ir pasiekti namų 
bei viską papasakoti mamai, pajuto, kad kaulas su dar 
didesniu skausmu vėl suaugo. 

Taigi jis to jai niekada ir nepasakojo, prisiminė 
dabar, išeidamas į bjauriai šaltą orą. Kam ją liūdinti? 

Tris kvartalus iki Fokso kontoros jis praėjo greitu 
žingsniu, pakeliui garsiai pasisveikindamas su sutiktais 
kaimynais ir draugais ar jiems pamojuodamas. Bet pa- 
sikalbėti nesustodavo. Nors jo nevargino nei plaučių 
uždegimai, nei ilgai užsitęsusi sloga, žiema jau buvo 
žiauriai nusibodusi. 

Prie šaligatvio kraštų purvinu pilku kaspinu 
driekėsi suledėjęs sniegas, atsispindintis šia slegiančia 
spalva danguje. Ant kai kurių namų ir biurų kabėjo 
Valentino dienos vainikai bei širdys, bet visa tai neką 
gerino bendrą vaizdą — nuogus medžius ir žiemos nu- 
genėtus sodus. 

Kelo manymu, ne vasario mėnesį Slėnis atrodė 
visų geriausiai. 

Keliais laipteliais jis užlipo į dengtą seno mūrinio 
namo priebuų. Ant lentelės prie durų buvo užrašyta: 
FOKSAS ODELAS, ADVOKATAS. 

Tas užrašas Kelą kaskart nustebindavo ir pra- 
linksmindavo. Per ištisus šešerius metus jis prie to ne- 
priprato. Ilgaplaukis keistuolis hipis tapo teisininku. 

Kelas įėjo į tvarkingą priimamąjį, kuriame prie 
stalo sėdėjo Alisa Hobeiker. Pavyzdingai susitvar- 
kiusi, apsivilkusi tamsiai mėlynu kostiumėliu ir balta 
palaidinuke su kaspinu, baltais lyg sniegas plaukais ir 
solidžiais dvižidiniais akiniais. Ponia Hobeiker taip 
puikiai atliko savo pareigas kontoroje, kaip škotų avi- 
ganis, prižiūrintis bandą. 

Atrodė ji graži ir maloni, tačiau galėjai būti tikras, 
kad įkąs į kulną, jei ką ne taip padarysi. 

— Sveika, ponia Hobeiker, na ir ša/ta lauke. Pa- 
našu, kad gali dar daugiau prisnigti. — Jis nusivyniojo 
šaliką. — Tikiuosi, kad jūs su ponu Hobeikeriu šiltai 
gyvenate. 

— Pakankamai šiltai. 

Jis išgirdo jos balse kažką tokio, kas privertė pa- 
žvelgti į ją atidžiau. Nusimovęs pirštines, instinktyviai 
žengė prie jos stalo, nes suprato, kad ji verkė. 

— Ar viskas gerai? Ar... 

— Viskas kuo puikiausia. Tiesiog puiku. Foksas 
dabar laukia susitikimo. Sėdi savo kabinete niūriai nu- 
siteikęs, taigi galite pas jį užeiti. 

— Gerai. Ponia Hobeiker, jeigu kartais ko nors 
prireiktų... 

— Eikite, eikite, — pakartojo ji ir ėmė kažką 
spausdinti. 

Už priimamojo, toliau koridoriuje, buvo moterų 
tualetas vienoje pusėje, o biblioteka kitoje. Už jų Fokso 
kontora su suveriamosiomis durimis. Kelas nusprendė 
nesibelsti. Durims atsivėrus, Foksas pakėlė akis. Matyt, 
jis tikrai niūriai nusiteikęs, nes akys už auksinių rėme- 
lių susirūpinusios, o burna iškreipta pykčio. 

Jis sėdėjo už savo rašomojo stalo, susikėlęs ant jo 

kojas, apautas sportiniais žygio batais. Vilkėjo džinsais ir 
Aaneliniais marškiniais ant baltų pašiltintų marškinėlių. 

Jo ryškiai rudos spalvos plaukai bangomis krito 
aplink aštrių bruožų veidą. 

— Kas atsitiko? 

— Galiu pasakyti. Mano administratorė ką tik 
pranešė, kad išeis iš darbo. 

— Ką tokio tu padarei? 

— Ką aš padariau? — Foksas pašoko ir nulėkė 
prie baro pasiimti kolos. Jis taip niekada ir nepamė- 
go kavos. — Geriau sakyk mes, broli. Vieną lemtingą 
naktį mes stovyklavome prie pagoniškojo akmens ir 
prisidirbome. 

Kelas sudribo kėdėje. 

— Ji išeina iš darbo, todėl... 

— Ne tik išeina iš darbo, bet ir apskritai palieka 
Slėnį kartu su ponu Hobeikeriu. Būtent dėl to. — Jis 
išgėrė didelį, godų kolos gurkšnį, kaip kiti vyrai iš- 
gertų viskio. — Ji man nepasakė, kad būtent dėl tos 
priežasties, bet aš Žinau. Ji pasakė, jog nusprendė per- 
sikelti į Mineapolį, kad būtų arčiau dukters ir anūkų, 
bet tai prasimanymas. Kam moteriai, artėjančiai prie 
septyniasdešimties metų amžiaus su dar senesniu vyru 
staiga keltis į šiaurę? Jie turi ir kitą vaiką, gyvenantį 
prie Vašingtono, taip pat tvirtas šaknis čia. Visa tai tik 
pretekstas. 

— Ar apie tai sprendi iš jos žodžių, ar pats įlindai 
] jos galvą? 

— Iš pradžių viena, paskui kita. Nepradėk manęs 
pulti, — Foksas mostelėjo kolos skardine, po to trenkė 
ją; stalą. — Aš šniukštinėju ne dėl to, kad man tas pa- 
tinka, kalės vaike. 

— Gal jie dar persigalvos. 

— Jie nenori niekur važiuoti, tačiau bijo ir pa- 
silikti. Baiminasi, kad tai vėl pasikartos, o aš žinau ir 
galėčiau jiems pasakyti, kad tikrai pasikartos. Jie nenori 
vėl to patirti. Pasiūliau jai didesnį atlyginimą, galima 
pagalvoti, kad man tai lengva, ir dar pasiūliau visą liepą 
atostogų. Norėjau, kad ji suprastų, jog žinau tikrąją 
priežastį. Tačiau jie vis tiek išvyksta. Sutiko padirbėti 
tik iki balandžio pirmos. Kvailių dienos, — berte iš- 
bėrė žodžius. — Man reikia skubiai ką nors rasti, kad 
ji parodytų, kaip reikia dirbti, nes aš pats to prakeikto 
darbo neišmanau. Nenutuokiu nė pusės to, ką ji daro. Ji 
tiesiog padaro viską, ir tiek. 

— Turi laiko iki balandžio. Gal ką nors sugalvo- 
sime. 

— Jau daugiau kaip dvidešimt metų nerandame 
sprendimo. 

— Turėjau galvoje tavo kontoros problemas. Bet, 
žinoma, esu nemažai galvojęs ir apie tą kitą reikalą. 

Kelas atsistojo ir nuėjęs prie lango pažvelgė į 
ramų skersgatvį. 

— Mums reikia visa tai užbaigti. Šį kartą reikia 
tai užbaigti, ir viskas. Gal padės pokalbis su ta rašytoja. 
Neblogai būtų papasakoti viską kažkam, kas su tuo ne- 
susijęs, ir į viską žiūri objektyviai. 

— Ieškai problemų. 

— Galbūt. Bet ir neieškomos jos po penkių mė- 
nesių užgrius. Mes turime susitikti su rašytoja. — Kelas 
žvilgtelėjo į laikrodį. — Liko keturiasdešimt minučių. 

— Mes? — akimirką atrodė, kad Foksas kažko 
nesupranta. — Šiandien? Nepasakiau poniai H, tai ji 
ir neužrašė. Po valandos jau turiu būti teisme ir duoti 
parodymus. 

— Kodėl tau nepasinaudojus pranešimų gavik- 
liu? 

— Todėl, kad tai netelpa į mano paprastos žemiš- 
kos logikos rėmus. Pakeisk susitikimo su rašytoja laiką. 
Po keturių aš laisvas. 

— Gerai. Susitvarkysiu pats. O jeigu ji norės iš- 
girsti ką nors daugiau, susitarsiu kartu papietauti, taigi 
pasilik šį vakarą laisvą. 

— Kalbėk atsargiai ir galvok, ką sakai. 

— Taip, taip. Būtinai. Mąsčiau apie tai. Visą laiką 
buvome labai atsargūs. Gal dabar jau galime pabūti 
truputį nerūpestingi. 

— Šneki kaip Geidžas. 

— Foksai... vėl sapnuoju tuos sapnus. 

Foksas giliai atsikvėpė. 

— Maniau, kad tik man taip darosi. 

— Kai mums turėjo sueiti septyniolika, sapnai 
prasidėjo maždaug prieš savaitę iki gimimo dienos. Kai 
artėjo dvidešimt ketveri, sapnai prasidėjo mėnesį iki to. 
Dabar jau penkis mėnesius prieš gimtadienį. Bijau, kad 
jei nerasime sprendimo, šis kartas bus paskutinis ir 
mums, ir miesteliui. 

— Ar kalbėjai su Geidžu? 

— Tik parašiau jam elektroninę žinutę. Apie sap- 
nus nepasakojau. Tu papasakok. Sužinok, ar jis juos irgi 
sapnuoja, kad ir kur, po velnių, jis būtų. Tegu greičiau 
varo namo. Manau, reikia, kad jis grįžtų. Nemanau, kad 
šį kartą galime laukti iki vasaros. Man reikia eiti. 

— Atsargiai elkis su rašytoja, — šūktelėjo Foksas, 
kai Kelas pasuko durų link. — Išgauk iš jos daugiau, 
negu jai papasakosi. 

— Susitvarkysiu, — pakartojo Kelas. 

KVIN BLEK SULĖTINO MINI KUPERĮ IR NUVAŽIAVO 
žemyn nuo autostrados. Apačioje pamatė įprastas už- 
eigas — blyninę Pancake House, greitojo maisto resto- 
ranus Hendys ir McDonalds, bei viščiukų barą KFC. 

Su dideliu malonumu pagalvojo apie didžiulį 
mėsainį ir smarkiai pasūdytas keptas bulvytes ir, žino- 
ma, dietinę kolą, kad sumažėtų kaltės jausmas. Tačiau 
kadangi tai sulaužytų jos priesaiką nevalgyti greitojo 
maisto dažniau nei kartą per mėnesį, nutarė apsieiti 
nevalgiusi. 

— Na, ar nesijauti teisingai besielgianti? — pa- 
klausė pati savęs ir ilgesingu žvilgsniu pažvelgė per 
veidrodėlį į nuostabų viešbutį Go/den Arches. 

Jos potraukis greitam ir riebiam maistui vertė ją 
visą paauglystę ir ankstyvą jaunystę laikytis keisčiausių 
dietų, vartoti įvairiausius nieko gero neduodančius pa- 
pildus ir dirbti su „stebuklingais“ treniruokliais. Bet 
galiausiai ji nusprendė, kad tai kvaila, išmetė lauk visas 
knygas ir straipsnius apie dietas, tokius kaip „Aš NUME- 
ČIAU DVIDEŠIMT SVARŲ PER DVI SAVAITES!“, ir tiesiog 
ėmė protingai maitintis bei mankštintis. 

Gyvenimo būdo pokyčiai, priminė ji sau. Tiesiog 
pakeičiau gyvenimo būdą. 

Tačiau, Dieve, kaip ji ilgisi tų didelių mėsainių 
— labiau nei buvusio sužadėtinio. 

Kai pagalvoji, o kas gali jų nesiilgėti? 

Ji pažvelgė į navigacijos sistemą, pritvirtintą prie 
prietaisų skydelio, paskui į koordinates, atsiųstas Kale- 
bo Hokinso elektroniniu paštu. Kol kas viskas atitinka. 
Paėmė obuolį. Toks būdavo jos vėlyvo ryto užkandis. 

Obuoliai suteikia sotumą, pagalvojo Kvin atsikąsdama. 
Jie yra ir naudingi, ir skanūs. 

Bet jie ne mėsainiai. 

Kad nukreiptų mintis nuo pagundos, ėmė svars- 
tyti, ką norėtų sužinoti per šį pirmąjį asmeninį interviu 
su vienu iš pagrindinių veikėjų tų įvykių, kurie dedasi 
keistame mažame Hokinso Slėnio miestelyje. 

Na, gal nėra sąžininga šį miestelį vadinti keistu. 
Reikia būti objektyviai. Gal jos atliekamas tyrimas ir 
gali leisti taip galvoti, bet ji nedarys jokių išvadų, kol 
visko nepamatys pati, nepaims interviu, neužsirašys 
pastabų, nepasiknaisios vietinėje bibliotekoje. Ir, svar- 
biausia, savo akimis nepamatys pagoniškojo akmens. 

Jai patiko knaisiotis po mažų miestelių kampus ir 
užkaborius, raustis po grindlentėmis, ieškant paslapčių 
ir siurprizų, klausytis plepalų ir iš kartos į kartą per- 
duodamos liaudies išminties bei legendų. 

Ji šiek tiek išgarsėjo, kai parašė keletą straipsnių 
apie keistus, neįprastus miestelius nedideliam žurnalui 
Detours. Kadangi jos profesinis apetitas buvo ne men- 
kesnis nei kūniškasis, ji surizikavo ir parašė knygą ta 
pačia tema apie mažą miestelį Meine, kuris garsėjo tuo, 
kad jame vaidenasi dvynės seserys. Jos buvo nužudytos 
1843 metais, kai nakvojo pensione. 

Kritikai daugiausia teigiamai atsiliepė apie knygą 
ir pavadino „dėmesį patraukiančia“, taip pat „gera, šiur- 
pą varančia', išskyrus tuos kritikus, kurie knygą laikė 
absurdiška ir painia. 

Po šios ji parašė dar vieną knygą apie mažą mies- 
telį Luizianoje, kuriame mero pareigas ėjo burtininkės 
palikuonis. Jis taip pat gydydavo įtaiga ir vadovavo 
sėkmingai veikiančiam prostitučių tinklui. 

Bet Hokinso Slėnis — ji tiesiog jautė — bus kaž- 
kas didesnio, geresnio, sultingesnio. 

Negalėjo sulaukti, kol suleis į jį dantis. 

Greitojo maisto užeigas, mažus namelius pamažu 
keitė didesnės pievos, didesni namai ir platesni laukai, 
miegantys po niūriu dangumi. 

Kelias vingiavo, tai leidosi žemyn, tai kilo aukš- 
tyn, tai vėl driekėsi tiesiai. Ji pamatė ženklą su užrašu 
Antietamo mūšio laukas. Šią vietą ji taip pat ketino iš- 
tyrinėti. Buvo susiradusi įvairių laikraščių iškarpų apie 
nutikimus Hokinso Slėnyje pilietinio karo metu. 

Norėjo sužinoti apie tai daugiau. 

Jos navigacinė aparatūra bei Kalebo nurodymai 
liepė sukti iš plento. Dabar reikėjo važiuoti pro nuogų 
medžių giraitę, pakelėje išsibarsčiusius namus ir ūkius, 
kurie visuomet paskatindavo ją nusišypsoti, kai ji pa- 
žvelgdavo į klėtis, siloso saugyklas ir gyvulių aptvarus. 

Kitą kartą tyrinėjimui reikės susirasti mažą 
miestelį Vidurio Vakaruose. Kokią nors fermą, kurioje 
vaidenasi verkiančios melžėjos šmėkla. 

Ji vos nepralėkė posūkio ženklo, bet staiga paste- 
bėjo lentelę su užrašu „Hokinso Slėnis (įkurtas 1648)“. 
Troško įvažiuoti į miestelį ir pasimėgauti juo it di- 
džiuoju mėsainiu, užuot pasukusi prie Kalebo Hokinso 
namų. Tačiau ji nemėgo vėluoti, o jei įsijaus į gatvių, 
kvartalų ir viso miestelio tyrinėjimą, garantuotai pa- 
vėluos į pirmąjį susitikimą. 

„Na, netrukus viską pamatysiu“, — pažadėjo sau 
mintyse ir pasuko keliuku, kuris, kaip ji žinojo, vingia- 
vo pro miškus, slepiančius pagoniškąjį akmenį. 

Staiga ji visa suvirpėjo. Buvo keista suvokti, kad 


KRAUJO BROLIAI 57 


virpa iš baimės, o ne iš malonios nuojautos ir nekan- 
trumo pradedant naują projektą. 

Važiuodama vingiuotu keliu, su šiokiu tokiu neri- 
mu žvalgėsi į tamsius nuogus medžius. Ir staiga kažkas 
nėrė ant kelio tiesiai priešais automobilį. Kvin persi- 
gandusi užgulė stabdžius. 

Pirmą akimirksnį jai pasirodė, kad matė vai- 
ką — o Dieve, o Dieve! — paskui pamanė, kad tai šuo. 
O paskui suvokė... kad ten nieko nebuvo. Nieko nei ant 
kelio, nei nubėgančio į laukus. Nieko, išskyrus ją pačią 
ir jos pašėlusiai besidaužančią širdį; mažame raudona- 
me automobilyje. 

— Tiesiog pasirodė, — pasakė sau, nors pati tuo 
nepatikėjo. 

Ji vėl užvedė variklį, užgesusį, kai taip staigiai 
stabdė ir pavažiavo į šalikelę, kurioje sustojo. Išsitraukė 
užrašų knygutę, pažymėjo joje laiką ir tai, ką matė. 

Berniukas, maždaug dešimties metų. Ilgi juodi 
plaukai, raudonos akys. Jis ŽIŪRĖJO tiesiai į mane. Ar aš 
mirksėjau? Ar užsimerkiau? Kai atsimerkiau, pamačiau 
Juodą šunį, ne berniuką. O paskui — braukšt! — ir nieko 
neliko. 

Ją lenkė automobiliai, o ji sėdėjo laukdama, kol 
nustos drebėti. 

Bebaimė rašytoja sutrinka ties pirmu neįprastu 
reiškiniu, apsisuka ir nuvairuoja savo žavingą raudoną 
automobilį prie artimiausio greitojo maisto restorano, 
kad suvalgytų riebų priešnuodį nervams nuraminti. 

Svarstė, ar nereikėtų taip ir pasielgti. Niekas ne- 
galėtų jos apkaltinti kriminaliniu nusikaltimu ir dėl to 
uždaryti į kalėjimą. Bet jeigu taip pasielgtų, tai nei dar 
vieną knygą išleistų, nei save po to gerbtų. 


28 NORA ROBERTS 


— Laikykis vyriškai, Kvin, — įsakė pati sau. — 
Esi ir anksčiau mačiusi vaiduoklių. 

Kiek apsiraminusi, ji vėl išvairavo į kelią ir ne- 
trukus dar kartą pasuko. Keliukas buvo siauras ir vin- 
giuotas, iš abiejų pusių apaugęs medžiais. Ji įsivaizdavo, 
kaip nuostabiai gražu čia būna pavasarį ir vasarą, kai 
aplinkui marguoja žaluma, arba po sniego pūgos, kai 
medžiai atrodo lyg šermuonėlių kailis. Bet niūraus, 
pilko dangaus fone atrodė, kad medžiai tiesiog lipa ant 
kelio, o jų nuogos šakos tuoj tuoj užkabins automobilį 
ir trenksis į jo stiklus, lyg jie čia būtų vieninteliai šeimi- 
ninkai ir tik jiems būtų leista čia viešpatauti. 

Įspūdį dar labiau stiprino tai, kad neprasilenkė 
su jokiu kitu automobiliu, o kai ji išjungė radiją, nes 
muzikos garsai trikdė, vienintelį girdimą garsą kėlė 
raudantis vėjas. Reikėjo šią vietą pavadinti Vaiduoklių 
S/ėniu. Tai būtų tikslesnis pavadinimas. Bemąstydama 
vos nepražiopsojo posūkio į žvyrkelį. 

Kodėl, stebėjosi ji, apskritai kas nors pasirenka 
čia gyventi? Tarp šitų tankių, vešlių medžių, tarp kurių 
matosi nuo saulės pasislėpę purvino sniego lopai. Kur 
vienintelis garsas yra įspėjamas gamtos niurzgėjimas. 
Viskas aplinkui buvo ruda, pilka, niūru. 

Ji pravažiavo mažą tiltuką per upeliuko vingį ir 
ėmė kilti siauru keliuku prie namo, atrodančio lygiai 
taip, kaip buvo aprašyta. 

Namas stovėjo ant kalvos, kurią ji greičiau būtų 
pavadinusi kauburėliu. Priekinis šlaitas leidosi žemyn 
terasomis, apsodintomis krūmokšniais. Ji įsivaizdavo, 
kad jie fantastiškai atrodydavo pavasarį ir vasarą. 

Pievelės prie namo nebuvo, ir ji pagalvojo, kad 
Hokinsas pasielgė protingai namo priekyje prisodinęs 

medžių bei krūmokšnių ir storu sluoksniu pribėręs 
mulčio. Tradicinė veja būtų tapusi it rakštis, nes ją rei- 
kėtų reguliariai pjauti ir naikinti piktžoles. 

Jai patiko, kad namo priekyje ir šonuose buvo 
erdvi terasa. Būtų galėjusi lažintis, kad ta terasa eina 
aplink visą namą. Patiko ir namo spalva bei dideli 
langai. 

Namas labai derėjo prie jį supančio miško. 

Ji pastatė automobilį prie senstelėjusio ševrolė 
pikapo ir išlipo lauk apsižvalgyti. 

Pagaliau suprato, kodėl kažkas pasirinko šią vietą 
gyventi. Ją neabejotinai gaubė paslaptingumo aura, 
ypač juntama tiems žmonėms, kurie turėjo sugebėji- 
mų tokius dalykus matyti ir jausti. Namas pasižymėjo 
savotišku žavesiu ir kažkokia ypatinga ramybe, neža- 
dinančia vienatvės jausmo. Ji puikiai įsivaizdavo save 
vasaros vakarą sėdinčią priekinėje terasoje ir geriančią 
šaltą gėrimą, aplinkui tvyrant tylai. 

Dar jai nepriėjus namo, atsivėrė priekinės durys. 

Ją aplankė toks ryškus dėja vu, kad net apsvai- 
go galva. Pamatė vyrą, stovintį trobelės tarpduryje, ir 
kraujo dėmes lyg raudonas gėles ant jo marškinių. 

Mes čia ilgiau negalime pasilikti. 

Žodžiai aidėjo jos galvoje, ištarti iš nežinia kur 
pažįstamo balso. 

— Panelė Blek? 

Balsas sugrąžino ją į realybę. Iš akių pranyko tro- 
belė, o gražaus namo puikioje terasoje stovintis vyras 
anaiptol nebuvo nusėtas kraujo dėmėmis. Jo akyse ne- 
švietė nei didelė meilė, nei didelė kančia. 

Tačiau jai vis vien reikėjo atsiremti į savo auto- 


mobilį, kad atgautų kvapą. 

— Taip. Sveiki. Tiesiog... žavėjausi namu. Čia 
puiki vieta. 

— Ačiū. Ar daug vargote, kol suradote? 

— Ne, ne. Jūsų nurodymai buvo labai tikslūs. 

Kvaila buvo stovėti ir kalbėtis, pučiant lediniam 
vėjui. Sprendžiant iš vyro veido išraiškos, jis galvojo tą 
patį. 

Ji pasitraukė nuo automobilio ir ėmė kopti me- 
diniais laipteliais, nutaisiusi, kaip pati manė, malonią 
veido išraišką. 

Pasirodo, jis kuo tikriausias gražuolis, pamanė 
ji, kai pagaliau visiškai sugrįžo į realybę. Jai patiko jo 
vėjyje besiplaikstantys plaukai ir gilios pilkos akys. 
Taip pat kiek kreiva šypsenėlė bei aukštas liesas kūnas, 
įspraustas į džinsus ir flanelinius marškinius. Moteriai 
gali kilti pagunda ant jo kaklo pakabinti lentelę su už- 
rašu: PARDUOTAS! 

Ji užlipo laipteliais ir ištiesė jam ranką. 

— Kvin Blek. Ačiū, kad ryžotės susitikti su mani- 
mi, pone Hokinsai. 

— Kelas, — jis paėmė jos ranką, paspaudė, o po 
to mostelėjo į duris. 

— Pasislėpkime nuo vėjo. 

Jie įėjo į kambarį, kuris tuo pačiu metu atrodė ir 
vyriškas, ir jaukus. Priešais langus stovėjo minkšta sofa, 
o kėdės tiesiog kvietė sudribti ant jų. Stalai ir lempos 
tikriausiai nebuvo antikvariniai, bet atrodė panašūs į 
atiduotus močiutės, šiai nutarus suremontuoti savo 
namus. 

Kambaryje buvo ir akmeninis židinys, prieš kurį 
išsitiesęs miegojo didelis neveislinis šuo. 

— Leiskite paimti jūsų apsiaustą. 

— Ar jūsų šuo komoje? — paklausė Kvin, kai pa- 
matė, kad gyvūnas net nekrustelėjo. 

— Ne. Lampo vidinis gyvenimas yra toks aktyvus 
ir reikalaujantis ištvermės, kad kartais jam tenka ilgai 
ilsėtis. 

— Štai taip. 

— Gal norite kavos? 

— Būtų puiku. Taip pat norėčiau pasinaudoti 
tualetu. Ilgai teko važiuoti. | 

— Pirmos durys į dešinę. 

— Ačiū. 

Ji užsidarė mažame, nepriekaištingai švariame 
tualete, nes neseniai patirtas psichologinis stresas varė 
šlapintis. Be to, reikėjo kažkaip susiimti. 

— Laikykis, Kvin, — sušnibždėjo pati sau. — 
Laikykis. 

JIS SKAITĖ JOS DARBUS, APŽIŪRĖJO JOS, KAIP KNY- 
gų autorės, nuotraukas ir įlindo į Goog/e, kad surinktų 
reikiamą informaciją. Taip pat ten paskaitė interviu su 
ja. Kelas niekuomet nebūtų ryžęsis kalbėtis apie Slėnį 
su jokiu rašytoju, žurnalistu ar reporteriu, prieš tai ne- 
surinkęs apie juos visos įmanomos informacijos. 

Jos knygos ir straipsniai jam pasirodė įdomūs. Pa- 
tiko jos akivaizdus potraukis mažiems miesteliams, o 
jos susidomėjimas folkloru, legendomis bei paslaptin- 
gais, naktimis vykstančiais dalykais, suintrigavo. 

Taip pat jam patiko, kad ji vis dar retkarčiais rašė 
straipsnius tam pačiam žurnalui, kaip ir būdama kole- 
džo studentė. Tai rodė jos pastovumą. 

Nuotraukos jo nenuvylė: ji atrodė gražuolė su 
seksualia medaus spalvos plaukų kupeta, ryškiai mė- 
lynomis akimis ir gan žavingai atsikišusiais priekiniais 
dantimis. 

Tačiau nuotraukos nuo tikrovės skyrės. Pildamas 
kavą jis pagalvojo, kad ji nėra jau tokia gražuolė. Jam 
reikės atidžiau į ją pasižiūrėti, kai jo smegenys nebus 
tokios įaudrintos. 

Tačiau jau dabar jam buvo aišku, kad iš jos sklin- 
da didžiulė energija ir kad ji jam atrodo seksualiai pa- 
traukli. 

Galbūt todėl, kad panelė turėjo tikrai patrauklių 
figūros linkių, kurių nuotraukoje nesimatė. 

Tačiau juk savo gyvenime jis buvo pakankamai 
matęs nuogų moterų ir įvairiausių jų figūrų. Tai kodėl 
dabar stovi sutrikęs savo paties virtuvėje, kai jo namus 
aplankė patraukli, visiškai apsirengusi moteris? Ir dar 
profesiniais tikslais. 

— Jėzau, laikas tau užaugti, Hokinsai. 

— Ką jūs pasakėte? 

Jis pašoko. Ji stovėjo jam už nugaros ir šypsojosi 
ta savo milijono vatų šypsena. 

— Ar jūs kalbėjotės su savimi? Ir aš kartais taip 
darau. Kodėl tokiu atveju žmonės galvoja, kad mes 
kvanktelėję? 

— Todėl, kad nori pašiepti. 

— Tikriausiai jūs teisus, — Kvin nusibraukė nuo 
akių gelsvų plaukų sruogą. 

Kelas įsitikino, kad buvo teisus. Ji tikrai nėra stul- 
binamo grožio. Stambesnė už apatinę viršutinė lūpa, 
truputėlį lenkta nosis ir pernelyg didelės akys neatitiko 
visuotinai priimtų grožio standartų. Net pavadinti ją 

tiesiog gražia būtų kiek per daug. Kad ji žavi, taip pat 
nepasakysi. 

Į galvą jam atėjo tik vienas žodis karšta, bet gal čia 
kalta jo vaizduotė. 

— Nepaklausiau, kokią jūs geriate kavą. 

— Na, jūs tikriausiai vis tiek neturite dviejų pro- 
centų pieno. 

— Nežinau, kodėl jį apskritai kas nors perka. 

Linksmai nusijuokusi ji nuėjo pasižiūrėti į lauką 
pro užpakalines stiklines duris, kurios, kaip ji manė, 
vedė į užpakalinę terasą. Tas jos juokas iš karto pataikė 
jam į širdį. 

— Tikriausiai jūs neturite ir cukraus pakaitalų 
rausvuose, mėlynuose arba geltonuose pakeliuose. 

— K34 tik baigiau. Bet galėčiau pasiūlyti tikro 
pieno ir tikro cukraus. 

— Galėtumėte. — Argi ji nesuvalgė obuolio kaip 
gera mergaitė? — Ir galbūt aš priimčiau jūsų pasiūly- 
mą. Geriau leiskite paklausti tokio dalyko. Man labai 
smalsu, ar jūsų name visuomet taip švaru ir tvarkinga, 
ar taip jį sutvarkėte dėl manęs? 

Jis išėmė pieną. 

— Tvarkingas yra kažkoks mergaitiškas žodis, 
man labiau patinka organizuotas. Man patinka orga- 
nizuotumas. — Jis padavė jai šaukštelį cukrui. — Ne- 
tikėtai gali užsukti mano mama, ir ji dažnai taip elgiasi. 
Jei mano name tuo metu būtų nešvaru, ji mane sutrintų 
į miltus. 

— Jeigu aš savo mamai nepaskambinu bent kartą 
per savaitę, ji prisigalvoja, kad mane mirtinai užkapojo 
koks žmogžudys. — Kvin apsiribojo vienu nepilnu 
šaukšteliu cukraus. — Puiku, ar ne? Tie nenutrūksta- 
mi, glaudūs šeimos ryšiai. 

— Man jie patinka. Kodėl mums nenuėjus ir ne- 
prisėdus svetainėje prie židinio? 

— O, puiku. Ar seniai jūs čia gyvenate? Šiame 
name, — pridūrė ji, jiems benešant puodelius iš vir- 
tuvės. 

— Keletą metų. 

— Be jokių kaimynų? 

— Kaimynai yra gerai, bet aš daug laiko pralei- 
džiu mieste. Man kartais patinka ramybė. 

— Žmonėms retkarčiais reikia ramybės. Man 
taip pat, — ji paėmė vieną iš svetainės kėdžių ir atsi- 
sėdo. — Stebiuosi, kad kitiems žmonėms nekilo tokia 
pati mintis kaip jums — pasistatyti čia namus. 

— Apie tai buvo kalbama ne vieną sykį, tačiau 
taip ir neįgyvendinta. 

Jis išsisukinėja nuo tiesaus atsakymo, nusprendė 
Kvin. 

— Todėl, kad... 

— Todėl, kad tai nepasirodė finansiškai patrauk- 
lu, manau. 

— Bet jūs čia gyvenate. 

— Čia mano senelio žemė. Jam priklausė keletas 
akrų Hokinso miškų. Jis paliko juos man. 

— Taigi jūs pasistatėte čia namą. 

— Panašiai. Man patiko ši vieta. 

Čia tikrai pakanka privatumo, juk namą supa 
miškas. 

— Aš pažįstu keletą statybininkų, ir mes drauge 
pastatėme šį namą. Kaip kava? 

— Nuostabi. Ar jūs pats sau verdate? 

— Aš kavos virimo specialistas. Skaičiau jūsų 
knygas. 

— Ir kaip jos jums patiko? 

— Patiko. Jei nebūtų patikę, nebūčiau jūsų čia 
pasikvietęs. 

— Tuomet man būtų buvę daug sunkiau parašyti 
tą knygą, kurią ketinu rašyti. Jūs esate vienas iš Hokin- 
sų, gyvenvietės įkūrėjų, palikuonis. Gyvenvietė vėliau 
tapo kaimu, o dar vėliau miesteliu. Taip pat jūs esate 
vienas iš pagrindinių veikėjų nepaaiškinamų atsitiki- 
mų, kurie nutinka šiame miestelyje. Aš daug tyrinėjau 
istoriją, folklorą, legendas ir įvairias jų interpretaci- 
jas, — pasakė ji ir įkišo ranką į rankinę, kuri vienu 
metu atstojo ir piniginę, ir portfelį. Išėmė diktofoną, 
įjungė jį ir padėjo ant stalo. 

Entuziazmo ir susidomėjimo kupina šypsena ji 
pasidėjo bloknotą ant kelių ir atsivertė švarų puslapį. 

— Taigi papasakokite man, Kelai, kas atsitiko 
liepos septintą tūkstantis devyni šimtai aštuoniasde- 
šimt septintaisiais, devyniasdešimt ketvirtaisiais ir du 
tūkstančiai pirmaisiais. 

Jis sunerimo dėl įjungto diktofono. 

— Einate tiesiai prie reikalo ar ne? 

— Man patinka viską žinoti. Liepos septintoji 
yra jūsų gimimo diena. Taip pat ji yra Fokso O'Delo 
ir Geidžo Ternerio gimtadienis. Jūs visi gimėte tais pa- 
čiais metais ir užaugote Hokinso Slėnyje. Perskaičiau 
straipsnius apie tai, kad jūs, O'DDelas ir Terneris tūks- 
tantis devyni šimtai aštuoniasdešimt septintų metų 
liepos vienuoliktą iškvietėte gaisrininkus, kai užsidegė 
pradinė mokykla. Taip pat jūs išgelbėjote Marijanos 
Lister, tuo metu buvusios mokykloje, gyvybę. 

Kalbėdama ji žiūrėjo jam tiesiai į akis. Jis atkreipė 
dėmesį, kad ji nevartė jokių užrašų ir jai nereikėjo kart- 
kartėmis nukreipti nuo jo akių. 

— Pasak pirminių pranešimų, jūs buvote įtariami 
padegimu, bet vėliau buvo įrodyta, kad už tai atsakinga 
pati panelė Lister. Ji patyrė antro laipsnio nudegimus 
trečdalyje kūno, taip pat smegenų sukrėtimą. Jūs su 
draugais, trys dešimtmečiai berniukai, ištraukėte ją iš 
ugnies ir iškvietėte gaisrinę. Tuo metu panelė Lister 
buvo dvidešimt penkerių metų ketvirtokų mokytoja, 
nepadariusi jokių kriminalinių nusikaltimų bei sveikos 
psichikos. Ar ši informacija teisinga? 

Ji viską išdėstė labai nuosekliai. Tokia seka, kaip 
viskas ir dėjosi. Jų trejetas buvo visų įvykių sūkuryje. 
Patyrė siaubingą baimę degančioje mokykloje, kur su- 
rado gražiąją panelę Lister, skuodžiančią per liepsnas ir 
klykiančią iš siaubo. Prisiminė, kaip gaudė ją korido- 
riuose, kaip degė jos drabužiai. 

— Ji patyrė šoką. 

— Žinoma, — Kvin nusišypsojo ir pakėlė an- 
takius. — Per tą savaitę maždaug tuziną kartų buvo 
paskambinta telefonu devyni vienas vienas į pagalbos 
tarnybą iš Hokinso Slėnio dėl smurtavimo namuose, 
tai yra daugiau nei per šešis prieš tai praėjusius mėne- 
sius. Įvyko dvi savižudybės ir užregistruoti keturi mė- 
ginimai nusižudyti, daug užpuolimų, trys išprievarta- 
vimai, taip pat partrenktas žmogus automobiliu, kuris 
pabėgo iš įvykio vietos. Buvo nusiaubti keletas namų 
ir verslininkų biurų. Niekas — beveik niekas — iš 
žmonių, susijusių su šiais nusikaltimais, aiškiai neprisi- 
minė įvykių. Kai kas manė, kad miestą tiesiog apėmė 
visuotinė isterija ar haliucinacijos, ar žmonės užsikrėtė 
nežinoma infekcija per maistą ar vandenį. O ką jūs apie 
tai manote? | 

— Manau, kad tada buvau dešimties metų ir siau- 
bingai išsigandęs. 


KRAUJO BROLIAI 67 


Ji šyptelėjo savo staigia saulėta šypsena. 

— Neabejoju, — nuo jos veido šypsena din- 
go. — Tūkstantis devyni šimtai devyniasdešimt ket- 
virtais metais, kai liepos septintosios savaitę vėl įvyko 
protrūkis, jums buvo septyniolika. Trys žmonės buvo 
nužudyti, vienas tikriausiai pakartas miesto parke, bet 
liudininkų neatsirado ir niekas neprisipažino dalyvavęs 
nusikaltime. Dar įvykdyta išprievartavimų, sumušimų, 
savižudybių, iki pamatų sudeginti du namai. Pranešta, 
kad jūs, O'Delas ir Terneris įkėlėte kai kuriuos sužeis- 
tuosius į mokyklinį autobusą ir nuvežėte juos į ligoni- 
nę. Ar visi šie pranešimai teisingi? 

— Kol kas taip. 

— Tęsiu toliau. Du tūkstančiai pirmaisiais... 

— Aš žinau, kokiais periodais tai kartojasi, — nu- 
traukė ją Kelas. 

— Kas septynerius metus, — pasakė Kvin link- 
telėdama. — Ir tęsiasi septynias naktis. Dienomis, 
kiek man žinoma, mažai kas nutikdavo. Tačiau nuo 
saulėlydžio pradžios iki visiškai sutemdavo dėdavosi 
pragariški dalykai. Sunku patikėti, kad šios anomalijos 
vyksta kas septyneri metai ir visuomet prasideda jūsų 
gimimo dieną. Išpažįstantiems magiją — tiek juodąją, 
tiek ir baltąją — septyni yra magiškas skiačius. Jūs visi 
gimėte tūkstantis devyni šimtai septyniasdešimt sep- 
tintų metų septinto mėnesio septintą dieną. 

— Jeigu žinočiau atsakymus, visa tai sustabdy- 
čiau. Jei žinočiau atsakymus, man nereikėtų kalbėtis su 
jumis. Kalbuosi su jumis vildamasis, kad rasite paaiški- 
nimą arba bent padėsite jį rasti. 

— Tuomet tiksliai papasakokite viską, kas atsi- 
tiko, viską, ką žinote, galvojate ar numanote. 

Kelas patraukė savo kavą į šalį, pasilenkė ir ati- 
džiai pasižiūrėjo jai į akis. 

— Tik ne per pirmąjį pasimatymą. 

Tikras pasipūtėlis, pagalvojo ji, mintyse pritarda- 
ma jo elgesiui. 

— Sutinku. Kitą kartą aš pakviesiu jus pietų. O 
dabar gal galėtumėte palydėti mane iki pagoniškojo 
akmens. 

— Jau per vėlu. Nuo čia reikėtų eiti dvi valandas. 
Nespėtume nukeliauti ir grįžti iki tamsos. 

— Nebijau tamsos. 

Jis pažvelgė į ją šaltu žvilgsniu. 

— Imtumėte bijoti. Galiu patvirtinti, kad šiame 
miške esama vietų, į kurias niekas neina sutemus. Jokiu 
metų laiku. 

Ji pajuto, kaip per nugarą perbėgo šiurpas. 

— Ar jūs kada nors matėte berniuką, maždaug 
tokio amžiaus, kokio jūs buvote tūkstantis devyni šim- 
tai aštuoniasdešimt septintaisiais? Berniuką tamsiais 
plaukais ir raudonomis akimis. — Iš to, kaip Kelas 
išblyško, ji suprato pataikiusi į jautrią vietą. — Jaučiu, 
kad matėte. 

— Kodėl jūs klausiate apie jį? 

— Nes jį mačiau. 

Dabar Kelas atsistojo, nužingsniavo prie lango ir 
įsistebeilijo į mišką. Lauke tvyrojo prieblanda. Buvo 
tamsiau nei prieš valandą. 

Jie niekada niekam nebuvo pasakoję apie berniu- 
ką — ar vyrą — priklausomai nuo to, kokį pavidalą jis 
pasirinkdavo. Taip, Kelas buvo jį matęs ir matydavo ne 
tik per tą siaubingąją savaitę, stojančią kartą per septy- 
nerius metus. 

Matė jį ir savo sapnuose. Kartais pastebėda- 
vo akies krašteliu, o kartais strakaliojantųį po mišką. 
Kartais jis prispausdavo šiurpiai išsišiepusį veidą prie 
tamsaus miegamojo lango stiklo... 

Bet niekas, niekas, išskyrus jį, Foksą ir Geidžą, 
niekada nematė jo kitu laiku nei per ypatingąją savaitę. 

Kaip ji galėjo jį pamatyti? 

— Kada ir kur jį matėte? 

— Šiandien, prieš pasukant į Pagonių kelią. Jis 
bėgo priešais mano automobilį. Atsirado nežinia iš kur. 
Žmonės dažnai taip pasako, bet šį kartą tai gryna tei- 
sybė. Iš pradžių jis atrodė kaip berniukas, o vėliau kaip 
šuo. O paskui tiesiog kažkur išnyko. 

Jis išgirdo, kaip ji atsistojo. O kai atsigręžė į ją, 
nustebino jos šypsena. 

— Ko jūs šypsotės? 

— Mane užplūdo jaudulys. Aš sakau „tai bent“! 
Asmeniškai susidūriau su nepaaiškinamu reiškiniu. 
Gąsdinančiu, sutinku, bet ir vėl galiu pasakyti „tai 
bent“. Tokie dalykai mane intriguoja. 

— Matau. 

— Žinojau, kad čia kažkas vyksta, ir galvojau, kad 
kas nors tikrai ypatinga. Bet susidūrimas su tokiu reiš- 
kiniu jau pačią pirmą dieną — kaip aukso kasyklos. 

— Bet aš juk nieko nepatvirtinau. 

— Jūsų veidas tą padarė, — ji paėmė diktofoną 
ir jį išjungė. Šiandien jis nebeketina nieko jai pasakoti. 
Atsargus vyrukas tas Kalebas Hokinsas. 

— Man reikia nukakti į miestą, užsiregistruoti 
viešbutyje ir gerai susipažinti su situacija. Gal nueitu- 
me jau šiandien kartu papietauti? 

Ji mikliai viską planavo, o jis nemėgo skubėti. 

— Gal šiandien geriau patogiai įsikurkite. O apie 
pietus pakalbėsime po kelių dienų. 

— Man patinka sunkiai prieinami vyrai, — ji 
susidėjo savo diktofoną ir bloknotą atgal į rankinę. — 
Manau, kad reikės apsiausto. 

Kai jis atnešė apsiaustą, ji atidžiai Kelą stebėjo. Jis 
užmetė drabužį jai ant pečių. 

— Žinote, kai jūs pirmą kartą išėjote iš namo, 
mane apėmė keisčiausias jausmas. Pasirodė, kad jus 
pažįstu, kad pažinojau anksčiau. Kad kažkada manęs 
laukdavote. Šis jausmas buvo labai stiprus. Ar jūs pa- 
jutote ką nors panašaus? 

— Ne. Bet gal todėl, kad labai intensyviai galvo- 
jau: ji a/rodo geriau nei nuotraukoje. 

— Iš tikrųjų? Malonu girdėti, nes toje nuotrau- 
koje atrodžiau puikiai. Ačiū už kavą. — Ji vėl pažvelgė į 
šunį, kuris knarkė visą tą laiką, kol jie kalbėjosi. — 5u- 
sitiksime vėliau, Lampai. Nepersidirbk. 

Kelas susiruošė išlydėti Kvin. 

— Kvin, — kreipėsi Kelas, kai ji ėmė lipti laip- 
tais žemyn, — neįsikalkite jokių minčių apie Luisą 
Laningą ir nemėginkite pati viena ieškoti pagoniškojo 
akmens. Šio miško nepažįstate. Pats nuvesiu jus prie jo 
kurią nors šios savaitės dieną. 

— Rytoj? 

— Negaliu. Būsiu labai užimtas. Gal poryt, jei 
taip skubate. 

— Aš beveik visuomet skubu. — Prie savo auto- 
mobilio ji ėjo atbulomis, kad matytų Kelą. — Kokiu 
laiku? 

— Galime tartis susitikti čia devintą, jei tik oras 
bus geras. 


KRAUJO BROLIAI 11 


— Tuomet sutarta. — Ji atidarė automobilio 
dureles. — Beje, šis namas jums labai tinka. Kaimiečio 
namas, nepretenzingas, bet turintis savo stilių. Man jis 
patinka. 

Jis stebėjo, kaip ji nuvažiuoja — keista ir seksuali 
Kvin Blek. 

Ilgai jis taip stovėjo stebėdamas, kaip miškas, ku- 
riame buvo įsikūręs, vis tamsėja. 


KELAS PIRMAS PASKAMBINO FOKSUI TELEFONU 
ir susitarė susitikti su juo boulinge. Kol komandos 
Pin Boys ir Alley Cats varžėsi pirmame ir antrame ta- 
keliuose, jie abu galėjo papietauti kepsnių bare. Jame 
girdėjosi boulingo triukšmas, taigi jų pokalbis bus 
trikdomas kamuolio dunksėjimo, virstančių kėglių bei 
šūkaujančių žaidėjų. 

— Visų pirma pasistenkime minutėlę grįžti prie 
loginio mąstymo. — Foksas siurbtelėjo alaus. — Ji ne- 
galėjo to išgalvoti, kad pamatytų mūsų reakciją. 

— Iš kur ji galėjo žinoti, ką sugalvoti? 

— Yra žmonių, kurie septintą dieną tą mato. Ji 
galėjo girdėti gandus. 

— Nemanau, Foksai. Kai kurie žmonės kalbėjo, 
kad kažką matė — gal berniuką, gal vyrą, gal moterį, o 
gal šunį ar vilką... 

— Žiurkės dydžio dobermaną, — priminė Foksas. 

— Ačiū, kad priminei. Bet niekas niekada to 
nematė prieš septintą dieną ar po jos, išskyrus mus, o 
mes niekam nieko nepasakojome, — Kelas klausiamai 
pakėlė antakius. 

— Žinoma, ne. Negi manai, kad aš lakstysiu 

visiems pasakodamas apie matytus demonus raudono- 
mis akimis. Tokiu atveju pas mane žymiai padaugėtų 
klientų. 

— Ji protinga. Nesakytų, kad matė, jei nebūtų ma- 
čiusi. Be to, ji buvo labai paveikta to reginio. Taigi suti- 
kime, kad jį iš tiesų matė, ir nenukrypkime nuo logikos. 
Taigi viena prielaida bylotų, kad ta velniava stiprėja ir 
jau rodosi ne tik septintą dieną, bet ir kitu laiku. 

Foksas gerdamas alų susimąstė. 

— Man nepatinka tokia logika. 

— Antras variantas — kad ji yra kažkaip susijusi 
su kažkuriuo iš mūsų, miesteliu ar incidentu prie pa- 
goniškojo akmens. 

— Tokia versija man labiau patinka. Visi yra su- 
siję, ne tik Keivinas Beikonas. Gerai įsigilinus, tikrai 
galima rasti kokį nors giminystės ryšį tarp bet kurių 
dviejų Žmonių. — Susimąstęs Foksas paėmė antrą 
picos gabalėlį. — Gal ji kokia tolima pusseserė. Turiu 
begalę giminių, o tu taip pat. Geidžas turi jų mažiau, 
bet vis vien keleto esama. 

— Įmanoma. Bet kodėl kažkokia tolima pussese- 
rė turėtų pamatyti tai, ko niekas iš artimesnių šeimos 
narių nėra matęs? Jie būtų mums papasakoję, Foksai. 
Juk jie geriau ir aiškiau už kitus žino, kas darosi. 

— Reinkarnacija. Tai nėra visiškai nelogiška, kai 
viską apsvarstai. Be to, O'Delai tiki reinkarnacija. Gal 
ji buvo ten, kai viskas atsitiko, o dabar gyvena dar vieną 
gyvenimą. 

— Neatmetu nieko. Bet labiau artėjant prie es- 
mės kyla klausimas, kodėl ji dabar čia? Ar tai padės 
mums pagaliau viskam padaryti galą? 

— Kad tą išsiaiškintume, reikės ilgokai pasėdėti 

prie liepsnojančio židinio ir pasikalbėti. Nemanau, kad 
tau parašė Geidžas. 

— Dar ne, bet parašys. Ketinu poryt nuvesti ją 
prie akmens. 

— Greitai šuoliuoji pirmyn, Kelai. 

Kelas papurtė galvą. 

— Jei greitai nenuvesiu, ji pamėgins ten nueiti 
pati viena. Ir jeigu kas nors atsitiks... nenoriu prisiimti 
atsakomybės. 

— Mes esame už tai atsakingi. Ar ne čia visa 
esmė? Tam tikra prasme esame dėl visko kalti. 

Raukydamasis jis stebėjo Doną Majersą iš „Ma- 
jerso santechnikos“, kai šis šoko pergalės šokį po gero 
smūgiavimo. Ne pats nuostabiausias vaizdas buvo 
žiūrėti į jo drebantį, virpantį trijų šimtų dvidešimties 
svarų kūną. 

— Gyvenimas eina pirmyn, — tyliai pasakė Fok- 
sas, — diena iš dienos. Dirbi įprastus darbus, gyveni 
savo gyvenimą, užsidirbi pragyvenimui. Valgai picą, 
krapštai užpakalį, pasidulkini su kuo nors, jei pasiseka. 
Tačiau pats žinai, kad kažkuriame lygmenyje slepiesi, 
galvoji, kaip išlikti, kai viskas vėl pasikartos. Ir Žinai, 
kad neliks kai kurių žmonių iš tų, kuriuos kasdien su- 
tinki gatvėje. Jie to neištvers. Gal ir patys neišgyven- 
sime. Kas per prakeikimas. — Jis susidaužė savo alaus 
bokalu su Kelo. — Viskam išspręsti mes turime dabartį 
ir dar penkis mėnesius. 

— Galiu pamėginti ten sugrįžti. 

— Be Geidžo neisi. Negalime rizikuoti. Privalo- 
me būti visi drauge. Neverta, Kelai. Praėjusiais kartais 
susirankiojai tik nuotrupas, o nubaustas už tai buvai 
gerokai. 

— Dabar esu vyresnis ir išmintingesnis. Be to, 
nuolat apie tai mąstau. Jeigu jis dabar apsireiškia mūsų 
sapnuose, pasirodė Kvin, jis netenka kažkiek energijos. 
Gal šį kartą sužinosiu daugiau. 

— Tik su Geidžu. Tai... hmm, — ištarė Foksas, 
kai jo žvilgsnis nukrypo už draugo pečių. — Šviežios 
gėlės. 

Atsigręžęs Kelas pamatė Kvin, stovinčią prie pir- 
mojo takelio. Atsegtu paltu ir linksmu veidu ji stebėjo, 
kaip Majersas, grakštus lyg begemotas išeiginiais ba- 
teliais, prieina prie takelio ir paleidžia savo sėkmingąjį 
raudoną kamuolį. 

— Tai Kvin. 

— Taip. Pažinau ją. Skaičiau ir jos knygas. Ji at- 
rodo patraukliau nei nuotraukoje, nors nuotrauka buvo 
pakankamai efektinga. 

— Aš pirmas ją pamačiau. 

Foksas suprunkštė ir atsigręžė, kad pasišaipytų iš 
Kelo. 

— Draugeli, nesvarbu kas pirmas ją pamatė. 
Svarbu, ką ji >2a/0. Paskleisiu visą savo seksualinį žavesį 
ir tu tapsi nematomu žmogumi. 

— Eik tu. Tas visas tavo seksualinis žavesys neuž- 
degtų net keturiasdešimties vatų lemputės. 

Kelas atstūmė kėdę, kai pamatė prie jo ateinančią 
Kvin. 

— Tai štai dėl ko jūs atsisakėte papietauti su ma- 
nimi šį vakarą — dėl picos, alaus ir boulingo. 

— Tai toks įprastas Hokinso Slėnio trijų dalykų 
derinys. Šiaip jau aš šį vakarą dirbu, atlieku budinčio 


vadybininko pareigas. Kvin, tai Foksas O' Delas. 

— Antrasis iš trijulės, — ji paspaudė ranką Fok- 
sui. — Dabar dvigubai džiaugiuosi, kad nutariau užeiti 
į, kaip man pasirodė, populiarią vietą mieste. Ar ne- 
prieštarausite, jei prisėsiu prie jūsų? 

— Nesutiktume, kad pasielgtumėte kitaip. Ar 
nupirkti jums alaus? — paklausė Foksas. 

— Kaip gerai, tik... norėčiau nestipraus alaus. 

Kelas nuėjo už prekystalio. 

— Tuoj suorganizuosiu. Ar norite ko nors prie 
alaus? Gal picos? 

— Ach, — ji pažvelgė į picą ant prekystalio ir jos 
akys staiga sudrėko. — Tikriausiai neturite picos iš ne- 
sijotų kvietinių miltų su liesu mocarelos sūriu? 

— Ar esate pamišusi dėl sveikos mitybos? — pa- 
klausė Foksas. 

— Greičiau atvirkščiai, — Kvin prikando lūpą. — 
Tiesiog keičiu gyvenimo būdą. Po velnių, ši pica tikrai 
skaniai atrodo. Ar galima perpjauti vieną gabalėlį per 
pusę? — Ji ranka parodė pjūvį virš lėkštės. 

— Jokių problemų. 

Kelas paėmė specialų peilį picai ir atpjovė riekelę. 

— Myliu riebalus ir cukrų taip, kaip motina myli 
savo vaiką, — tarė Kvin Foksui. — Tačiaų mėginu pra- 
dėti maitintis sąmoningiau. R 

— Mano tėvai vegetarai, — pas Foksas, kai jie 
abu paėmė po pusę picos gabalėlio. 
namas sojų varške ir liucerna. 

— Dieve. Kaip liūdna. 

— Štai dėl ko jis valgydavo mano namuose, kai 
tik pasitaikydavo proga, o visus sutaupytus pinigus iš- 
leisdavo pyragėliams Li///ė Debbie ir mėsos lazdelėms 


Slim Jim. 


Žaugau maiti- 


*v 

— Little Debbie yra dievų maistas, — ji nusi- 
šypsojo Kelui, ant prekystalio padėjusiam alų. — Man 
patinka jūsų miestas. Buvau išėjusi pasivaikščioti pa- 
grindine gatve. Kadangi labai greitai sušalau, grįžau į 
tikrai žavų Slėnio viešbutį, atsisėdau ant palangės ir 
stebėjau pro šalį plaukianųį gyvenimą. 

— Puikų gyvenimą, kuris šiuo metų laiku juda 
lėtokai. 

— Hmm, — pritarė ji, atsikąsdama mažytį siauro 
picos trikampio gabalėlį. Atsidususi užsimerkė. — Ji 
skani. Tikėjausi, kad boulinge tokios skanios negausiu. 

— Mes kepame puikias picas, tačiau Džino pi- 
cerija kitoje gatvės pusėje yra geresnė. Ten didesnis 
pasirinkimas. 

Atsimerkusi ji pamatė, kad jis šypsosi. 

— Negalima kalbėti tokių bjaurių dalykų mote- 
riai, kuri jau beveik pakeitė gyvenimo būdą. 

Kelas persisvėrė per prekystalį, ir jo šypsena pri- 
artėjo prie jos. Kvin pajuto, kad jos mintys pinasi. 

Jo šypsena buvo nuostabi ir kiek nedora. Tokia, 
kokios moteris mielai paragautų. 

Dar jam nespėjus nieko pasakyti, kažkas Kelui 


mostelėjo ir jis nukreipė savo ramias pilkas akis nuo jos 


Į prekystalio galą. 
— Netrukus grįšiu, — tarė. 
— Gerai. — Jėzau, jos pulsas ėmė trikti. — Pa- 


galiau likome vieni, — pasakė ji Foksui. — Taigi judu 
su Kelu ir vis dar čia nesantis Geidžas esate draugai 
nuo vaikystės? 

— Greičiau nuo kūdikystės. Gal net nuo to laiko, 
kai dar buvome gimdose. Kelo ir Geidžo motinos su- 
sipažino su manąja, kai jos visos lankė nėščiųjų moky- 

mus. Praėjus keliems mėnesiams po gimdymo, susitiko 
užsiėmimus lankiusios moterys ir tuomet paaiškėjo, 
kad visi trys gimėme tą pačią dieną. 

— Tuomet ir užsimezgė ryšys tarp jūsų mamų. 

— Nežinau. Jos visuomet puikiai sutarė, nors 
būtų galima pasakyti, kad yra iš skirtingų planetų. Jos 
jautė artumą viena kitai jau tada, kai dar rimtai ne- 
draugavo. Mano ir Kelo tėvai iki šiol puikiai sugyvena, 
o Kelo tėvas laikė darbe Geidžo tėvą visą laiką, nors 
niekas kitas jo net nebūtų įdarbinęs. 

— O kodėl niekas jo nebūtų įdarbinęs? 

Foksas minutėlę pagalvojo, atsigėrė alaus ir pa- 
sakė: 

— Tai jokia paslaptis. Jis girtuoklis. Dabar jau 
kokie penkeri metai blaivus. Manau, ponas Hokinsas 
įdarbino jį iš gailestingumo, ir visų pirma Geidžui. Ap- 
skritai aš neprisimenu to laiko, kai mes trys nebuvome 
draugai. 

— Tarp jūsų nebuvo nesutarimų, kaip antai „tave 
jis megsta labiau už mane“, nebuvote smarkiau susi- 
pykę ir niekada nenutolote vienas nuo kito? 

— Kartais susipešdavome, ir dabar retsykiais su- 
sipešame. 

Juk visi broliai taip daro. — pagalvojo Foksas. 

— Aišku, kad tarp mūsų pasitaikydavo nesuta- 
rimų, bet mes išlikome artimi. Niekas negali to ryšio 
nutraukti. O tokie nesutarimai kaip „tave jis mėgsta 
labiau už mane“ būdingesni mergaitėms. 

— Tačiau Geidžas čia nebegyvena. 

— Geidžas iš tikrųjų niekur negyvena. Jis laisvas 
vaikinas. 

— O jūs? Gimtojo miesto vaikinas? 

— Vienu metu svajojau apie ryškias didelio 
miesto šviesas, gyvenimą jame ir netgi šiek tiek tokį 
gyvenimą pamėginau. 

Jis pažvelgė į tą pusę, kur sklido vienos prostitutės 
dejonės dėl iš rankų išsprūdusio grobio. 

— Man patinka Slėnis, netgi mano šeima di- 
džiąją laiko dalį. Ir, kaip paaiškėjo, man patinka dirbti 
nedidelio miestelio advokatu. 

Tiesa, nusprendė Kvin, bet ne visa. 

— Ar jums teko matyti raudonakį berniuką? 

Išmuštas iš pusiausvyros, Foksas padėjo alų, kurį 
jau ketino gerti. 

— Jūs peršokote prie kitos temos. 

— Galbūt, bet tai ne atsakymas. 

— Turiu kai ką apsvarstyti prieš atsakydamas. Čia 
Kelo tema. 

— O jums nelabai patinka, kad jis ar kas nors 
kitas pasakoja man apie tai, kas čia vyksta. 

— Nesu tikras kokiu tikslu viskas daroma. Todėl 
pasveriu bet kokią intormaciją. 

— Teisingai. 

Ji žvilgtelėjo į sugrįžusį Kelą. 

— Na, ką gi, berniukai, ačiū už alų ir picos gaba- 
lėlį. Man reikia grįžti į savo žavingąjį kambarį. 

— Ar jūs žaidžiate boulingą? — paklausė jos 
Kelas. 

— Tikrai ne, — nusijuokė ji. 

— O, 0,0, — kiek nustebo Foksas. 

Kelas apėjo baro stalą ir užstojo kelią Kvin, dar 
prieš jai nuslenkant nuo kėdutės. Atidžiai mąstydamas 
apžiūrėjo jos batus. 

— Jūsų batai septinto su puse dydžio, tiesa? 

— O... — ji pati pažvelgė į savo batus. — Tiksliai. 
Gerą akį turite. 

— Pabūkite, — paplekšnojo jai per petį, — tuoj 
grįšiu. 

Kvin susiraukusi pažvelgė jam įkandin, paskui 
akis nukreipė į Foksą. 

— Nejaugi jis nuėjo atnešti man boulingo batų. 

— O, taip. Nuėjo. Jūs pasišaipėte iš tradicijos, 
kuri, jei jūs leisite jam tą pasakyti, gyvuoja jau penkis 
tūkstančius metų. Po to jis jums išdėstys visą jos evo- 
liuciją ir taip toliau. 

— O, Kristau, — tik tiek tepasakė Kvin. 

Kelas atnešė jai porą kaštoninės ir kreminės spal- 
vų batų. Dar viena pora didesnių tamsiai rudų batų 
buvo akivaizdžiai jam pačiam. 

— Dabar laisvas penktas takelis. Ar nori pažaisti, 
Foksai? 

— Deja, turiu baigti rašyti ataskaitą. Prisidėsiu 
prie jūsų vėliau. Iki, Kvin. 

Kelas pasikišo batus po pažastimi, o tada, paėmęs 
Kvin už rankos, truktelėjo ją nuo kėdės. 

— Kada paskutinį kartą žaidėte boulingą? — pa- 
klausė vesdamas ją prie laisvo takelio. 

— Gal kai man buvo keturiolika. Ne itin sėkmin- 
gas pasimatymas. Man patinkantis vaikinas Natanas 
Hobsas nenuleido akių nuo nuolat kikenančios ir sub- 
rendusiai atrodančios Misės Douver. 

— Buvusi širdgėla neturėtų gadinti dabartinio 
džiaugsmo. 

— Man ir tada boulingas nepatiko. 

— Tai buvo tada. — Kelas pasodino ją ant lygaus 
medinio suolo ir pats atsisėdo šalia. — Šiandien jis 

jums patiks labiau. Ar jums kada nors pasisekė numuš- 
ti visus kėglius vienu smūgiu? 

— Vis dar kalbat apie boulingą? Ne. 

— Tuomet viskas prieš akis. Mažai kas gali pra- 
nokti pirmojo smūgio džiaugsmą. 

— Nebent seksas su Hju Džekmenu“. 

Jis liovėsi rišęs savo boulingo batą ir įsispoksojo 
Į ją. 

— Jūs mylėjotės su Hju Džekmenu? 

— Ne, bet galėčiau lažintis iš bet kokios sumos 
pinigų, kad seksas su Hju Džekmenu man patiktų la- 
biau nei koks smūgis. 

— Gerai. Tačiau aš vis vien noriu lažintis — iš 
dešimties dolerių — kad kai jums pasiseks vienu smū- 
giu numušti visus kėglius, jūs pripažinsite, kad tai tei- 
kia džiaugsmo. 

— Na, visų pirma labai mažai tikėtina, kad man 
pasiseks. Antra, gal aš meluoju. 

— Smūgis jums pasiseks, o meluoti nemeluojate. 
Pasikeiskit batus, blondine. 


a) 


TAI NEBUVO TAIP JUOKINGA, KAIP JI TIKĖJOSI. 
Kvaila, taip, bet kvailioti ji sau galėjo leisti. 

Mažieji rutuliai, be trijų skylučių pirštams, dar 
buvo išmarginti juodais taškais. Reikėjo pakelti ir 
paridenti rutulį taip, kad jis numuštų raudonkaklius 
kėglius, kuriuos Kelas vadino antiniais kėgliais. 


* Hugh Jackman (g. 1968) — žymus australų aktorius. 

Jis stebėjo, kaip ji nuėjo prie linijos, užsimojo ir 
parideno rutulį. 

Rutulys pašoko keletą kartų, o paskui nuriedėjo 
] griovelį. 

— Gerai, — tarė ji, atmesdama plaukus. — Jūsų 


eilė. 
— Ne, jūs turite paridenti dar du rutulius. 
— Oho. 
Jis šyptelėjo. 
— Pasitreniruokime truputį, — pasakė Kelas, 


artėdamas prie jos su kitu rutuliu. Padavė rutulį jai. — 
Laikykite jį abiem rankom, — aiškino atsukdamas ją 
veidu į kėglius. — Dabar reikia kaire koja žengti žings- 
nį į priekį, šiek tiek sulenkti kelius, lyg norėtumėte at- 
sitūpti, bet metant rutulį reikia lenktis iš liemens. 

Dabar jis stovėjo prisiglaudęs prie jos nugaros 
krūtine. Ji atsigręžė, kad pažiūrėtų jam į akis. 

— Jūs naudojate šią techniką moterims vilioti, 
ar ne? 

— Visiškai teisingai. Sėkmė garantuota aštuo- 
niasdešimt penkis procentus. Taikytis reikia į prieki- 
nius kėglius. Dabar užsimokite dešine ranka ir svieski- 
te rutulį, nusitaikiusi į patį priekinį kėglį. Tegu rutulys 
rieda ten, kur nukreipėte pirštus. 

— Hmm, — numykė ji, bet pamėgino padaryti 
taip, kaip pamokyta. Šį kartą rutulys iš karto nepataikė 
į griovį, o pakankamai ilgai riedėjo takeliu, kol numušė 
du kėglius dešinėje pusėje. 

Kadangi moteris netoliese, atrodanti šešiasdešim- 
ties metų amžiaus, grakščiai priėjo prie linijos, paleido 
rutulį ir iš karto numušė septynis kėglius, Kvin neturė- 
jo kuo džiaugtis. 


82 NORA ROBERTS 


— Jau geriau. 

— Kurgi ne, du rutuliai, du kėgliai. Nėra ko šokti 
iš džiaugsmo. 

— Kadangi labai laukiu jūsų pergalės šokio, tai 
dar pagelbėsiu. Šį kartą meskite labiau iš peties. O, 
jūsų kvepalai labai malonūs, — pridūrė eidamas kito 
rutulio. 

— Ačiū. 

Reikia žengti žingsnį, tuomet pasilenkti, užsimoti 
ir paleisti rutulį, — pagalvojo ji. Ir iš tikrųjų sugebėjo 
numušti galinį kėglį kitoje takelio pusėje. 

— Gausiai atlyginta, — jis paspaudė visko grą- 
žinimo į pradinę padėtį mygtuką. Nusileido varteliai, 
triukšmingai nušlavė nugriuvusius kėglius ir vėl visą 
trikampį pastatė į vietą. 

— Ji numušė visus kėglius vienu kartu, — Kvin 
galva mostelėjo į moterį gretimame takelyje, dabar jau 
atsisėdusią į vietą, — ir visai neatrodė susijaudinusi. 

— Ponia Kifafer? Ji ateina į boulingą du kartus per 
savaitę ir yra persisotinusi žaidimu. Tačiau tik iš išorės 
taip atrodo. Viduje, patikėkite, ji šoka pergalės šokį. 

— Na, jei taip sakote. | 

Jis pataisė Kvin pečius, patraukė kojas. Dabar ji 
jau ėmė suprasti, kodėl jam taip sekasi šie įprastiniai 
veiksmai. Galiausiai, po daugybės pastangų, ji sugebėjo 
numušti ir daugiau kėglių iš karto. 

Aplinkui girdėjosi didelis triukšmas, riedančių 
rutulių dundėjimas, aštrus krintančių kėglių garsas, 
trimitavimas ir žaidėjų bei žiūrovų šūksniai. Taip pat 
kiniško biliardo automato skambesys. 

Ji užuodė alaus ir vaško kvapą. Taip pat lipnų 
oranžinį sūrį, jos mėgstamą skanėstą, kurio kvapas 
sklido nuo kažkieno kramsnojamų nacbos traškučių. 

Amžinas, labai amerikoniškas, pamąstė ji, minty- 
se jau kurdama straipsnį apie tai, ką patyrė. Šimtmečių 
senumo sportas. Čia nėra ką tyrinėti — tai puiki, gera 
šeimyninio laisvalaikio praleidimo forma. 

Kvin pagalvojo, kad jau daugiau mažiau perprato 
šį Žaidimą, tačiau kartais specialiai, iš lengvabūdišku- 
mo, numesdavo rutulį į griovelį, kad Kelas priėjęs pa- 
taisytų jos stovėseną. 

Kai jis tą darydavo, jos mintys apie straipsnį 
šeimyninio laisvalaikio tema pakrypdavo į boulingo 
seksualumo temą ir vertė ją šypsotis. 

O tuomet pagaliau atsitiko tai. Ji paleido rutulį, 
ir jis nuriedėjo takelio viduriu. Nustebusi žengtelėjo 
žingsnį atgal. Paskui susiėmė galvą rankomis. 

Kažkas suvirpėjo jos pilve, o širdis ėmė plakti 
greičiau. 

— O, 0, o... pažiūrėk! Jis tuoj... 

Pasigirdo pasitenkinimą keliantis barškesys, — 
tai rutulys trenkėsi į kėglius, o šie pažiro į visas puses. 
Atsimušdami vieni į kitus, riedėdami, vartydamiesi, 


kol galiausiai nukrito paskutinis — lėtai susverdėjęs 
lyg būtų girtas. 

— O, Dieve! — ji pašoko į orą. — Ar matėte? Ar 
jūs... — Kai ji apsisuko šviečiančiu iš džiaugsmo veidu, 
Kelas šypsojosi. 

— Po velnių, — sumurmėjo ji. — Aš skolinga 


jums dešimt dolerių. 

— Jūs gabi mokinė. Ar norite dar pamėginti? 

Ji nuėjo prie jo. 

— Manau, kad man jau užteks... bet aš galiu grįŽ- 
ti kurį nors vakarą antrai pamokai. 

— Būsiu laimingas, galėdamas pasitarnauti. — 

Sėdėdami susiglaudę šlaunimis, jie persimovė batus. — 
Palydėsiu jus į viešbutį. 

— Gerai. 

Jis pasiėmė paltą ir išeidamas pamojavo liesam 
jaunam vaikinui batų nuomos skyriuje. 

— Netrukus grįšiu. 

— Kaip ramu, — pasakė ji, vos tik jiedu išėjo į 
lauką. — Tik paklausykite, kaip tylu. 

— Triukšmas yra malonumo dalis, o įkandin jo 
sekanti tyla yra dalis apdovanojimo. 

— Ar jūs kada nors gyvenime tikėjotės daryti ką 
nors kita, ar užaugote vien tik norėdamas vadovauti 
boulingui? 

— Tai mūsų šeimos pramogų centras, — patiksli- 
no jis. — Mes turime pasažą su kinišku biliardu, stalo 
ir vaizdo žaidimais ir skyrių jaunesniems nei šešerių 
metų vaikams. Organizuojame privačius pobūvius, 
gimtadienius, bernvakarius, vestuvių pokylius... 

— Vestuvių pokylius? 

— Žinoma. Labdaros pokylius, kokteilių vakarė- 
lius, įvairias metines, korporacijų iškilmes. 

Tai puiki medžiaga straipsniui, suvokė ji. 

— Visa tai reikalauja daug darbo. 

— Galima ir taip pasakyti. 

— Taigi kodėl jūs nevedęs ir neauginate kartos, 
kuri visa tai iš jūsų perimtų? 

— Meilė aplenkė mane. 

— Ach. 

Nepaisant geliančio šalčio, buvo malonu eiti šalia 
vyro, taikančio savo žingsnį prie jos, ir stebėti, kaip iš 
jųdviejų burnų kylantis garas susimaišo ore, o paskui jį 
suplėšo vėjas ir nieko nebelieka. 

Kelas atrodė žudančių akių lengvabūdis, taigi kur 
kas pavojingesnis nei jos nuo šalčio sustirę pirštai ba- 
tuose, labiau madinguose nei patogiuose. 

— Ar galėsiu susisiekti su jumis rytoj, jei staiga 
sugalvosiu užduoti kokį nors su reikalu susijusį klau- 
simą? 

— Žinoma. Galiu jums duoti savo mobiliojo te- 
lefono numerį, jeigu... 

— Palaukite, — ji pasirausė rankinėje ir išsitraukė 
savo telefoną. — Vis dar eidama paspaudė keletą myg- 
tukų. — Ach, velnias! 

Jis tarė: 

— Mane jaudina moterys, kurios ne tik bematant 
suranda ieškomą daiktą paslaptingoje savo rankinės 
gelmėje, bet ir sugeba meistriškai naudotis elektroni- 
niais prietaisais. 

— Ar tai seksualinė užuomina? 

— Ne. Mano mama visada žino kur kas yra, bet 
vis dar bijo nuotolinio valdymo pultelio. Sesuo Džeinė 
sugeba valdyti visokius prietaisus — nuo šešių pavarų 
automobilio iki belaidės pelės, — bet nesugeba nieko 
rasti bent jau dvidešimt minučių nepaieškojusi. Mano 
kita sesuo Marlė nieko niekada nesugeba rasti ir bijo 
net elektrinio konservų atidarytuvo. O štai jūs žavite 
mane, kad sugebate ir viena, ir antra. 

— Visuomet buvau viliotoja. — Ji įkišo telefoną 
atgal į rankinę, jiems pasukus prie laiptelių, vedančių į 
viešbučio prieangį. — Ačiū, kad palydėjote. 

— Nebuvo sunku. 

Atėjo vienas iš tų keblių momentų, suvokė ji. Abu 
svarstė, ar tik ištiesti ranką, paspausti, apsisukti ir nu- 
eiti, ar pasiduoti smalsumui ir pasibučiuoti. 

— Kol kas nerizikuokime, — nusprendė ji. — 
Prisipažinsiu, kad man patinka tavo lūpos, bet jei pasi- 
duosiu pagundai, tai galiu susipainioti ir pamiršti, ko iš 
tikrųjų čia atvykau. 

— Labai gaila, bet tu teisi, — jis giliau sugrūdo 
rankas į kišenes. — Taigi aš tik pasakysiu labanakt. Pa- 
lauksiu, kol jeisi į vidų. 

— Labanaktis. — Ji užlipo laiptais iki durų ir jas 
atidarė. Tuomet atsigręžė į jį, vis dar stovintį sukištomis 
į kišenes rankomis, apšviestą senovinio gatvės žibinto. 

O, taip, pagalvojo ir ji. Tikrai gaila. 

— Netrukus susitiksime. 

Jis luktelėjo, kol už jos užsivėrė durys, po to pa- 
lypėjo kelis laiptelius aukštyn ir ėmė tyrinėti trečio bei 
ketvirto aukšto langus. Ji buvo sakiusi, kad jos langai 
išeina į Pagrindinę gatvę, bet jis nežinojo, kuriame 
aukšte ji apsigyveno. 

Po kelių akimirkų viename trečio aukšto lange 
įsižiebė šviesa, o tai rodė, kad Kvin saugiai pasiekė savo 
kambarį. 

Tuomet jis apsisuko, nužengė du laiptelius žemyn 
ir pamatė berniuką. Šis stovėjo ant šaligatvio už pusės 
kvartalo. Be palto, be kepurės, be jokios apsaugos nuo 
vėjo. Tačiau jo plaukai vėjyje nejudėjo. Akys švietė klai- 
kiu raudonumu, o lūpos išsišiepė. 

Kelo galvoje kažkas suskambėjo, o pilve jis pajuto 
ledinį šaltį. 

Tai netikra, pasakė pats sau. Dar ne. Tik vaizdi- 
nys. Kaip sapnuose. Bet netgi sapnuose jis gali pakenk- 
ti ar versti tave galvoti, kad pakenkė. 

— Grįžk ten, iš kur atėjai, šunsnuki, — Kelas 
stengėsi kalbėti kuo ramiau, kiek tik leido jo sukrėsti 
nervai. — Dar neatėjo tavo laikas. 


KRAUJO BROLIAI 87 


Kai tas laikas ateis, aš prarysiu tave, jus visus ir 
viską, kas tau brangu. 

Tariant šiuos žodžius, jo lūpos nejudėjo. Taip ir 
liko sustingusios ir žvėriškai išsišiepusios. 

— Dar pamatysime, kas šį kartą pajus įkandi- 
mą, — Kelas žengė dar vieną žingsnį į priekį. 

Staiga išsiveržė ugnis. Ji šovė iš plataus plytinio 
šaligatvio ir nusirito skersai gatvės lyg raudona siena. 
Net nespėjęs suvokti, kad nejaučia jokio karščio, jokio 
nudegimo, Kelas žengė žingsnį atgal, iškėlęs rankas. 

Jo galvoje aidėjo juokas. Toks pat pašėlęs kaip ši 
ugnis. Staiga prapuolė ir viena, ir kita. 

Gatvė nurimo. Nei namai, nei šaligatvis nebuvo 
sugadinti. 

Na, jis turi visokių slaptų planų, priminė pats sau 
Kelas. Daugybę planų. 

Jis prisivertė žengti pirmyn, kur buvo praūžusi 
netikra liepsna. Ore tvyrojo aitraus kvapo debesis, lyg 
jo kvėpavimo garas. Tuo pat metu jis tą kvapą atpa- 
žino. 

Siera. 


VIRŠUJE, KAMBARYJE, KURIAME JAI TEIKĖ PALAIMĄ 
lova su baldakimu bci minkšta balta pūkinė antklodė, 
Kvin atsisėdo prie dailaus rašomojo stalo lenktomis 
kojomis bei žvilgančiu paviršiumi ir nešiojamajame 
kompiuteryje ėmė užrašinėti dienos įvykius, faktus ir 
įspūdžius. 

Jai patiko kambaryje pamerktos šviežios gėlės ir 
nedidelis mėlynas stiklinis dubenėlis su meniškai išdė- 
liotais šviežiais vaisiais. Vonios kambaryje buvo vonia 

su kojomis ir sniego baltumo kriauklė. Kabėjo dideli 
stori rankšluosčiai, buvo padėti du muilo gabalėliai 
ir stilingi maži šampūno, kūno losjono bei dušo želė 
buteliukai. 

Vietoj nusibodusių masinės produkcijos plakatų, 
ant sienos kabėjo originalūs paveikslai bei nuotraukos. 
Diskretiškame raštelyje ant stalo buvo parašyta, kad tai 
vietinių dailininkų darbai, kuriuos galima įsigyti dailės 
salone pietinėje Pagrindinės gatvės dalyje. 

Kambarys buvo pilnas jaukių akcentų. Dar jame 
buvo greitasis internetas. Ji iš anksto užsisakė tą patį 
kambarį, kai dar kartą atvyks čia balandį, o po to liepą. 

Ji nemažai nuveikė jau pačią pirmąją atvykimo 
dieną. O juk tai buvo ir kelionės diena. Susitiko su 
dviem iš trijų pagrindinių veikėjų ir susitarė dėl iškylos 
prie pagoniškojo akmens. Iš pirmo žvilgsnio miestelis 
jai patiko. Be to, ji asmeniškai susidūrė su dar nežino- 
ma jėga. 

Ir jau sukūrė straipsnio apie boulingą metmenis. 

Tai visiškai neblogai, ypač jeigu dar įskaičiuotų 
protingai pavalgytus pietus — valgė tik ant grotelių 
kepto viščiuko salotas viešbučio restorane. Nepasidavė 
pagundai sukimšti visą picą, o suvalgė tik pusę gaba- 
lėlio. Taip pat sugebėjo vienu smūgiu numušti visus 
kėglius. 

Ir dar, pagalvojo ji ruošdamasi miegoti, pasisekė 
atsispirti pagundai pabučiuoti labai patrauklias Kalebo 
Hokinso lūpas. 

Argi ji nesielgė profesionaliai ir liko nepatenkinta? 

Apsivilkusi savo naktinėmis flanelinėmis kelnė- 
mis ir marškiniais, prisivertė penkiolika minučių daryti 
pilateso mankštą (na, gerai jau, dešimt), paskui penkio- 

lika minučių atliko jogos pratimus, o paskui palindo po 
pasakiška pūkine antklode ir paskendo pagalvėse. 

Pasiėmė nuo naktinio staliuko knygą ir tol ją 
skaitė, kol pradėjo merktis akys. 

Tuoj po vidurnakčio ji įdėjo į knygą skirtuką, iš- 
jungė lempą ir jaukiai susisuko savo lizdelyje. 

Kaip ir visada akimirksniu užmigo. 

Žinojo, kad sapnuoja. Jai visuomet patiko pa- 
drikas, karnavalinis sapnų pasaulis. Jis buvo panašus į 
nuotykį be jokios fizinės įtampos. Taigi, kai ji atsidūrė 
kreivame kelyje per tankų mišką, kurio medžių lapai 
buvo nušviesti sidabrinės mėnulio šviesos, o virš žemės 
rangėsi rūkas, dalis jos proto mąstė: o, Dieve! Štai ir 
prasideda. 

Jai pasirodė, kad girdi monotonišką dainavimą, 
panašų į kimų desperatišką šnabždesį, tačiau žodžių 
buvo neįmanoma išskirti. 

Kai ji brido pro rūką, oras atrodė švelnus lyg 
šilkas. Dainavimas tęsėsi ir traukė ją į tą pusę. Toje 
mėnulio nušviestoje, paklaikusioje naktyje galima buvo 
išskirti tik vieną žodį — Jes/ta. 

Išgirdo jį daugybę kartų, eidama vingiuotu ta- 
keliu per šilkinį orą, pro sidabruotus medžius. Jautė 
seksualinę trauką, karštį pilve. Ją traukė tas kažkas, kas 
šaukė naktyje. 

Du ar tris kartus ore pasigirdo šnabždesys. Be- 
atus. Nuo to murmesio sušilo oda. Sapne ji pagreitino 
žingsnius. 

Iš mėnulio apšviestų medžių pakilo juoda pelėda. 
Jos didžiuliai sparnai suvirpino švelnų orą ir atvėsino 
jį taip, kad ji suvirpėjo nuo šalčio. Nors tai buvo tik 
sapnas, ji ėmė bijoti. 

Pūtė šaltas vėjas. Ji pamatė ant tako gulintį auk- 
saspalvį elniuką. Žemė permirkusi nuo kraujo, lašančio 
iš jo perpjautos gerklės. Žemė naktyje atrodė šlapia ir 
juoda. 

Jos širdį sugniaužė gailestis. Tas elniukas toks 
jaunas, toks mielas. Kas galėjo jį nužudyti? 

Akimirksnį negyvos, sustingusios elniuko akys 
pragiedrėjo ir sušvytėjo lyg jo auksinis kailiukas. Jis 
pažvelgė į ją su tokiu sielvartu, tokia išmintimi, kad jos 
gerklę ėmė smaugti ašaros. 

Dabar išgirdo balsą — ne ore, bet savo galvoje. 
Vienintelį žodį: devoveo. 

Toliau medžiai buvo nuogi, tik jų kamienai bei 
šakos apledėję, o sidabrinė mėnulio šviesa virto pilka. 
Paskui takas sukosi, o gal ji pasuko ir dabar stovėjo prie 
mažo tvenkinio. Vanduo buvo juodas it rašalas. Atro- 
dė, jog tvenkinio gelmėje prapuola bet kokia dangaus 
šviesa. 

Prie tvenkinio stovėjo jauna moteris, apsivilkusi 
ilga ruda suknele. Jos plaukai buvo trumpai ir netvar- 
kingai nukirpti — plaukų kuokštai styrojo į šalis. Ji 
pasilenkė prie juodo tvenkinio ir ėmė krauti akmenis 
į savo rudos suknelės kišenes. 

— Sveika! — sušuko Kvin. — Ką čia darote? 

Mergina toliau krovė akmenis į kišenes. Kai Kvin 
priėjo arčiau, pamatė, kad merginos akys pilnos ašarų 
ir šviečia beprotybe. 

— Nesąmonė. Jūs visai nenorite to daryti. Visiškai 
nenorite nusiskandinti kaip Virdžinija Vulf. Palaukite. 
Tiesiog palaukite. Pakalbėkite su manimi. 

Mergina pasuko galvą ir vieną trumpą minutėlę 
Kvin pasirodė, jog ji mato savo pačios veidą. 

— Jis ne viską žino, — pasakė išprotėjusi mergi- 
na. — Jis nepažino jūsų. 

Ji pakėlė rankas ir jos lengvas kūnas, nusvertas 
akmenų, sviro, sviro, sviro, kol pasiekė juodą vandenį. 
Tvenkinys prarijo ją lyg juoda burna. 

Kvin pašoko — ką daugiau būtų galėjusi padary- 
ti? Jos kūną sukaustė šaltis, kai ji įkvėpė oro. 

Blykstelėjo šviesa, sugriaudėjo lyg griaustinis, lyg 
kažkas gyvas ir alkanas. Ji pasijuto klūpanti ant kelių 
laukymėje, kur iš žemės lyg altorius kilo akmuo. Ugnis 
spragsėjo aplink ją, virš jos, joje, bet ji nejautė jokio 
karščio. 

Liepsnose ji pamatė dvi figūras, vieną juodą ir 
vieną baltą, besigrumiančias lyg pasiutę žvėrys. Su bai- 
siu garsu prasivėrė žemė ir viską prarijo. 

Iš jos gerklės išsiveržė riksmas, kai tie nasrai pra- 
sivėrė tam, kad prarytų ją. Įsikibusi nagais į žemę, ji 
nušliaužė prie akmens ir įsitvėrė jo. 

Tuomet akmuo suskilo į tris lygias dalis ir ji ėmė 
virsti į tą atvirą godžią burną. 

Prabudo susirietusi puikioje lovoje, rankomis 
įsikibusi į vieną baldakimo stulpelį, lyg jos gyvybė pri- 
klausytų nuo jo. Kvėpavo tarsi švokščianti astmatikė, o 
širdis plakė taip greitai, kad net svaigo galva. 

Tai buvo sapnas. Tik sapnas, priminė pati sau, bet 
negalėjo prisiversti — dar ne — paleisti lovos stulpe- 
lio. 

Gulėjo įsikibusi į jį, skruostu prisiglaudusi prie 
medžio, užmerktomis akimis tol, kol stiprus drebulys 
nepavirto retsykiais per kūną perbėgančiu virpuliu. 

— Velniškas pasivaikščiojimas, — sumurmėjo ji. 

Pagoniškasis akmuo. Štai kur ji buvo atsidūrusi 

sapno pabaigoje. Buvo tuo tikra. Pažino jį iš matytų 
nuotraukų. Nieko nuostabaus, kad susapnavo apie jį ir 
mišką baisų sapną. O tas tvenkinys... argi savo tyrinė- 
jimuose ji nebuvo susidūrusi su istorija apie tvenkinyje 
pasiskandinusią moterį? Jį net pavadino tos moters 
vardu. Esteros tvenkinys. Ne, kūdra. Esteros kūdra. 

Sapne visa tai buvo logiška ir suprantama. 

Taip, tikrai velniškas pasivaikščiojimas, ir ji mirtų 
laiminga, jei toks pasivaikščiojimas daugiau niekada 
nepasikartotų. 

Pažvelgė į savo kelioninį žadintuvą ir jo šviečian- 
čiame ciferblate pamatė, kad yra dvidešimt minučių po 
trijų. Trečia valanda ryto, pagalvojo ji, yra neikam tikęs 
laikas, blogiausias laikas būti prabudusiam. Taigi ji vėl 
pamėgins užmigti kaip protinga moteris. Patvarkys 
lovą, atsigers vėsaus vandens, paskui vėl išsijungs. 

Jau jai gana visų tų pirmosios dienos sukrėtimų ir 
krūpčiojimų. 

Ji išsirito iš lovos, kad truputį patvarkytų paklodes 
ir antklodę, paskui pasisuko eiti į greta esančią vonią 
vandens. 

Riksmo nepasigirdo. Jis draskė galvą, bet niekaip 
nepajėgė išsiveržti iš įkaitusios gerklės. 

Pro tamsų langą įžūliai spoksojo berniukas. Jo 
veidas ir rankos buvo prisiploję prie stiklo vos per kelis 
colius nuo jos. Ji pamatė, kaip išlindo jo liežuvis, kad 
perbrauktų aštrius baltus dantis, o raudonai švytinčios 
akys atrodė tokios bedugnės ir alkanos kaip tie žemės 
nasrai, norėję ją praryti sapne. 

Jai linko keliai, bet ji labai bijojo nugriūti, kad ne- 
iškristų per stiklą, o lyg laukinio šuns berniuko dantys 
nesusmigtų jai į gerklę. 

Pakėlė ranką, kad parodytų senovinį ženklą blo- 
giui išbaidyti. 

— Dink iš čia, — sušnibždėjo. — Palik mane 
ramybėje. 

Vaiduoklis nusikvatojo. Ji išgirdo siaubingą svai- 
ginantį garsą ir pamatė, kaip iš linksmumo virpa jo 
pečiai. Tada jis atsistūmė nuo stiklo ir lėtai, gyvatiškai 
apsivertė ore. Kurį laiką pakabėjo virš miegančios gat- 
vės. Paskui jis... kondensavosi. Tik toks žodis atėjo jai 
į galvą. Jis traukėsi, kol iš jo liko tik juodas taškelis, o 
paskui išnyko. 

Kvin metėsi prie lango ir užtraukė žaliuzes taip, 
kad neliktų nė plyšelio. Pagaliau susmuko ant grindų ir 
visa drebėdama atsirėmė į sieną. 

Kai jau įstengė atsistoti, ramstydamasi į sienas 
nuėjo prie kitų langų. Kol užtraukė visas žaliuzes, vėl 
pritrūko oro. Mėgino įtikinti save, kad kambarys nepa- 
našus į uždarytą dėžę. 

Prisileido vandens — jai labai jo reikėjo — ir iš- 
gėrė dvi pilnas stiklines. Pasijutusi stipriau, nužvelgė 
uždengtus langus. 

— Gerai. Apgavau tave, mažas niekšeli. 

Pasiėmė savo nešiojamąjį kompiuterį ir atsisėdo 
su juo ant grindų — atrodė saugiau būti žemiau palan- 
gių. Ėmėsi aprašinėti visas savo sapno detales, kokias 
tik pajėgė prisiminti. Aprašys ir tą prie lango prigludu- 
sį naktinį vaiduoklį. 


KAI PABUDO, ŠVIESA RYŠKIA GELTONA LINIJA 
juosė kreminės spalvos žaliuzes. Nešiojamojo kom- 
piuterio baterija buvo visiškai išsikrovusi. Jos miegota 

atsirėmusios į sieną, susirangiusios ant grindų. Visa 
girgždėdama atsistojo. 

Kvaila, žinoma, prikišo pati sau, mėgindama atsi- 
kratyti stingulio. Kvaila buvo neišjungti kompiuterio ir 
nenueiti miegoti į didelę jaukią lovą. Bet pirmą dalyką 
ji pamiršo padaryti, o apie antrąjį nė nepagalvojo. 

Padėjo atgal ant dailaus stalo kompiuterį ir įjungė 
šį, kad pakrautų baterijas. 

Atsargiai — juk pirmą kartą berniuką pamatė 
dienos šviesoje — ji prisiartino prie pirmojo lango ir 
pakėlė žaliuzes. 

Ryškiai mėlyname danguje švietė saulė. Ant šali- 
gatvio ir stogų žvilgėjo šviežiai iškritęs sniegas. 

Ji mąstė, ar berniukui tą dieną vyks demoniškos 
pamokos. 

Pati Kvin nusprendė palepinti savo išvargintą 
kūną nuostabioje vonioje. Paskui nueis pusryčių į „Ma- 
mos užkandinę“, o ten, valgydama javainius su vaisiais, 
pasižiūrės, ar nėra su kuo pasikalbėti apie Hokinso 
Slėnio legendas. 


6 


KELAS PAMATĖ JĄ ĮEINANČIĄ, KAI VALGĖ BLYNUS. 
Ji buvo apsiavusi aukštakulniais batais, išblukusiais 
džinsais ir su ryškia lyg paukštis kardinolas kepuraite, 
užmaukšlinta ant galvos. 

Taip pat buvo apsivyniojusi šaliką, kuris atrodė 
labai stilingai prie atlapoto palto. Po paltu dėvėjo pri- 
sirpusių mėlynių spalvos megztinį. 

Joje buvo kažkas, pagalvojo jis, kas būtų traukęs 
akį, net jei ji dėvėtų murzinai rudos spalvos drabužius. 

Jis matė, kaip ji nužvelgė staliukus ir nutarė, kad 
svarsto, kur atsisėsti ir prie ko. Jau dirba, nusprendė jis. 
Gal visuomet taip daro. Jis buvo visiškai tikras, nors ir 
trumpai ją pažinojo, kad jos protas dirba nuolat. 

Ji pastebėjo Kelą. Tada nusišypsojo savo saulėta 
šypsena ir pasuko prie jo. Pasijuto lyg vaikas pasirin- 
kimo žaidime, kur visi mosuoja rankomis ir šaukia: 
„Mane! Mane! Pasirink mane!“ 

— Labas rytas, Kalebai. 

— Labas, Kvin. Ar nupirkti tau pusryčius? 

— Žinoma. — Ji pasilenkė virš jo lėkštės ir ilgai, 
išraiškingai uostė blynus su sviestu ir sirupu. — Galiu 
lažintis, kad jie pasakiški. 

— Geriausi mieste, — jis pasmeigė šakute storą 
kąsnį ir ištiesė jai. — Nori paragauti? 

— Na, paragavusi aš jau nebegalėsiu sustoti. Tai 
liga. 

Ji atsisėdo ant baro kėdutės ir nuvyniodama šali- 
ką nusišypsojo padavėjai. 

— Labas rytas. Norėčiau kavos ir gal turite javai- 
nių su vaisiais? 

— Taip, turime, ir galiu ant jų papjaustyti bananų. 

— Puiku. — Ji ištiesė ranką per prekystalį. — Aš 
Kvin. 

— Rašytoja iš Pensilvanijos. — Padavėja link- 
telėjo ir tvirtai paspaudė Kvin ranką. — Aš Megė 
Stenli. Stebėkite šį vaikiną, Kvin, — pasakė Megė, 
kumštelėdama Kelą. — Kai kurie iš tų tylenių yra tikri 
pasalūnai. 

— O kai kurie iš plepių yra labai greiti. 

Megė ėmė juoktis, pildama kavą Kvin. 

— Greitis yra didelis privalumas. Tuoj atnešiu 
jums javainius. 

— Kodėl, — garsiai mąstė Kelas, pasmeigęs kitą 
varvantį blynų kąsnį, — kas nors savo noru renkasi 
kažkokį nesuvokiamą mišinį pusryčiams? 

— Galima išsiugdyti skonį tokiam maistui. Aš vis 
dar jį ugdausi. Bet pažinodama save, o save aš pažįstu 
gerai, žinau, kad galiausiai pasiduosiu blynų pagundai. 
Ar miestelis turi sporto salę, sveikatos klubą ir stambų 
vaikiną, nuomojantį treniruoklius? 

— Bendruomenės centro rūsyje yra nedidelė 
sporto salė. Reikia būti klubo nariu, kad į ją patektum, 
bet aš galiu tau gauti vienkartinį leidimą. 

— Tikrai? Tave pažinoti naudinga, Kelai. 

— Žinoma, naudinga. Gal nori pakeisti dienot- 
varkę ir pirmiausia pasitreniruoti? 

— Ne šiandien, bet ačiū už pasiūlymą. 

Pamaišiusi kavą, ji paėmė puodelį abiem ranko- 
mis ir pradėjo ją siurbčioti. Pro kylantį garą stebėjo jį. 

— Dabar, kai vyksta mūsų antras susitikimas... 

— O kaip aš nepastebėjau pirmojo? 

— Tada tu man nupirkai picos ir alaus. Dar žai- 
dėmė boulingą. Mano supratimu, tai reiškia susitikimą. 
O dabar tu man nupirkai pusryčius. 

— Aha, javainius ir bananus. Man patinka pigūs 
pasimatymai. 

— O kam nepatinka? Bet kadangi mes susitiki- 
nėjame ir panašiai... — Ji dar gurkštelėjo kavos, o jis 
nusijuokė. — Norėčiau tau papasakoti vieną dalyką. 

Ji pažvelgė į Megės atneštą baltą dubenėlį, pilną 
javainių ir pjaustytų bananų. 

— Pagalvojau, kad tikriausiai norėsite dviejų pro- 
centų pieno su jais. 

— Teisingai. Jūs labai nuovoki. Ačiū. 

— Ar dar ko nors norėtumėte? 

— Kol kas visko užtenka, Mege, — pasakė jai 
Kelas. — Ačiū. 

— Pašaukit, jei reikės. 

— Pasakok tą vieną dalyką, — priminė Kelas, kai 
Megė pasislinko toliau. 

— Sapnavau sapną. 

Jis įsitempė dar prieš jai pradedant ramiu balsu 
pasakoti visas praėjusios nakties sapno detales. 

— Žinojau, kad tai tik sapnas, — pasakė ji. — Vi- 
sada žinau, net tuo metu, kai sapnuoju. Paprastai man 
tai patinka, netgi jeigu sapnas kraupus, nes žinau, kad 
iš tikrųjų tai nevyksta. Man neišaugo antra galva, kad 
galėčiau pati su savimi ginčytis ir aš neiššokau iš lėk- 
tuvo su raudonais balionais rankose. Bet šis sapnas... 
negalėčiau pasakyti, kad patyriau didelį malonumą 
nuo jo. Aš ne tik galvojau, kad man šalta, man iš /i4- 
ryjų buvo šalta. Ne vien mintyse man atrodė, jog mane 
mušė ir kad nukritau ant grindų. Ryte pastebėjau ant 
savęs mėlynes, kurių iš vakaro nebuvo. Visiškai šviežias 
mėlynes ant šlaunų. Kaip galima susižaloti sapne, jei 
tai tik sapnas? 

Na, Hokinso Slėnyje tai visai ;įmanoma. 

— Ar tu iškritai iš lovos, Kvin? 

— Ne, neiškritau. 

Pirmą kartą jos balse pasigirdo irzlumas. 

— Prabudau rankomis apsivijusi lovos stulpelį, 
lyg jis būtų buvęs mano seniai prarastas meilužis. Ir 
visa tai įvyko dar prieš tai, kai vėl pamačiau raudonakį 
niekšelį. 

— Kur? 

Ji ilgokai tylėjo ir tik sėmė javainius. Jis nesupra- 

to, ar nepasitenkinimas jos veide įsirėžė dėl javainių 
skonio, ar dėl jos minčių. 

— Ar tu kada nors skaitei Kingo „Zalės valda“? 

— Žinoma. Mažas miestelis. Vampyrai. Puiki 
knyga. 

— Ar atsimeni vieną epizodą? Maži berniukai, 
broliai. Vienas iš jų labai pasikeitė po to, kai buvo pa- 
grobtas nuo tako miške. Vieną naktį jis ateina aplan- 
kyti savo brolio. 

— Nieko nėra baisesnio už vaikus vampyrus. 

— Tikrai nieko. Ir tas vaikas vampyras tiesiog 
kabėjo už lango. Tiesiog plūduriavo ore, braižydamas 
stiklą, o turiu pasakyti, kad gyvenu trečiame aukšte. 
Paskui jis grakščiai apsisuko ir žybt jo nebeliko. 

Kelas uždėjo savo ranką ant jos šaltos plaštakos. 
Patrynė, kad kiek sušiltų. 

— Kvin, juk tu turi mano ir namų, ir mobiliojo 
telefono numerius. Kodėl nepaskambinai? 

Ji dar kurį laiką valgė, paskui nusišypsojo Megei 
ir ištiesė puoduką, kad dar įpiltų kavos. 

— Suvokiu, kad mes susitikinėjame, Kelai, bet aš 
tikrai neskambinu pusę keturių ryto visiems vaikinams, 
su kuriais pažaidžiu boulingą. Man teko bristi per Lui- 
zianos pelkes, besivaikant burtininkės vaiduoklį, todėl 
labai gerai Žinau, kaip tai atrodo. Man teko vienai pra- 
leisti naktų Meine, name, kuriame vaidenasi, ir imti 
interviu iš vaikino, apsėsto nemažiau nei trylikos de- 
monų. Vėliau teko susidurti su vilkolakiais Talahasyje. 
Bet šis vaikas... 

— Tu juk netiki vilkolakiais ir vampyrais, Kvin. 

Ji apsisuko ant kėdutės, kad pažiūrėtų tiesiai į jį. 

— Mano protas toks atviras, kaip visą parą dir- 

banti delikatesų parduotuvė. Turint galvoje aplinkybes, 
tavo protas turėtų būti toks pat. Bet ne, aš negalvoju, 
kad tas berniukas yra vampyras. Esu jį mačiusi ir dienos 
šviesoje. Bet jis ir ne žmogus. Tačiau tai, kad jis ne žmo- 
gus, nereiškia, kad jis nėra realus. Jis yra pagoniškojo 
akmens dalis. Dalis to, kas čia atsitinka kartą per septy- 
nerius metus. Šį kartą jis pasirodė labai anksti, ar ne? 

Taip, pamąstė jis, jos protas dirba be perstojo ir 
yra aštrus lyg peilio ašmenys. 

— Čia ne pati geriausia vieta tam aptarinėti. 

— Tai pasakyk kur. 

— Juk sakiau, kad nuvesiu tave prie pagoniškojo 
akmens rytoj, tai ir nuvesiu. Tada aptarsime detales. 
Negaliu to daryti šiandien, — paaiškino jis. — Esu 
labai užsiėmęs, o rytojus visais atžvilgiais geresnis. Pro- 
gnozuojama, kad šiandien ir rytoj bus saulėta ir apie 
penki laipsniai šilumos. — Jis kilstelėjo šlaunį, kad iš- 
sitrauktų piniginę. 

— Didžioji dalis šio paskutinio sniego bus iš- 
tirpusi. — Jis pažvelgė į jos batus ir padėjo pinigus ant 
baro prekystalio, kad sumokėtų už juos abu. — Jeigu 
kelionei prie akmens neturi nieko geresnio už šiuos 
batus, siūlau nusipirkti. Antraip nenueisi nė pusės 
mylios. 

— Nustebsi pamatęs, kokia esu ištverminga. 

— Nežinau, ar nustebsiu. Pasimatysim rytoj, jei 
nesusitiksime anksčiau. 

Kvin suraukusi antakius palydėjo jį akimis, paskui 
atsigręžė į Megę, skudurėliu valančią stalviršį. 

— Pasalūnas, kaip ir sakėte. 

— Pažinojau šį vaikiną dar jam negimus. 

Patenkinta Kvin alkūne pasirėmė į barą ir ėmė 

šaukšteliu vartyti likusius javainius. Naktinė baimė ir 
vyriškio sukeltas nedidelis susierzinimas ryte labiau 
mažino apetitą nei vonios svarstyklės. Megė jai atrodė 
guodžianti moteris, storomis šlaunimis, apsivilkusi ru- 
domis velvetinėmis kelnėmis ir Aaneliniais marškiniais. 
Marškinių rankovės buvo atraitotos iki alkūnių. Aplink 
jos švelnų raukšlėtą veidą rusvi plaukai garbiniavosi lyg 
pudelio kailis. Kibirkštėlė šviesiai rusvose akyse rodė, 
kad ji norėtų pasikalbėti. 

— Na, Mege, o ką dar jūs žinote? Sakykime, apie 
pagoniškąjį akmenį? 

— Daug visokių nesąmonių, jeigu jau klausiate. 

— Tikrai? 

— Kartais žmonės truputį kvaišteli, — ji pasu- 
kiojo pirštą prie smilkinio. — Per daug išgeria alkoho- 
lio, įkaista. Vienas veda prie kito. Bet jų pamąstymai 
mūsų verslui tiktai į naudą, jeigu sekate mano mintį. 
Čia užeina daug lygumų gyventojų ir kalbasi apie tai, 
klausinėja, fotografuoja, perka suvenyrus. 

— O kokia jūsų pačios patirtis? 

— Esu sutikusi žmonių, nors ir protingų, tačiau 
tokiomis akimirkomis besielgiančių kaip tikri kvailiai, 
ir tokių, kurių bjaurūs bruožai tada dar labiau atsisklei- 
džia. — Ji gūžtelėjo pečiais. — Žmonės yra tokie, kokie 
yra, o kartais jų bruožai paryškėja. 

— Manau, tai tiesa. 

— Jei norite apie tai sužinoti daugiau, turėtumėte 
nueiti į biblioteką. Ten galima rasti knygų, parašytų 
apie miestelį, jo istoriją ir ką tik nori. O Selė Kifafer... 

— Ta, kuri žaidžia boulingą? 

Megė suprunkštė. 

— Taip. Jai patinka boulingas. Ji bibliotekos 

direktorė. Jums nulinks ausys, jei užduosite jai keletą 
klausimų. Ji mėgsta kalbėti, ir nėra tokių temų, kurio- 
mis negalėtų šnekėti tol, kol jums užeis noras užklijuo- 
ti jai burną lipnia juosta. 

— Galėsiu tai padaryti. O ar jūs čia pardavinėjate 
lipniąją juostą? 

Megė dar kartą nusijuokė ir papurtė galvą. 

— Jei norite rimtai pasidomėti, jums reikėtų pa- 
sišnekėti su ponia Ebot. Ji vadovavo senajai bibliotekai 
ir beveik kiekvieną dieną užeina į naująją. 

Megė paėmė Kelo paliktus pinigus ir nuėjo pri- 
pilti kitame prekystalio gale pastatytų puodukų. 


KELAS PATRAUKĖ TIESIAI Į SAVO BIURĄ. 

Ten jo laukė įprastinis rytinis darbas su popieriais, 
telefoniniai pokalbiai, atsakinėjimas į elektroninius 
laiškus. Be to, dar prieš centrui atsidarant popietiniam 
darbui, jam reikėjo susitikti su savo tėvu ir žaidimų pa- 
saže dirbančiu vaikinu. 

Jis prisiminė pagrindinėje gatvėje vakar matytą 
ugnies sieną. Įvertinus dar du vaizdinius, kuriuos matė 
Kvin, buvo galima daryti išvadą, kad miestą siaubianti 
būtybė anksti ima linksmintis. 

Jos sapnas jam taip pat kėlė nerimą. Iš sapno de- 
talių jis nustatė, kur ji buvo ir ką matė. Ryškiai susap- 
nuota kūdra, laukymė ir po viso to ant kūno atsiradu- 
sios mėlynės rodė, jog ji kažkaip susijusi su paslaptimi. 

Kvin galėjo būti kokia nors tolima giminaitė 
ir derėjo tą nustatyti. Tačiau juk jis turėjo ir daugiau 
giminių, ir nė vienas iš jų niekada neminėjo tokių regi- 
nių, netgi septintą dieną. 

Eidamas pro boulingą jis pamojavo Bilui Terne- 
riui, valančiam takelius. Tuščiame pastate aidėjo dide- 
lės, stambios valymo mašinos dūzgimas. 

Biure jis pirmiausiai patikrino savo elektroninį 
paštą. Lengviau atsiduso radęs žinutę iš Geidžo. 

Esu Praboje. Turiu sutvarkyti vieną reikalą. Turė- 
čiau grįžti į Jungtines Amerikos Valstijas bo kelių savaičių. 
Nedarykite jokių didesnių kvailysčių be mangs. 

Jokio pasisveikinimo ir jokio atsisveikinimo. Nei 
parašo. Tikras Geidžo stilius, pagalvojo Kelas. Ir kol 
kas teks tuo pasitenkinti. 

Susisiek su manimi iš karto, kai tik atsidursi Valsti- 
Jose, parašė jam Kelas. Jau vyksta keisti dalykai. Tikrai 
palauksiu tavęs prieš darydamas kvailystės, nes tau geriau 
sekasi jas daryti. 

Paspaudęs nuorodą sIŲSTI, jis parašė dar vieną 
žinutę Foksui. 

Reikia pasikalbėti. Ateik pas mane šeštą. Turiu 
alaus. Atsinešk kokio nors maisto. Tik ne picą. 

Tai daugiausia, ką dabar galiu padaryti, pagalvojo 
Kelas. Gyvenimas turi tęstis. 


KVIN SUGRĮŽO ATGAL Į VIEŠBUTĮ PASIIMTI SAVO 
kompiuterio. Jeigu eis į biblioteką, gali tekti keletą 
valandų padirbėti su juo. Nors jai atrodė, kad jau įki- 
šo nosį į daugumą, o gal ir visas dominančias knygas 
apie miestelį, ponia Ebot galėjo pasirodyti vertingas 
šaltinis. 

Buvo aišku, kad Kalebas Hokinsas iki rytojaus jau 
nieko nepasakys. 

Įžengusi į viešbučio vestibiulį, už registracijos sta- 

lelio pamatė dailią blondinę Mendę. Kvin prisiminė jos 
vardą peržvelgusi savo atminties registrą ir ant lenktos 
kėdės sėdinčią besiregistruojančią brunetę. 

Probėgšmais nužvelgusi brunetę, Kvin nustatė 
šios amžių — tarp dvidešimt penkerių ir trisdešimties 
metų. Atrodė pavargusi po kelionės, tačiau tai nepavei- 
kė jos aiškiai gražaus veido. Džinsai ir juodas megztinis 
puikiai derėjo prie jos atletiško kūno. Prie kojų stovėjo 
lagaminas, nešiojamasis kompiuteris ir mažesnis krep- 
šys, tikriausiai skirtas kosmetikai ir kitiems moteriai 
būtiniems dalykams. Taip pat puiki ir talpi glotnios 
raudonos odos rankinė. 

Kvin akimirksnį pavydėjo rankinės, o paskui pa- 
mėgino nusišypsoti. 

— Sveika sugrįžusi, panele Blek. Jeigu jums ko 
nors reikės, ateisiu po minutėlės. 

— Man nieko netrūksta, ačiū. 

Kvin pasuko prie laiptų ir pradėjusi jais lipti iš- 
girdo džiugų Mendės balsą: 

— Jūs užregistruota, panele Darnel. Pašauksiu 
Harį, kad padėtų jums užnešti bagažą. 

Kaip jai buvo įprasta, lipdama laiptais į savo 
kambarį, Kvin ėmė mąstyti apie panelę Pasakišką 
Raudoną Rankinę Darnel. Tikriausiai ji čia sustojo 
pakeliui į Niujorką. Ne, per daug nuošali vieta ir per 
ankstyvas dienos laikas čia apsistoti, jei važiuoja savo 
automobiliu. 

Lanko draugus ar gimines, bet kodėl tuomet ne- 
apsistoja pas juos? Tačiau juk ir pati Kvin turėjo vienų 
ir kitų, pas kuriuos nieku gyvu neapsigyventų. 

Gal tai verslo kelionė, mąstė Kvin, įeidama į 
kambarį. 

Na, jeigu ta Raudonoji Rankinė, (tokios pati Kvin 
labai norėtų), čia pabus ilgiau nei porą valandų, ji su- 
žinos viską — kas, kaip ir kodėl. Tą padaryti jai sekėsi 
kuo geriausiai. 

Kvin įdėjo į krepšį nešiojamąjį kompiuterį, pasi- 
ėmė atsarginį sąsiuvinį ir pieštukų tam atvejui, jeigu jai 
pasisektų. Išsitraukusi telefoną, nustatė jame vibracijos 
režimą. Jos supratimu, nebuvo nieko labiau erzinančio, 
kaip mobiliųjų telefonų skambėjimas bibliotekose ir 
teatruose. 

Taip pat į savo portfeliuką įsimetė vietovės žemė- 
lapį, jeigu kartais nutartų ją patyrinėti. 

Taip apsiginklavusi ji nusileido žemyn, kad nu- 
važiuotų į Hokinso Slėnio biblioteką kitame miestelio 
gale. 

Iš savo pačios pastebėjimų Kvin žinojo, kad origi- 
naliame mūriniame pastate, stovinčiame pagrindinėje 
gatvėje, yra įsikūręs bendruomenės centras ir sporto 
salė, kuria ji ketino pasinaudoti. Šio šimtmečio pra- 
džioje nauja biblioteka buvo pastatyta ant gražios kal- 
velės pietinėje miesto pusėje. Ji taip pat buvo mūrinė. 
Tačiau Kvin neabejojo, kad pastato fasadas tiktai taip 
nutinkuotas, bet nesumūrytas iš tikros akmens skaldos. 
Namas dviejų aukštų su trumpais Aygeliais šonuose ir 
portiko stiliaus įėjimu. Jai dingtelėjo, kad tai patrauk- 
lus senovinis stilius, dėl kurio vietinė istorikų draugija 
tikriausiai turėjo gerokai pakovoti. 

Ji pasigėrėjo suoleliais ir medžiais, po kuriais, jos 
manymu, buvo jauku pasėdėti ir paskaityti. Automobilį 
pastatė šalia esančioje aikštelėje. 

Pastatas kvepėjo biblioteka, pagalvojo ji, knygo- 


mis, dulkėmis, tyla. 

Ji pamatė skelbimą ryškiomis raidėmis, kad de- 
šimtą valandą trisdešimt minučių bibliotekos vaikų 
literatūros skyriuje vyks pasakojimų valanda. 

Patraukė laviruodama tarp kompiuterių, ilgų 
stalų, vežimėlių, žmonių, vartančių knygas bei pro kelis 
senus vyrus, skaitančius laikraščius. 

Išgirdo kopijavimo aparato dūzgimą ir negarsų 
telefono skambėjimą informacijos skyriuje. 

Priminusi pati sau, kad reikia susikaupti, nes ki- 
taip gali pasiduoti tam ypatingam žavesiui, tvyrančiam 
visose bibliotekose, ji nuėjo tiesiai į informacijos skyrių. 
Prislopintu balsu, kokiu visuomet kalbėdavo bibliote- 
kose ir bažnyčiose, kreipėsi į budintį liesą vyrą. 

— Labas rytas. Norėčiau rasti knygų apie mies- 
telio istoriją. 

— Jas galite rasti trečiame aukšte, vakariniame 
sparne. Laiptai kairėje, liftas tiesiai už jūsų. Ar ieškote 
ko nors konkretaus? 

— Ačiū už rūpestį, bet norėčiau pati pasiknaisioti 
po lentynas. Ar ponia Ebot šiandien čia yra? 

— Ponia Ebot pensijoje, bet ateina čia beveik 
kiekvieną dieną apie vienuoliktą valandą. Dirba sava- 
noriškai. 

— Dar kartą ačiū. 

Kvin nutarė lipti laiptais. Jie buvo gražiai išraityti, 
beveik tokie pat prašmatnūs kaip filme „Vėjo nublokš- 
ti“. Stengėsi nežiūrėti į knygų stirtas, pro kurias ėjo, 
ir nekreipti dėmesio į skaityklas, kol nesuras vietinės 
istorijos skyriaus. 

Šis skyrius pasirodė labiau panašus į atskirą kam- 
barį, mini biblioteką, negu į skyrių. Jame buvo gražios 
patogios kėdės, stalai, lempos su gintaro spalvos gaub- 

tais ir net specialios pakojos kojoms pasidėti. Be to, 
skyrius buvo didesnis, nei ji tikėjosi. 

Bet nenuostabu — pačiame Slėnio miestelyje ir 
aplink jį vyko mūšiai tiek revoliucijos, tiek pilietinio 
karo metais. 

Su tuo susijusios knygos buvo sudėtos atskiroje 
vietoje, o kitoje vietoje buvo sukauptos knygos apie 
apygardą, valstiją ir patį miestą. 

Taip pat buvo atskiras vietinių rašytojų knygų 
rinkinys. 

Ji pradėjo kaip tik nuo šio rinkinio ir pasijuto tar- 
si aptikusi lobių skrynią. Čia buvo daugiau kaip tuzinas 
tokių knygų, kokių ji nebuvo radusi prieš atvykimą į 
Slėnį. Tai buvo daugiausia autorių lėšomis išleisti mažų 
leidyklų leidiniai. 

Kvin apsvaigo iš pasitenkinimo, kai pamatė to- 
kius pavadinimus kaip „Slėnio košmaras“ arba „Visa 
teisybė apie Slėnį“. 

Ji išsidėliojo aplink save nešiojamąjį kompiuterį, 
sąsiuvinį, diktofoną, o paskui dar išsitraukė penkias 
knygas. Ir tik tada pastebėjo kuklią bronzinę lentelę 


su užrašu: 
Hokinso Slėnio biblioteka 


nuoširdžiai dėkinga Franklino ir Meibelės Hokins šeimai 


už dosnumą 


Franklinas ir Meibelė. Labai panašu, kad tai Kelo 
protėviai. Kvin pasirodė, jog jų auka šiam kambariui 
įrengti yra labai tinkama ir dosni. Būtent šiam kam- 
bariui. 

Ji įsitaisė prie stalo, paėmė arčiausiai gulėjusią 
knygą ir ėmė skaityti. 

Prisirašė į sąsiuvinį vardų, vietovardžių, datų, įvy- 
kių, apie kuriuos buvo pateikta įvairių teorijų. Staiga ji 
užuodė levandų ir kūdikių pudros kvapą. Pakėlusi akis 
išvydo labai tvarkingą seną moterį, apsiavusią patogiais 
juodais batais. Ji buvo susidėjusi rankas ant savo viole- 
tinio švarko liemens. 

Jos plaukai atrodė lyg tirpstanti sniego gniūžtė, o 
akinių stiklai buvo tokie stori, kad Kvin stebėjosi, kaip 
jie išsilaiko ant tokios smulkios nosies ir mažų ausų. 

Ant kaklo ji dėvėjo perlų vėrinį, ant piršto ves- 
tuvinį žiedą, o ant riešo laikrodį dideliu ciferblatu ir 
odiniu dirželiu, kuris atrodė toks pat praktiškas kaip ir 
jos storapadžiai batai. 

— Aš esu Estela Ebot, — pasakė ji gergždžiančiu 
balsu. — Jaunasis Denis sakė, kad teiravotės manęs. 

Kadangi informacijos skyriuje dirbantis Denis 
Kvin pasirodė maždaug šešiasdešimties metų amžiaus, 
moteris, laikanti jį jaunu, turėjo būti bent dviem de- 
šimtmečiais senesnė. 

— Taip, — Kvin atsistojo paduoti jai rankos. — 
Esu Kvin Blek, ponia Ebot, esu... 

— Žinau, kas jūs esate. Rašytoja. Man patinka 
jūsų knygos. 

— Labai ačiū. 

— Nėra už ką dėkoti. Jei man jos nepatiktų, taip 
jums tiesiai ir pasakyčiau. Dabar jūs renkate duomenis, 
norėdama parašyti knygą apie Slėnį. 

— Taip, ponia. Tikrai taip. 

— Na, čia rasite pakankamai informacijos ir ji 
bus jums naudinga. — Ji pažvelgė į gulinčias ant stalo 

knygas. — Kai kuriose prirašyta nesąmonių. Taigi, jei 
norite atskirti grūdus nuo pelų, gal rasite laiko pasi- 
kalbėti su manimi. Būčiau laiminga, jei abi kartu pa- 
pietautume ar suvalgytume priešpiečius. 

— Labai malonus pasiūlymas, bet tikrai nebūti- 
na. Galime ir čia atsisėsti ir pasikalbėti. 

— Puiku. 

Estela nuėjo prie kėdės ir labai tiesiai atsisėdo, 
suglaudusi kelius. Rankas ji susidėjo į skreitą. 

— Aš gimiau Slėnyje, — prabilo ji, — ir išgyve- 
nau čia visus savo devyniasdešimt septynerius metus. 

— Devyniasdešimt septynerius? — nuošir- 
džiai nustebo Kvin. — Paprastai gana tiksliai atspėju 
žmonių amžių, bet šį kartą suklydau ne mažiau kaip 
dešimtmečiu. 

— Gera prigimtis, — ištarė Estela ir nusišypsojo. 
Kito mėnesio penktą dieną sueis aštuoneri metai kaip 
netekau savo vyro, kuris taip pat buvo gimęs ir užaugęs 
čia. Mūsų santuoka truko septyniasdešimt vienerius 
metus. 

— Atskleiskite savo santuokos paslaptį. 

Ji dar kartą nusišypsojo. 

— Reikia išmokti juoktis iš visko, kad praeitų 
noras vyrą užmušti plaktuku. 

— Leiskite man tai užsirašyti. 

— Turėjome šešis vaikus — keturis berniukus ir 
dvi mergaites. Visi jie dar gyvi ir nė vienas nesėdi kalė- 
jime, ačiū Dievui. Iš jų mums gimė devyniolika anūkų, 
o iš tų anūkų dvidešimt aštuoni proanūkiai. Proanūkiai 
taip pat jau turi penkis vaikus, o dar du yra pakeliui. 

Kvin iš nuostabos išvertė akis. 

— Kalėdos pas jus, matyt, būna beprotiškos ge- 


Iąja prasme. 

— Visi gyvena išsimėtę kas kur, bet kartais mums 
pasiseka susirinkti visiems į būrį. 

— Denis sakė, kad jūs pensijoje. Ar anksčiau dir- 
bote bibliotekininke? 

— Pradėjau dirbti bibliotekoje tada, kai mano 
jauniausias vaikas ėmė lankyti mokyklą. Tai buvo 
dar senoji biblioteka Pagrindinėje gatvėje. Išdirbau 
joje daugiau negu penkiasdešimt metų. Dirbdama 
studijavau. Su Džoniu daug keliavome ir pamatėme 
nemažai pasaulio. Vienu metu galvojome persikelti į 
Floridą, tačiau jau per giliai buvome įleidę šaknis čia. 
Ėmiau dirbti ne visą darbo dieną, o kai mano Džonis 
į darbą — vis dar į senąją biblioteką, nors ši jau buvo 
statoma. Dirbu savanoriškai. Pasakoju jums visa tai, 
kad susidarytumėte nuomonę apie mane. 

— Jūs mylite savo vyrą ir vaikus, bei tuos vaikus, 
kurie gimė iš jūsų vaikų. Taip pat mylite knygas ir di- 
džiuojatės savo nuveiktais darbais. Mylite šį miestą ir 
džiaugiatės, kad jame pragyvenote visą gyvenimą. 

Estela pažvelgė į ją pritariamu žvilgsniu. 

— Jūs labai įžvalgi ir darote labai tinkamas iš- 
vadas. Nepasakėte, kad aš mylėjau savo vyrą, o pavarto- 
jote esamąjį laiką. Tai reiškia, kad esate pastabi ir jautri 
jauna moteris. Iš jūsų knygų susidariau nuomonę apie 
jūsų atvirą ir imlų protą. Pasakykite, panele Blek, ar jūs 
dar ir drąsi? 

Kvin prisiminė būtybę už lango ir kaip toji persi- 
braukė liežuviu per dantis. Ji bijojo, bet niekur nebėgo. 

— Man patinka galvoti, kad esu drąsi. Prašau 
vadinti mane Kvin. 

— Kvin. Tai šeimos pavardė. 

— Taip. Mano mamos mergautinė. 

— Airių gėlų kalba. Manau, tai reiškia konsu/- 
tantė. 

— Taip, iš tikrųjų. 

— Aš turiu paprastą informacijos šaltinį, — pasa- 
kė Estela, pirštu pabaksnodama smilkinį. — Svarstau, 
ar jūsų vardas nėra su visu tuo susijęs. Jums prireiks ob- 
jektyvumo ir konsultantės jautrumo, kad parašytumėte 
tokią knygą, kokia turėtų būti parašyta apie Hokinso 
Slėnį. 

— O kodėl jūs jos neparašėte? 

— Ne kiekvienas mėgstantis muziką gali ją groti. 
Leiskite jums pasakyti keletą dalykų, nors galbūt kai 
kuriuos jūs jau žinote. Miške yra tokia vieta, besiribo- 
janti su vakarine šio miestelio dalimi. Ta vieta buvo lai- 
koma šventa ir pavojinga dar gerokai prieš ją atrandant 
Lozoriui Ivisui. 

— Lozorius Tvisas, puritonų sektos vadas, radi- 
kalios sektos, atskilusios, arba, tiksliau, atskirtos nuo 
Masačusetso pamaldžiųjų. 

— Pasak tų laikų istorijos, taip. Vietiniai ameri- 
kiečiai tą žemę laikė šventa. Sakoma, kad dar seniau 
dėl tos žemės kovėsi tamsios ir šviesios, geros ir blogos 
jėgos, kaip jums geriau patinka jas vadinti, ir ten pasi- 
liko tų jėgų sėklų. Jos snaudė šimtmečius ir tik akmuo 
žymėjo, kas ten buvo atsitikę. Laikui bėgant ta kova 
buvo pamiršta arba iškreiptai pateikta folklore ir išliko 
tik jausmas, kad ši vieta ir tas akmuo nebuvo paprasti. 

Estela nutilo, ir Kvin išgirdo šildytuvo spragsėji- 
mą bei dūzgimą. Taip pat lengvus odinių batų žings- 
nius grindimis, kai kažkas ėjo pro šalį į kitus skyrius. 

— Tvisas atvyko į Slėnį, kuris jau buvo taip pa- 
vadintas Ričardo Hokinso garbei, čia gyvenusio su 

žmona ir trimis vaikais ir įkūrusio gyvenvietę 1648 
metais. Reikėtų paminėti, kad vyriausios Ričardo 
dukters vardas buvo Ana. Kai atvyko Tvisas, Hokinsas, 
jo šeima ir saujelė kitų žmonių, pabėgusių iš Europos 
kaip kriminaliniai ar politiniai nusikaltėliai, jau čia gy- 
veno. Kaip ir žmogus, vadinęs save Gilu Dentu. Dentas 
pasistatė trobelę miške, toje vietoje, kurioje iš žemės 
kilo tas akmuo. 

— Vadinamas pagoniškuoju akmeniu. 

— Taip. 

— Jis niekam nekėlė rūpesčių, o kadangi turėjo 
gydymo įgūdžių, dažnai buvo ieškomas kam nors pa- 
siligojus ar susižeidus. Esama duomenų, kad jis buvo 
pagonis, ir pagal tai buvo pavadintas akmuo. 

— Bet jūs nežinote, ar tie duomenys tikri. 

— Gali būti, kad tas terminas anuomet įsitvirtino 
to laikmečio leksikone, bet vis dėlto akmuo vadinosi 
pagoniškuoju dar iki Gilo Dento ir Lozoriaus Iviso 
atvykimo. Taip pat esama duomenų, kad Dentas do- 
mėjosi burtais ir užkerėjo Aną Hokins, suvedžiojo ją ir 
ji nuo jo pastojo. Kiti šaltiniai teigia, kad Ana ir Dentas 
iš tiesų buvo meilužiai, tačiau ji mylėjosi su juo laisva 
valia ir paliko tėvų namus, kad apsigyventų mažoje 
lūšnelėje šalia pagoniškojo akmens. 

— Anai Hokins neturėjo būti sunku bet kuriuo 
iš tų atvejų, — svarstė Kvin. — Ar ji buvo užkerėta, ar 
pasirinko laisva valia apsigyventi su vyru be santuokos 
sakramentų. Jeigu tai buvo laisvas pasirinkimas ir mei- 
lė, ji buvo labai stipri moteris. 

— Visi Hokinsai buvo stiprūs. Žinoma, kad Anai 
reikėjo stiprybės priimti sprendimą apsigyventi su 
Dentu, o dar didesnės — jį palikti. 

— Pasakojama daug prieštaringų versijų, — tarė 
Kvin, — kodėl jūs manote, kad Ana Hokins paliko 
Gilą Dentą? 

— Manau, kad ji tą padarė norėdama išsaugoti 
savyje bręstančias gyvybes. 

— Nuo? 

— Lozoriaus Tviso. 

— Tvisas ir jo pasekėjai atvyko į Hokinso Slėnį 
tūkstantis šeši šimtai penkiasdešimt pirmais metais. 
Jis buvo galingas ir netrukus ėmė valdyti gyvenvietę. 
Jis uždraudė šokius, dainavimą, visų knygų, išskyrus 
Bibliją, skaitymą. Negalėjo būti kitos bažnyčios, tik jo, 
Jokio kito dievo, tik jo dievas. 

— Kalbate apie religijos laisvę. 

— "Ivisas nepripažino jokios laisvės. Kaip ir visi 
trokštantys valdžios, jis baugino, terorizavo, baudė, 
draudė, o rėmėsi savo pasirinkto dievo rūstybe. Augant 
Tviso valdžiai, stiprėjo bausmės. Pliekdavo rykštėmis, 
moteriai nurėždavo plaukus, jeigu ją paskelbdavo ne- 
dievobaiminga, įdegindavo žymę vyrui, jei jį apkaltin- 
davo nusikaltimu. O tas moteris, kurias apkaltindavo 
raganavimu, apskritai sudegindavo. Tūkstantis šeši 
šimtai penkiasdešimt antrųjų metų liepos septintą 
dieną tuo buvo apkaltinta jauna moteris Estera Dyl. 
visas atvedė minią žmonių iš gyvenvietės prie pago- 
niškojo akmens, o kas atsitiko ten... 

Kvin pasilenkė į priekį, bet Estela tik atsiduso ir 
papurtė galvą. 

— Na, esama daug visokiausių aiškinimų, nes 
būta daug mirčių. Sėklos sudygo dar prieš išberiant 
jas į žemę. Kai kurios gal net išleido daigus, bet tik 
tam, kad sudegtų laukymę nusiaubusioje ugnyje. Apie 

tai, kas įvyko iš karto po to ar per kelias kitas savaites, 
žinoma mažiau. Po kurio laiko Ana Hokins grįžo į gy- 
venvietę su savo trimis sūnumis. Estera Dyl pagimdė 
dukrą praėjus aštuoniems mėnesiams po siaubingo 
gaisro prie pagoniškojo akmens. Netrukus, visai netru- 
kus po kūdikio gimimo, kuris, Esteros aiškinimu, buvo 
pradėtas velnio, ji pasiskandino nedideliame Hokinso 
miško tvenkinyje. 

Prisikrovusi kišenes akmenų, pagalvojo Kvin, 
slopindama virpulį. 

— O ar žinote, kas atsitiko jos kūdikiui? Arba 
Anos Hokins vaikams? 

* — Yra išlikę laiškų, užrašų, šeimos Biblijų. Tačiau 
didžioji dalis konkrečių paaiškinimų pamesta arba nie- 
kada taip ir neišvydo dienos šviesos. Reikės daug laiko 
ir pastangų visai tiesai sužinoti. Galiu pasakyti tik tiek, 
kad tos sėklos snaudė iki liepos nakties prieš dvidešimt 
vienerius metus. Jos buvo pažadintos, ir pabudo tasai, 
kuris jas buvo pasėjęs. Jos siautėja septynias naktis kas 
septyneri metai ir smaugia Hokinso Slėnį. Atsiprašau, 
aš pastaruoju metu taip greitai pavargstu. 

— (Gal galiu jums ką nors atnešti? Ar gal norite, 
kad parvežčiau namo? 

— Jūs labai miela, bet netrukus atvažiuos anūkas 
manęs paimti. Manau, kad jau pasikalbėjote su jo sū- 
numi Kalebu. 

Kažkas jos šypsenoje Kvin pasirodė pažįstamo. 

— Tai Kalebas jūsų... 

— Proanūkis. Dovanotas, galima būtų pasakyti. 
Mano brolis Franklinas ir jo žmona, mano geriau- 
sia draugė Meibelė, žuvo avarijoje prieš pat Džimo, 
Kalebo tėvo, gimimą. Mudu su Džoniu mano brolio 

vaikams tapome kaip ir seneliais. Aš juos ir jų vaikus 
laikau savais. 

— Tai jūsų mergautinė pavardė — Hokins? 

— Taip. Mūsų šeimos linija siekia Ričardą Ho- 
kinsą, gyvenvietės įkūrėją, taip pat ir Aną. — Ji aki- 
mirką nutilo, lyg leisdama Kvin viską įsisąmoninti ir 
išanalizuoti. — Jis geras berniukas, mano Kalebas, o 
našta, kurią jis nešioja, per sunki jo pečiams. 

— Kiek pastebėjau, jis puikiai su ta našta susi- 
doroja. 

— Jis geras berniukas, — pakartojo Estela ir atsi- 
stojo. — Netrukus vėl pasikalbėsime. 

— Palydėsiu jus laiptais žemyn. 

— Nesirūpinkit. Personalo svetainėje manęs 
laukia arbata ir sausainiai. Čia mane visi lepina — pa- 
čia geriausia prasme. Pasakykite Kalebui, kad mes 
kalbėjomės ir kad aš dar norėsiu su jumis pasikalbėti. 
Nepraleiskite visos šios gražios dienos įkišusi nosį į 
knygą. Nors ir labai jas mėgstu, manau, kad dar reikia 
ir gyvenimą gyventi. 

— Ponia Ebot? 

— Taip? 

— Kas, jūsų manymu, pasėjo tas sėklas prie pa- 
goniškojo akmens? 

— Dievai ir demonai, — Estelos akys atrodė pa- 
vargusios, bet skaidrios. — Dievai ir demonai, o juos 
skiria labai plona linija. 

Kvin liko sėdėti viena. Dievai ir demonai. Juos 
nuo vaiduoklių, dvasių ir kitų nakties bastūnų skyrė 
didelis atstumas. Bet ar jie nederėjo prie tų žodžių, 
kuriuos ji atsiminė iš nakties sapno? 

Žodžių, kuriuos ji išsiaiškino atsibudusi. 

Bestia — lotyniškai gyvulys. 

Beatus — lotyniškai palaimingas. 

Devoveo — lotyniškai aukoti. 

Gerai, gerai, pagalvojo ji, jeigu jau mes leidžiamės 
šiuo taku, tai gal jau tinkamas laikas pasišaukti rezervą. 

Ji išsitraukė telefoną. Kai įsijungė tik balso paštas, 
Kvin pamėgino užgniaužti nekantrumą ir nutarė pa- 
likti pranešimą. 

„Sib, tai K. Esu Hokinso Slėnyje, Merilende. Pa- 
gavau didelę žuvį. Ar gali atvažiuoti? Pranešk, jei at- 
važiuosi. Taip pat pranešk, jei neketini atvažiuoti, kad 
galėčiau tave įkalbėti.“ 

Ji uždarė telefoną ir kurį laiką nekreipė dėmesio 
į knygų stirtą, kurią buvo atsirinkusi. Vietoj to suskato 
skubiai užrašinėti viską, ką išgirdo iš Estelos Hokins 
Ebot. 


7 


KELAS DARĖ TAI, KĄ MANĖ ESANT PASLAUGA SAVO 
tėvui. 

Kadangi susirinkimai ir rytinės bei popietinės 
lygos varžybos jau baigėsi ir pagal dienotvarkę nebuvo 
numatyta jokio pobūvio ar kito renginio, dauguma 
boulingo takelių buvo tušti. Tik pirmame takelyje tre- 
niravosi keli senbuviai. 

Pasaže buvo triukšminga kaip paprastai tarp 
skambučio iš paskutinės pamokos ir pietų meto. Sai 
Hadsonas prižiūrėjo vaikus čia, o Holė Lapins dirbo prie 
registracijos stalo. Džeikas su Sara dirbo kepsnių bare ir 
prie fontano, kuris bus paleistas po kokios valandos. 

Viskas ir visi buvo reikiamose vietose, taigi Kelas, 
prieš išeidamas namo ir palikdamas čia nakčiai tėvą, 
galėjo atsisėsti su juo prie bufeto ir išgerti puodelį 
kavos. 

Taip pat tai buvo ramybės valandėlė. Tėvas mėgo 
ramybę. Ne todėl, kad Džimas Hokinsas nebūtų mė- 
gęs bendrauti. Atrodė, kad žmonių susibūrimai jam 
patinka ne mažiau nei vienatvės valandėles. Prisimin- 
davo žmonių vardus, veidus ir galėjo kalbėtis bet kokia 
tema — tiek apie politiką, tiek apie religiją. Tai, kad jis 
galėjo tą daryti ir jam nenusibosdavo, Kelo nuomone, 
buvo viena iš puikiausių tėvo savybių. 

Kadaise buvę smėlio spalvos tėvo plaukai per pa- 
staruosius kelerius metus pasidarė švariai sidabriniai. 
Kas dvi savaites jis juos tvarkingai pakirpdavo arti- 
miausioje kirpykloje. Retai kada pakeisdavo savo įpra- 
stą darbinę uniformą — chaki spalvos kelnes, Rockport 
batus ir standžius medvilninius marškinius. 

Kai kas gal būtų pavadinęs Džimą Hokinsą pa- 
prastu, netgi nuobodžiu žmogumi. Tačiau Kelas jį laikė 
labai patikimu. 

— (Gerą mėnesį verslas dar eisis, — lėtai ištarė 
Džimas. Kavą jis gerdavo saldžią ir nestiprią, o šeštą 
valandą vakaro žmonos nurodymu iš viso nustodavo ją 
gerti. — Bet tokiu oru kaip dabar niekada nežinai, ar 
žmonės sugalvos čia užsukti. Gal juos apims niūri nuo- 
taika ir jie nenorės niekur lįsti iš namų. 

— Gera mintis buvo surengti trijų žaidimų sesiją 
vasario Mėnesį. 

— Kartais taip padarau, — Džimas nusišypsojo, 
o aplink jo akis pasirodė raukšlelių vėduoklė. — Tavo 
mama norėtų, kad aplankytum mus ir užsuktum pietų 
kurį vakarą. 

— Būtinai. Paskambinsiu jai. 

— Vakar skambino Džeinė. 

— Kaip ji laikosi? 

— Pakankamai gerai, kad galėtų pasipuikuoti tuo, 
jog San Diege dvidešimt keturi laipsniai šilumos. Rou- 
zė mokinasi rašyti raides, o kūdikiui kalasi dar vienas 
dantis. Džeinė pažadėjo atsiųsti mums nuotraukų. 

Kelas jo balse išgirdo nostalgiją. 

— Tau ir mamai reikėtų dar kartą pas ją nuva- 
žiuoti. 

— Galbūt, galbūt. Gal po mėnesio ar dviejų 
tą padarysime. Sekmadienį vyksime į Baltimorę pas 
Marlę aplankyti jos šeimynėlės. Šiandien mačiau tavo 
prosenelę. Ji man sakė, kad puikiai pasikalbėjo su ta į 
miestą atvykusia rašytoja. 

— Prosenelė kalbėjosi su Kvin? 

— Bibliotekoje. Jai patiko mergina. Taip pat jai 
patiko mintis apie tą knygą. 

— O ką tu galvoji apie knygą? 

Džimas papurtė galvą, pamąstė, žiūrėdamas kaip 
Sara paduoda kolą keliems paaugliams, atėjusiems pa- 
ilsėti. 

— Aš nežinau, ką galvoju, Kelai. Tokia yra tiesa. 
Klausiu savęs, kokia nauda iš to, kad kažkas, juo labiau 
pašalietė, aprašys visa tai ir žmonės galės skaityti. Sakau 
sau, kad tai, kas įvyko anksčiau, daugiau nebejvyks. 

— Tėti. 

— Žinau, kad tai netiesa, arba tikriausiai netiesa. 

Kurį laiką Džimas tiesiog klausėsi berniukų bal- 
sų, sklindančių iš kito bufeto galo, kaip jie juokauja ir 
kumščiuoja vienas kitą. Jis pažinojo tuos berniukus, 
bent taip manė. Pažinojo ir jų tėvus. Jei gyvenimas 

bus toks, koks turi būti, jis vieną dieną dar pažins ir jų 
žmonas bei vaikus. 

Argi jis pats nejuokavo ir nekumščiavo savo 
draugų čia kartais, gerdamas kolą ir šveisdamas keptas 
bulvytes? Ar jo paties vaikai to nedarė? Dabar jo duk- 
ros jau ištekėjo ir išvažiavo iš čia. Turi savo šeimas. O 
jo sūnus jau tikras vyras, sėdi čia ir jo akyse atsispindi 
problemos, kurios yra per sunkios išspręsti. 

— Tau reikia pasiruošti tam, kas netrukus atsi- 
tiks, — tęsė Džimas. — Bet daugumai iš mūsų tai 
kaip migla, viską užtraukianti migla, po kurios sunku 
atsiminti, kas atsitiko. Tau taip nėra. Žinau. Tu viską 
aiškiai matai, nors norėčiau, kad taip nebūtų. Jeigu tu 
tiki, kad ši rašytoja gali rasti atsakymus, galiu tik pa- 
laikyti tave. 

— Dar nežinau, kuo tikiu. Dar nesusivokiau. 

— Susivoksi. Gerai. Eisiu patikrinsiu, kaip dirba 
Sai. Netrukus ateis vakariniai žaidėjai ir norės užkąsti 
prieš pradėdami Žaisti. 

Jis atsistūmė nuo buteto ir ilgai dairėsi aplinkui. 
Girdėjo savo vaikystės aidus ir savo vaikų balsus. Vaiz- 
duotėje pamatė sūnų, jaunatviškai nevikrų, sėdintį prie 
baro su dar dviem berniukais, kuriuos Džimas žinojo 
esant jam lyg brolius. 

— Gerą vietelę mes čia turime, Kelai. Verta dėl 
jos pasistengti. Verta palaikyti jos veiklą stabilią. 

Džimas paplekšnojo Kelą per petį ir nuėjo šalin. 

Ne tik pramogų centrą tėvas turėjo galvoje. Jis 
galvojo ir apie miestą. Kelas pamąstė, kad bus praga- 
riškai sunku išlaikyti miestelį ramybėje. 

Jis patraukė tiesiai namo. Nuo krūmų ir akmenų 
sniegas jau buvo nutirpęs. Jis troško susirasti Kvin ir 

iškvosti, apie ką gi jos kalbėjosi su jo prosenele, bet 
rakindamas duris nutarė, kad protingiau bus luktelėti. 
Paklaus ją kitą dieną, kai jie keliaus prie pagoniškojo 
akmens. 

Nukreipė žvilgsnį į miškus, kur ant medžių šakų 
vis dar kabėjo sniegas, o jų kamienų šešėliuose tebety- 
sojo sniego liežuviai. Suprato, kad teks eiti pažliugusiu 
taku. 

Ar jis jau ten mėgina sukaupti jėgas? Gal atrado 
kokių nors būdų, kaip smogti nebūtinai septintą dieną? 
Galbūt, bet tikrai dar ne šį vakarą. Jautė, kad dar ne šį. 
Nuojauta Kelo niekuomet neapgavo. 

Tačiau vis vien namuose jis pasijuto saugiau, ypač 
kai uždegė šviesas, kurios išsklaidė vakaro ūkanas. 

Jis nuėjo prie užpakalinių durų, atidarė jas ir su- 
švilpė. 

Lampas neskubėjo atbėgti, kaip ir buvo įpratęs. 
Jis išlindo iš būdos, keletą kartų pavizgino uodegą, o 
paskui lėtai atsliūkino prie užpakalinės terasos laip- 
telių. 

Atsidusęs užkopė jais ir visu kūnu prisiplojo prie 
Kelo. 

O tai, pagalvojo Kelas, meilė. Lampo kalba tai 
reiškė Sveikas parvykęs namo. Kaip laikaisi? 

Kelas pasilenkė paglostyti šuns ir pašiaušti jam 
kailį, pakasyti pakaušį tarp nukarusių ausų, o Lampas 
tuo metu ilgesingai žvelgė į jį. 

— Na, kaip laikaisi, šunie? Ar visus darbus nu- 
dirbai? Gal eikime išgerti alaus? 

Į namo vidų jie įžengė kartu. Kelas pripylė į šuns 
dubenėlį sauso ėdalo, o Lampas tuo metu mandagiai 
palaukė. Kelas manė, kad jo puikios šuniškos manieros 


120 NORA ROBERTS 


buvo paprasčiausias tingumas. Kai dubenėlis buvo pa- 
dėtas prieš jį, Lampas susikaupęs ėmė iš lėto ėsti. 

Kelas iš šaldytuvo išsiėmė alaus ir atidarė skardi- 
nę. Atsirėmęs į bufetą, išgėrė tą pirmą didelį gurkšnį, 
kuris reiškė darbo dienos pabaigą. 

— Mėšlinos mintys lenda man į galvą, Lampai. 
Nežinau, ką su jomis daryti nei ką apie tai galvoti. Gal 
derėjo pasistengti, kad Kvin čia neatvažiuotų? Tačiau 
tikriausiai nebūtų pasisekę, nes ji važiuoja ten, po vel- 
nių, kur tiktai nori. Tačiau galėjau viską kitaip pakreip- 
ti. Tik pasijuokti iš to ir taip sutirštinti spalvas, kad 
viskas pasirodytų nerealu. Kol kas žaidžiau atviromis 
kortomis ir nežinau, kur tai mane nuves. 

Netrukus išgirdo atsidarant paradines duris ir 
Foksą sušunkant „Sveiks!“ Jis įžengė į vidų nešdamasis 
kibirėlyje viščiuką ir didelį baltą maišelį su keptomis 
bulvytėmis. 

— Turiu viščiuką, turiu bulvyčių. Noriu alaus. 

Numetęs maistą ant stalo, Foksas išsitraukė 
alaus. 

— Pasikvietei mane labai nelaiku, sūneli. Šįvakar 
galėjau turėti karštą pasimatymą. 

— Tų karštų pasimatymų jau du mėnesiai kaip 
neturėjai. 

— Turėsiu. — Išgėręs pirmą gurkšnį, Foksas nusi- 
metė striukę ir pakabino ją ant kėdės atkaltės. — Koks 
reikalas? 

— Papasakosiu, kai valgysime. 

Kadangi Kelo motina buvo smarkiai išplovusi 
jam smegenis dėl viengungiško įpročio valgyti iš po- 
pierinių lėkščių, jis nedrįso jų paduoti. Ištraukė dvi 
blausiai mėlynas keramines lėkštes. Jie susėdo valgyti 

kepto viščiuko ir bulvyčių kartu su Lampu. Kadangi 
vienintelis šuniui rūpimas dalykas buvo maistas, jis 
gaudė bulvytes, glaustydamasis tai prie Kelo, tai prie 
Fokso kelių. 

Kelas Foksui papasakojo viską, pradedant ugnies 
siena, paskui apie Kvin sapną ir baigė tuo, kad Kvin 
kalbėjosi su jo prosenele. 

— Kaip vasario mėnesį, tas niekšas per dažnai 


rodosi, — garsiai pamąstė Foksas. — Taip niekada 
anksčiau nėra buvę. Ar sapnavai praeitą naktį? 
— Taip. 


— Aš taip pat. Sapnavau tą pirmąjį kartą pirmąją 
vasarą. Tik sapne mes nesuskubome laiku į mokyk- 
lą ir jos viduje buvo ne tik panelė Lister. Ten buvo 
visi, — jis ranka persibraukė veidą, prieš išgerdamas 
didelį gurkšnį alaus. — Visi miestelio gyventojai, 
mano ir tavo šeimos, visi viduje. Pakliuvę į spąstus, 
beldžiantys į langus, šaukiantys, veidais prisiploję prie 
langų, o mokykla tuo metu jau pleškėjo. — Jis atkišo 
Lampui dar vieną bulvytę, o jo akys buvo tokios pat 
tamsios ir ilgesingos kaip šuns. — Gerai, kad tai dėjosi 
ne tikrovėje. Tačiau jausmas buvo labai tikroviškas. Na, 
pats žinai, kaip būna. 

— Taip, — Kelas iškvėpė orą. — Taip, žinau, kaip 
būna. Aš irgi sapnavau tą pačią vasarą, mes važiavome 
dviračiais per miestą kaip kadaise. Pastatai buvo sude- 
gę, langai išdaužyti, automobiliai sutraiškyti ir rūkstan- 
tys. Aplinkui tysojo kūnai. 

— Iš tikrųjų taip nebuvo, — pratarė Foksas. — Ir 
mums ne dešimt metų. Neleisime, kad taip atsitiktų. 

— Pats savęs klausiu, Foksai, ar ilgai mums pasi- 


seks tą daryti. Ar ilgai mes atsilaikysime? Šį kartą, gal 

dar kitą. Dar tris kartus? Kiek dar kartų regėsime, kaip 
pasikeičia mūsų pažįstami žmonės? Išprotėja, tampa 
blogi. Žaloja save ir kitus? 

— Tiek, kiek reikės. Tol, kol taip bus. 

Kelas atstūmė savo lėkštę. 

— Ne visai gerai. 

— Bet tai viskas, ką mes galime kol kas padaryti. 

— Tai kaip virusas, kaip infekcija, perduodama 
žmogaus žmogui. O kur gauti prakeiktą priešnuodį? 

— Virusas pažeidžia ne visus, — priminė jam 
Foksas, — tam turi būti kokia nors priežastis. 

— Niekada jos neradome. 

— Taigi gal tu ir teisus. Galbūt reikalingos naujos 
akys, pašalietis, į viską žiūrintis objektyviau nei mes. Ar 
vis dar planuoji rytoj nuvesti Kvin prie akmens? 

— Jeigu nevesiu, ji vis tiek eis. Taigi bus geriau, 
jei ir aš ten būsiu. 

— Ar nori, kad eičiau drauge? Galiu atšaukti kai 
kuriuos susitikimus. 

— Susidorosiu pats. 


Ir jam tą reikėjo padaryti. 


KVIN STUDIJAVO MENIU BEVEIK TUŠČIAME VIEš- 
bučio valgomajame. Ketino nusipirkti ką nors išsinešti 
ir suvalgyti prie nešiojamojo kompiuterio, bet norėjo 
šiam įpročiui atsispirti. O kad parašytų apie miestą, 
reikia pajusti jo dvasią. To nepadarys sėdėdama užsi- 
dariusi savo gražiame kambaryje ir valgydama sumuš- 
tinį su šalta mėsa. 

Ji panoro išgerti taurę vėsaus, subtilaus skonio 
vyno. Viešbučio vynų pasirinkimas buvo didesnis, nei 

ji tikėjosi, bet Kvin nenorėjo imti viso butelio. Raukėsi 
mėgindama išsirinkti vyną taurėmis, kai į vidų įėjo pa- 
nelė su pasakiška raudona rankine. 

Kvin pastebėjo, kad ji persivilkusi juodomis kel- 
nėmis ir kašmyriniu megztiniu, dviejų plonų ryškiai 
mėlynų sluoksnių po vienu blyškiai melsvu viršutiniu. 
Jos plaukai, nusprendė Kvin, atrodo puikiai. Tiesūs ir 
besibaigiantys nelygia linija ties smakru. Kvin taip pa- 
sikirpusi atrodytų netvarkingai, o šiai brunetei toks kir- 
pimas labai tiko. Kvin pasvarstė, ar nevertėtų atkreipti 
jos dėmesio, pamojuoti jai. Galėtų pakviesti Raudonąją 
Rankinę kartu papietauti. Juk niekas nemėgsta valgyti 
vienas. Bevalgant galėtų ištraukti iš pašnekovės svarbių 
faktų. Pavyzdžiui, sužinoti, kur ji pirko tą rankinę. 

Kvin norėjo nusišypsoti ir staiga pamatė jį. 

Padaras šliaužė žvilgančiomis ąžuolinėmis grin- 
dimis, paskui save palikdamas baisų kraujo pėdsaką. 
Iš pradžių Kvin pamanė, kad tai gyvatė, vėliau — kad 
kitoks šliužas, paskui iš viso nebeįstengė galvoti, tik 
žiūrėjo, kaip jis šliaužia aukštyn staliuko koja, prie 
kurio sėdėjo simpatinga jauna pora. Jie gėrė kokteilius 
žvakių šviesoje. 

Padaro kūnas buvo storas lyg sunkvežimio pa- 
danga, juodas su raudonomis dėmėmis. Jis užsirangė 
ant stalo ir paliko bjaurią raudoną dėmę sniego baltu- 
mo stalticsėje. O jaunoji pora tik juokėsi ir flirtavo. 

Kaip tik tuo metu vikriai priėjo padavėja su už- 
kandžiais. Eidama ji užmynė ant suterštų grindų. 

Kvin galėjo prisiekti, kad girdėjo stalo girgždėji- 
mą nuo šliužo kūno svorio. 

Ojo akys, kai Kvin pažvelgė į jas, buvo to paties, jau 
matyto, berniuko akys. Raudonos ir savotiškai /inksmos. 
Paskui jis ėmė slinkti staltiese žemyn brunetės link. 

Moteris stovėjo sustingusi vietoje, o jos veidas 
buvo sniego baltumo. Kvin atsistojo, nekreipdama 
dėmesio į nustebus; padavėjos žvilgsnį, ir peršoko per 
bjaurųjį pėdsaką. Sugriebė brunetę už rankos ir ištem- 
pė ją iš valgomojo. 

— Jūs taip pat jį matėte, — sušnibždėjo Kvin. — 
Matėte tą padarą. Nešdinkimės iš čia. 

— Ką? Ką? — brunetė dairėsi suglumusi, kai jos 
klupdamos nulėkė prie durų. — Ir jūs jį matėte? 

— Labai šlykštų raudonakį šliužą. Jėzau, Jė- 
zau, — ji įkvėpė gaivaus vasario oro, kai jiedvi išėjo ant 
viešbučio laiptų. — Jie jo nematė, bet jūs matėte. Aš 
taip pat mačiau. Kodėl taip yra? Aš, po velnių, nežinau, 
bet jaučiu, kas gali žinoti. Eime. Eime. 

Brunetė daugiau neištarė nė žodžio. Jiedvi grei- 
tai sulipo į automobilį ir Kvin pasuko nuo šaligatvio 
krašto. 

— Kas, po velnių, esate? — pagaliau paklausė 
moteris. 

— Kvin. Kvin Blek. Esu rašytoja ir daugiausia 
rašau apie šiurpius dalykus. O šiame miestelyje jų per 
akis. O jūs kas? 

— Leila Darnel. Kas čia per miestelis? 

— Būtent tą ir norėčiau sužinoti. Nežinau, gerai 
tai ar blogai, kad mudvi susitikome tokiomis aplinky- 
bėmis, Leila. 

— Ir aš nežinau. Kur mes važiuojame? 

— Pas informacijos šaltinį ar vieną iš šaltinių, — 
Kvin pažvelgė į vis dar išblyškusią ir drebančią Leilą. 
Nieko nuostabaus. Nėra už ką jos kaltinti. — O ką jūs 
veikiate Hokinso Slėnyje? 

— Pati nežinau, bet nusprendžiau savo vizitą su- 
trumpinti. 

— Suprantama. Beje, jūsų rankinė labai graži. 

Leila pamėgino nusišypsoti. 

— Ačiū. 

— Jau beveik atvažiavome. Jūs nežinote, kodėl 
esate čia, bet gal galite pasakyti, iš kur atvykote? 

— Iš Niujorko. 

— Matosi. Iš nepriekaištingos išvaizdos. Ar jums 
patinka Niujorkas? 

— Taip, — Leila pirštais persibraukė plaukus ir 
grįžtelėjo, kad pažvelgtų į ją. — Dažniausiai. Vadovau- 
ju madingai parduotuvei Soho rajone. Ar vadovavau. 
Ar vis dar vadovauju. Nebežinau. 

Jau beveik atvažiavome, pagalvojo Kvin. Turiu 
laikytis ramiai. 

— Neabejoju, kad galite pasinaudoti daugybe 
nuolaidų. 

— Taip, dalimi lengvatų. Ar jūs kada nors anks- 
čiau matėte ką nors panašaus? Į tą būtybę? 

— Taip. O jūs? 

— Tik ne tada, kai nemiegu. Dar neišprotėjau, — 
pasakė Leila. — Arba gal išprotėjau. Ir jūs taip pat. 

— Ne, mes neišprotėjome. Bet taip sako visi 
išprotėję žmonės. Taigi jums teks pasikliauti mano 
žodžiais. 

Ji pasuko į Kelo gatvelę ir nuvažiavo per mažą til- 
tuką prie namo, kurio languose — ačiū Dievui — degė 
šviesa. 

— Kieno tas namas? — Leila griebė už sėdy- 
nės. — Kas čia gyvena? 

— Kalebas Hokinsas. Jo protėviai įkūrė šį miestą. 
Viskas gerai. Jis žino apie tai, ką mudvi matėme. 

— Iš kur? 

— Ilga istorija su daugybe neaiškumų. O dabar 
jūs galvojate, ką veikiate šiame automobilyje su visiškai 
nepažįstama moterimi, raginančia jus eiti į namą ne- 
žinomoje vietoje. 

Leila stipriau įsikibo į rankinės diržą, lyg jai rei- 
kėtų ją panaudoti kaip ginklą. 

— Tokia mintis buvo atėjusi. 

— Instinktyviai sėdote į mano automobilį, Leila. 
Tai gal ženkite ir antrą žingsnį. Be to, lauke šalta. Mes 
be striukių. 

— Gerai. Gerai, — lengviau atsikvėpusi Leila 
atidarė automobilio dureles ir kartu su Kvin nuėjo prie 
namo. — Graži vieta mėgstantiems namus miškuose. 

— Kultūrinis šokas niujorkietei. 

— Užaugau Altunoje, Pensilvanijos valstijoje. 

— Nejuokaujate? Aš užaugau Filadelfijoje, taigi 
mudvi beveik kaimynės. — Kvin paskubomis pabeldė į 
duris, paskui jas tiesiog atidarė ir sušuko: 

— Kelai! 

Jau buvo perėjusi pusę svetainės, kai šis įskubėjo 
į kambarį. 

— Kvin? Kas atsitiko? — tuomet jis pastebėjo 
Leilą. — Sveikos. Kas atsitiko? 

— Kas pas tave svečiuojasi? — paklausė Kvin. — 
Mačiau įvažoje stovintį automobilį. 

— Foksas. Kas atsitiko? 

— Pirmiau aš paklausiu, — ji patraukė nosį. — 
Ar aš užuodžiu viščiuką? Ar čia yra maisto? Mudvi su 
Leila taip ir nepapietavome. Susipažinkite, tai Leila 
Darnel. Leila, tai Kelas Hokinsas. 


Kvin praėjo pro jį ir pasuko tiesiai į virtuvę. 

— Atsiprašau, kad įsiveržiau, — prabilo Leila. 
Jos galvoje šmėstelėjo mintis, jog į serijinį žudiką jis 
nepanašus. Tačiau iš kur ji gali tiksliai žinoti? — Aš 
nežinau, kas vyksta, nei kodėl čia atsidūriau. Keletą pa- 
starųjų dienų dedasi keisti dalykai. 

— Gerai. Eime. 

Kvin jau laikė rankose vištos kulšelę ir siurbčiojo 
Kelo alų. 

— Leila Darnel, Foksas O Delas, — supažindino 
ji, o Kelui pasakė: 

— Iš tikro alaus aš nenoriu. Kaip tik ketinau už- 
sisakyti vyno, bet mums su Leila bjauriai sutrukdė. Ar 
turi vyno? 

— Taip, taip. 

— Ar jis geras? Jei pilstomas ar užsukamu kamš- 
čiu, tuomet geriau gersiu alų. 

— Turiu nuostabiai gero vyno, — jis ištraukė dar 
vieną lėkštę ir pastūmė ją prie Kvin. — Štai tau lėkštė. 

— Kelas mėgsta gražiai serviruotus stalus. Visai 
kaip moteris, kaip kokia Selė. 

Kelas atsistojo ir atitraukė kėdę Leilai. 

— Jūs atrodote kiek sukrėsta, Leila. Ar toks jūsų 
vardas? Kodėl jums neatsisėdus? 

Ji negalėjo patikėti, kad žudikai psichopatai galė- 
tų taip sėdėti prie stalo, valgyti viščiuką iš kibiriuko ir 
svarstyti ką gerti — vyną ar alų. 

— Kodėl nesėdu? Todėl, kad nesijaučiu esanti 
čia, — ji prisėdo ir rankomis susiėmė galvą. — Jau- 
čiuosi taip, lyg būčiau kambaryje minkštomis sienomis 
ir visa tai tik įsivaizduočiau. 

— Ką įsivaizduotumėte? — paklausė Foksas. 

— Na, kodėl man visko nepapasakoti? — Kvin 

pasižiūrėjo į Leilą, o Kelas tuo metu dėliojo vyno tau- 
res. — Paskui jūs galėsite mano pasakojimą papildyti. 

— Puiku. Labai puiku. 

— Leila viešbutyje apsigyveno šį rytą. Ji yra iš 
Niujorko. Visai neseniai aš buvau viešbučio valgo- 
majame ir ketinau užsisakyti žaliųjų salotų su menke 
bei taurę baltojo vyno. O Leila tuo metu įėjo, kaip su- 
prantu, valgyti pietų. Beje, ketinau jai pasiūlyti atsisėsti 
prie manęs. 

— O, malonu iš jūsų tai girdėti. 

— Bet dar nespėjus man jos pakviesti, kažkoks 
padaras, kurį apibūdinčiau kaip šliužą, storesnis už 
mano tetos šlaunį ir maždaug keturių pėdų ilgio, nu- 
šliaužė per valgomąjį ir pakilo aukštyn stalu, prie kurio 
porelė gėrė priešpietinį kokteilį. Tuomet ėmė šliaužti 
atgal, paskui save palikdamas šlykštų glitų pėdsaką. 
Leila taip pat jį matė. 
šnibždėjo Leila. 

— Negailėk vyno, Kelai, — Kvin priėjo prie Lei- 
los ir patapšnojo jai per petį. — Mes vienintelės jį ma- 
tėme, o kadangi praradome norą pietauti viešbutyje, tai 
taip ir likome be pietų. Šita viena vištos šlaunelė tikrai 
neviršys leidžiamo dienos kalorijų kiekio. 

— Jūs esate stulbinamai... linksma. Ačiū. 

Leila paėmė Kelo pasiūlytą taurę ir vienu mauku 
pusę jos išgėrė. 

— Iš tikrųjų tai ne. Tai tik gynybinė reakcija. Tai- 
gi mes esame čia norėdamos sužinoti, ar kuris nors iš 
jūsų kada nors matėte ką nors panašaus. 

Akimirką tvyrojo tyla. Paskui Kelas paėmė savo 
alų. Atsigėrė. 

— Mes daug ką esame matę. Sunkesnis klausi- 
mas, kodėl tu tai matai ir kodėl tą matai dabar. 

— Turiu versiją. 

Kelas atsigręžė į Foksą. 

— Kokią? 

— Ryšiai. Pats sakei, kad turi būti koks nors ryšys 
tarp Kvin ir viso to. Kad ji sapnuoja... 

— Sapnai, — Leila pakėlė galvą. — Jūs irgi tai 
sapnavote? 

— Akivaizdu, kad jūs taip pat, — tęsė Foksas. — 
Taigi mums tenka susieti ir Leilą. Kol išsiaiškinsime, 
kaip ji susijusi, kiek užtruksime. Tačiau darykime prie- 
laidą, kad ji susijusi, ir sakykime, o ką, jeigu... Jeigu dėl 
to ryšio, dėl Kvin, taip pat dėl Leilos buvimo Slėnyje, 
ypač šiais, septintaisiais metais, tas padaras įgauna kokį 
nors psichologinį stimulą? Postūmį pasireikšti? 

— Neblogai mąstai, — pagyrė Kelas. 

— Sakyčiau, labai gerai, — Kvin pakėlė galvą. — 
Energija. Daugumą paranormalių reiškinių sukelia 
energija. Energija... Na, esybė ar esybės veiksmai ir dėl 
jų kylančios emocijos išlieka ir veikia žmones. Ir galime 
daryti prielaidą, kad ši psichinė energija per tam tikrą 
laiką susikaupė, sustiprėjo taip, kad dabar kartu su kita 
energija įsiterpia į mūsų realybę, išeidama už savo tra- 
dicinių laiko rėmų. 

— Apie ką jūs, dėl Dievo meilės, čia kalbate, 
žmonės? — paklausė Leila. 

— Paaiškinsiu kada nors, pažadu, — Kvin nusi- 
šypsojo jai padrąsinama šypsena. — Kodėl neužvalgote 
ko nors, kad nusiramintumėt? 

— Turi praeiti kiek nors laiko, kad man vėl imtų 
rūpėti maistas. 


130 NORA ROBERTS 


— Ponas Šliužas prašliaužė per duonos dubenė- 
l;, — paaiškino Kvin. — Atrodė pakankamai šlykščiai. 
Liūdna, bet niekas nesumažina mano apetito, — ji 
pačiupo keletą atšalusių keptų bulvyčių. — Taigi, jeigu 
laikysimės Fokso teorijos, kaip galėtume ją papildyti? 
Gerumą — blogiu, šviesą — tamsa. Aš galvoju apie 
visus galimus šių priešpriešų variantus. 

— Galbūt jis dar negali atsiskleisti visa jėga ir 
laukia tinkamo momento? 

— Arba jūs abi susijusios su tamsa, o ne su švie- 
sa, — pridūrė Kelas. 

Kvin pažvelgė į jį prisimerkusi. Pro vokų plyšelius 
žvilgėjo akys. Paskui ji gūžtelėjo pečiais. 

— Įžeidžiamas teiginys, kurio, deja, nepaneigsi. 
Žinoma, išskyrus faktą, kad jeigu mes labiau esame blo- 
gio pusėje, kodėl tada tas blogis mėgina išgąsdinti mus? 

— Teisingai mąstai, — sutiko Kelas. 

— Norėčiau išgirsti keletą atsakymų. 

Kvin linktelėjo Leilai. 

— Neabejoju. 

— Tačiau noriu rimtų, protingų atsakymų. 

— Trumpai tariant, į miestelio teritoriją įeina 
miškelis su pagoniškuoju akmeniu. Negeri dalykai kyla 
būtent iš tos vietos. Dievai, demonai, kraujas, mirtis, 
gaisras. Paskolinsiu jums keletą knygų apie tai. Praeina 
šimtmečiai, ir staiga kažkas tas jėgas vėl paleidžia. Nuo 
tūkstantis devyni šimtai aštuoniasdešimt septintųjų 
kas septyneri metai kiekvieną liepos mėnesį septynias 
naktis tos jėgos išlenda pažaisti. Padaras nedoras, bjau- 
rus ir galingas. Dabar vyksta to spektaklio anonsas. 

Dėkinga Leila ištiesė savo taurę, kad jai įpiltų 
daugiau vyno. 

— O kodėl aš nesu apie tai girdėjusi? Nei apie 
šią vietą? 

— Apie tai buvo keletas knygų, straipsnių, prane- 
šimų, bet daugumoje jų rašoma apie ateivius ar paste- 
bėtus ryškius pėdsakus, — paaiškino Kvin. — Nebuvo 
publikuotas nė vienas tikrai rimtas, išsamus, paremtas 
moksliniais faktais tyrimas. Aš turiu atlikti tą darbą. 

— Gerai. Sakykime, visu tuo patikiu ir manau, 
kad regėjau ne haliucinacijas, bet kaip jūs su tuo susi- 
ję? — paklausė ji Foksą ir Kelą. — Koks jūsų vaidmuo? 

— Mes paleidome tas jėgas, — prisipažino Fok- 
sas. — Kelas, aš ir dar vienas draugas, kurio šiuo metu 
čia nėra. Prieš dvidešimt vienerius metus. 

— Bet tuomet jūs buvote vaikai. Jums turėjo 
būti... 

— Dešimt metų, — patvirtino Kelas. — Mes 
gimę tą pačią dieną. Tai buvo mūsų dešimtoji gimimo 
diena. Taigi mes jums kai ką apie save papasakojome. 
Dabar pasakokite jūs. Kodėl jūs čia atvykote? 

— Tai teisinga, — Leila lėtai gurkštelėjo vyno. Ar 
dėl ryškiai apšviestos virtuvės su po stalu snaudžiančiu 
šunimi, ar dėl to, kad sėdi su grupele nepažįstamųjų, 
linkusių patikėti tuo, ką ji pasakys, Leilos nervai kiek 
aprimo. 

— Pastarąsias keletą naktų sapnavau košmariškus 
ir siaubingus sapnus. Kartais atsibusdavau lovoje, kar- 
tais mėgindama atplėšti savo buto duris. Jūs kalbėjote 
apie kraują ir gaisrą. Sapnuose mačiau ir vieną, ir antrą. 
O dar altorių miško laukymėje. Manau, tai buvo ak- 
muo. Taip pat sapnavau vandenį. Juodą. Skendau jame. 
Mokykloje buvau plaukimo komandos kapitone, o 


tame ežere skendau. 


132 NORA ROBERTS 


Ji suvirpėjo ir dar kartą įkvėpė oro. 

— Ėmiau bijoti miegoti. Girdėjau įvairius balsus 
net nemiegodama. Negalėjau jų suprasti, tačiau kartais 
net darbe arba kai užeidavau į cheminę valyklą pake- 
liui į namus tie balsai tiesiog užpi/dydavo mano galvą. 
Ėmiau manyti, kad tai nervinis išsekimas. Bet kodėl? 
Paskui pagalvojau, kad gal man smegenų auglys. Netgi 
svarsčiau, ar nevertėtų susitarti dėl vizito pas neurolo- 
gą. Vakar, eidama miegoti, išgėriau migdomųjų. Ma- 
niau, kad vaistai pagelbės. Tačiau košmaras pasikartojo. 
Jaučiau, kad lovoje šalia manęs kažkas yra. 

Jos kvėpavimas ėmė trūkčioti. 

— Gal ne lovoje, gal šiaip kažkur šalia. Buvau 
mažame kambaryje. Mažame tvankiame kambarėlyje 
su mažyčiu langeliu. Aš buvau kažkuo kitu. Negaliu to 
paaiškinti, iš tikrųjų. 

— Viskas gerai, — nuramino ją Kvin. 

— Viskas vyko su manimi. Tik aš nebuvau aš. 
Sapne mano plaukai buvo ilgi ir kūnas visai kitas. 
Buvau apsivilkusi ilgais naktiniais. Žinau tai, nes... nes 
kažkas juos kėlė aukštyn. Kažkas mane lietė. Kažkas 
šaltas. Labai šaltas. Negalėjau nei rėkti, nei apsiginti, 
kai jis mane prievartavo. Jaučiau jį savo viduje, bet ne- 
pajėgiau matyti, nepajėgiau judėti. Jaučiau tai, jaučiau 
viską lyg tikrovėje, bet negalėjau to sustabdyti. 

Ji nesuvokė, kad verkia, kol Foksas jai į rankas 
neįbruko servetėlės. 

— Ačiū. Kai visa tai pasibaigė, mano galvoje liko 
balsas. Šį kartą tik vienas balsas, kuris ramino mane, 
sušildė ir pasiėmė skausmą. Jis pasakė: 

— Hokinso Slėnis. 


— Leila, ar jūs iš tikrųjų buvote išprievartau- 

ta? — Foksas kalbėjo labai tyliai. — Kai atsibudote iš 
sapno, ar realybėje buvo išprievartavimo žymių? 

— Ne. — Ji suspaudė lūpas ir įsispitrijo į jo veidą. 
Jo akys buvo gelsvai rudos ir kupinos užuojautos. — 
Atsibudau savo pačios lovoje ir prisiverčiau nueiti... pa- 
sitikrinti. Ten nieko nebuvo. Kadangi tas kažkas mane 
žalojo, ant kūno turėjo likti mėlynių, žymių, bet nieko 
tokio neaptikau. Buvo ankstyvas rytas. Dar nebuvo 
nė keturių valandų ir aš negalėjau liautis galvoti apie 
Hokinso Slėnį. Taigi susipakavau daiktus, išsikviečiau 
taksi ir nuvažiavau į oro uostą. Tuomet atvykau čia. 
Nesu čia niekada buvusi. 

Ji nutilo ir pažvelgė į Kvin, paskui į Kelą. 

— Niekada nebuvau girdėjusi apie Hokinso Slė- 
nį, bet žinojau, kokiais keliais važiuoti. Žinojau, kaip 
čia atvykti ir kaip patekti į viešbutį. Užsiregistravau 
jame šį rytą, nuėjau į savo kambarį ir išmiegojau lyg 
užmušta beveik iki šešių. Kai įėjau į viešbučio valgo- 
mąjį ir pamačiau tą padarą, maniau, kad vis dar miegu. 
Ir vėl sapnuoju. 

— Stebiuosi, kad nepasileidote bėgti, — pako- 
mentavo Kvin. 

Leila pažiūrėjo į ją pavargusiu žvilgsniu. 

— Kur? 

— Čia klausimas, — Kvin uždėjo ranką Leilai 
ant peties ir švelniai jį paglostė. — Manau, mums rei- 
kia visos įmanomos informacijos iš visų prieinamų šal- 
tinių. Nuo dabartinio momento turime dalytis viskuo, 
ką sužinosime. Kiekvienas sakys viską visiems ir visi 
sakys viską kiekvienam. Tau tas nepatinka, — pasakė ji 
linktelėdama Kelui, — bet, manau, teks priprasti. 

— Jūs su tuo susiduriate jau kelias dienas. Mudu 

su Foksu su tuo susiduriame daug metų. Tiesiog gy- 
vename tame. Taigi dar neprisisekite ženklelio ir ne- 
vadinkite savęs kapitone, blondine. 

— Gyvenimas su tuo dvidešimt vienerius metus 
teikia kai kurių privalumų. Tačiau per visus tuos metus 
jūs neišsiaiškinote, kas tai yra. Taigi atsipalaiduokite. 

— "Tu šiandien susiradai mano devyniasdešimt 
septynerių metų prosenelę. 

— O, nesąmonė. Tavo nuostabi ir žavinga mo- 
čiutė pati priėjo prie manęs, kai aš knaisiojausi bib- 
liotekoje, atsisėdo šalia ir savo laisva valia šnekėjosi 
su manimi. Neieškojau jos specialiai. Tavo charakterio 
uždarumas paveldėtas tikrai ne iš jos. 

— Vaikai, vaikai, — Foksas pakėlė aukštyn ran- 
ką, — situacija įtempta, bet mes visi vienoje barikadų 
pusėje ar potencialiai vienoje. Taigi atauškite. Kelai, 
Kvin protingai kalba ir reikia tą apsvarstyti. Tačiau 
Kvin yra Slėnyje tik keletą dienų, o Leila dar mažiau. 
Teks būti kantriems ir pripažinti faktą, kad kai kurie 
informacijos šaltiniai yra slaptesni už kitus ir prie jų 
teks praleisti daugiau laiko. Netgi jeigu pradėsime nuo 
tų, kurie yra paremti faktais bei dokumentais. 

— Kas jūs, teisininkas? — paklausė Leila. 

— Taip. 

— Matosi, — ištarė ji tyliai. 

— Gal tiesiog atidėkime viską vėlesniam lai- 
kui, — pasiūlė Kelas. — Tegu viskas susiguli per naktį. 
Sakiau, kad ryt nuvesiu prie pagoniškojo akmens, tai ir 
nuvesiu. Pažiūrėsim, kaip viskas eisis. 

— Sutarta. 

— Ar jums abiem gerai ten, viešbutyje? Galite 
likti čia, jei nenorite grįžti. 

Tai, kad jis pasiūlė pasilikti pas jį, apramino Kvin. 

— Mes juk ne kokios ištižėlės, ar ne, Leila? 

— Dar prieš porą dienų būčiau pritarusi šiam 
teiginiui, bet dabar nesu tokia tikra. Man bus gerai ir 
viešbutyje. 

Iš tikrųjų ji jau norėjo kuo greičiau ten grįžti, įsi- 
rangyti į tą puikią minkštą lovą ir užsitraukti antklodę 
ant galvos. 

— Jame miegojau geriau, nei miegojau visą sa- 
vaitę prieš tai. 

Kvin nusprendė luktelėti, kol grįš į viešbutį, o 
tuomet ji patars Leilai nuleisti žaliuzes, o gal net pa- 
likti degančią šviesą. 


8 


RYTĄ KVIN PRIGLAUDĖ AUSĮ PRIE LEILOS KAMBA- 
rio durų. Kadangi ji girdėjo prislopintus šou „Šiandien“ 
garsus, tai išdrįso krumpliais pasibelsti į duris. 

— Tai Kvin, — pridūrė ji dėl visa ko, jeigu Leila 
kartais dar jaustųsi nervinga. 

Leila duris atidarė apsivilkusi velniškai gražiomis 
baltais ir violetiniais dryželiais dryžuotomis pižaminė- 
mis kelnėmis ir violetiniais berankoviais marškinėliais. 
Jos skruostai buvo paraudę, o ramių žalių akių ryšku- 
mas rodė, kad ji jau kuris laikas atsibudusi. 

— Netrukus ketinu važiuoti pas Kelą. Ar jūs nie- 
ko prieš, jei po minutės užeisiu? 

— Ne. — Ji žengtelėjo atgal. — Kaip tik svars- 
čiau, ką man šiandien veikti. 

— Galite važiuoti su manimi, jei norite. 

— Į mišką? Ne visai tam pasiruošusi, ačiū. Ži- 
not... — Leila išjungė televizorių prieš sudribdama 
ant kėdės. — Galvojau apie tą jūsų teiginį, kad mes 
nesame bailės. Lyg ir niekada nebuvau bailė, bet vakar 
gulėdama lovoje, užtrauktomis žaliuzėmis ir ta kvaila 
kėde, pakišta po durų rankena, pagalvojau, kad mano 
gyvenime anksčiau niekada nieko nebuvo atsitikę, kas 
tą patikrintų. Mano gyvenimas buvo pakankamai nor- 
malus. 

— Na, bet jūs atvažiavote čia ir vis dar čia esate, 
o tai jus tikrai nukelia į bailių sąrašo apačią. Kaip mie- 
gojote? 

— Gerai. Kai tik čia atvažiavau, ėmiau miegoti 
gerai. Jokių sapnų, jokių vizijų, jokių šokinėjimų naktį. 
Taigi dabar, žinoma, svarstau, kodėl taip yra. 

— Aš taip pat nieko nesapnuoju, — Kvin ap- 
sidairė po kambarį. Leilos lova buvo rogių formos, 
blyškiai žalsvos su kremine spalvų. — Galėtume daryti 
teorinę prielaidą, kad jūsų kambarys yra saugi zona, bet 
tai atkrinta, nes mano kambarys toks nėra, o jis tik per 
dvejas duris nuo jūsų. Taigi belieka manyti, jog tasai 
padaras, kad ir kas jis būtų, šiandien pasiėmė išeiginę. 
Gal jam reikia pasikrauti išeikvotą energiją. 

— Džiugi mintis. 

— Jūs turite mano, Kelo bei Fokso telefono nu- 
merius, o mes turime jūsų. Taigi galime bet kada su- 
sisiekti. Dar norėjau pasakyti, kad toje užkandinėje, 
kitoje gatvės pusėje, galima gauti puikius pusryčius, jei 
nenorėtumėte valgyti viešbučio valgomajame. 

— Galvoju užsisakyti pusryčius į kambarį ir pra- 
dėti skaityti knygas, kurias man vakar davėte. Vakare 
nesinorėjo jų skaityti. 

— Išmintinga. Gerai. Jeigu kur nors eisite, pa- 
matysite, kad tai puikus miestelis. Rasite mažų jaukių 
parduotuvėlių, mažą muziejų, kurio negaliu įvertinti, 
nes dar jame nebuvau, ir pramogų centrą. 

Leila šyptelėjo. 

— Net pramogų centrą? 

— Taip. Jis priklauso Kelo šeimai ir panašu, kad 
yra miestelio ašis. Kai grįšiu, užbėgsiu pas jus, gerai? 

— Gerai. Kvin? — pridūrė Leila, jai einant prie 
durų. — Jei kalbėsime apie bailių skalę, nesu tikra, kad 
dar būčiau čia, jei nebūčiau jūsų sutikusi. 

— Žinau, kaip jaučiatės. Susitiksime vėliau. 


KAI JI ATVAŽIAVO, KELAS JOS JAU LAUKĖ. 

Jis išėjo iš namo ir ėmė leistis laiptais. Šuo sekė iš 
paskos. Kvin išlipo iš automobilio. Jis nužvelgė ją nuo 
kojų iki galvos. Ji avėjo gerais tvirtais sportiniais batais, 
apsivilkusi išblukusiais džinsais ir stora rusva striuke. 
Ant kaklo užsivyniojusi smulkiai dryžuotą šaliką, sude- 
rintą su skrybėlaite ant galvos. Kvaila skrybėlė, pamanė 
jis, bet jai tinka. 

Kad ir kaip ten būtų, ji turi supratimą, kaip reikia 
apsirengti žygiui į mišką žiemą. 

— Na, kaip, ar aš praeisiu apžiūrą, seržante? 

— Taip. — Jis nulipo laiptais. — Pradėkime nuo 
to, kad vakar vakare ne visai tinkamai elgiausi. Dar ne- 
buvau visiškai nusprendęs, kaip reikia elgtis su tavimi, 
o čia atsiranda dar viena nepažįstama būtybė. Kai tiek 
laiko pragyveni su tokiais reiškiniais, iš dalies prie jų 
pripranti, o iš dalies daraisi nervingesnis. Ypač kad da- 
bar septintieji metai. Galiu atsiprašyti, jei nori. 

— Na, nesvarbu, jau nepykstu. Negaliu būti įsiu- 
tusi ir bjauri, užuot buvusi teisinga. Taigi leisk man pa- 
sakyti štai ką. Atvykau čia, kad surinkčiau faktų ir para- 
šyčiau knygą. Man taip patinka šis darbas, kad kai kam 
tai gali pasirodyti nenormalu, nepaisant to, mane jis 
labai žavi. Dabar kiek asmeniškesni dalykai. Nors galiu 
suprasti, kodėl esi kiek nervingas ir šiek tiek egoistiškas, 
neužmiršk, kad aš galiu pateikti kai ką svarbaus. Patirtį 
ir objektyvumą. Ir drąsą. Esu gana įspūdingai drąsi. 

— Pastebėjau. 

— Taigi keliausime? 

— Taip, keliausime. 

Ji paglostė priėjus; šunį. 

— Ar Lampas mus išlydi? 

— Jis eis kartu. Kartais jis mėgsta pasivaikščioti 
po mišką. O kai pavargs, tiesiog atsiguls ir miegos, kol 
kils noras grįžti namo. 

— Panašu, kad jis protingas. — Ji paėmė nedidelę 
kuprinėlę, užsimetė ją, o iš kišenės išsitraukė diktofoną, 
prisegtą segtuku prie jos. — Ketinu įrašyti pastebėji- 
mus ir viską, ką tu man pasakosi. Ar gerai? 

— Taip. — Naktį jis daug apie tai galvojo. — Vis- 
kas gerai. 

— Kai būsi pasiruošęs, galėsime eiti. 

— Takas gali būti pažliugęs, — pasakė jis, kai jie 
pasuko miško link. Tai įvertinant, kelionė gali užtrukti 
apie dvi valandas — gal kiek daugiau — kol pasieksi- 
me laukymę. 

— Niekur neskubu. 

Kelas pažvelgė į dangų. 

— Gali tekti paskubėti, jei oro permainos ar šiaip 
kas užlaikys mus iki saulėlydžio. 

Ji įjungė diktofoną ir vylėsi, kad įsidėjo pakanka- 
mai papildomų juostelių ir baterijų. 

— Kodėl? 

— Prieš daugelį metų žmonės šitoje miško vie- 
toje nuolat medžiodavo ir iškylaudavo. Dabar jie to 
nebedaro, nes čia imdavo klaidžioti, pasiklysdavo, juos 
gąsdindavo šmėklos. Kai kurie sakėsi girdėję meškų ir 
vilkų balsus. Šiaip mes čia neturime vilkų, o meškos 
retai kada taip žemai nusileidžia iš kalnų. Vaikai, dau- 
giausia paaugliai, kartais paslapčiomis išsmukdavo pa- 
simaudyti Esteros kūdroje ar šiaip pasibastyti. Dabar ir 
jie to nebedaro. Žmonės pasakoja, kad tvenkinyje vai- 
denasi. Yra tokia vietinė legenda. Tačiau žmonės dabar 
jau nebenori apie ją kalbėti. 

— O ar tu tiki, kad ten vaidenasi? 

— Žinau, kad ten kažkas yra. Pats mačiau. Pa- 
kalbėsime apie tai, kai nueisime iki tvenkinio. Nėra 
prasmės kalbėti apie tai dabar. 

— Gerai. Ar mes eisime tuo pačiu keliu, kuriuo 
tu per savo gimimo dieną ėjai su draugais prieš dvide- 
šimt vienerius metus? 

— Mes atėjome iš rytų pusės, — jis mostelėjo 
ranka. — Taku arčiausiai miesto. Dabar eisime trum- 
pesniu keliu, nes nuo miesto tolesnis atstumas. Nieko 
ypatingo neįvyko... kol nepasiekėme tvenkinio. 

— Ar po tos nakties dar kada nors kuris nors iš 
jūsų trijų ten grįžo? 

— Taip, grįžome. Ir ne kartą. — Jis pažvelgė į 
ją. — Galiu tau pasakyti, kad kai artėja septintoji, tikrai 
nenoriu, kad viskas pasikartotų. 

— Septintoji? 

— Taip mes vadiname tą liepos savaitę. 

— Papasakok man daugiau apie tai, kas atsitinka 
septintąją. 

Taip, laikas tą padaryti, pagalvojo jis. Papasakoti 
viską tam, kas nori apie tai žinoti. Tam, kas galbūt yra 
atsakymo dalis. 

— Žmonės Slėnyje tampa bjaurūs, įsiutę, krauge- 
riški. Ima daryti tokius dalykus, kokių kitu laiku neda- 
ro. Naikina turtą, mušasi, padeginėja. Ir dar blogiau. 

— Žudo ir žudosi. 

— Taip. Kai toji savaitė praeina, jie nieko aiškiai 
neprisimena. Atrodo, lyg grįžtų iš transo ar ilgos ligos. 
Kai kurie iš jų niekada nebetampa tokiais, kokie buvo. 
Kai kurie palieka šį miestą, o kiti sutvarko savo su- 
niokotus namus ar parduotuvę ir gyvena čia toliau. Tai 
tarsi kažkoks psichozės epizodas. Kiekvieną kartą jis 
būna vis stipresnis. 

— O kaip policija? 

Iš įpročio Kelas pasilenkė ir pakėlė lazdą. Nebuvo 
prasmės jos mesti Lampui. Tai tik suerzintų juos abu, 
taigi jis padavė lazdą Lampui į nasrus, kad šis paten- 
kintas galėtų kiūtinti šalia. 

— Praėjus; kartą taikiniu tapo policijos virši- 
ninkas Larsonas. Jis buvo geras vyras. Kažkada mokėsi 
mokykloje su mano tėvu. Jie buvo draugai. Trečią sa- 
vaitės naktį jis užsirakino savo kabinete. Manau, kad 
jis ar dalis jo žinojo, kas jam darosi, todėl nenorėjo 
rizikuoti ir grįžti į namus pas žmoną ir vaikus. Vienas 
iš pavaduotojų, vardu Veinas Hobeikeris, Fokso sekre- 
torės sūnėnas, atėjo jo ieškoti. Jam reikėjo jo pagalbos. 
Išgirdo Larsoną verkiantį kabinete, bet nesugebėjo jo 
įkalbėti iš ten išeiti. Kol Veinui pasisekė išlaužti duris, 
Larsonas jau buvo nusišovęs. Dabar policijos viršinin- 


kas yra Veinas. Jis taip pat geras vyrukas. 

Kiek netekčių jis matė? — svarstė Kvin. Kiek 
netekčių nuo savo gimimo dienos? Tačiau vis vien jis 
eina atgal į šį mišką, į vietą, kurioje viskas prasidėjo. Ji 
pagalvojo, kad drąsesnės elgsenos nėra mačiusi. 

— O kaip apygardos policininkai? Valstijos po- 
licininkai? 

— Tos savaitės metu atrodo, lyg būtume nuo 
jų atkirsti. — Pro šalį praskrido paukštis kardinolas, 
ryškiai raudonas, nerūpestingai laisvas. — Kartais 
žmonės išvyksta, kartais atvyksta, bet dažniausiai mes 
paliekami vieni. Tai panašu... jis mėgino rasti tinkamus 
žodžius. — Atrodo, lyg visiems ant akių užkrinta šydas 
ir jie nebegali aiškiai matyti. Jokia pagalba neatvyks- 
ta ir niekas tuo per daug nesidomi. Bijoma pažvelgti 
tiesai į akis ir išsiaiškinti, kodėl tai vyksta. Taigi viskas 
taip ir lieka „Bleiro raganų“ lygmenyje. Paskui viskas 
nurimsta iki kito karto. 

— Tu pasilieki ir žvelgi įvykiams tiesiai į akis. 

— Čia mano miestas, — paaiškino jis paprastai. 

Ne, pamąstė Kvin, tai iš tikrųjų drąsiausia elgse- 
na, kokią tik kada nors mačiau. 

— Kaip tu miegojai praėjusią naktį? — paklausė 
j0s. 

— Be sapnų. Ir Leila taip pat. O tu? 

— Ir aš. Visada prieš tuos įvykius sapnuoju 
sapnus, o kai jie prasideda, nustoju sapnuoti. Šį kartą 
viskas truputį kitaip. 

— Nes aš kažką mačiau. Ir Leila taip pat. 

— Atrodo, šį kartą viskas bus labai stipru. Dar 
niekada neprasidėjo taip anksti ir taip audringai. — 
Jiems beeinant, jis tyrinėjo jos veidą. — Ar tu kada 
nors bandei sudaryti savo genealoginį medį? 

— Ne. Ar manai, kad mes kaip nors susiję? Arba 
kad esu susijusi su kuo nors, kas dalyvavo įvykiuose 
prie pagoniškojo akmens? 

— Visuomet galvojome, kad tai susiję su krau- 
ju, — jis išsiblaškęs pažvelgė į randą ant savo riešo, — 
tačiau ši nuojauta kol kas nieko neatskleidė. Iš kur kilę 
tavo protėviai? 

— Iš Anglijos. Giminėje yra įsimaišiusių airių. 

— Mano taip pat. Tačiau daugelis amerikiečių 
turi protėvius anglus. 

— Gal man reikėtų patyrinėti ir nustatyti, ar 
mano giminėje nėra kokių nors Dentų ar Ivisų? — Ji 
gūžtelėjo pečiais, kai jis susiraukęs pažvelgė į ją. — Tai 
tavo prosenelė nurodė man šį kelią. Ar tu mėginai at- 
sekti šią liniją? Gilą Dentą ir Lozorių Tvisą? 

— Taip. Dentas gali būti mano protėvis, jeigu jis 
iš tikrųjų buvo Anos Hokins vaikų tėvas. Apie jį beveik 
nėra išlikusių duomenų, išskyrus kelis senus šeimos 
laiškus bei dienoraščius. Neradau nei jo gimimo, nei 
mirties datos. 14 patį galima pasakyti ir apie Tvisą. At- 
rodo, lyg jie būtų nukritę iš dangaus. 

— Turiu draugę tyrinėjimų ekspertę. Jai nusiun- 
čiau kai kuriuos faktus. Na, na, baik raukytis. Ją pažįstu 
daugybę metų, ir mes kartu dirbome prie daugelio 
projektų. Nežinau, ar ji gali šiuo atveju padėti, ar ji 
tuo susidomės, bet jeigu taip įvyks, patikėk, tu būsi jai 
dėkingas. Ji nuostabi. 

Jis nieko neatsakė, tiesiog mąstė apie išgirstą mintį. 
Kiek jis priešinosi nebevaldomai situacijai? Ir ar iš viso 
kada nors ją kontroliavo? Kuo daugiau žmonių buvo į tai 
įtraukiama, tuo labiau už viską atsakingas jautėsi jis pats. 
Be to, jam kėlė rūpestį, kaip tai paveiks miestą. 

— Dėl visų šių įvykių Slėnis iškilo į viešumą. Štai 
kaip tu apie mus sužinojai. Tačiau iki šiol viešumas ne- 
buvo didelis ir sudomino tik vieną kitą turistą. Dabar, 
kai į įvykių sūkurį pakliuvai tu ir potencialiai dar du 
žmonės, Slėnis gali patekti į knygeles turistams su 
šiurpia ar absurdiška antrašte. 

— Žinojai, kad rizikuoji, kai sutikai kalbėtis su 
manimi. 

Ji mėgino neatsilikti nuo jo ir žingsniuoti šalia 
pažliugusiu taku. Ėjo į nežinią nedrebėdama ir ne- 
virpėdama. 

— Vis tiek būtum atvažiavusi, ar aš su tuo su- 
tikčiau, ar ne. 

— Taigi tu stengiesi, kad būtų padaryta kuo 
mažiau žalos, — ji linktelėjo. — Negaliu tavęs kaltinti, 
tačiau gal reikėtų į viską žiūrėti plačiau, Kelai. Kuo 
daugiau Žmonių įtraukta, tuo daugiau ir smegenų. Ir 
tuo daugiau šansų, kad atrasime, kaip visa tai sustabdy- 
ti. Ar tu nori viską sustabdyti? 

— Labiau, negu galiu išreikšti žodžiais. 

— Aš noriu parašyti pasakojimą. Nėra prasmės 
tave mulkinti. Bet taip pat noriu ir visa tai sustabdyti. 
Kadangi tai mane gąsdina, nors esu ne iš bailiųjų. Man 
atrodo, mums seksis geriau, jei dirbsime išvien ir pasi- 
naudosime visomis savo galimybėmis. Sibilė — viena 
iš mano patikimų Žmonių ir ji tikra šaunuolė. 

— Pagalvosiu apie tai. — Kol kas, pamanė jis, 
jau pakankamai jai nuolaidžiavo. — Na, išmintingoji 
rašytoja, kodėl man nepasakai, kas tave privertė leistis 
šiuo pavojingu keliu? 

— Na, tą nesunku atspėti. Man visada patiko 
šiurpūs dalykai. Kai buvau vaikas ir turėjau galimybę 

pasirinkti iš knygų „Saldusis slėnis“ arba Stiveno Kin- 
go kūrinių, visuomet pasirinkdavau pastaruosius. Kin- 
gas visuomet laimėdavo. Pati rašydavau siaubo istorijas, 
nuo kurių mano draugės sapnuodavo košmarus. Geri 
buvo laikai, — pasakė ji, o jis nusijuokė. — Bet paskui 
įvyko lūžis. Nuo to laiko, kai su būreliu draugių nu- 
ėjome į tą namą, apie kurį sklido kalbos, kad jame vai- 
denasi. Kaip tik per Heloviną. Man buvo dvylika metų. 
Tokiam žygiui reikėjo didelės drąsos. Tas namas vos 
laikėsi ir netrukus turėjo būti visai nugriautas. Mums 
pasisekė, kad neįlūžome pro grindis. Sniukštinėjome 
aplinkui, gąsdinome viena kitą ir juokėmės. Tuomet 
pamačiau ją. 

— Ką? 

— Šmėklą, žinoma. — Ji draugiškai stuktelėjo 
jį alkūne. — Laikykis. Niekas kitas jos nematė, bet 
aš mačiau lipančią laiptais. Ji buvo visa kruvina. Pa- 
žiūrėjo į mane, — tyliai ištarė Kvin. — Atrodė, kad ji 
žiūri tiesiai į mane ir eina pro mane. Pajutau nuo jos 
dvelkiantį šaltį. 

— K3 tada darei? Jei leidi spėti, pasakysiu, kad 
nusekei paskui ją. 

— Žinoma, kad nusekiau. Draugės lakstė ap- 
linkui šiurpiai klykaudamos, o aš nusekiau paskui ją 
į griūvančią virtuvę, paskui aplūžusiais laiptais į rūsį, 
pasišviesdama savo princesės Lėjos žibintuvėliu. Nie- 
kur neįlūžau. Kaip galėčiau įlūžti, turėdama Luko 
Skaivokerio* žibintuvėlį? Gerai. Mano radiniai ten 
buvo daugybė voratinklių, pelių išmatos, negyvi vaba- 
lai ir purvinos betono grindys. Paskui betono neliko ir 


* Lėja, Lukas Skaivokeris — fantastikos filmų serijos „Žvaigždžių 
karai“ veikėjai. 

atsidūriau ant žemės, kuriose žiojėjo skylė — tiksliau, 
iškastas kapas. Šalia gulėjo kastuvas juoda rankena. Ji 
nuėjo prie kapo, dar kartą pažvelgė į mane, paskui įlipo 
į jį taip, kaip moteris į putų vonią. Tada pasijutau vėl 
stovinti ant betoninių grindų. 

— Ir ką tuomet darei? 

— Spėk. 

— Manau, kad judvi su Lėja lėkte išlėkėte lauk. 

— Tu vėl teisus. Išsinešdinau iš rūsio kaip ra- 
keta. Apie viską papasakojau savo draugėms, bet jos 
manimi nepatikėjo. Manė, kad gąsdinu kaip paprastai. 
Daugiau niekam apie tai nepasakojau, nes jei mūsų 
tėvai būtų sužinoję, kad buvome tame name, tai ne- 
beišleistų mūsų iš namų iki pat pensijos. Kai namą 
griovė ir kūju daužė betonines grindis, ją rado. Ji ten 
pragulėjo nuo ketvirtojo dešimtmečio. Anksčiau buvo 
namo savininko žmona. Jis visiems aiškino, kad ji pa- 
bėgo. Kai namą griovė, jis jau buvo miręs, taigi niekas 
nebegalėjo paklausti, kaip ir kodėl jis tą padarė. Bet aš 
žinojau. Nuo to laiko, kai ją pamačiau, iki to laiko, kol 
jie rado jos kaulus, susapnavau jos nužudymą. Mačiau, 
kaip viskas atsitiko. Niekam apie tai nepasakojau. Per 
daug baiminausi. Vėliau jau pasakodavau savo paste- 
bėjimus ir man pritardavo arba prieštaraudavo. Gal 
dariau tai norėdama kaip nors atpirkti kaltę prieš Merę 
Bains — toks buvo jos vardas. O galbūt todėl, kad jau 
nebuvau dvylikos metų ir niekas manęs niekur nebūtų 
užrakinęs. 

Jis ilgai tylėjo. 

— Ar tu nuolat matai panašius reginius? 

— Nežinau, ar tai matymas, ar intuicija, ar ap- 
skritai tik mano fantazija, kuri dar stipresnė už mano 

drąsą. Bet išmokau pasitikėti savo jausmais ir jiems 
paklusti. 

Jis nutilo, mostelėjo ranka. 

— Štai čia keliai susikryžiuoja. Tada mes atėjome 
štai iš ten, o šitoje vietoje turėjome pasirinkti, kokiu 
keliuku eisime toliau. Buvome apsikrovę daiktais. 
Mano mama prikrovė visokių gėrybių į iškylos krepšį, 
nes galvojo, kad stovyklausime Fokso šeimos ūkyje. 
Dar turėjome nešti jo radiją, tai, ką jis nusipirko par- 
duotuvėje ir viską, be ko manėme negalėsią apsieiti. 
Mums vis dar buvo po devynerius metus, bet buvome 
pakankamai drąsūs vaikai. Tačiau, kai išėjome iš miško, 
jau buvome visiškai kitokie. 

Kai Kelas vėl pajudėjo eiti, Kvin uždėjo plaštaką 
jam ant rankos ir spustelėjo ją. 

— Ar tas medis kraujuoja, ar šioje pasaulio dalyje 
taip keistai atrodo medžių sula? 

Jis atsisuko ir pažiūrėjo. Kraujas sunkėsi iš seno 
ąžuolo žievės ir gėrėsi į patižusią žemę prie kamieno. 

— Taip kartkartėmis atsitinka ir atbaido iškylau- 
tojus nuo šios vietos. 

— Neabejoju. 

Lampas prasliūkino pro medį tik nežymiai pa- 
uostęs Orą. 

— Kodėl šuo nekreipia dėmesio? 

— Jam tai nieko naujo. 

Ji norėjo apeiti medį dideliu lanku, bet staiga su- 
stojo. 

— Palauk, palauk. Būtent šioje vietoje mačiau 
taką kertant; elnią. Esu tikra. 

— Jis jį pašaukė. Burtų pagalba. Nekaltą ir tyrą. 

Ji norėjo kažką sakyti, bet kai pažvelgė į Kelą, pri- 

kando liežuvį. Jo akys buvo patamsėjusios, o skruostai 
išblyškę. 

— Elnio kraujas sutvirtinimui. Elnio kraujas, jo 
kraujas, tamsiosios jėgos kraujas. Jis liūdėdamas per- 
braukė ašmenimis per elnio kaklą, o šio kraujas ėmė 
sroventi per rankas į taurę. 

Kelui susvaigo galva ir jis susilenkė per liemenį. 
Meldėsi, kad tik nesusivemtų. 

— Man reikia minutėlės kvapui atgauti. 

— Nesirūpink, — Kvin vikriai nusimetė kuprinę 
ir išsitraukė vandens butelį. — Atsigerk truputį. 

Svaigulys beveik praėjo, kai ji paėmė jį už rankos 
ir įspraudė į ją butelį. 

— Aš mačiau jį. Jaučiau jį. Esu ėjęs pro šį medį ir 
tuomet, kai jis kraujuodavo, bet niekada to nemačiau. 
Ir nejaučiau. 

— Šį kartą esame dviese. Gal todėl taip yra. 

Jis lėtai gėrė. Esmė ne ta, kad dviese. Buvo ėjęs 
šiuo taku su Foksu ir Geidžu. Tačiau svarbu, kad čia 
yra dviese būtent jie. 

— Elnias buvo auka. 

— Tiek dar suprantu. Devoveo. Jis tai ištarė lo- 
tyniškai. Kruvina auka. Baltąja magija to nepaaiškinsi. 
Jis turėjo peržengti ribą, susitepti kažkuo juodu, kad 
padarytų tai, ką manė esant reikalinga padaryti. Ar tai 
buvo Dentas? Ar kas nors, kas atėjo dar prieš jį? 

— Nežinau. 

Kai pastebėjo, kad į jo veidą grįžta spalva, Kvin 
širdis ėmė plakti ramiau. 

— Ar tu regi praeitį? 

— Atkarpėles, atskirus epizodus, momentus. Viso 
vaizdo ne. Paprastai grįžtu realybėn nelabai kaip jaus- 
damasis. O jei lendu giliau, tai jaučiuosi dar blogiau. 

— Tada giliau nelįskime. Ar pakankamai gerai 
jautiesi, kad galėtum eiti toliau? 

— Taip, taip, — skrandyje jis vis dar jautė šleikš- 
tulį, bet galvos svaigimas buvo praėjęs. — Tuoj prieisi- 
me Esteros tvenkinį. 

— Žinau. Galiu papasakoti tau, kaip jis atrodo, 
dar prieš ten patekdama. Nesu ten buvusi realybėje, bet 
jį mačiau, o užvakar vakare pric jo stovėjau. Ten auga 
švendrai ir smilgos. Tvenkinys truputį toliau nuo tako, 
reikia brautis pro brūzgynus. Kai jį mačiau, buvo nak- 
tis, taigi vanduo atrodė juodas. Nepermatomas. Tven- 
kinys nėra nei apskritas, nei ovalus. Labiau panašus į 
storą mėnulio pjautuvą. Aplink jį daug akmenų — ir 
didelių luitų, ir mažų akmenukų. Ji prisikrovė jų į kiše- 
nes. Krovėsi juos, kol kišenės ėmė tįsti nuo svorio. Jos 
plaukai buvo trumpai nukirpti, greičiau nurėžti, o akys 
paklaikusios. 

— Tačiau jos kūnas neišsilaikė gelmėje, bent jau 
taip buvo rašoma. 

— Skaičiau, — patvirtino Kvin. — Ji buvo rasta 
plūduriuojanti tvenkinyje, vėliau pavadintame jos var- 
du, o kadangi tai buvo savižudybė, ją palaidojo nešven- 
tintame kape. Rastuose dokumentuose nėra nieko, kas 
paaiškintų tolesnį jos dukters likimą. 

Pricš vėl užsidėdama kuprinėlę, ji ištraukė pakelį 
turistų mišinio. Atplėšė jį ir pasiūlė Kelui. Kelas pa- 
purtė galvą. 

— Jei mirtinai norėsiu valgyti, aplinkui pilna 
žievių ir šakelių. 

— Šis mišinys visai neblogas. O ką tavo mama tą 
dieną buvo įdavusi tau? 

— Sumuštinių su kumpiu ir sūriu, kietai virtų 

kiaušinių, obuolių skiltelių, salierų ir morkų lazdelių, 
avižinių sausainių, limonado, — prisimindamas jis nu- 
sišypsojo. — Pusrytinių keksiukų ir javainių. 

— Aukščiausios klasės mama. 

— Taip. Visada tokia buvo. 

— Kiek laiko mums reikia susitikinėti, kad supa- 
žindintum su tėvais? 

Jis pamąstė. 

— Jie kviečia mane atvykti pietų artimiausiu 
metu. Jei nori, galime važiuoti kartu. 

— Mamos gamintas naminis maistas? Aišku, 
važiuosiu. O ką tavo tėvai galvoja apie visus šiuos 
įvykius? 

— Jiems sunku, dėl to jiems sunku. Jie niekada 
gyvenime manęs nenuvylė. 

— Tau pasisekė, Kelai. 

Jis kirto tako kanipą, apėjo mėlynių krūmelius ir 
pasuko į siauresnį ir mažiau išvaikščiotą taką. Lampas 
bėgo priekyje, lyg žinotų, kur jie eina. Kai akyse su- 
žvilgo tvenkinys, jam per nugarą nubėgo šiurpas. Taip 
būdavo visada. 

Klykavo paukščiai, o Lampas veikiau atsitiktinai 
negu tyčiomis pabaidė po kojomis pasitaikius; kiškį, 
sprunkantį į miško tankmę kitoje tako pusėje. Pro 
nuogas medžių šakas skverbėsi saulė ir apšvietė lapais 
nuklotą žemę. Ji blausiai atsispindėjo ir Esteros tven- 
kinio rusvame vandenyje. 

— Dieną tvenkinys atrodo kitoks, — pastebėjo 
Kvin. — Ne toks grėsmingas. Tačiau turėčiau būti labai 
jauna ir labai įkaitusi, kad norėčiau jame pasitaškyti. 

— Mes abu įbridome į tvenkinį. Foksas tą padarė 
pirmas. Mes ir anksčiau paslapčiomis išsmukdavome 

pasimaudyti šiame tvenkinyje, bet man tai niekada per 
daug nepatiko. Ar galėjome žinoti, kas slepiasi tven- 
kinio gelmėje iš tikrųjų? Visuomet bijojau, kad mane 
už kulkšnies pagaus kaulėta Esteros ranka ir įtrauks į 
gelmę. Paskui taip ir atsitiko. 

Kvin iš nuostabos staigiai kilstelėjo antakius, o 
kai jis liovėsi pasakoti, ji atsisėdo ant vieno iš akmenų 
ir paragino: 

— Aš klausau. 

— Foksas išdykavo su manimi. Buvau geresnis 
plaukikas, bet jis veikė iš pasalų. Geidžas iš viso pra- 
stai plaukė, bet vis vien norėjo rungtyniauti. Kai kažkas 
mane ėmė traukti į gelmę, pamaniau, kad tai Foksas, 
bet tai buvo ji. Mačiau ją, kai panirau. Jos plaukai ne 
tokie trumpi, kaip tu sakai. Prisimenu jos ilgus plūdu- 
riuojančius plaukus. Ji neatrodė kaip šmėkla. Atrodė 
kaip moteris. Mergina, — pasitaisė jis. — Kai pats 
tapau vyresnis, suvokiau, kad ji tebuvo mergaitė. Sku- 
bėjau išlįsti iš tvenkinio ir raginau lipti iš jo Foksą su 
Geidžu. Jie nieko nematė. 

— Bet jie patikėjo tuo, ką tu sakei. 

— Draugai visuomet tiki. 

— Ar kada nors po to lindai į tvenkinį? 

— Du kartus, bet jos daugiau nemačiau. 

Kvin padavė Lampui, kuris nebuvo toks išrankus 
kaip jo šeimininkas, saują iškylautojų mišinio. 

— Dabar per daug šalta lįsti į tvenkinį, bet jei 
būtų koks birželis, pasinerčiau į jį ir pažiūrėčiau, kas 
nutiks. Besidairydama ji kramtė. — Čia graži vieta, 
kai pagalvoji. Paprasta, bet vaizdinga. Tinkama trims 
mažiems berniukams pasiautėti. 


Ji pakėlė galvą aukštyn. 

— Ar paprastai atsivedi čia moteris, su kuriomis 
susitikinėji? 

— Tu čia pirmoji. 

— Iš tikrųjų? Ar dėl to, kad joms tas nebuvo įdo- 
apie tai? 

— Dėl abiejų priežasčių. 

— Taigi man lemta pralaužti ledus, ir tai vienas 
iš mano mėgstamiausių užsiėmimų. — Kvin žvilgsnis 
nukrypo virš vandens. — Ji turėjo būti tokia nusivylusi, 
tokia siaubingai nusivylusi, kad nematė kitos išeities. 
Išprotėjusi taip pat galėjo būti. Tačiau manau, kad ją 
palaužė liūdesys ir neviltis pirmiau, nei į dugną nu- 
tempė akmenys. Tą jaučiau sapne ir jaučiu dabar čia 
sėdėdama. Jos baisų, siaubingą liūdesį. Dar didesnį už 
baimę, kai ji buvo prievartaujama. 

Ji sudrebėjo ir atsistojo. 

— Ar negalėtume eiti pirmyn? Jau prisisėdėjome. 
Per daug sėdėjome. Visko per daug. 

Galėtų būti blogiau, pagalvojo jis. Jeigu ji kažką 
jaustų, nujaustų ar suprastų, tuomet būtų dar blogiau. 
Jis paėmė ją už rankos, kad užvestų atgal ant tako. 
Kol kas takas buvo pakankamai platus eiti dviese, tad 
jie taip ir ėjo greta vienas kito. Jis laikė ją už rankos. 
Atrodė kaip išėję paprasčiausiai pasivaikščioti į mišką 
žiemą. 

— Papasakok ką nors stulbinamo apie save. Ką 
nors, ko niekada neatspėčiau. 

Jis kilstelėjo galvą aukščiau. 

— Kodėl turėčiau tau pasakoti ką nors, ko tu nie- 
kada negalėtum atspėti? 

— Tai nebūtinai turi būti kokia nors tamsi pa- 
slaptis. Tiesiog kas nors netikėta. 

— Pasiekiau labai gerų rezultatų lengvojoje at- 
letikoje. 

Kvin papurtė galvą. 

— Įspūdinga, bet ne tai. Tiek būčiau galėjusi at- 
spėti. Tavo kojos ilgos. 

— Gerai, gerai, — jis pamąstė. — Užauginau 
moliūgą, sumušus; apygardos moliūgų svorio rekordą. 
— Sunkiausią moliūgą apygardos istorijoje? 

— Trūko vos kelių dešimčių gramų iki absoliu- 
taus rekordo. Apie tai rašė laikraščiai. 

— Taip. Tai iš tikrųjų stebina. Tikėjausi ko nors 
nešvankesnio, bet turiu prisipažinti, kad nesitikėjau iš- 
girsti apie sunkiausią apygardoje moliūgą. 

— O kaip tu? 

— Na, aš niekada nesu užauginusi jokio moliūgo. 
Nei didelio, nei mažo. 

— Nustebink mane. 

— Aš sugebu vaikščioti ant rankų. Parodyčiau, 
tik kad žemė šiuo metu tam netinkama. Nagi, to tikrai 
nebūtum atspėjęs. 

— Tu teisi. Tačiau vėliau turėsi man tai pade- 
monstruoti. Apie moliūgą turiu dokumentus. 

— Sąžininga. 

Ji kalbėjo apie nereikšmingus dalykus, kvailiojo 
tam, kad jis juoktųsi. Jis negalėjo prisiminti, kad būtų 
kada nors juokęsis eidamas šiuo taku, išskyrus tą lem- 
tingą iškylą su draugais. Tačiau šį kartą juokas atrodė 
visiškai natūralus, pro medžius šviečiant saulei ir čiul- 
bant paukščiams. 

Staiga jis išgirdo urzgimą. 

Ji taip pat jį išgirdo. Antraip nebūtų ūmai nutilusi 
ir taip tvirtai įsikibusi jam į ranką. 

— Kelai... 

— "Taip, girdžiu. Jau beveik atėjome. Kartais jis 
tik girdisi, kartais galima jį pamatyti. — Tačiau nieka- 
da taip nebuvo tokiu metų laiku, pagalvojo jis, ir pakėlė 
striukės apykaklę. Šį kartą viskas kitaip. — Laikykis 
arčiau manęs. 

— Patikėk, aš... — jos balsas nutrūko, kai jis iš- 
sitraukė didelį, rantytais kraštais peilį. — Gerai, gerai. 
Štai dabar tikrai matau kažką ne:ikėta. Nešiojiesi su 
savimi Krokodilą Dandį. 

— Niekada čia neinu neginkluotas. 

Ji apsilaižė lūpas. 

— Tikriausiai mokėtum ir juo naudotis, jei pri- 
reiktų? 

Jis metė žvilgsnį į ją. 

— Reikia manyti, mokėčiau. Ar nori eiti toliau, ar 
nori apsisukti ir grįžti? 

— Nebėgsiu pabrukusi uodegą. 

Jis girdėjo šiurenimą krūmuose ir po kojomis 
slystantį purvą. Tyko mūsų, pagalvojo. Suprato, kad 
iš peilio šioje situacijoje ne daugiau naudos kaip ir iš 
kelių šiurkščių žodžių. Tačiau turėdamas rankoje peilį 
jautėsi tvirčiau. 

— Lampas jo negirdi, — negarsiai ištarė Kvin, 
kilstelėdama smakrą į šunį, bindzenantį taku priešais 
juos. — Netgi Lampas nesugebėtų išlikti toks abejin- 
gas. Jeigu jis jį girdėtų, užuostų, kaip nors sureaguotų. 
Taigi būtybė nėra reali. 

— Bent jau jam nereali. 

Kai padaras sustaugė, Kelas sugriebė ją tvirtai už 
rankos ir ištempė pro medžius į laukymę, kur iš žemės 
kyšojo pagoniškasis akmuo. 

— Turėdama galvoje visus faktus, tikėjausi pama- 
tyti kažką panašaus į karališką akmenį iš Stounhendžo. 

Kvin pasitraukė nuo Kelo, kad ratu apeitų akmenį. 

— Tačiau jis pakankamai įspūdingas, kai gerai 
įsižiūri. Panašus į stalą ar altorių. Jo viršus toks ly- 
gus. — Ji uždėjo ant akmens ranką. — Jis šiltas, — 
pridūrė. — Šiltesnis, nei turėtų būti akmuo vasario 
mėnesį miške. 

Jis padėjo savo ranką šalia jos. 

— Kartais jis šaltas, — jis įkišo peilį atgal į makš- 
tį. — Nėra ko jaudintis dėl jo šiltumo. Bent jau kol 
kas. — Jis patraukė aukštyn rankovę ir pažiūrėjo į savo 
riešą. — Kol kas, — pakartojo. 

Negalvodamas padėjo savo ranką ant jos. 

— Kol... 

— Jis šyla! Ar jauti? Jauti? 

Ji pasisuko, pamėgino uždėti kitą savo ranką ant 
akmens. Kelas pajudėjo, juto kaip juda, lyg eitų per ug- 
nies sieną. Pašėlusiai. 

Sugriebė ją už pečių, apsuko ir prispaudė jos nu- 
garą prie akmens. Tada pasisotino, staiga godžiai prisi- 
spaudęs prie jos lūpų. 

Tą akimirką jis buvo kažkas visai kitas, kaip ir ji. 
Pilnas desperacijos momentas. Norėjo pajusti jos sko- 
nį, jos odą, jos širdies plakimą. 

Staiga vėl virto savimi, pajutęs, kaip po jo lūpomis 
kaista Kvin lūpos. Panašiai kaip akmuo po jų rankomis. 
Jos kūnas virpėjo, prisispaudęs prie jo, o pirštai įsikibo 
jam į šlaunis. 

Jis troško daugiau. Norėjo pasiguldyti ją ant ak- 
mens, uždengti savo kūnu, sugerti ją visą į save. 

Tai ne jis, arba nevisiškai jis, neaiškiai suvokė, to- 
dėl prisivertė atsiplėšti ir nutraukti tą suartėjimą. 


Oras kurį laiką virpėjo. 

— Atsiprašau, — tarė jis. — Ne todėl, kad labai 
gailiuosi, bet... 

— Netikėta, — atsakė ji prikimusiu balsu. — 
Man taip pat. Tikrai netikėta. Net apsvaigo gal- 
va, — sušnibždėjo ji. — Aš, žinoma, nesiskundžiu, bet 
iš pradžių atrodė, kad tai ne mes, o paskui vėl virtome 
savimi. — Ji įkvėpė, mėgindama nusiraminti. — Gali 
vadinti mane paleistuve, bet prisipažinsiu, kad abu 
variantai man patiko. — Žiūrėdama jam į akis, ji vėl 
padėjo ranką ant akmens. — Gal nori dar pamėginti? 

— Vis dar esu vyras, tai aišku, noriu, po velnių. 
Bet nemanau, kad tai būtų labai protinga ar labai sau- 
gu. Be to, nepageidauju, kad kažkas kitas žaistų mano 
hormonais. Kai bučiuosiu tave kitą kartą, noriu būti 
pats savimi. 

— Gerai. Ryšiai, — ji linktelėjo. — Labai tikiu 
ryšių teorija. Gali būti kraujo ryšys, o gal reinkarnacija. 
Verta patyrinėti. 

Ji žengtelėjo į šalį nuo akmens ir nuo jo. 

— Taigi kol kas jokių kontaktų vieno su kitu ir su 
ta būtybe. Ir imkimės to, dėl ko čia atėjome. 

— Ar tau viskas gerai? 

— Sunervino mane, prisipažįstu. Bet nieko blogo. 

Ji išsiėmė vandens butelį ir išgėrė didelį gurkšnį. 

— Norėjau tavęs. Abiem atvejais. 

Nuleidusi butelį ji pažvelgė į jo ramias pilkas akis. 
Ką tik buvo išgėrusi vandens, o gerklė ir vėl išdžiūvo. 

— Žinau. O ko nežinau, tai ar tas netaps pro- 
blema. 

— Taip, taps problema, nes aš nekreipsiu į tai 
dėmesio. 

Jos pulsas keletą kartų greitai ir nelygiai sutvink- 
sėjo. 

— O... čia tikriausiai ne ta vieta... 

— Taip, ne ta. — Jis žengė žingsnį pirmyn. Jos 
nepalietė, tačiau jos oda vis tiek įkaito. — Ateityje tam 
bus geresnė vieta. 

— Gerai, — ji atsikrenkštė. — Gerai. Imkimės 
darbo. 

Ji apsuko dar vieną ratą. Kelas ją stebėjo. Jo buvi- 
mas šalia vertė ją jaudintis. Jis nieko neturėjo prieš tai. 
Tiksliau, netgi manė, kad nuo to kyla jo vertė. Gal kas 
nors ir pastūmėjo ją taip pabučiuoti, bet jis žinojo, kaip 
jautėsi, kai tas 4ažkas atleido gniaužtus. Žinojo, kaip 
jautėsi, kai ji pirmą kartą išlipo iš automobilio ir jis ją 
pamatė prie savo namo įvažos. 

Jam kilo atviras, paprastas geismas. Kalebas Ho- 
kinsas norėjo Kvin Blek. 

— Tą naktį jūs trys čia įkūrėte stovyklą, — pasi- 
tikėdama Kelo žodžiais apie tos vietos saugumą, Kvin 
ramiai vaikščiojo po laukymę. — Jūs, jei bent kiek iš- 
manau apie jaunus berniukus, valgėte nesveiką maistą, 
pokštavote, erzinote vienas kitą ir pasakojote baisias 
istorijas apie vaiduoklius. 

— Panašiai. Dar gėrėme alų, kurį Geidžas nu- 
gvelbė iš savo tėvo, ir apžiūrinėjome nuogų moterų 
nuotraukas jo paslapčiomis nudžiautame žurnale. 

— Žinoma, nors tokią veiklą greičiau būčiau pri- 
skyrusi dvylikamečiams. 

— Vadinasi, buvome ne pagal metus subren- 
dę. — Jis liepė sau nustoti galvoti apie ją, grįžti į anks- 
tesnę būseną. — Mes užkūrėme laužą. Įjungėme radiją. 
Naktis buvo graži. Vis dar karšta, bet neslegianti. Ir tai 
buvo mūsų naktis. Galvojome, kad esame savo vietoje. 
Šventoje žemėje. 

— Taip sakė ir tavo prosenelė. 

— Tokia naktis šaukėsi ritualo. — Jis palaukė, kol 
ji atsigręš. — Užrašėme žodžius. Savo sukurtus. Davė- 
me priesaiką, o vidurnaktį išsitraukiau skautišką peilį, 
kuriuo prasipjovėme riešus. Tarėme savo sugalvotus 
žodžius ir suglaudėme riešus, kad susimaišytų mūsų 
kraujas. Kad taptume kraujo broliais. Nuo to laiko ir 
atsivėrė pragaras. 

— Kas atsitiko? 

— Nežinau. Tiksliai nežinau. Nė vienas iš mūsų 
nežino, bent jau neprisimename. Kažkas sprogo. At- 
rodė, kad sprogo. Šviesa buvo akinanti ir tokia galinga, 
kad nubloškė mane atgal. Pakėlė nuo žemės. Girdėjosi 
šauksmai, bet taip niekada ir nesupratau, ar šaukiau aš, 
Foksas ir Geidžas, ar kažkas kitas. Ugnis šovė į viršų, 
atrodė, jog viskas aplinkui dega, tačiau neapdegėme. 
Kažkas lindo iš manęs, kažkas smigo į mane. Skaus- 
mas. Atsimenu skausmą. Paskui pamačiau kylančią 
kažkokią tamsią masę ir pajutau sklindantį nuo jos šal- 
tį. Po to viskas baigėsi ir mes likome vieni. Išsigandę. 
Aplinkui žemė buvo išdeginta. 

Dešimties metų. Tiesiog mažas berniukas. 

— Kaip jūs iš ten išsikrapštėte? 

— Išėjome iš tos vietos kitą rytą taip pat, kaip į ją 
atėjome. Skirtumas tik toks, kad kai atėjau, man buvo 
devyneri, o kai išėjau, dešimt. Nešiojau akinius, nes 
buvau trumparegis. 

Ji pakėlė antakius. 

— Buvai? 

— Taip. 

— Kai ten atėjau, mano kairė akis matė blogai, o 
dešinė dar blogiau. Kai išėjau, abi akys matė vienodai 

gerai. Iš ten išeinant, nė vienas iš mūsų neturėjo jokių 
žymių, jokių sužalojimų, nors Geidžas buvo atėjęs 
žaizdotas. Nė vienas iš mūsų po tos nakties niekada 
nesirgome. Jeigu susižeidžiame, žaizdos užsitraukia 
pačios savaime. 

Jos veide nesimatė jokių abejonių, tik ypatingas 
susidomėjimas su susižavėjimo atspalviu, pagalvojo jis. 
Staiga į galvą atėjo mintis, kad tik jo šeima ir ji vienin- 
telė apie tai žino. Ir tuo tiki. 

— Kažkas jus globoja, saugo. 

— (Galima ir taip pavadinti. 

— Ar tu jauti skausmą? 

— Tikrai taip. Išėjau iš ten tobulai matydamas, 
bet rentgenu netapau. Žaizdos gyja net labai skaus- 
mingai, tačiau labai greitai. Dabar galiu matyti pra- 
eities įvykius taip pat aiškiai kaip taką. Ne visą laiką, ne 
kiekvieną kartą, bet matau praeities įvykius. 

— Aiškiaregystė. 

— Kai ji įsijungia. Esu matęs, kas čia atsitiko 
tūkstantis šeši šimtai penkiasdešimt antrų metų liepos 
septintą. 

— O) kas čia atsitiko, Kelai? 

— Demonas slypėjo po akmeniu, o mes trys, 
Foksas, Geidžas ir aš, jį paleidome. 

Ji priėjo prie jo. Norėjo jį paliesti, nubraukti rū- 
pestį nuo veido, bet bijojo. 

— Net jeigu taip atsitiko, jūsų kaltinti negalima. 

— Kaltinimas mažai kuo skiriasi nuo atsakomy- 
bės. 

Velniop viską. Ji uždėjo rankas jam ant skruostų, 
nors jis ir krūptelėjo nuo prisilietimo. Paskui švelniai 
lūpomis prisiglaudė prie jo lūpų. 

— Viskas normalu. Jautiesi atsakingas, mano ma- 
nymu, tik dėl to, kad nori prisiimti atsakomybę. Jūs liko- 
te ten, nors daugybė vyrų būtų išėję, o gal bėgte išbėgę. 

— Taigi, manau, yra būdų nuvaryti jį ten, kur jam 
priklauso. 

Ji atidarė savo kuprinę. 

— Ketinu padaryti nuotraukų, kai ką pamatuoti, 
kai ką užsirašyti ir paklausti daug erzinančių klausimų. 

Ji sukrėtė jį. Prisilietimu, žodžiais, tikėjimu. No- 
rėjo ją prisitraukti, prisiglausti. Laikytis prisispaudus 
prie jos. Normalu, pasakė ji. Dabar, žvelgdamas į ją, jis 
troško normalumo palaimos. 

Bet čia ne ta vieta, priminė pats sau ir žengė 
žingsnį atgal. 

— Tu turi valandą. Po valandos eisime iš čia. Tu- 
rime išlįsti iš miško dar iki sutemstant. 

— Nesiginčiju, — tarė ji ir ėmėsi darbo. 


9 


KELO SUPRATIMU, JI PRALEIDO DAUGYBĘ LAIKO 
slankiodama aplinkui ir be saiko viską užrašinėdama. 
Savo mažu skaitmeniniu fotoaparatu padarė daugybę 
nuotraukų. Vaikščiodama kažką burbėjo po nosimi. 

Jis nesuprato, kaip visa tai jai padės, tačiau ji buvo 
taip įsigilinusi į savo veiklą, kad jis nutarė netrukdyti. 
Sėdėjo po medžiu kartu su knarkiančiu Lampu ir leido 
jai dirbti. 

Daugiau nebesigirdėjo jokio staugimo, nekilo 
jausmas, kad juos kas sektų ar stebėtų laukymę. O gal 
būtybė tik lūkuriuoja ir vis dėlto stebi. Laukia. 

Na, jis pats daro tą patį, pagalvojo. Tačiau lauki- 
mas neprailgo, kai prieš akis regėjo ją. Buvo įdomu ją 
stebėti. Žiūrėti, kaip ji juda. Vieną minutę vikriai, kitą 
lėtai. Lyg negalėtų apsispręsti kaip geriau. 

— Ar tu kada nors visa tai analizavai? — sušuko 
ji. — Patį akmenį? Darei mokslinę analizę? 

— Taip. Dar būdami paaugliai nunešėme akmens 
nuogramdas geologijos mokytojui. Sužinojome, kad tai 
kalkakmenis. Paprastas kalkakmenis. Ir, — tęsė jis, už- 
bėgdamas jai už akių, — paėmėme dar vieną pavyzdį 
keletą metų vėliau, jį Geidžas nuvežė į laboratoriją 
Niujorke. Tie patys rezultatai. 

— Puiku. Ar neprieštarausi, jei aš paimsiu dar 
vieną pavyzdį ir nusiųsiu į tą laboratoriją, kurios pa- 
slaugomis naudojuosi, kad dar kartą patvirtintų duo- 
menis? 

— Prašau. 

Jis ėmė raustis kišenėje peilio, bet ji vikriau iš savo 
kišenės išsitraukė šveicarišką peilį. Na, to buvo galima 
iš jos tikėtis. Vis dėlto jis nusišypsojo. 

Dauguma jo pažįstamų moterų turėtų kišenėje 
lūpdažį, o ne šveicarišką peilį. Galėjo lažintis, kad Kvin 
turi ir tą, ir tą. 

Jis stebėjo, kaip jos rankos gremžia akmens dul- 
kes į maišelį, kurį ji išsitraukė iš kuprinės. Ant dešinės 
rankos dviejų pirštų bei nykščio saulėje žvilgėjo žiedai. 

Žvilgesys buvo ryškus, žilpino akis. 

Šviesa pasikeitė, sušvelnėjo ir išsklaidė rytinę 
drėgmę. Susisukę medžių lapai išsitiesė ir medžiai 
tapo sodriai žali. Ant žemės ir akmens krito medžių 
šešėliai. 

Jie krito ir ant moters. 


KRAUJO BROLIAI 161 


Jos plaukai buvo palaidi, ilgi, medaus spalvos. Vei- 
das aštrių bruožų, o akys kiek įkypos, pakeltais į viršų 
kampais. Apsivilkusi buvo blausiai mėlyna suknele ir 
ryšėjo baltą prijuostę. Ji judėjo atsargiai, bet grakščiai, 
nors buvo nėščia. Nešė du kibirus per laukymę link ne- 
didelės pašiūrės už akmens. 

Eidama ji dainavo švariu ir vaiskiu lyg vasaros 
rytas balsu. 

Sodo žalumoje, kur atsiguliau ant ramunėlių bieve- 
lės, pamačiau kaimo kvailelį... 

Klausantis jos, matant ją, Kelą užplūdo tokia ne- 
kantri, tokia brandi meilė, kad, rodėsi, širdis sprogs. 

Pro pašiūrės duris išėjo vyras, ir tokia pat meilė 
švietė jo veide. Moteris stabtelėjo, koketiškai atmetė 
galvą ir dainavo toliau. 

„glėbyje laikantį kaimo mergelę. Jis meilinosi jai 
kaip tik mokėjo, kad pelnytų jos prielankumą. Jis ištarė jai, 
pabučiuok mane švelniai, meilute. 

Ji pakėlė galvą, atkišo lūpas. Vyras švelniai prisi- 
lietė prie jų savosiomis, o kai ji pratrūko juoku, kuris 
kilo į dangų lyg fejerverkas, jis paėmė iš jos kibirus, 
padėjo juos ant žemės ir apkabino ją. 

— Ar nesakiau, kad tau negalima nešioti vandens ir 
malkų, nes ir taip turi ką savyje nešioti. 

Jis paglostė jai pilvą, o ji uždėjo rankas ant jo 
rankų. 

— Mūsų sūnūs stiprūs ir puikiai laikosi. Padovano- 
siu tau sūnus, mano meile, o jie bus tokie drąsūs ir stiprūs 
kaip jų tėvas. Meile mano, širdie mano, — dabar Kelas 
pastebėjo jos migdolinėse akyse žvilgančias ašaras. — 
Ar būtinai turiu tave palikti? 

— Tu manęs niekada iš tikrųjų nepaliksi. Nei aš 

tavęs. Neverk. — Jis nubučiavo ašaras nuo jos veido, o 
Kelas pajuto, kaip jam sugniaužė širdį. — Neverk. 

— Aš juos prakeikiau, — nusišypsojo ji. — Dar 
turime laiko. Švelnių rytų ir ilgų vasaros dienų. Tai dar 
ne mirtis. Gali man prisiekti? 

— Dar ne mirtis. Eime. Aš nunešiu vandenį. 

Kai regėjimas dingo, jis pamatė virš savęs pasilen- 
kusią Kvin. Ji keletą kartų raiškiai ištarė jo vardą. 

— Grįžai. Buvai kažkur išėjęs. Tavo akys. Tavo 
akys... jos patamsėja ir... pagi/ėja. Tai vienintelis Žodis, 
kuris geriausiai apibūdina tavo buvimą ne čia. Kur tu 
buvai, Kelai? 

— Ji tai ne tu. 

— Gerai, — pirmiau ji bijojo prie jo prisiliesti, 
bijojo, kad jei prisilies, tai gali kaip nors abiem pakenk- 
ti, ar per anksti ištraukti jį iš ten, kur buvo. Dabar ji 
padėjo ranką ant jo kelių. — Aš nesu kas? 

— Nesi ta, kurią aš bučiavau. Pradėjau bučiuoti, 
po to ji virto tavimi, bet iš pradžių... Jėzau. — Jis pri- 
spaudė krumplius prie smilkinių. — Skauda galvą. 
Siaubingai skauda. 

— Atsiremk, užsimerk. Aš... 

— Nieko. Skausmas greitai praeis. Visada taip 
būna. Mes nesame jie. Tai ne reinkarnacija. Laikinas 
apsėdimas. Pakankamai stiprus. 

— Kas jie? 

— Nežinau, po velnių. 

Jo galva taip plyšo, kad jis nuleido ją tarp kelių, 
kad nugalėtų staigų, stiprų šleikštulį. 

— Nupieščiau tau paveikslėlį, jei tik mokėčiau. 
Duok atsikvėpti minutėlę. 

Kvin atsistojo jam už nugaros ir atsiklaupusi ėmė 
masažuoti kaklą ir pečius. 

— Gerai. Viskas puiku. Atsiprašau. Atrodo, lyg, 
mano galvoje būtų grąžtas, mėginantis prasigręžti pro 
smilkinius. Dabar jau geriau. Nežinau, kas jie tokie. Jie 
nevadino vienas kito vardu. Bet manyčiau, kad tai buvo 
Gilas Dentas ir Ana Hokins. Panašu, kad jie čia gyve- 
no ir ji tuo metu buvo tikrai nėščia. Ji dainavo, — pa- 
sakė jis ir papasakojo, ką matė. 

Klausydamasi Kvin masažavo jam pečius. 

— Jie žinojo, kas jų laukia ir, sprendžiant iš to, ką 
tu papasakojai, jis ją norėjo išsiųsti anksčiau, negu kas 
nors atsitiks. Ne mirtis. Įdomu kas ir reikėtų tai patyri- 
nėti. Bet gana jau tau čia būti. Man taip pat. 

Ji atsisėdo ant žemės. Garsiai iškvėpė, o paskui 
įkvėpė. 

— Kol tavęs čia nebuvo, siaubūnas grįžo. 

— Jėzau Kristau, — jis norėjo pašokti, bet ji su- 
griebė jį už rankos. 

— Dabar jo jau čia nėra. Tiesiog pasėdėkime, kol 
abu atgausime savitvardą. Girdėjau, kaip jis urzgė ir 
atsisukau pažiūrėti. Nuslopinau staiga kilusį norą įsi- 
tverti tavęs, tave papurtyti, nes išsigandau, kad galiu 
atsidurti ten, kur tu. 

— O tada mudu abu būtume beginkliai, — ištarė 
jis su pasibjaurėjimu. 

— O dabar ponas Atsakomybė plaka save už tai, 
kad nenumatė, kas atsitiks, nepakovojo su magiškomis 
jėgomis ir nepasiliko čia, kad apgintų merginą. 

Nepaisydamas galvos skausmo, jis pažvelgė į ją 
šaltu, plieniniu žvilgsniu. 

— Panašiai. 

— Atsakymas panašiai priimamas, nors jis ir ne- 
labai man patinka. Turėjau po ranka šveicarišką peilį su 

puikiu kamščiatraukiu ir pincetu, kurių bet kada gali 
prireikti. 

— Ar tu čia iš pykčio taip kalbi? 

— Tiesiog plepu, kad atgaučiau pusiausvyrą, ir 
man jau beveik pasisekė. Siaubūnas tiesiog vaikščiojo 
aplinkui gąsdindamas „Suėsiu tave, mano gražuole, o 
su tavimi kartu ir tavo didelį tingų šunį.“ Jis šiugždėjo, 
urzgė ir niurnėjo, bet nepasirodė. Paskui nutilo, o tu 
sugrįžai. 

— Ar ilgai tai tęsėsi? 

— Nežinau. Tikriausiai vos kelias minutes, nors 
tuo metu atrodė, kad ilgai. Bet dabar aš jau visiškai pa- 
siruošusi grįžti atgal. Tikiuosi, kad sugebėsi eiti pats, 
Kelai, nes nors esu stipri ir atspari, ant nugaros tavęs 
neparnešiu. 

— Galiu eiti ir pats. 

— Gerai. Tuomet nešdinkimės iš čia, o kai grįši- 
me į civilizaciją, turėsi mane pavaišinti didele gėrimo 
taure. 

Jie surinko savo mantą. Kelas švilptelėjo šuniui, 
kad šis atsibustų. Kai jie ėmė eiti, jis svarstė, kodėl 
nieko nepasakė jai apie heliotropą — tris jo gabalus, 
kuriuos rankose laikė jis, Foksas ir Geidžas. Kaip da- 
bar jis jau žinojo, tie trys gabalėliai buvo Gilo Dento 
amuleto dalys. Jis nešiojo tą amuletą, kai gyveno prie 
pagoniškojo akmens. 


KOL KELAS IR KVIN ĖJO Iš HOKINSO MIŠKO, LEILA 
grįžo iš betikslio pasivaikščiojimo po miestą. Buvo 
keista kojoms leisti pasirinkti bet kokią krypų. Kai 
gyveno Niujorke, nuolat turėjo eiti numatyta kryptimi, 

turėdama specialią užduotį ar net kelias užduotis, ku- 
rias reikėjo atlikti per griežtai apibrėžtą laiką. 

Šį rytą ji galėjo tingėti ir nenuveikė nieko dau- 
giau, kaip tik perskaitė keletą skyrių iš tų keistų knygų, 
kurias jai paliko Kvin. Galėjo, aišku, visą dieną praleisti 
tame puikiame kambaryje, saugioje zonoje, kaip Kvin 
jį pavadino. 

Bet jai reikėjo atsitraukti nuo knygų. Juo labiau 
kad jos išėjimas suteikė galimybę viešbučio darbuoto- 
jai sutvarkyti jos kambarį, o jai pačiai progą apžiūrėti 
miestą, kurį buvo priversta aplankyti. 

Neturėjo noro eiti į parduotuves, nors matė, kad 
Kvin jas teisingai apibūdino ir galimybių jose rasti įdo- 
mių daiktų yra. Netgi tai, kad ji tik spoksojo į vitrinas, 
tuo nuvildama pardavėjas, vertė ją jaustis kalta. 

Ji pasuko į šalį iš to kelio, kuriuo turėjo važiuoti, 
o kompanijos savininkui tepasakė, jog turi neatidė- 
liotinų asmeninių reikalų, todėl keletą dienų nebus 
darbe. Vien dėl to ji galėjo prarasti darbą. Bet netgi tai 
žinodama, ji negalėjo tiesiog susirinkti daiktų ir grįžti, 
užmiršti, kas atsitiko. 

Gaus kitą darbą, jei reikės. Turėjo šiek tiek san- 
taupų, todėl kurį laiką bus saugi. Jeigu jos bosas negali 
jai duoti nors trupučio laisvo laiko, tai jai nereikia to 
kvailo darbo. 

O Dieve, ji jau ieško priežasčių, kaip pateisinti 
savo bedarbystę. 

Negalvok apie tai, įsakė pati sau. Kojos pačios 
ją nunešė pro parduotuves, į jas neužsukusios. Kodėl 
jos stabtelėjo ties pastatu su užrašu BIBLIOTEKA ant 


akmeninės lentelės, ji negalėjo pasakyti. Ant paties pa- 

stato buvo užrašas HOKINSO SLĖNIO BENDRUOMENĖS 
CENTRAS. 

Čia visai nepavojinga, pasakė sau, bet kai oda pa- 
šiurpo nuo šalčio, kojos vėl ėmė ją nešti pirmyn. 

Pasvarstė, ar nevertėtų užsukti į muziejų, bet 
nepajėgė savyje pažadinti susidomėjimo. Pagalvojo, 
kad reikėtų pereiti gatvę ir užsukti į grožio saloną pa- 
sidaryti manikiūro, bet iš tikro jai nelabai rūpėjo, kaip 
atrodo jos nagai. 

Pavargusi ir susierzinusi, ji vos nepasuko atgal. 
Bet staiga pamatė iškabą, kuri ją sudomino. 

FOKSAS ODELAS, ADVOKATAS. 

Pagaliau galbūt ji sutiks žmogų, kurį daugmaž pa- 
žinojo. Nepamainomasis advokatas užuojautos kupino- 
mis akimis. Gal jis kalbasi su klientu ar išėjęs iš darbo, 
bet jai tas nesvarbu. Įeiti į šį biurą būtų prasmingiau, nei 
slankioti aplinkui, gailint savęs. 

Ji įžengė į patrauklią, bet neištaigingą patalpą. 
Moteris, sėdinti už gražaus seno rašomojo stalo, man- 
dagiai nusišypsojo. 

— Labas rytas, tiksliau, laba diena. Kuo galėčiau 
padėti? 

— Iš tikrųjų... — bet pati Leila iš tikrųjų ne- 
žinojo ko norinti. Ir kaip jai prisistatyti? — Tikėjausi 
minutėlę pasikalbėti su ponu O'Delu, jeigu jis laisvas. 

— Pas jį šiuo metu klientas, bet tikriausiai jis ilgai 
neužtruks. Jeigu jūs norite... 

Iš kabineto išėjo moteris, apsivilkusi aptemptais 
džinsais ir prigludusiu rausvu megztiniu. Jai ant galvos 
puikavosi kupeta raudonų plaukų, o kojos buvo apau- 
tos aukštakulniais. Ji užsitraukė ant savęs trumpą odinę 
striukę. 

— Noriu, kad nudirtumėte jam kailį, Foksai, ar gir- 
dite mane? Atidaviau tam kalės vaikui dvejus geriausius 
savo gyvenimo metus. Dvejus metus ir tris mėnesius, o 
dabar noriu, kad jam nudirtumėte kailį kaip triušiui. 

— Įsidėmėjau, Šele. 

— Kaip jis galėjo taip pasielgti? — aimanuodama 
ji puolė Foksui į glėbį. 

Jis vilkėjo džinsus, o ant jų buvo užleisti plono- 
mis juostelėmis dryžuoti marškiniai. Kai jis pažvelgė į 
Leilą, veide matėsi užuojauta. — Na, na, — ramino jis 
Šelę, tapšnodamas per nugarą. — Na, na. 

— Aš ką tik nupirkau naujas padangas jo auto- 
mobiliui! Dabar jas visas supjaustysiu. 

— Nereikia, — Foksas spėjo stipriai sugriebti 
Šelę, kai apimta naujo įsiūčio, ji ėmė svirti atgal. — 
Nenoriu, kad jūs tai padarytumėte. Nesiartinkite prie 
jo automobilio ir prie jo paties taip pat. Ir prie Semės. 

— Prie tos veidmainiškos kalės. 

— Būtent. Palikite viską tvarkyti man, gerai? 
Grįžkite į darbą ir leiskite veikti man. Juk tam mane 
pasamdėte, ar ne? 

— Manau, taip. Bet nudirkite jam kailį iki mėsos. 
Sutraiškykite jo kiaušus kaip riešutus. 

— Nedelsdamas tuo užsiimsiu, — užtikrino ly- 
dėdamas ją prie durų. — Būkite rami. Susisieksiu su 
jumis vėliau. 

Uždaręs duris, atsirėmė į jas ir giliai atsikvėpė. 

— Šventoji Dievo Motina. 

— Reikėjo ją nukreipti pas ką nors kitą, — pasakė 
Alisa. 

— Negalima siųsti moters pas ką nors kitą, kai ji 
ketina skirtis. Tai būtų prieš Dievo ir žmogaus įstaty- 
mus. Sveika, Leila. Ar jums reikia advokato? 

— Tikiuosi, ne. — Jis atrodė geriau, negu jos at- 
mintyje. Vadinasi, kokia vakar buvo bjauri jos savijauta. 
Be to, jis nebuvo panašus į advokatą. — Neįsižeiskite. 

— Neįsižeidžiau, Leila... Darnel, tiesa? 

— Taip. 

— Leila Darnel, Alisa Hobeiker. Ponia Hobeiker, 
ar aš dabar turėsiu truputį laisvo laiko? 

— Turėsite. 

— Eime, Leila, — jis mostelėjo ranka. — Papra- 
stai šiuo dienos laiku čia tokių spektaklių nebūna, bet 
mano senų laikų draugužė Šelė užėjo į užkandinę ap- 
lankyti savo dvynės sesers Semės ir rado ten savo vyrą 
Bloką, ieškant; sesers arbatpinigių. 

* — Ji padavė skyryboms dėl to, kad jos vyras ieš- 
kojo sesers arbatpinigių? 

— Na, tuo momentu jie buvo jos Victorias Secrect 
liemenėlėje. 

— O, suprantu. 

— Šelė išsivijo juos su šluota iš pagalbinių patal- 
pų tiesiai į Pagrindinę gatvę. Semė išlėkė pusnuogė, tik 
su liemenėle. Ar norite kolos? 

— Ne. Iš tikrųjų ne. Nemanau, kad man reikia ko 
nors energijai sužadinti. 

Kadangi atrodė, jog ji nori žingsniuoti po kamba- 
rį, jis jai nesiūlė atsisėsti. Pats atsirėmė į savo stalą. 

— Ar naktis buvo sunki? 

— Ne, priešingai. Tiesiog negaliu suvokti, ką čia 
darau. IJar prieš porą valandų sakiau sau, kad susipa- 
kuosiu ir išvažiuosiu į Niujorką kaip protingas žmogus, 
bet to nepadariau. — Ji atsigręžė į jį. — Negalėjau. O 
kodėl, nesuprantu. 

— Esate ten, kur turite būti. Tai paprasčiausias 
atsakymas. 

— Ar jūs bijote? 

— Dažnai. 

— O aš manau, kad niekada iš tikro nebijojau. 
Gal nebūčiau tokia suirzusi, jei turėčiau ką veikti. Ko- 
kią nors užduotį. 

— Paklausykite, man reikia nuvažiuoti pas klien- 
tą į užmiestį. Porą mylių už miesto. Nuvežti keletą 
popierių. 

— Ach, atsiprašau, jei trukdau. 

— Netrukdote. Kai imsiu galvoti, jog man trukdo 
gražios moterys, galėsite sukviesti mano artimuosius, 
kad atvyktų atsisveikinti su manimi, nes jau mirštu. 
Ketinau jums pasiūlyti važiuoti su manimi. Tai būtų 
šiokia tokia veikla. Galėsite išgerti ramunėlių arbatos 
ir suvalgyti sužiedėjusių citrininių pyragaičių su ponia 
Oldinger. Tokia bus jūsų užduotis. Ji mėgsta kompani- 
ją. Manau, kad būtent dėl šios priežasties ji penkioliktą 
kartą prašo papildyti jos testamentą. 

Jis nesiliovė kalbėti, nes žinojo, kad tai vienas iš 
būdų nuraminti tą, kas pasirengęs bėgti. 

— Paskui galėsime užvažiuoti pas dar vieną 
klientą, gyvenantį netoliese. Dėl to jam nereikės ke- 
liauti į miestą. Kol viską atliksime, ir Kelas su Kvin 
jau bus sugrįžę namo. Užsuksime pas juos ir viską su- 
žinosime. 

— Ar galite pasitraukti iš kontoros tokia ilgam 
laikui? 

— Patikėkite, — jis pagriebė savo paltą ir portfe- 
l;, — ponia Hobeiker pakvies mane, jei manęs čia pri- 
reiks. Jeigu neturite ką geresnio veikti, siūlau važiuoti 
su manimi. 


Tai geriau, negu vienai mąstyti, pagalvojo Leila. 

Dar ji pagalvojo, kad keistoka yra matyti advokatą, 
nors ir mažo miestelio advokatą, vairuojant dodžą 
pikapą, ant kurio grindų mėtosi šiukšlės. 

— O ką turite padaryti pas antrą klientą? 

— Tai Čarlis Dynas. Jis buvo pagautas girtas už 
vairo, kai važiavo iš darbo. Draudimo kompanija ne- 
nori dengti kai kurių jo medicininių sąskaitų. Reikia 
taisyti padėtį. 

— Skyrybos, testamentai, sužeidimai. Taigi jūs 
imatės visko, nesispecializuojate? 

— Taip, visko. Visuomet, — atsakė jis ir nusišyp- 
sojo jai šypsena, kuri buvo ir meili, ir savimi pasitikin- 
ti. — Na, tik stengiuosi išvengti mokestinių bylų, jei 
įmanoma. Palieku jas savo seseriai. Ji tvarko mokesčių 
ir verslo bylas. 

— Bet jūs nedirbate kartu? 

— Būtų sunku. Seidžė išvažiavo į Sietlą būti 


lesbiete. 

— Atsiprašau? 

— Tai aš atsiprašau, — jis padidino greitį, kai jie 
išvažiavo iš miesto. — Mes taip juokaujame šeimoje. 


Noriu pasakyti, kad mano sesuo yra lesbietė ir ji gyvena 
Sietle. Ji aktyvistė ir šiuo metu su savo partnere vado- 
vauja firmai „Dvi merginos“. Kalbu rimtai, — pridūrė 
jis, kai Leila nieko nepasakė. — Jos specializuojasi gėjų 
mokesčių ir verslo srityse. 

— Tavo šeima tam nepritaria? 

— Ar juokaujate? Mano tėvai lengvai tą prarijo. 
Faktą, kad Seidžė susituokė su savo partnere Paula. 
Ar gavo oficialų partnerystės patvirtinimą, ar kaip ten 
vadinasi. Mes visi ten nuvykome ir šventėme lyg bepro- 
čiai. Ji laiminga, o tai svarbiausia. Alternatyvus gyveni- 

mo būdas yra premija mano tėvams. Jeigu jau kalbame 
apie šeimą, tai va mano jaunesniojo brolio namai. 

Leila pamatė rąstinį namelį, beveik paskendusį 
tarp medžių. Ties kelio posūkiu buvo rodyklė HoKINSO 
KERAMIKOS DIRBTUVĖ. 

— Ar jūsų brolis keramikas? 

— Taip. Ir geras. Taip pat ir mama, kai tam nusi- 
teikusi. Norite čia sustoti minutėlei? 

— Ach, aš... 

— Geriau ne, — nusprendė jis. — Gal Ridžas kur 
nors ruošiasi, be to, ponia H jau tikrai paskambino po- 
niai Oldinger ir paprašė laukti mūsų. Kitą kartą. 

— Gerai. — Reikia tiesiog palaikyti pokalbį, pa- 
galvojo ji. Lengvą pokalbį. Reliatyviai protingą. — Tai- 
gi jūs turite brolį ir seserį. 

— Dvi seseris. Mano jaunesnioji sesuo mieste 
turi nedidelį vegetariškų patiekalų restoranėlį. Palygin- 
ti jis tikrai neblogas. Iš visų keturių vaikų aš labiausiai 
nukrypau nuo žiedlapiais nubarstyto tako, kurį mums 
nutiesė netradicinių pažiūrų tėvai. Bet jie mane vis tiek 
myli. O kaip jūs? 

— Na... aš neturiu tokių įdomių giminaičių kaip 
jūs, tačiau esu tikra, kad pas mano mamą galima rasti 
Džoanos Baez“ muzikinių albumų. 

— Štai, vėl ta keista ir lemtinga sankryža. 

Ji ėmė juoktis, o paskui aiktelėjo iš džiaugsmo, kai 
pamatė elnius. 

— Žiūrėkit, žiūrėkit. Argi jie neatrodo nuostabūs, 
kai ganosi čia prie medžių? 


* Joan Baez Chandos (g. 1941) — garsi JAV dainininkė, aktyvi 


kovotoja už žmogaus pilietines teises. 

Kad jai būtų patogiau stebėti elnius, Foksas su- 
stojo siauroje šalikelėje. 

— Jūs turbūt pripratęs matyti elnius, — pasakė ji. 

— Tai nereiškia, kad man neįdomu į juos Žiūrėti. 
Mums vaikystėje tekdavo baidyti elnių bandas nuo 
namų. 

— Jūs užaugote ūkyje? 

Jos balse girdėjosi miesto gyventojos nostalgija. Iš 
šios buvo galima suprasti, jog kaime ji matė tik gražius 
elnius, triušius, saulėgrąžas, linksmus viščiukus, bet ne 
arimą, purenimą, ravėjimą ir derliaus nuėmimą. 

— Taip. Mažame šeimos ūkyje. Auginome dar- 
žoves sau, laikėme vištų ir ožkų, turėjome bičių. Kas 
likdavo, parduodavome. Kartais parduodavome ir ma- 
mos rankdarbius bei tėvo medžio darbus. 

— Ar tėvai vis dar turi tą ūkį? 

— Taip. 

— Mano tėvai turėjo nedidelę drabužių par- 
duotuvę, kai buvau vaikas. Pardavė ją prieš maždaug 
penkiolika metų. Visada troškau... o Dieve, o mano 
Dieve! 

Ji įsitvėrė į jo ranką. 

Iš už medžių iššoko vilkas ir puolė jauną elnę. 
Ji spardėsi, priešinosi, cypė — Leila girdėjo tuos ausį 
rėžiančius baimės bei skausmo klyksmus — kraujavo, 
o tuo metu kiti elniai ramiai rupšnojo žolę. 

— Tai netikra. 

Atrodė, kad jo balsas labai silpnas ir sklinda iš 
toli. Tiesiai prieš jos siaubo kupinas akis vilkas parmetė 
elnę ant žemės ir ėmė ją draskyti. 

— Tai netikra, — pakartojo jis ir uždėjo ran- 
ką jai ant pečių. Ji iš karto pajuto ryšį tarp jųdviejų. 

Kažkas viduje stūmė ją prie jo, tolyn nuo to siaubo po 
medžiais. — Žiūrėk į visa tai ramiai. Žiūrėk ramiai ir 
žinok, kad tai netikra. 

Kraujas buvo toks raudonas ir tiek daug. Liejosi 
lyg bjaurus lietus, nudažydamas žiemišką žolę nedide- 
lėje laukymėje. 

— Tai netikra. Nebūtina to sakyti. Tiesiog žinok. 
"Tai melas, Leila. Viskas melas. Nieko tikro. 

Ji įkvėpė, po to iškvėpė. 

— Tai netikra. Tai melas. Bjaurus melas. Žemas 
žiaurus melas. Tai netikra. 

Laukas ištuštėjo. Žolė buvo apskurusi, bet nesu- 
tepta. 

— Kaip tu gali su visu tuo gyventi? — pasimuis- 
čiusi sėdynėje, spoksodama į jį, paklausė Leila. — Kaip 
tu tą ištveri? 

— Žinodamas, kad visa tai melas, ir vieną dieną 
mums pasiseks jį iš čia išguiti. 

Jai išdžiūvo gerklė. 

— Tu man kažką padarei. Kai apkabinai mano 
pečius, kai kalbėjai su manimi, kažką man padarei. 

— Ne, — nedvejodamas paneigė Foksas. — Tik 
padėjau tau suvokti, jog tai nėra tikra. Važiuojam pas po- 
nią Oldinger. Jau gali imti galvoti apie ramunėlių arbatą. 

— O arji duos viskio prie arbatos? 

— Nenustebčiau, jei taip atsitiktų. 


KVIN JAU MATĖ KELO NAMĄ PRO MEDŽIUS, KAI JOS 
telefonas pyptelėjo, pranešdamas apie naują žinutę. 

— Mėšlas. Kodėl ji tiesiog nepaskambina man? 

— Gal mėgino. Šiame miške daug vietų, kuriose 
nėra ryšio. 

Ji pažvelgė į žinutę ir nusišypsojo, pažinusi Sibilės 
stenografiją. 

Užmt, bet sntrigta. Papasakosiu daugiau už savtės, 
daugiausiai 2. Pklbėsim, kai glsiu. Sgkis. Rimtai. S. 

— Viskas gerai. — Kvin padėjo telefoną į vietą 
ir nusprendė viską apsvarstyti grįžtant atgal. — Reikės 
paskambinti Foksui ir Leilai, kai gersime prie židinio, 
kurį tu užkursi. 

— Galėsime. 

— Kadangi matau, jog esi nemažas bosas šiame 
miestelyje, tai tavęs ir paprašysiu surasti nuomojamą 
gražų, patrauklų, patogų ir ganėtinai erdvų namą, sa- 
kykime, ateinantiems šešiems mėnesiams. 

— O kas bus to namo gyventojas? 

— Gyventojai. Manau, kad mano žavi draugė 
Sibilė, kurią įkalbėsiu pasiknaisioti visame tame ir 
tikriausiai Leila, kurią, manau, reikės įtikinėti. Bet 
įtikinėjimo dovaną aš turiu. 

— O kas nutiko planui paskirti savaitę pirminiam 
tyrinėjimui, o paskui grįžti balandį, kad jį pratęstum? 

— Planai keičiasi, — ištarė ji nerūpestingai ir 
nusišypsojo jam, kai jie išlipo ant Žvyruotos įvažos į jo 
namą. — Ar tau nepatinka, kai keičiasi planai? 

— Nelabai. 

Jis nuėjo į verandą ir atidarė duris, kad ji galėtų 
įkvėpti jo namų ramybės. 


10 


KELUI ATRODĖ, KAD NAMAS, KURIAME JIS UŽAUGO, 
nuolat keičiasi. Kas keletą metų jo mama nuspręsdavo, 

jog reikia „atnaujinti“ sienas, o tai reiškė jas perdažyti. 
Arba, mamos žodžiais tariant, „padengti dažais“. 

Jis pamėgino prisiminti visą darbų seką, susijusią 
su Šiuo procesu. 

Natūralu, kad naujai perdažytos sienos pri- 
versdavo pakeisti kilimus ir užuolaidas ar perdažyti 
pačius langus. Taip pat pakeisti patalynę, kai procesas 
pasiekdavo miegamuosius. O tai paskatindavo naujus 
pokyčius. 

Jis negalėjo prisiminti, kiek kartų turėjo tampyti 
baldus, kad jie atitiktų naujus mamos sumanymus. 

Tėvas mėgdavo sakyti, kad vos tik Franė su- 
tvarko namus pagal savo skonį, ateina laikas vėl viską 
pakeisti. 

Vienu metu Kelas manė, kad jo motina kvailioja, 
tvarko, dažo, siuva, keičia interjerą iš nuobodulio. Ji 
užsiėmė visuomenine veikla, buvo įvairių komitetų 
narė, dalyvavo nesuskaičiuojamose organizacijose, nie- 
kad nebuvo dirbusi mokamo darbo ne namuose. Savo 
vėlyvoje paauglystėje ir ankstyvoje jaunystėje jis ją įsi- 
vaizdavo (ir gailėjo jos) kaip neišsipildžiusių lūkesčių, 
pusiau desperatišką namų šeimininkę. 

Kartą, kai buvo baigęs tik du koledžo semestrus, 
bet jautėsi labai išmintingas, jis ją užtiko vieną ir paaiš- 
kino, kaip jis supranta nuslopintus jos jausmus. Mama 
ėmė taip smarkiai juoktis, kad jai teko padėti užuolaidų 
segtukus ir nusišluostyti akis. 

— Brangusis, — pasakė ji, — mano kūne nėra nė 
vieno nuslopinto jausmo. Man tiesiog patinka spalvos, 
audiniai ir jų raštai. Ir aromatai. Ir daugybė kitų dalykų. 
Naudoju šį namą kaip savo studiją, kaip mokslinio pro- 
jekto realizacijos vietą, kaip laboratoriją, kaip parodų 


176 NORA ROBERTS 


salę. Esu čia ir direktorė, ir dizainerė, ir dekoratorė, ir 
viso pasirodymo žvaigždė. Taigi kodėl turėčiau norėti 
kažkur eiti dirbti, kur man kažkas kitas lieptų ką ir 
kada daryti. 

Ji pamojo jam, kad jis pasilenktų prie jos. Tuomet 
ranka palietė jam skruostą. 

— Tu toks mielas, Kalebai, bet netrukus sužinosi, 
kad ne visi nori, jog visuomenė, remdamasi savo nuo- 
mone, jiems diktuotų, ką daryti ir ko norėti. Aš manau, 
man pasisekė, kad galėjau pasirinkti namus ir vaikų 
auginimą. Ir pasisekė, kad ištekėjau už tokio vyro, kuris 
neprieštarauja, kad naudočiau savo talentus namų ra- 
mybės ardymui visokiais dažais ir apmušalų keitimais. 
Esu laiminga. Ir džiaugiuosi, kad tu rūpiniesi manimi. 

Tada jis suvokė, jog ji visiškai teisi. Ji galėjo elgtis 
kaip nori, ir jai tas gerai sekėsi. O gerai viską išnagrinėjęs 
tr įsigilinęs į esmę suprato, kad ji yra ir namų valdžia. 

Tėvas į namus parnešdavo pinigus, bet juos tvar- 
kė motina. Tėvas vadovavo savo verslui, bet namams 
vadovavo mama. 

Ir jiems abiem tas patiko. 

Taigi jis jos neragindavo nevargti su sekmadie- 
niniais pietumis. Taip pat nebandė jos atkalbėti nuo 
Kvin, Leilos ir Fokso pakvietimo. Jai patiko visais rū- 
pintis ir gaminti ypatingus patiekalus žmonėms, kurių 
net nepažinojo. 

Kadangi Foksas pats pasisiūlė atvežti moteris 
iš miesto, Kelas nuvyko tiesiai į tėvų namus. Nuvyko 
anksti. Jam atrodė, kad bus naudinga tėvams duoti 
keletą patarimų, kaip elgtis su moterimi, ketinančia 
parašyti knygą apie Slėnį, kadangi šiame mieste gyvena 
pažįstami Žmonės ir jų pačių šeima. 

Franė stovėjo prie viryklės ir tikrino, ar iškepė 
kiaulienos karbonadas, kokia mėsos temperatūra. Pa- 
tenkinta rezultatu, ji nuėjo prie bufeto, kad sudėliotų į 
lėkštes savo garsiuosius užkandžius. 

— Taigi, mama, — prabilo Kelas atidarydamas 
šaldytuvą. 

— Su pietumis bus patiektas vynas, tai nepradėk 
nuo alaus. 

Subartas, jis uždarė šaldytuvo dureles. 

— Gerai, gerai. Tik norėjau priminti, kad Kvin 
rašo knygą. 

— Ar kada nors pastebėjai, jog aš užmarši? 

Ji tikrai niekada nieko nepamiršdavo, ir tai netgi 
truputį baugino. 

— Noriu priminti, kad viskas, ką pasakysime, gali 
pakliūti į knygą. 

— Hmm, — Franė išdėliojo peperoni dešrą ant 
provolonės sūrio, — negi manai, kad mes su tėvu prie 
užkandžių pasakysime ką nors nemalonaus? O gal pa- 
lauksime deserto, kuris, beje, yra obuolių pyragas. 

— Ne, aš... tu iškepei obuolių pyragą? 

Ji metė į jį žvilgsnį ir supratingai nusišypsojo. 

— Tai tavo mėgstamiausias pyragas, ar ne, vaikuti 
mano? 

— Taip. Bet gal tu jau praradai kepimo įgūdžius? 
Man reikėtų paragauti gabalėlį, kol dar nesusirinko 
svečiai. Tas tave išgelbės nuo nepatogios padėties, jeigu 
pyragas nenusisekęs. 

— Toks tavo gudravimas nepadėdavo netgi tada, 
kai tau buvo dvylika metų. 

— Žinau, bet tu amžinai kalei man į galvą, kas 
bus, jei tau nepasiseks. 

— Tuomet reikės vėl mėginti, mielasis. O dabar 
pasakyk, kodėl tu nerviniesi dėl tos merginos, kuri čia 
turi atvykti šiandien pietų ir su kuria tave matė žmo- 
nės? 

— Viskas yra ne taip. — Tačiau jis pats nebuvo 
tikras kaip. — Svarbiausia, kodėl ji apskritai čia yra. 
Mums negalima to pamiršti. Štai ką noriu pasakyti. 

— Aš to nepamirštu. Kaip galėčiau? Nepaisant 
visko, o gal kaip tik dėl to, mums reikia gyventi savo 
gyvenimą, skusti bulves, parsinešti paštą, čiaudėti, pirk- 
ti naujus batus. — Jos balse girdėjosi nuožmumas, kurį 
jis palaikė širdgėla. — Į šią gyvenimo sampratą įeina ir 
sekmadieniniai pietūs su gera kompanija. 

| — Norėčiau, kad viskas būtų kitaip. 

— Žinau, kad norėtum, bet taip nėra. — Ji to- 
liau dengė stalą, tačiau pakėlė akis į jį. — Kelai, mano 
gražusis berniuk, tu negalėtum nuveikti daugiau, negu 
darai. Būna tokių akimirkų, kai trokštu, kad tu mažiau 
plušėtum. Bet... pasakyk man, ar tau patinka ši mergi- 
na? Kvin Blek? 

— Žinoma. — Vėl norėčiau paragauti jos lūpų, 
pagalvojo jis. Paskui pasistengė kuo greičiau pakreipti 
mintis kita kryptimi, nes žinojo mamos sugebėjimą su- 
prasti, kas dedasi jos vaikų galvose. 

— Tuomet ketinu jai ir kitiems suruošti malonų 
vakarą ir patiekti puikius valgius. O šiaip, Kelai, jei ne- 
norėjai, kad mudu su tėvu su ja kalbėtume, reikėjo jos 
čia nekviesti ir neįleisti pro duris. Aš nepajėgčiau tavęs 
nustumti ir jos įsivesti. 

Jis žvilgtelėjo į ją. Kartais jį nustebindavo, kad 
ši daili trumpaplaukė moteris, sruogomis padažytais 


plaukais, galėjo jį pagimdyti ir išauginti iš jo vyrą. Ji 

buvo smulkutė, trapi, tačiau turėjo kūrybingą protą ir, 
nepaisant išvaizdos, buvo grėsmingai stipri. 

— Neleisiu, kad kas nors tave skaudintų. 

— Aš dvigubai tiek neleisiu skaudinti tavęs. O 
dabar nešdinkis iš mano virtuvės. Man reikia pabaigti 
gaminti užkandžius. 

Būtų pasisiūlęs jai padėti, bet žinojo, kad ji tik 
pažiūrės į jį apgailestaujamu žvilgsniu. Ne todėl, kad ji 
niekada nebūtų leidusi padėti jai virtuvėje. Tėčiui buvo 
ne tik leidžiama kepti ant grotelių, bet jis dar buvo ir 
skatinamas tą daryti. Retsykiais mama į pagalbą pasi- 
kviesdavo ir kitus. Arba visus iš karto. 

Bet kai motina būdavo smarkiai įsijautusi į svečių 
priėmimą, ji visus išvarydavo iš virtuvės. 

Jis perėjo per valgomąjį, kur jau buvo padengtas 
stalas. Mama išėmė šventines lėkštes, o tai reiškia, kad 
neketino stalo dengti nei labai elegantiškai, nei kas- 
dieniškai. Lyg mažas palapines išdėliojo servetėles ant 
stalo, sustatė mažytes žvakutes mėlynose žvakidėlėse. 
Viduryje padėjo kompoziciją iš žiemos uogų. 

Netgi pačiu blogiausiu laiku, netgi septintą die- 
ną jis galėjo ateiti čia ir visuomet rasdavo pamerktų 
šviežių gėlių, nuo žvilgančių baldų nuvalytas dulkes, 
o pirmo aukšto vonioje visuomet stovėdavo indelis su 
įvairiais muiliukais. 

Netgi pragaras nepriversdavo Franės pakeisti 
įprasto ritmo. 

Galbūt, pagalvojo Kelas, eidamas į svetainę, tai 
buvo pagrindinė priežastis ar iš dalies ta priežastis, kad 
jam pasisekdavo viską išgyventi ir nepalūžti. Nes kad 
ir kas atsitiktų, mama visuomet palaikydavo tvarką ir 
šaltą protą. 


180 NORA ROBERTS 


Taip pat ir tėvas. Tą uolos tvirtumą jie perdavė ir 
jam, pagalvojo Kelas. Niekas, net pragaro demonai, ne- 
galėjo supurtyti šio tvirto pamato. 

Jis ėmė lipti laiptais, ketindamas susirasti tėvą, 
tikriausiai sėdintį savo namų biure. Bet dar neužlipęs 
pamatė, kaip prie namo suka Fokso automobilis. 

Jis sustojo ir Žiūrėjo, kaip pati pirma iš automo- 
bilio iššoko Kvin, rankose laikydama gėlių, suvyniotų 
į gražų žalią popierių, puokštę. Po jos iš automobilio 
išlindo Leila su panašiu į vyno krepšeliu. 

Mama, pagalvojo Kelas, džiaugsis lauktuvėmis. Ji 
savo tobulai sutvarkytame darbo kambaryje pati nuolat 
turėjo dovanėlių netikėtiems atvejams, dovanų krepše- 
lių, spalvoto popieriaus ir įvairių kaspinėlių. 

Kelui atidarius duris, pirmoji į vidų įžengė Kvin. 

— Sveikas. Man patinka ir namas, ir kiemas! Ma- 
tosi, kad turite skonį ir mokate tvarkyti aplinką. Koks 
nuostabus plotas. Leila, tik pažvelk į šias sienas. Atrodo 
kaip itališka vila. 

— Tai jų naujausias įsikūnijimas, — pakomenta- 
vo Kelas. 

— Namai atrodo paprastai, bet stilingai. Taip ir 
norisi susirangyti ant pasakiškos sofos ir nusnūsti, bet 
pirmiau perskaityti žurnalą „Pietietiški namai“. 

— Ačiū, — padėkojo pasirodžiusi Franė. — Tai 
puikus komplimentas. Kelai, paimk visų paltus, gerai? 
Aš esu Franė Hokins. 

— Malonu susipažinti. Kvin. Ačiū, kad pakvietė- 
te mus. Tikiuosi, jums patinka įvairių gėlių puokštės. 
Man visuomet sunku išsirinkti kokias nors vienas. 

— Jos labai gražios. Ačiū. 

Franė paėmė gėles ir nusišypsojo Leilai. 

— Aš Leila Darnel, ačiū, kad pakvietėte mus. 
Tikiuosi, vynas tiks prie pietų. 

— Be abejo, tiks. — Franė kyštelėjo nosį į dovanų 
krepšelį. — O, Džimo mėgstamiausias Cabernet. Ko- 
kios jūs protingos mergaitės! Kelai, eik ir pasakyk tėvui, 
kad turime svečių. Sveikas, Foksai. 

— Aš jums taip pat kai ką atnešiau. — Jis sugrie- 
bė ją, pakėlė, paskui stilingai nuleido. Tada pabučiavo į 
abu skruostus. — Ką verdate, mieloji? 

Kaip darydavo nuo pat vaikystės. Franė pašiaušė 
jam plaukus. 

— Neilgai reikės laukti, kad sužinotum. Kvin ir 
Leila, jauskitės patogiai, kaip namuose. Foksai, eikš su 
manimi. Noriu pamerkti gėles. 

— Ar galime kaip nors jums padėti? 

— Tikrai ne. 

Kai Kelas atėjo su tėvu žemyn, Foksas kaip tik 
vaidino pasipūtusį prancūzą padavėją, atnešusį už- 
kandžius. Moterys juokėsi, žvakės degė, o mama įnešė 
močiutės krištolinę vazą su pamerktomis gėlėmis. Tos 
gėlės tapo gražiu, spalvingu akcentu. 

Kartais, pamanė Kelas, pasaulis būna normalus. 


PIETUMS ĮPUSĖJUS IR POKALBIUI NEIŠEINANT UŽ 
saugių ribų, Kvin staiga padėjo šakutę ir papurtė galvą. 

— Ponia Hokins, viskas taip nuostabiai skanu, 
kad turiu jūsų paklausti. Ar jūs mokėtės kulinarijos? O 
gal kada nors dirbote gurmaniškų patiekalų virėja, ar aš 
tiesiog pataikiau atvykti sėkmingu laiku? 

— Šiek tiek mokiausi. 

— Na, Franė iš tikrųjų labai nemažai mokė- 

si, — pasakė Džimas. — Įvairiausių dalykų. O jos vi- 
rimo, sodininkystės bei dekoravimo talentai yra tiesiog 
įgimti. Viskas, ką matote aplinkui, yra jos rankų darbas. 
Ji nudažė sienas, pasiuvo užuolaidas — atsiprašau, lan- 
gų dekoracijas, — pasitaisė jis ir žvilgtelėjo į žmoną 
žibančiomis akimis. 

— Tikrai? Viską padarėte ir nudažėte pati? 

— Man patinka tokie darbai. 

— Štai šį bufetą ji rado „blusų“ turguje prieš dau- 
gybę metų ir privertė mane jį partempti namo. — Dži- 
mas mostelėjo į žvilgantųį raudonmedžio bufetą. — Dar 
po kelių savaičių ji privertė mane atitempti jį čia. Ma- 
niau, kad meluoja, kad čia ne tas bufetas, kad buvo iš- 
sėlinusi į antikvariatą ir ten jį nusipirko. 


— Pranokstate Martą Stiuart, — nusprendė 
Kvin. — Norėjau pasakyti tai kaip komplimentą. 
— Aš jį priimu. 


— Tokių darbų nemoku dirbti. Vargiai nusila- 
kuoju nagus, o ką jau kalbėti apie ką nors daugiau. O 
kaip tu? — paklausė Kvin Leilos. 

— Nemoku siūti, bet dažyti galiu. Sienas. Taip 
pat moku daryti kilimėlius. 

— Na, aš tai tokių dalykų daryti nemoku. Viskas, 
ką sugebėdavau, tai erzinti savo sužadėtinį. 

— Jūs buvote susižadėjusi? — paklausė Franė. 

— Maniau, kad buvau. Bet mūsų požiūriai smar- 
kiai skyrėsi. 

— Gali būti sunku susieti profesinę karjerą su 
asmeniniu gyvenimu. 

— Na, nežinau. Žmonės tą daro nuolat. Vieniems 
sekasi geriau, kitiems blogiau, bet jie tą daro. Tiesiog 
žmonės turi turėti tam tikrų savybių. Visa esmė yra 

atpažinti tinkamą Žmogų. Ar jums taip neatrodo?Ar 
jums nereikėjo vienas kito atpažinti? 

— Tą žinojau, kai tik pirmąjį kartą pamačiau 
Franę. — Džimas nusišypsojo kitame stalo gale sė- 
dinčiai Franei. — Tačiau Franė buvo truputį trumpa- 
regiškesnė. 

— Truputį praktiškesnė, — pataisė Franė, — be 
to, tuo metu mums buvo vienam aštuoneri, o kitam de- 
šimt metų. Ir dar man patiko, kad tu apie mane svajoji 
ir lakstai paskui mane. Taip, jūs teisi, — Franė atsigręžė 
į Kvin. — Iš tikro reikia žmoguje pamatyti kažką, kas 
paskatintų užmegzti ilgalaikį ryšį. 

— O kartais atrodo, jog kažką žmoguje įžvelgi, 
o paskui paaiškėja, kad tai tik, sakykime, vaizduotės 
apgaulė. 


KĄ KVIN MOKĖJO, TAI MEILIKAUTI, IR NORS FRANĘ 
Hokins nelengva buvo apmulkinti, Kvin sugebėjo ją 
taip apžavėti, jog ši nusivedė ją į virtuvę, kad kartu iš- 
dėliotų desertą ir atneštų kavą. 

— Man labai patinka virtuvės. Esu nevykusi vi- 
rėja, bet man patinka visi virtuvės įrankiai bei aparatai, 
taip pat švarūs, žvilgantys paviršiai. 

— Įsivaizduoju, kad jūs dažnai valgote ne namie, 
kai tiek daug dirbate. 

— Iš tikrųjų aš dažnai valgau namuose, arba už- 
sisakau patiekalus į namus. Prieš porą metų pakeičiau 
gyvenimo būdą į sveikesnį — ėmiau sveikiau maitintis. 
Nusprendžiau mažiau valgyti greitojo maisto ir mais- 
to iš visokių dėžučių. Pastaruoju metu gaminu puikią 
mišrainę. Tai pradžia. O Dieve, o Dieve, juk tai obuolių 

pyragas! Namų gamybos obuolių pyragas. Man teks už 
baudą dvigubai ilgiau mankštintis sporto salėje, nes 
ketinu suvalgyti didelį jo gabalą. 

Akivaizdžiai patenkinta, Franė šelmiškai jai nu- 
sišypsojo. 

— Ar norite vanilinių ledų prie pyrago? 

— Taip, tačiau tik tam, kad pademonstruočiau 
savo nepriekaištingas manieras. — Kvin akimirksnį 
dvejojo, paskui ištarė: — Ketinu jūsų paklausti, bet jei 
manote, kad mano klausimas peržengia leistinas ribas 
ir aš naudojosi jūsų svetingumu, neatsakykite. Tai ar 
jums sunku palaikyti normalų gyvenimą, išlaikyti šei- 
mą, save, namus, kai žinote, kad visam tam yra iškilęs 
pavojus? 

— Labai sunku, — Franė atsigręžė į savo pyra- 
gus, kol virė kava. — Netgi norėjau, kad Kelas iš čia 
išvyktų. Jei jis būtų sutikęs, būčiau įkalbėjusi ir Džimą 
išsikraustyti iš čia. Būčiau galėjusi tą padaryti. Atgręžti 
nugarą į viską. Tačiau Kelas negalėjo. Dabar labai juo 
didžiuojuosi, kad jis neišsigando, nemetė visko, o pa- 
siliko čia. 

— Gal galite man papasakoti apie tą rytą, kai jis 
grįžo namo per savo dešimtąjį gimtadienį? 

— Buvau kieme. — Franė nuėjo prie lango ir pa- 
žvelgė į kiemą. Atmintyje viskas atgijo. Kiekviena de- 
talė. Ji prisiminė, kokia žalia buvo žolė, koks mėlynas 
dangus. Kaip skleidėsi jos hortenzijos, kaip egzotiškai 
mėlyni pentinių stiebai šovė į viršų. 

Ji karpė nudžiūvusius rožių ir gludų žiedus. Min- 
tyse netgi girdėjo, kaip čekši jos sodo žirklės — čekšt, 
čekšt, čekšt, ir kaip ūžia kaimynų Petersonų, Džeko ir 
Luizod, vejapjovė. Atsiminė, kad tuo metu galvojo apie 

Kelą ir jo gimtadienį. Orkaitėje kaip tik kepė gimta- 
dienio tortas. 

Tam gimtadieniui ji gamino šokoladinį tortą su 
grietininiu kremu. Ketino jį papuošti baltu glaistu, 
kad jis būtų panašus į ledinę planetą iš „Žvaigždžių 
karų“. Kelas labai mėgo „Žvaigždžių karus“ ir jau ne 
vieneri metai, kaip juos žiūrėjo. Ketino ant torto sudėti 
ir „Žvaigždžių karų“ veikėjų figūrėles. Taip pat turėjo 
paruošusi ir dešimt žvakučių. 

Negalėjo pasakyti, ar išgirdo jį grįžtant, ar pajuto, 
bet apsidairiusi pamatė jį atlekiantį ant dviračio, visą 
išblyškusį, purviną, prakaituotą. Pirmiausia jai į galvą 
šovė mintis, kad atsitiko kažkas baisaus, gal kokia ava- 
rija. Ji pašoko ant kojų ir pasileido prie jo. Tik paskui 
pastebėjo, kad jis be akinių. 

— Dalis manęs, kai tai pastebėjau, ketino gerai jį 
išbarti. Bet kita dalis vis dar bėgo jo pasitikti. Jis nulipo 
nuo dviračio ir puolė prie manęs. Pribėgęs labai tvirtai į 
mane įsikibo. Jis drebėjo, mano mažasis berniukas vir- 
pėjo it lapas. Aš atsiklaupiau, kad galėčiau patikrinti, ar 
jis nekruvinas ir ar neturi sulaužytų kaulų. 

Kas yra? Kas nutiko? Ar tu sužeistas? — Franė pri- 
siminė, kaip šie žodžiai pasipylė jai iš burnos lyg vienas 
žodis. — Miške, — pasakė jis. — Mama, mama. Miške. 

— Manyje vėl atgijo ta mano pusė, kuri norėjo 
paklausti: O ką /u darei tame miške, Kalebai Hokinsai? 
Tačiau jis pats išpyškino apie tai, kaip su Foksu ir Gei- 
džu suplanavo šį nuotykį, ką jie darė, kur ėjo. Taigi da- 
lis manęs ėmė šaltai planuoti nusikaltimą atitinkančią 
bausmę, o kita mano dalis, gal net visa likusi dalis, buvo 
išsigandusi, bet jautė didžiulį palengvėjimą, kad laikau 
apkabinusi savo purviną, suprakaitavus; berniuką. Tuo- 
met jis man viską papasakojo. 

— Ar jūs juo patikėjote? 

— Nenorėjau tikėti. Norėjau manyti, kad tai tik 
naktinis košmaras, kurį jis užsitarnavo prieš miegą 
prisikimšęs saldainių ir beverčio maisto. Sapnavo, kad 
kažkas juos persekiojo miške. Bet kai pažvelgiau į jo 
veidą, žinojau, kad tai ne košmariškas sapnas. Ir kad 
tai nėra paprasta ar pataisoma. O dar tos jo akys. Jis 
galėjo įžvelgti virš pentinių skraidančią bitę kitame 
kiemo gale. Po purvu ir prakaitu ant jo kūno nebuvo nė 
vienos mėlynės. Tas devynmetis berniukas, kurį prieš 
dieną išleidau iš namų, buvo nubrozdintais keliais, su 
mėlynėmis ant blauzdų. O tas, kuris grįžo namo, ne- 
turėjo ant kūno nė žymelės, išskyrus baltą randą ant 
riešo. Išeidamas jis jo neturėjo. 

— Netgi matydami visa tai, dauguma suaugusių, 
net motinų, nebūtų patikėjusios tokia vaiko papasakota 
istorija. 

— Nesakau, kad Kelas man niekada nemeluoda- 
vo, nes tikriausiai meluodavo. Bet žinojau, kad šį kartą 
nemeluoja. Žinojau, kad jis sako tiesą, visą tiesą, kokią 
tik žino. 

— Ir ką jūs darėte? 

— Įsivedžiau jį į namus, liepiau susitvarkyti ir 
pasikeisti drabužius. Paskambinau tėvui, o seseris 
pašaukiau pareiti namo. Orkaitėje sudeginau gimta- 
dienio tortą, nes visiškai apie jį užmiršau. Negirdėjau 
laiko matuoklio. Galėjau sudeginti visus namus, jei 
Kelas nebūtų užuodęs degėsių. Taigi jis taip niekada ir 
negavo savo ledo planetos su dešimčia žvakučių. Ne- 
malonu tą prisiminti. Sudeginau jo tortą ir jis niekada 
neturėjo galimybės užpūsti savo dešimties žvakučių. Ar 
ne kvaila? 

— Ne, ponia. Ne, — pasakė Kvin jausmingai, kai 
Franė pažiūrėjo į ją, — visai ne kvaila. 

— Po to jis jau niekada nebebuvo berniuku, — 
atsiduso Franė. — Nuėjome tiesiai pas O'Delus, nes 
Foksas ir Geidžas jau buvo ten. Tai, manau, būtų gali- 
ma pavadinti pirmuoju viršūnių susitikimu. 

— Ką... 

— Mums reikia nunešti desertą ir kavą. Ar galė- 
tumėte paimti šį padėklą? 

Kol kas pokalbis apie reikalą baigtas. Kvin priėjo 
arčiau. 

— Žinoma. Viskas atrodo nuostabiai, ponia Ho- 
kins. 

Griaudint dūsavimams ir liejantis džiaugsmo 
ašaroms dėl obuolių pyrago, Kvin nukreipė savo žavesį 
į Džimą Hokinsą. Kelas, ji buvo tikra, suka uodegą ir 
vengia jos po išvykos prie pagoniškojo akmens. 

— Pone Hokinsai, jūs visą savo gyvenimą pra- 
gyvenote Slėnyje. 

— Gimiau ir užaugau. Hokinsai čia gyvena nuo 
tų laikų, kai miestelis tebuvo keletas mūrinių namelių. 

— Buvau susitikusi su jūsų močiute ir atrodo, kad 
ji žino miestelio istoriją. 

— Niekas nežino daugiau už ją. 

— Žmonės sako, kad jūs žinote viską apie nekil- 
nojamąjį turtą, verslą ir vietinę politiką. 

— Manau, kad žinau. 

— Tada gal nukreipsite mane reikiama krypti- 
mi, — ji metė žvilgsnį į Kelą, o paskui vėl ėmė šypsotis 
tėvui. — Ieškau namo išsinuomoti mieste arba kur 
netoliese. Jis neturi būti prabangus, bet erdvę mėgstu. 

Netrukus atvyks dar viena mano draugė, o ir Leilą jau 
beveik įkalbėjau čia pasilikti ilgiau. Pagalvojau, kad 
mums būtų patogiau ir praktiškiau išsinuomoti namą, 
negu gyventi viešbutyje. 

— Ar ilgai galvojate čia būti? 

— Šešis mėnesius. — Ji atkreipė dėmesį į jo veido 
išraišką, taip pat pastebėjo, kad Kelas susiraukė. — Bū- 
siu čia visą liepą, pone Hokinsai, ir tikiuosi surasti 
namą, kuriame galėtų gyventi trys moterys — poten- 
cialiai trys, — pasakė žvilgtelėjusi į Leilą. 

— Tikiuosi, gerai viską apgalvojote. 

— Žinoma. Ketinu rašyti knygą ir noriu pažvelgti 
į viską tų Žmonių akimis, kurie čia lieka. Jie lieka ir 
kepa obuolių pyragus bei kviečia svečius sekmadienio 
pietų. Jie eina į boulingą ir apsipirkti. Jie pykstasi ir 
mylisi. Jie gyvena. Jei noriu parašyti gerą knygą, turiu 
čia būti prieš įvykius, per juos ir po jų. Taigi noriu išsi- 
nuomoti namą. 

Džimas paėmė į burną gabalėlį pyrago ir užgėrė 
jį kava. 

— Na, aš žinau vieną namą, tik per kvartalą 
nuo Pagrindinės gatvės. Jis senas, pastatytas dar prieš 
pilietinį karą. Tai keturių miegamųjų ir trijų vonių na- 
mas. Su gražiomis verandomis — tiek priekine, tiek 
galine. Prieš dvejus metus buvo pakeistas namo stogas. 
Virtuvė maža, bet šalia yra dar nedidelis valgomasis. 
Virtuvės įrenginiai nėra labai prabangūs, bet jie tik 
penkerių metų senumo. Pati virtuvė naujai perdažyta. 
Gyventojai tik prieš mėnesį išsikraustė. 

— Skamba tiesiog tobulai. Atrodo, kad tą namą 
gerai Žinote. 

— Privalau žinoti, nes tai mano nuosavybė. Kelai, 

galėtum ten nuvežti Kvin. Gal nuveši ją ir Leilą pake- 
liui į namus? Kur yra raktai tu žinai. 


KADANGI TAIP ATRODĖ PROTINGIAUSIA, KVIN NU- 
tarė važiuoti su Kelu, o Foksas su Leila turėjo sekti iš 
paskos. Ji ištiesė kojas, atsiduso. 

— Leisk man pasakyti, jog tavo tėvai nuostabūs ir 
tau pasisekė, kad užaugai tokiuose šiltuose, svetinguose 
namuose. 

— Sutinku. 

— Tu žinojai apie tą namą Aukštojoje gatvėje. 

— Taip. Žinojau. 

— Žinojai ir nieko man nesakei. 

— Tiesa, bet tu pati apie jį sužinojai dar prieš pie- 
tus ir būtent dėl to savo dėmesį nukreipei nuo manęs 
į mano tėvą. 

— Teisingai. — Ji pirštu pastukseno į jo petį. — 
Taip ir maniau, kad galiausiai jis mane nukreips į tą 
namą. Aš jam patinku. Ar tu nenorėjai man nieko apie 
jį sakyti, nes tau nelabai patinka tai, ką galiu parašyti 
apie Hokinso Slėnį? 

— Panašiai. Ir dar daugiau. Tikėjausi, kad tu apsi- 
galvosi iš išvyksi iš čia, nes tu man taip pat patinki. 

— Aš tau patinku, todėl nori, kad išvykčiau? 

— Tu man patinki, taigi noriu, kad būtum sau- 
gi. — Jis vėl pažvelgė į ją, šį kartą žiūrėjo ilgiau. — Kai 
kurie dalykai, kuriuos pasakei apie Slėnį, kai valgėme 
obuolių pyragą, buvo labai panašūs į tuos, kuriuos 
motina sakė man šiandien. Dėl to apmažėjo mano ne- 
rimas, kad ne taip viską parašysi, ir dabar tik dar labiau 
tave mėgstu, o būtent tai ir yra problema. 

— Manau, turėjai suprasti, jog po to, kas mums 
atsitiko miške, tikrai neišvyksiu. 

— Manau, supratau. 

Jis pasuko į trumpą stačią įvažą. 

— Ar tai tas namas? Jis ž06u/as/ Koks mūras, ko- 
kia didelė veranda, o langai su lauko žaliuzėmis. 

Žaliuzės ryškiai mėlynos ir labai gražiai dera su 
pilku mūru. Mažą kiemelį priešais namą į dvi dalis 
skiria siauras takelis ir trys betoniniai laipteliai. Dailus 
medis, kurį Kvin manė esant sedula, puošė kairį prie- 
kinio kiemelio kampą. 

Kai iš paskos įvažiavo Fokso krovininis pikapas, 
Kvin atsistojo rankomis įsirėmusi į šonus. 

— Velniškai žavingas namas. Ar taip nemanai, 
Leila? 

— Taip, bet... 

— Jokių bet. Ne dabar. Geriau apžiūrėkime 
vidų. — Ji galva mostelėjo į Kelą. — Gerai, šeimininke? 

Kai jie užlipo į verandą, Kelas išsitraukė raktus, 
kuriuos buvo nusikabinęs nuo kabliuko tėvo namų 
biure. Ant raktų pakabučio buvo aiškiai užrašytas 
Aukštosios gatvės adresas. 

Tas faktas, jog durys atsidarė negirgždėdamos, 
parodė Kvin, kad šeimininkai rūpestingai prižiūri 
namą. 

Durys atsivėrė tiesiai į gyvenamąją patalpą, dvi- 
gubai ilgesnę už jos plotį. Medinės grindys buvo kiek 
apsitrynusios, tačiau nepriekaištingai švarios. Viduje 
buvo vėsu ir kvepėjo šviežiais dažais. 

Ji nudžiugo, pamačiusi mažą mūrytą židinį. 

— Čia praverstų tavo mamos sugebėjimas dažy- 
ti, — pakomentavo Kvin. 

— Nuomojamos patalpos dažomos ir perdažo- 
mos daugybę kartų. Tai būdinga Hokinsams. Gyven- 
tojams tai patinka. Jie tuo užsiima. 

— Protinga. Norėčiau pradėti nuo viršaus ir eiti 
žemyn. Leila, ar nori lipti į viršų ir pasiginčyti, kuri 
katrą miegamąjį užims? 

— Ne. — Kelas jos veide pastebėjo tiek pasi- 
priešinimą, tiek nusiminimą. — Aš turiu miegamąjį. 
Niujorke. 

— Tu dabar ne Niujorke, — paprastai pastebėjo 
Kvin ir metėsi laiptais aukštyn. 

— Ji neklauso manęs, — sumurmėjo Leila. — 
Atrodo, jog aš pati savęs neklausau, nesuvokiu, kad 
man reikėtų grįžti namo. 

— Kadangi jau esame čia, — gūžtelėjo pečiais 
Foksas, — galėtume pasižvalgyti aplinkui. Man pa- 
tinka vaikščioti po tuščius namus. 

— Tuoj užlipsiu į viršų, — pasakė Kelas ir ėmė 
kopti laiptais. 

Rado ją viename iš miegamųjų. Tame, kurio lan- 
gai išėjo į mažą galinį kiemą. Ji stovėjo prie ilgo siauro 
lango, pirštus prispaudusi prie stiklo. 

— Maniau, kad rinksiuosi vieną iš kambarių, 
kurio langai išeina į gatvę, kad matyčiau, kas kur, kada 
ir su kuo eina. Paprastai taip darau. Man įdomu žinoti, 
kas vyksta. Bet dabar matau, kad man tinka būtent šis 
miegamasis. Galiu lažintis, kad dienos šviesoje galima 
stovėti čia ir matyti galinius kiemus, kitus namus ir 
kalnus. 

— Ar tu visada taip greitai apsisprendi? 

— Taip, dažniausiai. Netgi kai pati save nustebi- 


nu, taip kaip dabar. Vonia taip pat puiki. Ji pasisuko, 

kad ranka parodytų duris šoninėje sienoje. — Kadangi 
būsime visos moterys, tai nieko tokio, kad vonia su- 
jungs du miegamuosius. 

— Tu tikra, kad viskas bus gerai? 

Dabar ji visa atsigręžė į jį. 

— Pasitikėjimas yra pirmoji sąlyga gauti tai, ką 
tu nori arba ko tau reikia. Taip pat tikiuosi, jog Leila ir 
Sib sutiks, kad racionaliau ir praktiškiau yra kartu iš- 
sinuomoti namą, negu miegoti viešbutyje. Ypač turint 
galvoje faktą, kad po šliužo pasirodymo viešbučio res- 
torane mums prapuolė noras jame valgyti. 

— Jūs neturite jokių baldų. 

— Nueisime į „blusų“ turgų ir išsirinksime būti- 
niausius. Kelai, esu gyvenusi mažiau puikiuose aparta- 
mentuose ir dariau tą dėl vieno dalyko. Apsakymo. O 
tai, ką darau dabar, yra daugiau. Kažkaip esu susijusi 
su šia istorija ir su šia vieta. Negaliu nuo to atsiriboti 
ir išvykti. 

Jis troško, kad ji galėtų tai daryti, ir žinojo, kad jei 
ji galėtų, tai jo jausmai jai nebūtų nei tokie stiprūs, nei 
tokie sudėtingi. 

— Gerai, bet susitarkime čia ir dabar, kad jeigu 
tavo nuomonė pasikeis, tai tu iškeliausi be jokių pasi- 
aiškinimų. 

— Sutarta. Dabar aptarkime nuomos dydį. Kiek 
mums tai kainuos? 

— Jums reikės mokėti už komunalinius patarna- 
vimus — šildymą, elektrą, telefoną, kabelinę televiziją. 

— Žinoma. Ir? 

— Tai viskas. 

— Ką tai reiškia, viskas? 

— Neimsiu iš jūsų nuomos, kol būsite čia bent 

jau iš dalies dėl manęs. Dėl mano šeimos, draugų ir 
mano miesto. Neketinu gauti iš to naudos. 

— Tu tiesus žmogus, ar ne, Kalebai? 

— Dažniausiai. 

— Gausiu pelno iš knygos, kurią ketinu parašyti. 

— Jei mums pasiseks išgyventi per liepos mėnesį, 
o tu parašysi knygą, būsi tai užsitarnavusi. 

— Na, atrodo, kad sudarėme nelengvą sandorį, 
tačiau susitarėme, — ji žengė žingsnį į priekį ir pa- 
spaudė jam ranką. 

Jis lėtai prisiglaudė, jų lūpos susitiko, o liežuviai 
ėmė tyrinėti vienas kitą. Toks staigus geismas kaip 
laukymėje nekilo. Tai nebuvo skausmingas geismas. 
Greičiau tai buvo ilgas ir laipsniškas slydimas nuo su- 
sidomėjimo į malonumą. Jai apsvaigo galva, o kraujas 
įkaito. Atrodė, kad jos viduje viskas nurimo ir ji labai 
aiškiai išgirdo gaudes; savo gerklėje, kai jis ėmė bu- 
čiuoti ją, kitaip pasukęs galvą. 

Jis jautė, kaip ji palengva pasiduoda, o jos ranka 
jo rankoje atsipalaiduoja. Įtampa, slėgusi jį visą dieną, 
atslūgo, jis džiaugėsi šia ramia begaline akimirka. 

Netgi kai jis atsitraukė nuo jos, vidinė ramybė iš- 
liko. Ji atsimerkė ir pažvelgė jam į akis. 

— Tai buvome tik mes abu. 

— Taip. — Jis pirštais perbraukė jai per spran- 
dą. — Tik mes abu. 

— Noriu pasakyti, kad laikausi nuostatos nesu- 
sisieti nei romantiniais, nei intymiais, nei seksualiniais 
ryšiais su tais, kurie yra tiesiogiai susiję su mano tiria- 
ma istorija. 

— Tai tikriausiai protinga. 

— Esu protinga. Tačiau noriu pridurti, kad šiuo 
atveju minėtos nuostatos nesilaikysiu. 

Jis nusišypsojo. 

— Tu labai teisi. 

— Greičiau pasipūtusi, o tas pasipūtimas sumišęs 
su tiesumu. Deja, dabar turiu grįžti į viešbutį. Reikia 
atlikti... kai kuriuos dalykus, prieš atsikeliant čia. 

— Žinoma. Aš galiu palaukti. 

Jis laikė jos ranką savojoje, kai išjunginėjo šviesą 
ir vedė ją iš kambario. 


11 


KELAS SAVO MAMAI NUSIUNTĖ TUZINĄ RAUSVŲ 
rožių. Ji mėgdavo gauti tradicinių gėlių Valentino 
dieną, o Kelas žinojo, kad tėvas visada perka raudonas 
rožes. Jei nebūtų žinojęs, tai Eimė Jost iš gėlių parduo- 
tuvės būtų priminusi, kaip ir kiekvienais metais. 

— Jūsų tėtis praėjusią savaitę užsakė tuziną 
raudonų rožių, kurias šiandien reikia pristatyti jūsų 
mamai. Taip pat jis užsakė pelargonijų vazoną savo 
močiutei bei išsiuntė specialius Valentino dienos at- 
virukus jūsų sesėms. 

— Informaciją suvirškinau, — atsakė Kelas, ži- 
nodamas, kad nuo to Eimė ims kikenti. — Norėčiau, 
kad mano močiutei nusiųstumėte pusę tuzino geltonų 
rožių vazoje, Eime. Nenoriu, kad jai reikėtų vargti su 
jomis. 

— O, kaip miela. Turiu kartotekoje Esės adresą, 
jums tereikės parašyti kortelę. 

Jis išsirinko vieną kortelę, minutėlę pagalvojo ir 
parašė: Širdys yra raudonos, rožės geltonos. Laimingos 
Valentino dienos nuo tavo mieliausio vaikino. 

Banalu, žinoma, nusprendė jis, bet močiutei pa- 
tiks. 

Jis jau siekė piniginės, kad užmokėtų, bet akys už- 
kliuvo už rausvai ir baltai dryžuotų tulpių už stiklinių 
šaldytuvo durų. 

— O, šios tulpės yra... įdomios. 

— Taip. Argi jos nėra gražios? Žiūrėdama į jas 
jaučiuosi lyg būtų pavasaris. Galiu pakeisti kelias rožes 
tulpėmis, jei tik norite. 

— Ne, ne, ne... tik gal paimsiu ir tuziną šių tulpių. 
Paruoškite dar vieną vazą, Eime. 

— Žinoma, — jos linksmame apskritame veide 
atsispindėjo smalsumas ir smagių plepalų nuojauta. — 
Kas jūsų Valentina, Kelai? 

— Tai greičiau gėlės įkurtuvėms, — jis negalėjo 
sugalvoti jokios priežasties, dėl kurios turėtų nesiųsti 
gėlių Kvin. Moterys mėgsta gėles, galvojo jis pildyda- 
mas pristatymo į namus formą. Buvo Valentino diena, 
oji kaip tik kraustėsi į namą Aukštojoje gatvėje. Tai juk 
ne tas pat, kas pirkti jai vestuvinį žiedą. 

Tiesiog mielas poelgis. 

— Kvin Blek, — Eimė suraukė antakius, skai- 
tydama pavardę ant formos. — Megė Stenli vakar 
„blusų“ turguje matė ją su ta jos drauge iš Niujorko. 
Megė sakė, kad jos visko prisipirko. Girdėjau, kad tu 
su ja susitikinėji. 

— Mes ne... — O gal? Kad ir kaip ten būtų, ge- 
riau apie tai nekalbėti. — O kas tame blogo, Eime? 

Paėmęs savo kreditinę kortelę, jis išėjo laukan ir 
susigūžė nuo šalčio. Nors ką tik matė dryžuotas lyg 
čiulpiami saldainiukai tulpes, neatrodė, kad motina 
gamta labai pavasariškai nusiteikusi. Iš dangaus krito 

šlapias sniegas ir storu sluoksniu dengė gatves bei ša- 
ligatvius. 

Iš boulingo centro į gėlių parduotuvę jis atėjo 
dešimtą valandą ryto, kai parduotuvė atsidaro, kad iš- 
vengtų spūsčių, subėgus į ją tiems, kurie viską daro 
paskutinę minutę. 

Tačiau pasirodė, kad visiškai nereikėjo jaudintis. 
Kol jis pirko rožes ir, impulso pagautas, tulpes, ne tik 
niekas neužėjo į parduotuvę, bet ir šaligatviu niekas ne- 
praėjo. Taip pat prie jos neprivažiavo joks automobilis. 

— Keista, — jo balsas suskambėjo tuščioje erd- 
vėje, kurioje girdėjosi tik krintančio ant asfalto sniego 
šiurenimas. Netgi bjauriausią dieną jis sutikdavo ne 
vieną žmogų, kai eidavo per miestelį. Dabar susikišo 
į kišenes rankas be pirštinių ir priekaištavo sau už tai, 
kad nesulaužė įprastos dienotvarkės ir neatvažiavo čia 
automobiliu. 

— Įpročių vergai nušąla subines, — sumurmėjo 
jis. Troško kuo greičiau atsidurti savo biure, išgerti 
karštos kavos ir atšaukti ėjimą į mylimųjų šokių va- 
karėlį, jei šlapdriba sustiprės. Jei būtų atvažiavęs auto- 
mobiliu, tai jau būtų biure. 

Taip mąstydamas pažvelgė į centrą ir pastebėjo, 
kad nedega raudonas šviesoforo signalas prie miesto 
aikštės. | 

Krito elektros įtampa, pagalvojo Kelas, ir tai yra 
problema. Jis pagreitino žingsnius. Žinojo, kad avarijos 
atveju Bilas Terneris įjungs generatorių, bet vis tiek jam 
reikėjo paskubėti sugrįžti. Mokykloje nevyksta pamo- 
kos, o tai reiškia, kad žaidimų pasaže bus pilna vaikų. 

Šlapdribos šniokštimas taip sustiprėjo, kad garsas 
tapo panašus į didžiulių vabzdžių armijos puolimą. 

Nepaisydamas šaligatvio slidumo, Kelas ėmė bėgti 
ristele, kol staiga jam šovė mintis. 

Kodėl aikštėje nėra nė vieno automobilio ir nė 
vienas automobilis nestovi prie šaligatvio krašto? Ko- 
dėl apskritai niekur nematyti jokių automobilių? 

Jis sustojo, o tada liovėsi šniokšti krintantis snie- 
gas. Stojusioje tyloje girdėjo, kaip jo širdis daužosi lyg 
kumštis į plieną. 

Jis tovėjo taip arti jos, kad būtų galėjęs pasiekti 
ranka. Tačiau žinojo, kad jo ranka praeis per ją lyg per 
vandenį. 

Jos plaukai buvo šviesūs, ilgi ir palaidi. Tokie pat 
kaip tada, kai ji nešė vandens kibirus ; mažą Hokinso 
miško trobelę. Tada ji dainavo apie sodo žalumą. Dabar 
ji buvo liekna ir tiesi, apsivilkusi ilga pilka suknele. 

Jo galvoje kilo mintis, kad jei mato šmėklą, tai 
bent jau ne nėščią. 

Ji nusišypsojo, lyg būtų išgirdusi jo mintis. 

— Aš nesu tavo baimė, bet tu esi mano viltis, Ka- 
lebai Hokinsai, praeities, dabarties ir ateities. 

— Kas tu? Ar tu Ana? 

— Aš esu ta, kuri buvo prieš tave, o tu esi gimęs iš 
meilės. Žinok tai, žinok, kad dar gerokai prieš ateida- 
mas į šį pasaulį jau buvai mylimas. 

— Meilės neužtenka. 

— Ne, bet meilė — uola, ant kurios statoma visa 
kita. Reikia žiūrėti ir reikia matyti. Dabar tas laikas, 
Kalebai. Būtent tas laikas. 

— Laikas kam? 

— Pabaigai. Septynis kartus po tris. Mirtis arba 
gyvenimas. 


— Tik pasakyk man, ką turiu daryti. ; 

— Jeigu tik galėčiau. Jei galėčiau apsaugoti 
tave. — Ji pakėlė ranką ir vėl ją nuleido. — Reikės 
kovoti, aukotis ir parodyti didelę drąsą. Reikės labai 
tikėti. Pasitelkti meilę. Būtent drąsa, tikėjimas ir meilė 
leidžia jam taip ilgai išsilaikyti ir apsaugo nuo to, kad 
būtų paimti visi, kurie čia gyvena ir kvėpuoja. Daug kas 
priklauso nuo tavęs. 

— Mes nežinome kg daryti ir kaip. Mėginome 
suprasti. 

— Dabar tam tinkamas laikas, — pakartojo 
ji. — Jis šiuo metu stipresnis, bet tu taip pat. Mes irgi. 
Pasinaudok tau duotomis jėgomis, imk, ką jis pasėjo, 
bet niekada negalėjo pasinaudoti. 

— Lengva tau kalbėti, kai esi mirusi. 

— Bet tu nemiręs. Jie nemirę. Prisimink tai. 

Kai jos pavidalas ėmė blankti, jis ištiesė ranką, bet 
tai nepadėjo. 

— Palauk, po velnių. Palauk. Kas tu? 

— Esu tavo, — pasakė ji. — Esu tavo, bet visada 
būsiu ir jo. 

Ji pranyko, o šlapias sniegas vėl šniokšdamas krito 
ant šaligatvio. Pro šalį ėmė važiuoti automobiliai, prie 
aikštės įsižiebė žalia šviesoforo šviesa. 

— Netinkama vieta svajoti, — pareiškė Megė 
Stenli, čiuoždama pro jį. — Ji mirktelėjo jam ir atidarė 
užkandinės duris. 

— Taip, — sutiko Kelas, — tikrai netinkama. 

Jis vėl patraukė centro link, paskui nutarė pasukti 
į šoną ir paėjėti Aukštąja gatve. 

Įvažoje prie namo stovėjo Kvin automobilis, o 
pro langus plieskė šviesa, kurią ji, matyt, įjungė, kad 
išsklaidytų niūrumą. Jis pasibeldė ir išgirdo prislopintą 
balsą, kviečiantį vidun. 

Įėjęs pamatė, kad Kvin su Leila mėgina laiptais 
užtempti kažką, kas panėšėjo į rašomąjį stalą. 

— Ką jūs darote? Jėzau, — jis priėjo arčiau, kad 
paimtų stalą už kampo. — Susižeisite. 

Susierzinusi Kvin atmetė plaukus nuo veido. 

— Mes galime viską pasidaryti pačios. 

— Galite užsidirbti kelionę į ligoninės priima- 
mąjį. Paimk už to kampo kartu su Leila. 

— Tada mudviem reikės lipti atbulomis. Kodėl tu 
negalėtum paimti už to kampo? 

— Todėl, kad ketinu perimti didžiąją dalį svorio. 

— Oi, — ji paleido kampą, o pati liko prispausta 
tarp sienos ir stalo. 

Jis neklausinėjo, kodėl stalą būtinai reikia užnešti 
į viršų. Ilgai gyvenęs su savo mama atprato tuščiai gin- 
čytis. Vietoj to jis nurodinėjo, kaip padaryti, kad stalo 
kampas neatsitrenktų į sieną. Paskui nusekė paskui 
Kvin, kuri rodė, kad stalą reikia pastatyti mažajame 
miegamajame prie lango. 

— Matai, mes buvome teisios, — sunkiai kvė- 
puodama ištarė Kvin ir truktelėjo žemyn savo trenin- 
ginį megztinį, — čia jam tinkama vieta. 

Kambaryje dar stovėjo gerokai padėvėta aštun- 
tojo dešimtmečio kėdė, toršeras su rausvu stikliniu 
gaubtu, nuo kurio karojo ilgi krištoliniai varvekliai, ir 
žema juoda lakuota knygų lentyna, kuri susvyravo, kai 
jis uždėjo ant jos ranką. 

— Žinau, žinau, — Kvin ranka numojo į jo per- 
spėjamą žvilgsnį. — Na, gal reikės truputį sukalti ar 
dar kažką, ir viskas bus gerai. Iš pradžių mes buvome 
sumaniusios čia įrengti mažą svetainę, bet paskui pa- 
galvojome, kad geriau čia bus mažytis kabinetukas. 
Štai dėl to ir atitempėme šitą rašomąjį stalą. 

— Gerai. 

— Ta lempa atrodo lyg iš geriausio mažyčio vieš- 
namio Teksase, — Leila pirštais spragtelėjo į vieną iš 
krištoliukų, — bet mums kaip tik tai ir patinka. Kėdė 
bjauri. 

— Bet patogi, — įsiterpė Kvin. 

— Taip, patogi. Ant jos galėsime užmesti kokį 
užtiesalą. 

Kelas luktelėjo, kol jos abi nutilo ir pažvelgė į jį. 

— Viskas gerai, — pakartojo jis. Taip jis paprastai 
sakydavo, kai jo mama pertvarkydavo kambarius. 

— Buvome labai užsiėmusios. Grąžinome Lei- 
los išsinuomotą automobilį, užsukome į „blusų“ turgų 
užmiestyje. Ten tikra aukso kasykla. Tačiau mudvi 
nusprendėme nepirkti senų čiužinių. Tie, kuriuos už- 
sisakėme, turėtų čia atsirasi šią popietę. Na, eime, pasi- 
žiūrėsi, ką jau čia nuveikėme. 

Kvin pagriebė jį už rankos ir per holą nutempė į 
pasirinktą kambarį. Jame stovėjo komoda su nešvariu 
veidrodžiu, labai reikalinga atnaujinti. Kitoje kambario 
pusėje buvo kita stačiakampė komoda, kurią kažkas 
nudažė žudomai žvilgančia raudona spalva. Ant jos 
stovėjo lempa su moters figūra. 

— Jauku. 

— Kai viską baigsime, čia tikrai bus puiki vieta 
gyventi. 

— Taip. Žinote, man atrodo, kad ši lempa buvo 
mano sesers Džeinės prieš dvidešimt ar dvidešimt 
penkerius metus. 

— Tai klasikinė kičinė lempa, — pareiškė Kvin. 

Jis reagavo standartiškai. 

— Gerai. 

— (O maniau, kad čia daniškas modernas, — iš 
tarpdurio pasakė Leila. — O gal Aamandiškas. Ji ab- 
soliučiai siaubinga ir aš dabar nesuprantu, kodėl ją 
nusipirkau. 

— Ar jūs pačios visus tuos daiktus čia atvilkote? 

— Neklausinėk, prašau. 

— Nusprendėme elgtis taip, kad vadovautų pro- 
tas, o ne raumenys. 

— Kiekvieną kartą taip darome. Ir dar truputį 
taupome. Ar bent numanai, kiek pora paauglių ber- 
niukų užneštų ir užtemptų už dvidešimt dolerių ir dar 
gautų progą paganyti akis į tokias karštas paneles kaip 
mes? Kvin ranka įsirėmė į klubus. 

— Būčiau galėjęs viską užnešti ir už dešimt dole- 
rių, jeigu būtumėte mane pakvietusios. 

— Iš tikrųjų ketinome kreiptis, bet po ranka pa- 
simaišė berniukai. Gal eikime ir atsisėskime ant mūsų 
sofos, pirktos iš trečių ar ketvirtų rankų. 

— Mes tikrai pasišvaistėme pinigais, — pridūrė 
Leila. — Nusipirkome naują kavos virimo aparatą ir 
eklektišką kavos puodelių rinkinį. 

— Būtų gerai išgerti kavos. 

— Puiku. Užkaisiu kavą. 

Kelas pažiūrėjo į nueinančią Leilą. 

— Atrodo, kad ji visiškai įsitraukė į procesą. 

— Na, aš moku įtikinėti, o tu esi dosnus. Manau, 
turėčiau tave už tai pabučiuoti. 

— O, pirmyn. Man tai patiks. 

Juokdamasi ji apkabino jo pečius rankomis ir 
tvirtai, garsiai pabučiavo. 

— Ar tai reiškia, kad dešimties dolerių nebe- 
gausiu? 

Ji dar labiau nušvito ir kumštelėjo jį į pilvą. 

— Užteks ir bučinio. Iš dalies Leila čia pasiliko 
dėl pinigų. Šiaip būti čia jai sunku. Mintis apie ilgas 
nemokamas atostogas, išlaidas nuomai, būtinybę išlai- 
kyti butą Niujorke visai neatitiko jos planų. 

Ji priėjo prie ryškios raudonos komodos, kad pa- 
junginėtų lempą su moteriška figūra — tai uždegtų, 
tai užgesintų. Iš jos išraiškos Kelas matė, kad jai tai 
patinka. 

— Taigi galimybė pagyventi čia nemokamai iš- 
braukė iš jos rūpesčių sąrašo vieną problemą, — tęsė 
Kvin. — Bet visa širdimi ji dar neatsidavė šiam rei- 
kalui. 

— Turiu jums abiem pasakyti kai ką tokio, kas 
gali šią dieną paversti paskutine jos buvimo mūsų 
miestelyje diena. 

— Kažkas atsitiko, — ji nuleido ranką ir atsisu- 
ko. — Kas atsitiko? 

— Noriu papasakoti abiem iš karto. Dar noriu 
išsikviesti čia Foksą. Tuomet ir papasakosiu. 


TAČIAU JAM TEKO PASAKOTI FOKSUI NEDALYVAU- 
jant, jis, pasak ponios Hobeiker, išvyko į teismą advo- 
katauti. Taigi jis atsisėdo keistai apstatytame kambary- 
je ant sofos, tokios minkštos ir susmukusios, kad ėmė 
svajoti apie galimybę atsigulti ant jos su nuoga Kvin. 
Tuomet papasakojo apie viziją Pagrindinėje gatvėje. 

— Tai buvo IIK, — nusprendė Kvin. 

— IIK? 

— Taip. Tai pirmosios žodžių išlindęs iš kūno 
raidės. Sielos atsiskyrimas nuo kūno. Arba atsitiko tai, 

arba įvyko pokyčiai dimensijose ir tu atsidūrei alterna- 
tyviame Hokinso Slėnyje. 

Galbūt jis du trečdalius savo gyvenimo praleido 
racionaliu protu nesuvokiamoje būsenoje, bet niekada 
negirdėjo, kad kokia nors moteris kalbėtų taip, kaip 
kalbėjo Kvin Blek. 

— Nebuvau jokiame alternatyvume. Buvau savo 
kūne, ten, kur ir priklauso. 

— Jau kurį laiką tyrinėju paranormalius reiškinius 
ir rašau apie juos. — Kvin atsigėrė kavos ir susimąstė. 

— Galbūt jis susidūrė su šmėkla, sukūrusia 
iliuziją, kad jie gatvėje vieni, ir padariusia, kad viskas 
aplinkui — na, nežinau, — kuriam laikui pranyk- 
tų, — Leila gūžtelėjo pečiais, pažvelgusi į primerktas 
Kvin akis. — Aš šitame reikale esu visiška naujokė ir 
stengiuosi nesislėpti po antklodėmis, kad po to mane 
kas nors pažadintų ir pasakytų, jog tai tebuvo sapnas. 

— Kaip naujokės, tavo teorija labai įdomi, — tarė 
jai Kvin. 

— O aš manau, kad svarbiau tai, ką ji pasakė, o ne 
tai, kaip ji tą pasakė. 

— Pastaba priimta, — Kvin linktelėjo Kelui. — Ji 
pasakė, kad tas laikas dabar. Tris kartus po septynis. 
Bent jau šitą tikrai nesunku suprasti. 

— Dvidešimt vieneri metai, — Kelas sekė jos 
mintį. — Šią liepą bus dvidešimt vieneri metai. 

— Trys, kaip ir septyni, laikomas magišku skai- 
čiumi. Panašu, jog ji mėgino tau pasakyti, kad tai 
atsitiks šią liepą, šiais metais. Jis yra stipresnis, tu esi 
stipresnis, jie yra stipresni, — Kvin stipriai užsimerkė. 

— Taigi tas siaubūnas ir ši moteris, abu galėjo... 
apsireikšti, — Kvin pabaigė Leilos mintį. — Tai lo- 
giška. 

— Nieko čia logiško. 

— Taip, logiška. — Vėl atsimerkusi Kvin užjau- 
čiamai žvilgtelėjo į Leilą. — Šitoje sferoje egzistuoja 
ir logika. Tai mums neįprasta, nekasdieninė logika. 
Praeitis, dabartis, ateitis. Dalykai, kurie atsitiko, atsi- 
tinka ar dar atsitiks. Tai yra dalis sprendimo, kaip visa 
tai užbaigti. 

— Manau, čia slypi kažkas daugiau, — Kelas at- 
sigręžė nuo lango. — Po tos nakties laukymėje mes visi 
trys pasikeitėme. 

— Jūs nebesergate, o jūsų žaizdos akimirksniu 
sugyja. Kvin man papasakojo. 

— Taip. Ir pradėjau gerai matyti. 

— Be akinių. 

— Aš mačiau ir anksčiau. Bet iš karto po to įvy- 
kio pradėjau matyti praeities epizodus. 

— Taip kaip matei — kaip abu matėme, — pa- 
sitaisė Kvin, — kai kartu palietėme akmenį. Ir vėliau, 
kai... 

— Štai taip, ne visada taip aiškiai, ne visada taip 
intensyviai. Kartais atsibudus, kartais lyg sapne. Kartais 
tai su niekuo nesusiję. Ir Foksas... jam prireikė šiek tiek 
laiko, kad suprastų. Jėzau, mums buvo tik dešimt metų. 
Jis dabar gali matyti. — Kelas papurtė galvą. — Jis gali 
matyti ar jausti kitų Žmonių jausmus ir mintis. 

— Foksas dabar aiškiaregis? — paklausė Leila. 

— Aiškiaregis advokatas. Taip jis skelbiasi. 

Nepaisant visko, nuo Kvin pareiškimo Kelo lūpos 
sutrūkčiojo. 

— Ne visai taip. Ne visai tiksliai. Tai visada buvo 
kažkas, ko negalėjome visiškai kontroliuoti. Foksas pri- 
valo dirbtinai forsuoti, o tai ne visuomet suveikia. Bet 
jis instinktyviai jaučia žmones. O Geidžas... 

— Jis mato, kas gali atsitikti, — pridūrė Kvin. — 
Jis pranašautojas. 

— Dėl to jam labai sunku. Štai todėl — arba dali- 
nai todėl — jis čia praleidžia nedaug laiko. Čia sunkiau. 
Čia jį aplankė keletas blogų sapnų, vizijų, košmarų, kad 
ir kaip juos pavadintume. 

O tau skauda, kai skauda jam, pagalvojo Kvin. 

— Bet jis dar nepamatė, ką jūs turėtumėte daryti? 

— Ne. Tai nebus lengva, ar ne? — pasakė Kelas 
karčiai. — Matyt, smagiau buvo sujaukti trijų vaikų 
gyvenimą, leisti mirti nekaltiems žmonėms ar žudyti 
ir žaloti vienas kitą. Ištęsti tą per kelis dešimtmečius, 
o tuomet pasakyti: puiku, berniukai, atėjo tinkamas 
laikas. 

— Gal jis neturėjo kito pasirinkimo. — Kvin iš- 
kėlė ranką, kai Kelas sužaibavo akimis. — Nesakau, kad 
tai teisinga. Tai iš tikrųjų ištraukia energiją. Iš vidaus ir 
iš išorės. Išsiurbia. Tik norėjau pasakyti, kad gal kitaip 
tiesiog negalėjo būti. Ar tai kažkas, ką padarė Gilas 
Dentas, ar kažkas išjudintas dar šimtmečius iki jo. Ma- 
tyt, kitaip negalėjo būti. Ji pasakė, kad jis mėgina sulai- 
kyti tą siaubūną ir taip išgelbėti Slėnį nuo sunaikinimo. 
Jeigu tai buvo Ana, tai ji turėjo galvoje Gilą Dentą. Ar 
tai reiškia, kad jis laiko tą pabaisą spąstuose, o kartu pats 
yra tuose spąstuose ir visą laiką kovoja. Tris šimtus pen- 
kiasdešimt metų. Tokia padėtis tikrai išsekina. 

Leila krūptelėjo nuo beldimo į duris. Po to pa- 
šoko. 

— Aš atidarysiu. Gal čia koks siuntinys. 

— Tu neklysti, — tyliai pasakė Kelas. — Bet 
nuo to nebus lengviau viską išgyventi. Aš nepasijaučiu 
lengviau, kai suvokiu, jog tai mūsų paskutinis šansas. 

Kvin pašoko ant kojų. 

— Norėčiau... 

— O,tai gėlės! — Leilos balsas tryško džiaugsmu. 
Ji įnešė į kambarį vazą su tulpėmis. — Tai tau, Kvin. 

— Jėzau, kaip keistai sutapo laikas, — sumurmė- 
jo Kelas. 

— Man? O, Dieve, jos atrodo lyg čiulpiamieji 
saldainiukai. Jos nuostabios! 

Kvin pastatė vazą ant senovinio kavos stalelio. 

— Tikriausiai čia paskatinimo ženklas iš mano 
leidėjo, kad greičiau baigčiau tą straipsnį apie... — ji 
nutilo atvertusi kortelę. Kai pakėlė akis į Kelą, atrodė 
priblokšta. — Tu man atsiuntei gėlių? 

— Taip, buvau gėlių parduotuvėje... 

— Tu man atsiuntei gėlių per Valentino dieną? 

— Atrodo, man skambina mama, — pareiškė 
Leila. — Jau einu, mama! 

Ir ji skubiai išlėkė. 

— Tu man atsiuntei tulpių, kurios atrodo lyg 
žydinčios saldainių lazdelės. Ir tu jas atsiuntei per Va- 
lentino dieną. 

— Na, atrodė, kad jos gali suteikti malonumą. 

— Būtent tą ir parašei ant kortelės. „Jos atrodo 
lyg malonumas.“ Oho. — Ji ranka persibraukė plau- 
kus. — Tačiau noriu pabrėžti, jog esu protinga moteris, 
suprantanti, kad Valentino diena yra komercinė šventė, 
skirta parduoti didesnį kiekį atvirukų, gėlių bei sveiki- 
nimo kortelių. 

— Na, taip, — jis susikišo rankas į kišenes. — Ir 
tai veikia. 

— Aš nesu ta moteris, kuri nuo gėlių ištyžta ir 
tampa sentimentali. Žvelgia į jas kaip į atsiprašymą po 

ginčo, sekso preliudiją ar kitas dažnai pasitaikančias 
priežastis. 

— Pamačiau jas ir tiesiog pagalvojau, kad tave 
pradžiugins. Taškas. Man reikia eiti į darbą. 

— Bet, — ji priartėjo prie jo, — kažkaip šį kartą 
man viskas atrodo kitaip. Jos tikrai nuostabios. — Ji 
pasistiebė ant pirštų ir pabučiavo jį į žandą. — Tiesiog 
žavingos, — ji pabučiavo jį į kitą skruostą. — Kaip dė- 
mesinga, — pabučiavo į lūpas. — Ačiū. 

— Nėra už ką. 

— Norėčiau pridurti, — ji rankomis braukė jo 
marškinius žemyn aukštyn, — kad jei pasakytum, 
kokiu laiku šiandien baigsi darbą, mano miegamajame 
tavęs lauktų vyno butelis. Ir pažadu, kad tu pasijusi 
tikru sėkmės vaiku. 

— Vienuoliktą, — pasakė jis nedelsdamas. — 
Galiu atsirasti čia penkios minutės po vienuoliktos. 
Aš... o, mėšlas. Atsiminiau, kad turiu dalyvauti įsi- 
mylėjėlių vakarėlyje. Tada vidurnaktį. Bet ir tu galėtum 
ten ateiti. 

— O, tai man patiktų. — Kai jis nusišypsojo, 
ji pavartė akis. — Turi galvoje tuos šokius pramogų 
centre? Man labai patiktų, bet negaliu palikti Leilos 
vienos, o dar naktį. 

— Ji gali vykti drauge. Į šokius. 

Dabar ji pavartė akis visai nuoširdžiai. 
Kelai, jokia moteris nepanorės važiuoti su kita 
pora į šokius per Valentino dieną. Tokiu atveju ji įsi- 
vaizduotų didelę P raidę ant savo kaktos. Pra/aimėtoja. 
Ir tokią raidę sunku būtų nusiplauti. 

— Na, su ja galėtų važiuoti Foksas. Pakalbėsiu 


su juo. 

— "Tokia galimybė yra. Ypač jei norime tik pa- 
silinksminti. Tu pasiteirauk. Paskui aš pasiteirausiu. 
Tada matysime. Bet kad ir kaip būtų, — ji įsikibo jam 
į marškinius ir prisitraukė prie savęs. Šį kartą ilgam 
ilgam bučiniui. — Mano miegamasis. Penkios minutės 
po vidurnakčio. 


LEILA SĖDĖJO ANT SAVO VISIŠKAI NAUJO IŠPAR- 
davimo metu pirkto čiužinio, o Kvin peržiūrinėjo ne- 
seniai spintoje sukabintas sukneles. 

— Kvin, vertinu tą mintį, tikrai vertinu, bet tik 
įsivaizduok save mano vietoje. Būsiu kaip trečias ratas. 

— Visai normalu būti trečiu ratu, kai iš viso bus 
keturi ratai. Foksas irgi važiuos. 

— Todėl, kad Kelas jo paprašė iš gailesčio nu- 
važiuoti su pergalės dienos pralaimėtoja. Kažką pasakė 
jam, ar net papirko jį... 

— Tu teisi. Foksui teko išsukti ranką, kad jis sutik- 
tų eiti su tokia bjauria ragana kaip tu. Kiekvieną kartą, 
kai pažvelgiu į tave, man kyla noras loti au, au, koks šuo. 
Be to, man patinka šis megztinis! Jis tikrai stulbinantis. 
Mmm. Kvin paglostė jį lyg katę. — Kašmyras. 

— Nežinau, kodėl jį pasiėmiau su savimi. Apskri- 
tai nežinau, kodėl pasiėmiau pusę visų daiktų. Tiesiog 
griebiau viską, kas pasitaikė po ranka. O tu mėgini ati- 
traukti mano dėmesį. 

— Na, gal taip ir nebuvo. Bet tai papildoma pri- 
vilegija. Ach, apie ką aš kalbėjau? O, taip. Be to, tai ne 
pasimatymas. Tai draugų būrelio pasilinksminimas. 

Leila nusijuokė. 

— Taip, taip. Mes keturiese važiuosime į boulin- 

gą, dėl Dievo meilės, kad išgirstume kažkokios vietinės 
grupės grojimą ir truputį pašoktume, — tarė Kvin. 

— Žinoma. O paskui tu pakabinsi šaliką ant savo 
miegamojo durų rankenos. Aš mokiausi koledže, Kvin. 
Turėjau kambariokę nimfomanę. Tai pas ją tų šalikų 
buvo daugybė. 

— Ar tai problema? — Kvin liovėsi kuistis spin- 
toje ir pažvelgė per petį. — Mudu su Kelu? 

— Ne, ne. — Na, ar ji dabar nesijaučia smulk- 
meniška kvailė? — (Galvoju, kad tai puiku. Tiesiog 
jaučiuosi... Leila gūžtelėjo pečiais — lyg trukdyčiau. 

— Nieko panašaus. Negalėčiau čia gyventi be 
tavęs. Esu pakankamai stabili, bet viena šiame name 
negalėčiau gyventi. Tie šokiai ne taip jau ir svarbu. 
Mums nebūtina ten važiuoti, bet pagalvojau, kad gal 
neblogai pasilinksminsime. Be to, tai bus visiškai nor- 
malus dalykas, kuris atitrauks mūsų dėmesį nuo visų 
nenormalių dalykų. 

— O, geras požiūris. 

— Taigi renkis. Apsirenk ką nors linksmo, truputį 
seksualaus, ir važiuojame į boulingą. 


VIETINĖ GRUPĖ, PASIVADINUSI „TUŠTUMA“, GROJO 
pirmą kūrinių rinkinį. Ši grupė buvo populiari vestu- 
vėse bei įvairiose kolektyvų šventėse ir grodavo šiame 
pramogų centre, todėl kad jų repertuaras buvo labai 
platus — nuo senovinių gabalų iki hip hopo. Kadangi 
kiekvienas čia galėjo rasti ką nors pagal savo skonį, tai 
šokių aikštelė buvo nuolat pilna žmonių. Norintys pa- 
sėdėti galėjo ilsėtis prie aplink salę sustatytų staliukų, 
gurkšnoti gėrimus ar užkandžiauti, pasiėmę ką nors iš 
bufeto. 

Kelas buvo teisus manydamas, kad tai vienas iš 
svarbiausių kasmetinių renginių. Jo motina vadovavo 
patalpų dekoravimo komitetui, tai visur buvo pamerkta 
gėlių, stovėjo žvakės, kabėjo raudoni ir balti kaspinai 
bei raudonos blizgančios širdys. Šis renginys suteikė 
žmonėms progą truputį pabendrauti ir pasipuošti 
niūrų vasario mėnesį, galų gale pasirodyti, jei turėjo ką 
parodyti ir net jeigu neturėjo, kaip Sai Hadsonas. 

Tai buvo nedidelis žiemos pabaigos pragiedrulys, 
ir šiame renginyje niekada netrūko žmonių. 

Kelas šoko su Ese pagal melodiją „Nuskraidink 
mane į mėnulį“. 

— Mama buvo teisi, kad privertė tave lankyti 
šokių pamokas. 

— Buvau pažemintas savo bendraamžių aky- 
se, — atsakė Kelas. — Bet šokau lengvai. 

— Moterys linkusios pamesti galvas dėl gerų 
šokėjų. 

— Na, tuo aš ir naudojausi, kai tik būdavo nors 
kokia galimybė. — Jis nusišypsojo jai. — Tu taip nuo- 
stabiai atrodai, močiute. 

— Dabar atrodau oriai, bet buvo dienos, kai aš 
praeidama priversdavau atsigręžti daugelį. 

— Man ir dabar tu graži. 

— O tuvis dar esi mano mylimiausias iš mylimų- 
jų. Kada atveši tą gražiąją rašytoją pas mane? 

— Netrukus, jei nori. 

— Panašu, kad jau laikas. Nežinau, bet man taip 
atrodo. Ir jei jau apie tai prabilome... — ji mostelėjo gal- 
va į dvivėres duris. — Štai dvi, kurios verčia atsigręžti. 

Jis pažvelgė ir pamatė Leilą. Tačiau iš tikrųjų jo 
dėmesį traukė Kvin. Jos šviesūs plaukai buvo elegan- 

tiškai sukelti į viršų. Dėvėjo ji juodą švarkelį, o po juo 
nėrinių palaidinukę. Tegu Dievas palaimina tuos, kurie 
išrado tokį drabužį. 

Jos ausyse žvilgėjo auskarai, o ant rankų apyran- 
kės, tačiau jis pajėgė galvoti tik apie jos raktikaulius. 
Tai buvo seksualiausi raktikauliai per visą raktikaulių 
istoriją ir jis troško kuo greičiau prisiliesti prie jų lū- 
pomis. 

— Tau tuoj nut;s seilė, Kalebai. 

— Ką? — jis vėl nukreipė dėmesį į Esę. — O, 
Jėzau. 

— Ji atrodo lyg paveikslėlis. Sutinku. Nuvesk 
mane atgal prie staliuko ir eik pas ją. Atvesk ją ir jos 
draugę prie manęs, kad galėtume pasisveikinti prieš 
man išvykstant. 

Kol jis nuėjo prie jų, Foksas jau buvo nuvedęs jas 
prie vieno iš barų ir pats nulėkęs šampano. Kvin, su 
taure rankose, pakėlusi balsą, kad nustelbtų muziką, 
sušuko: 

— Kaip nuostabu! Grupė karšta, šampanas šaltas, 
o salė atrodo lyg meilės romanas. 

— O tu tikėjaisi pamatyti keletą bedančių senių 
su ąsočiais, belakančių stiprų sidrą, ir keletą plastikinių 
širdžių. 

— Ne, — nusijuokė ji ir dūrė į jį pirštu. — Kaž- 
ką tarpinio tarp šių dviejų variantų. Pirmą kartą šoku 
boulinge ir man visai smagu. Tik pažiūrėk! Ar ten ne 
pats meras lipa laiptais žemyn? 

— Su savo žmonos pussesere, kuri yra pirmosios 
Metodistų bažnyčios choro vadovė. 

— Ar ten ne tavo asistentė, Foksai? — Leila ran- 
ka mostelėjo į stalą. 

— Taip. Laimė, tas vaikinas, kurį ji bučiuoja, yra 
jos vyras. 

— Panašu, kad jie įsimylėję. 

— Manau, taip ir yra. Nežinau, ką man reikės 
daryti be jos. Po kelių mėnesių jie persikraustys į Mi- 
neapolį. Jau geriau jie tik išvažiuotų kelioms liepos mė- 
nesio savaitėms vietoj... jis susizgribo ir nutilo. — Apie 
darbą šį vakarą nekalbėsime. Gal norėtum prie stalo? 

— Aišku, iš ten geriau stebėti žmones, — sutiko 
Kvin, o paskui nuplaukė grojančios grupės link. — Bet 
aš norėčiau pašokti! 

— Ar moki? — paklausė jos Kelas. 

— Taip, — ji metė klausiamą žvilgsnį į jį, — o tu? 

— Nagi, blondine, eime ir įsitikinsi. — Jis pagrie- 
bė ją už rankos ir išsitempė į šokių aikštelę. 

Foksas stebėjo jų kojų judesius ir apsisukimus. 

— Aš taip negalėčiau, — pasakė. 

— Aš taip pat. Tai bent, — Leilos akys išsiplė- 
tė. — Jie puikiai šoka. 

Šokių aikštelėje Kelas apsuko Kvin du kartus, at- 
lenkė ją atgal. 

— Kiek laiko lankei pamokas? 

— Ketverius metus. O tu? 

— Trejus. — Kai baigėsi daina ir grupė užgrojo 
lėtą melodiją, jis prispaudė Kvin prie savęs ir mintyse 
palaimino savo motiną. — Džiaugiuosi, kad tu čia. 

— Aš taip pat, — ji priglaudė savo skruostą prie 
jo. — Šį vakarą viskas taip puiku. Miela ir viskas žvilga. 
Ir... mmm, — sumurmėjo ji, kai jis ją stilingai apsu- 
ko, — seksualu. — Atmetusi galvą atgal, ji nusišypsojo 
jam. — Visiškai pakeičiau savo cinišką požiūrį į Valen- 
tino dieną. 

Jis lengvai lūpomis prisilietė prie jos lūpų. 

— Gal po šio šokio nusėlinkime į sandėliuką vir- 
šuje ir pasiglamonėkime? 

— Kam taip ilgai laukti? 

Nusijuokęs, jis vėl norėjo ją prisitraukti, bet staiga 
sustingo. 

Širdys kraujavo. Kraujo lašai krito ir teškeno 
ant šokių aikštelės grindų, nudažydami jas raudonai. 
Pliumpsėjo ant stalų, tekėjo nuo besijuokiančių žmo- 
nių veidų, lašėjo nuo plaukų, kai jie šnekučiavosi, vaikš- 
tinėjo ar siūbavo. 

— Kvin. 

— Matau. O, Dieve. 

Vokalistas toliau dainavo apie meilę ir ilgesį, rau- 
doniems ir sidabriniams balionams sproginėjant lyg 
peršautiems. Nuo jų lyg lietus krito vorai. 

KVIN VOS PAJĖGĖ UŽGNIAUŽTI RIKSMĄ IR VOS 
nenukrito, kai atbula traukėsi nuo plumpsinčių ant 
grindų vorų. Tačiau Kelas ją sugriebė. 

— Viskas netikra, — pasakė jis visiškai šal- 
tai. — Netikra. 

Kažkas nusijuokė ir tas garsas pervėrė kiaurai. Pa- 
sigirdo pritarimo šūksniai, muzikos tempui pasikeitus 
] roką. 

— Koks puikus vakarėlis, Kelai! — šūktelėjo 
Eimė iš gėlių parduotuvės, šokdama gretimai ir šypso- 
damasi plačia, krauju nutepta šypsena. 

Vis dar tvirtai apkabinęs Kvin, Kelas ėmė trauktis 

atbulas iš aikštelės. Jam reikėjo pamatyti savo šeimą, 
pamatyti... Foksas, laikydamas už rankos Leilą, taip pat 
yrėsi per nieko nenutuokiančią minią. 

— Mums reikia nešdintis iš čia! — sušuko Foksas. 

— Mano tėvai... 

Foksas papurtė galvą. 

— Tai vyksta tik todėl, kad mes čia. Manau, kad 
tai gali vykti tik dėl to. Sprukime iš čia. Kuo greičiau. 

Jiems einant pro staliukus, mažos žvakutės stalo 
papuošimuose užsidegdavo kaip žibintai ir nuo jų kilo 
dūmai lyg nuo vulkanų. Kelas jautė, kaip tie dūmai 
graužė jam gerklę. Jo koja paslydo ant kumščio dydžio 
voro. Ant mažosios scenos būgnininkas pats vienas 
kruvinomis lazdelėmis mušė būgną. Kai jie priėjo du- 
ris, Kelas atsigręžė. 

Ir pamatė virš šokėjų sklendžiantį berniuką. Šis 
juokėsi. 

— Tiesiai lauk, — sekdamas Fokso minčių giją, 
Kelas nutempė Kvin prie išėjimo. — Turime išeiti lauk 
iš pastato. Tuomet pamatysime. Velniškai gerai pama- 
tysime, ką mums daryti. 

— Kiti žmonės nieko nematė, — uždususi Leila 
išlėkė į lauką. — Jie nieko nejautė. Jiems nieko neatsi- 
tiko. 

— Jis pasirodė, bet tik mums. — Foksas nusivilko 
švarką ir apgaubė juo drebančius Leilos pečius. 

— Rodo mums būsimų įvykių anonsą. Arogan- 
tiškas šiknius. 

— Taip, — linktelėjo Kvin, nors jai suko skran- 
dį. — Manau, tu teisus, nes kiekvieną kartą, kai jis pa- 
sirodo, išeikvoja dalį energijos. Todėl mes ir gauname 
tas atokvėpio valandėles tarp jo pasirodymų. 

— Man reikia grįžti. — Kelas vėl prisiminė, kad 
salėje liko jo šeima. Nors pabėgimas turėjo Kelą apsau- 
goti, jis negalėjo stovėti susidėjęs rankas ir nieko ne- 
daryti, kai jo šeima liko viduje. — Turiu grįžti. Reikės 
uždaryti pramogų centrą, kai baigsis renginys. 

— Grįšime visi, — Kvin šaltais pirštais suėmė 
Kelo pirštus. — Jo pasirodymai visuomet labai trumpi. 
Dabar jis neturi Žiūrovų ir jeigu nieko neparuošė ant- 
ram veiksmui, tai spektaklis baigtas. Grįžkime. Lauke 
šalta. 

Viduje švelniai degė žvakutės, žvilgėjo širdys. Ant 
išblizgintų grindų nebuvo jokių dėmių. Kelas pamatė 
savo tėvus šokančius. Mama buvo padėjusi galvą tėvui 
ant peties. Pamačiusi Kelą, nusišypsojo, ir šis pajuto, 
kaip atsileidžia skrandį gniaužiantis kumštis. 

— Nežinau kaip tu, bet aš tikrai norėčiau antros 
taurės šampano, — atsikvėpė Kvin. Jos žvilgsnis buvo 
aštrus ir tvirtas. — O po to žinai ką? Šoksime. 


FOKSAS DRYBSOjJO ANT SOFUTĖS IR ŽIŪRĖJO PER 
televizorių kažkokį nuobodų nespalvotą filmą, kai Ke- 
las su Kvin grįžo į išnuomotą namą. 

— Leila užlipo į viršų, — pasakė jis. — Vakarėlis 
ją pribaigė. 

Potekstė, kad ji norėjo atsigulti dar prieš tai, kai 
grįš su ja kartu namą nuomojanti draugė ir Kelas, buvo 
visiškai aiški. 

— Ar ji gerai jaučiasi? — pasiteiravo Kvin. 

— Taip. Taip, jai viskas gerai. Ar dar kas nors atsi- 
tiko po to, kai mes iš ten išvažiavome? 

Kelas papurtė galvą, o jo žvilgsnis nukrypo į tvy- 


rančią tamsą už lango. 

— Tiesiog tai buvo puikus didelis vakarėlis, aki- 
mirką nutrauktas kažkokių nerealių vorų ir kraujo. Ar 
čia nieko neatsitiko? 

— Ne, išskyrus tą faktą, kad šios moterys perka 
dietinę pepsi ir klasikinę kolą, o vyrams juk reikia kaž- 
kokių rimtesnių standartų. 

— Gerai, atkreipsime į tai dėmesį. Ačiū, Fok- 
sai, — ji pasistiebė ir pabučiavo jį į skruostą, — už tai, 
kad palaukei mūsų ir nenuėjai miegoti. 

— Nieko čia ypatingo. Man nereikėjo nieko da- 
ryti ir galėjau žiūrėti... — jis atsigręžė į mažą televizo- 
riaus ekraną. — Na, nežinau, man atrodo, kad jums čia 
reiktų kabelinės televizijos. 

— Nežinau, kaip išgyvenau be jos kelias pastarą- 
sias dienas. 

Jis plačiai šypsojosi, kai vilkosi paltą. 

=— Žmonija neturėtų gyventi vien tik eterio tin- 
kluose. Jei ko nors prireiks, skambinkit, — pridūrė jis, 
eidamas prie durų. 

— Foksai, — Kelas nusekė paskui jį. Po tylaus 
pokalbio Foksas pamojavo Kvin ir išėjo. 

— Apie ką kalbėjotės? 

— Paklausiau jo, ar negalėtų užšokti į mano na- 
mus ir pažiūrėti, kaip laikosi Lampas. Tai jokia proble- 
ma. Mano namuose yra ir kolos, ir kabelinė televizija. 

— Tu atrodai susirūpinęs, Kelai. 

— Sunkoka nusimesti tuos rūpesčius. 

— Jie mūsų negali sužaloti. Dar ne. Tas viskas tik 
galvoje. Niekšiški, bjaurūs, bet vis dėlto tik psichologi- 
niai ginklai. 

— Tai kažką reiškia, Kvin. — Jis skubiai, beveik 


nejausdamas ką daro, patrynė jos rankas ir vėl pažvelgė 

į tamsą. — Tai, ką jis gali padaryti mums dabar. Tai, 
kad mačiau Aną. Visa tai kažką reiškia. 

— Ir tau verta apie tai pagalvoti. Tu daug galvo- 
ji. Turi prikaupęs daug visokios informacijos štai čia, 
galvoje, — ji palietė savo smilkinį. — Faktas, kad taip 
yra, mane ramina ir savotiškai traukia. Bet žinai ką? 
Po šios ilgos keistos dienos mums būtų gerai apskritai 
negalvoti. 

— Puiki mintis. — Reikia pailsėti, pasakė pats 
sau. Atsigręžk į ką nors normalaus. Priėjęs atgal prie 
jos, jis pirštais perbraukė jai per skruostą, per ranką, ir 
jų pirštai susipynė. — Kodėl mums nepamėginus to 
padaryti? 

Jis truktelėjo ją laiptų link ir ėmė lipti aukštyn. 
Laiptai keletą kartų jaukiai sugirgždėjo, girdėjosi kaip 
ūžia krosnis. Ir nieko daugiau. 

— Ar tu... 

Jis ją nutraukė delnu apkabindamas skruostą ir 
priglausdamas lūpas prie jos lūpų. Taip lengvai, lyg 
atsidūsėdamas. 

— Neklausk jokių klausimų. Atsakymus sugalvo- 
sime paskui. 

— Geras požiūris. 

Tiesiog kambarys, tamsa, moteris. Tik tiek ir 
bus. Tik tiek jis nakčiai ir nori. Jos kvapas, jos oda, jos 
plaukai, tie garsai, kurie sklinda iš dviejų žmonių, kai 
jie tyrinėja vienas kitą. 

Ir to gana. Daugiau negu gana. 

Jis uždarė paskui save duris. 

— Man patinka žvakės, — ji atsitraukė nuo jo, 
kad paimtų dailų žiebtuvėlį ir uždegtų žvakes, išdėlio- 
tas kambaryje. 

Žvakių šviesoje ji atrodė trapi. Trapesnė, negu 
buvo iš tikrųjų. Jį žavėjo realybės ir iliuzijos kontrastas. 
Ant grindų gulėjo čiužinys, užklotas gurgždančia per- 
lų spalvos paklode tamsiai violetinės spalvos antklodės 
fone. Jo tulpės lyg džiaugsmingo karnavalo dalyvės 
stovėjo pamerktos ant „blusų“ turguje pirktos subrai- 
žytos komodos. 

Ji užtraukė įvairiaspalves, neryškių spalvų užuo- 
laidas ant lango, kad nesimatytų nakties. Kai atsisuko į 
Jį, jo veide švietė šypsena. 

Jam tai atrodė nuostabu. 

— Gal reikėtų tau pasakyti... 

Jis papurtė galvą, žengė žingsnį prie jos. 

— Vėliau, — jis padarė pirmą į galvą šovusį 
gestą — pakėlė ranką prie jos plaukų. Ištraukė iš jų 
segtukus, leido plaukams laisvai kristi. Kai jie apkrito 
jos pečius ir nugarą, jis pirštais perbraukė per juos. Pa- 
skui, žiūrėdamas jai tiesiai į akis, apvyniojo juos aplink 
savo kumštį ir švelniai truktelėjo. — Daug ko dar bus 
vėliau, — pasakė jis ir savo burna apžiojo jos burną. 

Jos lūpos jam pasirodė tobulos. Minkštos ir pil- 
nos, šiltos ir dosnios. Jis pajuto, kaip ji suvirpėjo, kai 
rankomis apsivijo jo kaklą ir prisispaudė prie jo. Ji iš 
karto nepasidavė, nesuminkštėjo, vis dar ne. Greičiau į 
jo švelnų, kantrų puolimą ji atsakė puolimu. 

Jis nutraukė nuo jos pečių švarkelį ir leido jam 
nukristi ant grindų, kad rankomis, pirštų galiukais 
galėtų pajusti šilką, nėrinius ir odą. Jų lūpoms lengvai 
liečiantis ir spaudžiantis vienoms prie kitų, jos rankos 
palietė jo pečius ir taip pat nutraukė švarką, leisdamos 
jam nukristi. 

Jis ragavo jos burną ir girdėjo, kaip ji pritardama 

murkia. Kiek atsitraukęs, pirštais perbraukė per jos 
gundančius raktikaulius. Jos akys buvo gyvos, švietė 
lūkestis. Jis norėjo pamatyti jas apsiblaususias nuo ais- 
tros, nieko nematančias. Žiūrėdamas į jas, žiūrėdamas 
1 ją, jis leido pirštams slysti iki jos krūtų, besislepiančių 
po nėriniais. Paėmė krūtį į ranką, o nykščiu glostė 
spenelį. 

Jis išgirdo, kaip ji užgniaužė kvapą, o paskui at- 
sikvėpė, jautė, kaip ji suvirpėjo, kai ištiesė ranką, kad 
atsagstytų jo marškinius. Jos rankos nuslydo aukštyn jo 
liemeniu, apkabino jį. Širdis suplakė netolygiai, bet jo 
paties ranka beveik tingiai palietė jos kelnaičių gumelę. 
Kūnas buvo šiltas, o raumenys suvirpėjo po jo pirštais, 
kai jis švelniai perbraukė per liemenį. Staiga po netikė- 
to truktelėjimo jos kelnės nuslydo žemyn. 

Jo judesys buvo toks staigus ir netikėtas, kad ji 
nespėjo jam pasiruošti. Viskas buvo taip lėta, svajinga, 
o staiga jo rankos tiesiog pakėlė ją. Staigus, netikėtas 
jėgos parodymas sukrėtė ją ir jai apsvaigo galva. Netgi 
kai jis ją paguldė ant nugaros, ji vis vien jautė silpnumą 
keliuose. 

Jo žvilgsnis nuklydo į nėriniuotus apatinius, ku- 
riuos ji apsivilko norėdama išvaryti jį iš proto. Kai jis 
vėl pažvelgė jai į akis, jo lūpas iškreipė šypsena. 

— Gražūs apatiniai. 

Tai buvo viskas, ką jis pasakė, bet jai išdžiūvo 
burna. Keista. Juk ir kiti vyrai buvo žiūrėję į ją, lietę, jos 
norėję. O štai pažvelgė jis ir jai džiūsta burna. Ji mėgino 
pasakyti ką nors protingo ir nerūpestingo, bet jai net 
kvėpuoti sekėsi sunkiai. 

Jis sulenkė pirštą po jos kelnaičių gumele ir leng- 
vai truktelėjo. Ji jautėsi lyg užburta. 

— Pažiūrėkime, kas ten, — suniurnėjo jis mė- 
gindamas numauti jai per galvą liemenėlę. — Kaip 
gražu, — pakomentavo jis, pirštu perbraukęs per lie- 
menėlės kraštą. 

Ji nepajėgė prisiminti, kaip reikia judėti, ir turėjo 
priminti sau, kad ji visada puiki meilužė. Aktyvi, o ne 
tokia, kuri suglemba ir viską palieka daryti vaikinui. Ji 
pamėgino rasti jo kelnių užtrauktuką. 

— Tu drebi. 

— Užsičiaupk. Jaučiuosi kaip idiotė. 

Jis paėmė jos rankas, pakėlė jas prie savo lūpų, ir 
ji pajuto, kad skęsta kaip Titanikas. 

— Seksuali, — pataisė jis ją. — Pribloškiamai 
seksuali. 

— Kelai, — jai reikėjo susikaupti, kad galėtų pa- 
sakyti žodžius, — man reikia atsigulti. 

Jis vėl nusišypsojo savimi patenkinto patino šypse- 
na, bet jai buvo nesvarbu. 

Jų geismo kupini kūnai atsidūrė ant vėsios stan- 
džios lovos paklodės. Tamsoje magiškai virpėjo žvakės. 
Jo rankos, jo burna žadino jos kūną. 

Jis vadovauja boulingui, pagalvojo ji, visa per- 
smelkta malonumo. Iš kur jo rankos tokios? 

Kur jis to išmoko?... O, mano Dieve. 

Pasitenkinimas užplūdo ją ilgai besiritančia ban- 
ga, prasidėjusia kojų pirštuose, perbėgusia kojomis, 
sprogusia centre ir pasiekusia širdį ir protą. Ji prigludo 
prie tos bangos, godžiai gerdama kiekvieną džiaugsmo 
ir šoko lašą, kol užduso ir kūnas visiškai atsipalaidavo. 

Kaip puiku, kaip puiku, tik tiek jos smegenys pa- 
jJėgė suvokti. Kaip puiku. Och. 

Jos kūnas jam buvo tikra linkių ir virpesių puota. 
Būtų galėjęs ištisas dienas gulėti ant tų nuostabių krū- 
tų, ryškaus liemens, plačių moteriškų šlaunų. O dar jos 
kojos, lygios ir stiprios, ir jautrios... tiek vietų, kurias 
norisi liesti ir visą naktį ragauti. 

Ji pasikėlė, kad priglustų prie jo, apsivijo jį ko- 
jomis, išsilenkė ir judesiais atsakė į jo judesius. Po 
savo lūpomis jis jautė jos dunksinčią širdį, girdėjo ją 
dejuojant, kai ėmė kankinti ją savo liežuviu. Ji pirštais 
įsikirto į jo pečius, šlaunis, spaudė juos ir glostė. 

Jis sugriebė jos rankas, kad jaustųsi tvirčiau, lyg 
šios būtų inkaras tam, kad nepaskęstų. Kad jo nenu- 
gramzdintų skausmingas noras išleisti sėklą. Jos pirštai 
sugniaužė jo pirštus, o veide nuo kiekvieno jo lėto, 
ilgo judesio atsispindėjo malonumas. Būk su manimi, 
galvojo jis, ir ji atsakė tuo pačiu. Malonumas vis augo, 
išsiliedamas pavargusiu kvėpavimu ir kūno virpesiu. 
Ji bejėgiškai šūktelėjo, užsimerkė ir pasuko galvą ant 
pagalvės į kitą pusę. Kai atrodė, jog jos kūnas tirpsta 
po juo, jis veidu prisiglaudė prie jos kaklo linkio ir iš- 
siliejo. 


JIS GULĖJO TYLIAI, GALVODAMAS, KAD GAL JI UŽ- 
migo. Ji pasisuko taip, kad jos galva atsidūrė ant jo pe- 
ties, ranką užmetė jam ant krūtinės, o koja apkabino jį. 

— Ketinau tau kai ką pasakyti. 

Nemiega, suvokė jis, nors jos žodžiai buvo ne- 
aiškūs ir susilieję. 

— Apie ką? 

— Mmm. Ketinau kai ką pasakyti, kai tik įėjome 
į kambarį. Ketinau pasakyti, — ji prisiglaudė tvirčiau ir 

jis pajuto, kad seksualinis karštis joje jau atslūgo ir jos 
kūnas atvėso. 

— Palauk, — jis turėjo išsivaduoti iš jos glėbio, 
dėl to ji nežymiai protestuodama paniurnėjo, bet kai jis 
užtraukė ant jos antklodę, tai ji iš karto jaukiai įsitaisė 
po ja. — Dabar geriau? 

— Geriau ir negalėtų būti. Nuo pat tos minutės, 
kai susitikom, dažnai pagalvodavau, kada gausiu tave 
nuogą. 

— Keista, nes ir aš tą patį galvojau apie tave. Tavo 
kūnas nuostabus, Kvin. 

— Gyvenimo būdo pakeitimas, kurį dabar ga- 
lėčiau skelbti iš evangelistų sakyklos. Tačiau, — ji 
pasirėmė taip, kad matytų jo veidą, — jei būčiau žino- 
jusi, kaip jausiuosi, būčiau tave pasiguldžiusi nuogą per 
penkias minutes nuo susitikimo. 

Jis plačiai nusišypsojo. 

— Ir šį kartą mūsų mintys sutampa. Vėl taip pa- 
daryk. Ne, — pasakė jis, kai ji suraukė antakius, — pa- 
daryk taip. — Jis palenkė jos galvą taip, kad ši atsirastų 
ant jo peties, o jos ranką užsimetė sau ant krūtinės. — 
Ir koją užkelk. Na, va, — pasakė jis, kai ji padarė ko 
prašyta. — Puiku. 

Tai, kas įvyko, jos širdį pripildė šilumos. Kvin už- 
simerkė ir nerūpestingai užsnūdo. 


JI PRABUDO TAMSOJE, KAI KAŽKAS UŽKRITO ANT 
jos. Ji atsisėdo, tyliai cyptelėjusi ir sugniaužusi kumš- 
čius. 

— Atsiprašau. Atsiprašau. 

Atpažino Kelo šnabždesį, bet jau negalėjo sulai- 

kyti kumštelėjimo. Jos kumštis trenkėsi į kažką kieta, 
net krumpliai suskaudo. 

— O! O! Mėšlas. 

— Ir aš taip sakau, — sumurmėjo Kelas. 

— Ką čia, po velnių, darai? 

— Klumpu, krentu ir dar gaunu per galvą. 

— Kodėl? 

— Todėl, kad yra aklinai tamsu. — Jis pasitraukė 
toliau ir pasitrynė skaudantį smilkinį. — Mėginau ne- 
prižadinti tavęs. Tai gavau nuo tavęs į galvą. 

— Oi, atsiprašau, — sušnypštė ji. — Ką aš žino- 
jau, kas čia. Gal koks išprotėjęs prievartautojas, arba, 
turint galvoje, kokioje vietoje esame, demonas iš pra- 
garo. Kurių galų tu čia maliesi tamsoje? 

— Mėginu rasti batus, ant kurių, manau, ir su- 
klupau. 

— Tu išvažiuoji? 

— Jau rytas ir po kelių valandų man dalykiniai 
pusryčiai. 

— Dar tamsu. 

— Dabar vasaris. Be to, užuolaidos užtrauktos. 
Dabar maždaug pusė septynių. 

— O, Dieve, — ji vėl atsigulė. — Šešios trisde- 
šimt nėra rytas netgi vasarį, arba ypač vasarį. 

— Štai dėl to mėginau tavęs nepažadinti. 

Ji pasisuko. Dabar galėjo jį truputį įžiūrėti, nes 
priprato akys. 

— Kodėl tu vis dar šnibždi, jei aš nebemiegu? 

— Nežinau. Gal man pakriko smegenys nuo 
smūgio į galvą. 

Susierzinimas jo balse sukėlė jai geismą. 

— Ach. Kodėl negalėtum grįžti pas mane į lovą? 
Čia šilta ir jauku. Išbučiuosiu tave ir tau bus geriau. 

— Tai žiaurus pasiūlymas žinant, kad man pusry- 
čiai su meru, kitais miesto vadovais ir miesto taryba. 

— Seksas ir politika taip derinasi vienas prie kito, 
kaip riešutų sviestas su džemu. 

— Gal taip ir yra, bet man reikia dar nuvykti 
namo, pašerti Lampą ir ištraukti iš lovos Foksą, kuris 
taip pat turi dalyvauti šiame susitikime. Dar reikia išsi- 
maudyti duše, nusiskusti ir persirengti, kad nesimatytų, 
jog ką tik karštai mylėjausi. 

Kai jis movėsi batus, ji pasikėlė ir apsivijo aplink 
jį 

— Galėtum visa tai padaryti po to. 

Jos šiltos stambios krūtys glaudėsi prie jo nuga- 
ros, kai ji kramsnojo jo kaklą. O jos ranka nuslinko prie 
tos jo kūno vietos, kuri jau pasidarė kieta lyg akmuo. 

— Tu turi bjaurių bruožų, blondine. 

— Reikėtų mane už tai pamokyti. 

Ji dusliai nusijuokė, kai jis atsisuko ir sugriebė ją. 

Šį kartą jis specialiai ją užgriuvo. 


JIS PAVĖLAVO Į SUSITIKIMĄ, BET JAUTĖSI TAIP 
gerai, kad nekreipė į tai dėmesio. Restorane užsisakė 
sočius pusryčius — kiaušinienės su lašinukais, bulvyčių 
ir dvi bandeles. Jis dorojo tuos pusryčius, o tuo metu 
Foksas gėrė kolą taip, lyg ji būtų priešnuodis retam ir 
mirtinam nuodui jo kraujyje. Kiti tuo tarpu buvo įsi- 
leidę į lengvą pokalbį, kuris pakrypo į miesto reikalus. 
Nors buvo dar tik vasaris, jau reikėjo iki galo suplanuo- 
ti kasmetinį paradą per žuvusių karuose paminėjimo 
dieną. Po to vyko diskusijos apie naujų suoliukų sta- 
tymą parke. Visa tai užplūdo Kelą, kai jis valgydamas 
galvojo apie Kvin. 


KRAUJO BROLIAI 225 


Jam teko grįžti į realybę, kai Foksas po stalu įspy- 
rė į koją. 

— Brensonų namai yra tik per keletą namų nuo 
boulingo, — tęsė meras Votsonas. — Mistė sakė, kad 
atrodė, jog šviesos užgeso abiejose namo pusėse, bet ki- 
toje gatvės pusėje šviesos degė. Nustojo veikti telefonai. 
Visa tai ją gerokai išgąsdino. Taip ji sakė, kai mudu su 
Vende paėmėme ją po šokių. Viskas tęsėsi vos kelias 
minutes. 

— Gal laikinai nutrūko elektros srovė, — pamąs- 
tė Džimas Hokinsas ir atsigręžė į sūnų. 

— Gal, bet Mistė sakė, kad blykčiojo ir traškėjo 
keletą sekundžių. Gal per daug pakilo elektros įtampa. 
Ketinu paraginti Maiką Brensoną, kad šis patikrintų 
laidus. Gal kur nors trumpina. Visai nenorėčiau, kad 
dėl netvarkingos elektros instaliacijos kiltų gaisras. 

Kaip jiems sekasi taip pamiršti? — svarstė Kelas. 
Gal veikia apsauginis mechanizmas, o gal tai amnezija, 
ar tiesiog ši bjauri situacija yra visko priežastis? 

Ne visi pamiršo. Savo tėvo akyse jis įžvelgė susi- 
rūpinimą ir klausimą. T4 patį pastebėjo dar kelių žmo- 
nių akyse. Tačiau meras ir dauguma tarybos narių ėmė 
diskutuoti apie linijų paryškinimą beisbolo lauke prieš 
prasidedant mažosios lygos sezonui. 

Ir anksčiau pasitaikydavo, kad keistai pakildavo 
elektros įtampa arba nutrūkdavo elektros srovė, bet 
niekada anksčiau negu birželį, niekuomet anksčiau 
kaip paskutinėmis dienomis prieš septintąją. 

Pasibaigus susitikimui, Foksas sykiu su Kelu ir 
jo tėvu nuėjo į boulingą. Jie nekalbėjo, kol neatsidūrė 
viduje ir už jų neužsivėrė durys. 


— Tiems įvykiams dar per ankstyvas laikas, — 

nedelsdamas pasakė Džimas. — Tai greičiau įtampos 
ar koks nors instaliacijos sutrikimas. 

— Visai ne. Tai jau tie įvykiai, — pasakė Ke- 
las. — Šį kartą juos matėme ne tik mudu su Foksu. 
Šįsyk ne mes vieni. 

— Na, — Džimas sunkiai sudribo prie vieno iš 
stalų kepsnių bare. — Ką galėčiau padaryti? 

Pasirūpinti savimi, — pagalvojo Kelas. Pasaugoti 
mamą. Bet ir to gali neužtekti. 

— Jeigu tik ką nors pajusi, pasakyk man. Arba 
Foksui, arba Geidžui, kai jis čia atvyks. Šį kartą mūsų 
daugiau. Kvin ir Leila taip pat susijusios. Turime su- 
žinoti kaip ir kodėl. 

Jo prosenelė žinojo, kad Kvin susijusi su tais įvy- 
kiais, pagalvojo Kelas. Ji kažką jautė. 

— Man reikia pasikalbėti su prosenele. 

— Kelai, jai devyniasdešimt septyneri. Nepaisant 
jos guvumo, jai vis tiek devyniasdešimt septyneri. 

— Elgsiuosi atsargiai. 

— Žinai, ketinu dar kartą pasikalbėti su ponia 
H., — papurtė galvą Foksas. — Ji tokia nerami, ner- 
vinga. Jau ėmė kalbėti, kad išvyks ne balandį, o kitą 
mėnesį. Galvojau, kad ji nori kraustytis tik todėl, kad 
negali ilgai išbūti vienoje vietoje. Bet gal čia kažkas 
daugiau. 

— Gerai, — Džimas garsiai iškvėpė orą. — Jūs 
abu eikite ir darykite tą, ką jums reikia daryti. Aš pa- 
darysiu viską, ką čia reikia. Žinau kaip tvarkytis, — pa- 
sakė jis, dar Kelui nespėjus užprotestuoti. — Ne pirmą 
dieną dirbu. 

— Gerai. Nuvešiu prosenelę į biblioteką, jeigu ji 
šiandien norės ten vykti. Paskui grįšiu čia ir galėsime 

pasikeisti vietomis. Tu galėsi paimti ją ir parvežti namo 


iš bibliotekos. 


KELAS Į ESĖS NAMUS NUĖJO PĖSČIAS, NES JI GYVE- 
no gretimame kvartale, mažame namelyje kartu su jo 
pussesere Džindže. Esės susitaikymas su savo amžiumi 
tuo ir pasireiškė, kad ji leido Džindžei kartu gyventi, 
tvarkyti namus, apsipirkinėti, perimti didžiąją dalį vi- 
rimo ir būti vairuotoja, kai Esei reikėdavo važiuoti pas 
dantistą ar kitą daktarą. 

Kelas žinojo, kad Džindžė yra ryžtinga ir praktiš- 
ka, be reikalo nekaišiojanti nosies į prosenelės reikalus. 
Nebent to reikalautų situacija. Džindžei televizorius 
patiko labiau už knygas ir ji gyveno tam, kad po pietų 
galėtų pažiūrėti tris muilo operas. Jos katastrofiška 
bevaikė santuoka atbaidė ją nuo vyrų. Jai užteko tų 
patrauklių raumeningų vyrukų, kuriuos matydavo 
per televizorių arba žurnalo Peop/e viršeliuose. Kelui 
atrodė, kad jo prosenelė pakankamai gerai sutaria su 
savo pussesere ir kad jos gražiai gyvena savo mažame 
lėlių namelyje su dailiai sutvarkytu kiemeliu ir linksma 
mėlyna veranda. 

Atėjęs nepamatė Džindžės automobilio prie šali- 
gatvio ir ėmė svarstyti, ar tik prosenelė nebus išvažia- 
vus į ankstyvą vizitą pas daktarą. Kelo tėvas visuomet 
prisimindavo Esės tvarkaraštį, kaip ir daug ką kita, bet 
šį rytą jis buvo taip nusiminęs, kad gal ką pamiršo. 

Tačiau buvo panašiau, kad Džindžė nulėkė į 
maisto parduotuvę. Jis perėjo verandą ir pasibeldė. 
Visai nenustebo, kai durys atsivėrė. Netgi nusiminęs, 
tėvas retai ką nors pamiršdavo. 

Tačiau jis nustebo ant slenksčio pamatęs Kvin. 

— Sveikas. Užeik. Mudvi su Ese kaip tik geriame 
arbatą svetainėje. 

Jis sugriebė ją už rankos. 

— Kodėl tu čia? 

Jos pasisveikinimo šypsena nublanko dėl jo aš- 
traus tono. 

— Turiu atlikti vieną darbą. Be to, Esė man pa- 
skambino. 

— Kodėl? 

— Galbūt, jei užeisi vidun, užuot rūsčiai mane 
kamantinėjęs, abu sužinosime. 

Nematydamas kito pasirinkimo, Kelas įėjo į pro- 
senelės svetainę, kurioje ant palangių žydėjo gausybė 
violetinių sanpaulijų. Fokso tėvo sumeistrautose knygų 
lentynose buvo pilna knygų. Ant jų taip pat stovėjo 
šeimyninės nuotraukos, primenančios įvairius šeimos 
gyvenimo epizodus. Ant mažo staliuko buvo išdėliotas 
arbatos servizas. Staliukas stovėjo prie sofos aukšta 
atkalte. Jos apmušalus Kelo mama pakeitė praėjusį 
pavasarį. 

Kelo numylėta prosenelė sėdėjo patogioje kėdėje 
aukšta atkalte. 

— Kelai, — ji pakėlė ranką pasisveikinti ir atgrę- 
žė skruostą pabučiuoti. — Maniau, būsi užsiėmęs visą 
rytą, nes turėjai dalykinį susitikimą. 

— Susitikimas jau baigėsi, o pramogų centre pa- 
siliko tėtis. Nemačiau Džindžės automobilio gatvėje. 

— Ji išvažiavo sutvarkyti kai kurių reikalų, kol pas 
mane viešnia. Kvin dabar pilstys arbatą. Eik, atsinešk 
puodelį iš bufeto. 

— Ne, ačiū. Negersiu. Ką tik valgiau pusryčius. 

— Būčiau pakvietusi ir tave, jei būčiau Žinojusi, 
kad šį rytą turėsi laisvo laiko. 

— Tau, močiute, visuomet turiu laiko. 

— Jis mano berniukas, — pasakė ji Kvin, spaus- 
dama Kelo ranką. Paskui paleido ją, kad paimtų Kvin 
siūlomą arbatą. 

— Ačiū tau. Prašau, sėskitės abudu. Iš karto eisiu 
prie reikalo. Norėjau paklausti, ar nieko neatsitiko va- 
kar per šokius. Prieš dešimtą valandą vakaro. 

Klausdama ji atidžiai žiūrėjo Kelui į veidą. Tai, ką 
jame pamatė, privertė ją užsimerkti. 

— Taigi atsitiko, — jos plonas balsas sudrebė- 
jo. — Nežinau, ar turėčiau jausti palengvėjimą, ar imti 
bijoti. Palengvėjimą dėl to, kad vis dėlto man nepasi- 
maišė protas, o baimę dėl to, kad tai iš tikrųjų atsiti- 
ko, — pasakė ji tyliai. — Tai, ką aš mačiau. 

— O ką tu matei? 

— Atrodė, lyg stovėčiau už užuolaidos. Vėliau 
ta užuolaida ar šydas nukrito ir galėjau viską matyti. 
Mačiau kraują, bet kiti jo nematė. Niekas nepastebėjo 
kraujo ir tų padarų, kurie tarškėdami ropojo grindimis 
ir stalais. — Ji pakėlė ranką ir pasitrynė kaklą. — Ne- 
galėjau matyti aiškiai, bet įžvelgiau siluetą, juodą si- 
luetą. Atrodė, kad jis skraidė kitoje užuolaidos pusėje. 
Maniau, jog tai mirtis. 

Ji nežymiai šyptelėjo ir tvirtai paėmė arbatos 
puodelį. 

— Mano amžiuje jau imi ruoštis mirčiai arba 
bent jau turėtum ruoštis. Tačiau šio pavidalo bijojau. 
Paskui jis dingo, užuolaida vėl pakilo ir viskas buvo 
lygiai taip, kaip ir turėjo būti. 

— Mac... 

— Kodėl nepapasakojau to vakar vakare? — nu- 
traukė jį prosenelė. — Skaitau tavo veidą lyg knygą, 
Kalebai. Jame išdidumas, baimė. Tiesiog norėjau kuo 
greičiau iš ten dingti, parsirasti į namus, ir tavo tėvas 
mane parvežė. Man reikėjo pamiegoti. Tą ir padariau. 
Šį rytą norėjau sužinoti, ar taip tikrai buvo. 

— Ponia Hokins... 

— Vadink mane Ese, — paprašė ji Kvin. 

— Ese, ar jums kada nors anksčiau buvo nutikę 
kas nors panašaus? 

— Taip. Tik jums nepasakojau, — pasakė ji, o 
Kelas mintyse nusikeikė. — Niekam nepasakojau. Tai 
buvo tą vasarą, kai tau suėjo dešimt metų. Tai buvo 
pirmas kartas. Mačiau siaubingus dalykus lauke prie 
namų. Dalykus, kurių negalėjo būti. Tą juodą pavidalą, 
kuris virsdavo tai vyru, tai šunimi. Arba kažkokia tar- 
pine šlykštyne. Tavo senelis to nematė arba apsimetė 
nematantis. Visada maniau, kad tikriausiai apsimetė. 
Tą savaitę dėjosi siaubingi įvykiai. 

Ji užsimerkė. Paskui išgėrė kitą raminantį arbatos 
gurkšnį. 

— Jie įsuko ir kaimynus, draugus. Baisius dalykus 
jie darė sau ir vieni kitiems. Po antros nakties tu atlėkei 
prie mano durų. Ar atsimeni, Kelai? 

— Taip, ponia. Atsimenu. 

— Dešimties metų, — ji nusišypsojo Kvin. — Jis 
tuomet buvo dar mažas berniukas, kaip ir kiti du jo 
draugai. Jie buvo tokie išsigandę. Matėsi ir jautėsi iš 
jų sklindanti baimė ir lyg šviesa pro ją besiskverbiantis 
šaunumas. Tu pasakei, kad man su seneliu reikia kuo 
greičiau pakuotis daiktus ir keliauti pas jus į namus. 
Pasakėte, kad mieste nesaugu. Ar nenustebote tuomet, 

kad nesiginčijau, netapšnojau jūsų per galvas ir nepa- 
siunčiau namo? 

— Ne. Per daug visko vyko. Tik norėjau, kad tu ir 
prosenelis būtumėte saugūs. 

— Nuo to laiko kas septyneri metai pakuodavau 
savo ir senelio daiktus, o kai jis mirė, tai tik savo, o šiais 
metais pakuosiu savo ir Džindžės. Kažkodėl šį kartą 
viskas prasidėjo anksčiau ir stipriau. 

— Supakuosiu tavo ir Džindžės daiktus tuoj pat. 

— Oi, manau, kad kol kas mes saugios, — pasakė 
ji Kelui. — Kai ateis laikas, mes pačios susidėsime rei- 
kalingus daiktus. Noriu, kad tu paimtum knygas. Ži- 
nau, kad aš jas skaičiau ir tu skaitei nesuskaičiuojamą 
daugybę kartų. Bet, matyt, kažką praleidome. O dabar 
pažvelgsime į viską šviežiomis akimis. 

Kvin atsigręžė į Kelą, primerkė akis. 

— Knygas? 


13 


FOKSAS NUBĖGO Į BANKĄ. TAI BUVO VISIŠKAI NE- 
reikalinga, kadangi popierius iš portfelio buvo galima 
palikti ten bet kuriuo metu arba, dar geriau, klientas 
galėjo ateiti į jo kontorą ir juos pasirašyti. 

Bet jis norėjo išeiti iš patalpos, kad įkvėptų tyro 
oro, išvaikščiotų savo nusiminimą. Buvo laikas pripa- 
žinti, kad jis vis dar tikėjosi, jog Alisa Hobeiker pakeis 
savo nuomonę, arba jam pasiseks ją perkalbėti. Jis ja 
pasikliovė, buvo prie jos pripratęs. Ir mylėjo ją. Gal tai 
buvo egoistiška, bet tai kas? 
| Meilė reiškė, kad jis neturi kito pasirinkimo, kaip 

tik leisti jai išvykti. Meilė reiškė, kad jei jis galėtų atsi- 
imti atgal paskutines dvidešimt buvimo su ja minučių, 
tai tą ir padarytų. 

Ji beveik palūžo, prisiminė jis, eidamas gatve, ap- 
siavęs savo nudėvėtais sportbačiais (šiandien nereikės 
eiti į teismą). Ji niekada nepalūždavo, niekada nė kiek 
neatsiverdavo, bet šį sykį jis taip ją paspaudė, kad ji pra- 
trūko. Teks amžinai to gailėtis. 

Jei pasiliksime, mirsime. 

Kai tarė šiuos žodžius, jos akyse žvilgėjo ašaros, 
girdėjosi jos ir balse. 

Jis tik norėjo sužinoti, kodėl ji taip labai nori iš- 
vykti, kodėl ji kasdien nervingesnė ir net nori iškeliauti 
anksčiau, nei iš pradžių buvo suplanavusi. 

Taigi jis ją spaudė;ir galiausiai ji jam papasakojo. 

Ji ne kartą matė savo ir savo vyro mirtį. Kiekvieną 
kartą, kai tik užsimerkdavo. Matė save, imančią vyro 
medžioklinį šautuvą iš užrakinamo dėklo jo darbo 
kambaryje rūsyje. Matė save ramiai užtaisančią tą 
šautuvą, kopiančią laiptais, einančią per virtuvę, kur 
indų plautuvėje buvo sukrauti indai, o stalviršiai švariai 
nuvalyti. Įžengiančią į kambarį, kur vyras, su kuriuo ji 
pragyveno trisdešimt šešerius metus, sugyveno tris vai- 
kus, stebėjo beisbolo varžybas tarp Orioles ir Red Sox. 
Pirmavo Orioles. Santykis buvo vienas du. 

Kaip tik tuo momentu, kai užsimojo metikas, 
ji paleido vyrui, sėdinčiam patogiame fotelyje, kulką 
į pakaušį. O tuomet pakišo šautuvo vamzdį sau po 
smakru. 

Taigi jis turėjo leisti jai išvykti, lygiai taip, kaip jam 
dabar reikėjo sugalvoti pretekstą, kodėl išeina iš konto- 

ros. Jis eina, nes puikiai supranta, kad ji nenori, jog jis 
makaluotųysi aplinkui, kol ji neatgaus savitvardos. 

Nors žinojo, kad paliko ją ramybėje, vis tiek jau- 
tėsi kaltas, nusiminęs ir niekam tikęs. 

Jis įsmuko į parduotuvę, kad nupirktų gėlių. Ži- 
nojo, kad ji priims jas kaip taikos ženklą. Jai patikdavo 
biure turėti gėlių ir kartais ji pati jas išsirinkdavo, nes jis 
paprastai užmiršdavo. 

Išėjęs iš parduotuvės su glėbiu įvairių gėlių vos 
neužšoko ant Leilos. Ji žengė keletą žingsnių atgal ir 
vos nesuklupo. Veide atsispindėjo nusiminimas ir liū- 
desys. Jis pamanė, kad šiuo metu, matyt, toks jo likimas 
— daryti moteris nelaimingas ir nervingas. 

— Atsiprašau. Nepastebėjau. 

Ji nenusišypsojo. Tik ėmė sukioti savo palto sagą. 

— Viskas gerai. Nežiūrėjau ir aš. 

Jam reikėjo eiti ir nueiti. Nebuvo būtina brautis į 
jos mintis ar kreipti dėmesį į jos rūpesčius. Jam atrodė, 
kad šalia jo ji nuolat įsitempusi, visada truputį atitolusi. 
Gal tai susiję su Niujorku, svarstė jis. Jis ten irgi nega- 
lėdavo atsipalaiduoti. 

Ir apskritai jis per daug gilindavosi į kitų žmonių 
problemas. 

— Turite problemų? 

Dabar jos akyse sužvilgo ašaros, ir Foksui kilo 
noras žengti į gatvę tiesiai po pravažiuojančiu sunk- 
vežimiu. 

— Problemų? Kokių dar gali būti problemų? 
Gyvenu keisto miesto keistame name, matau realybėje 
nesančius dalykus, arba dar blogiau — esančius čia ir 
norinčius mane nugalabyti. Beveik visi mano daiktai 

yra Niujorko bute. Bute, už kurį man tenka mokėti. 
Mano labai supratinga ir kantri viršininkė paskambino 
šį rytą pasakyti man, kad jei kitą savaitę negrįšiu į dar- 
bą, jai teks ieškot darbuotojos vietoj manęs. Ar žinote, 
ką tuomet padariau? 

— Ne. 

— Ėmiau pakuotis daiktus. Atsiprašau. Tikrai 
atsiprašau, bet aš turiu savo gyvenimą. Turiu įsiparei- 
gojimų, sąskaitų, kurias reikia apmokėti, ir savo pra- 
keiktą kasdienybę. — Ji nutilo lyg norėdama susikaup- 
ti. — Man reikia grįžti prie savo reikalų. Bet negaliu 
to padaryti. Net nežinau kodėl. Neįmanoma logiškai 
paaiškinti. Taigi dabar nebeturėsiu darbo, o tai reiškia, 
kad negalėsiu išlaikyti buto. Tikriausiai baigsiu dienas 
valdiškoje įstaigoje arba be laiko mirsiu. Taigi ar turiu 
problemų? Ne. Tik jau ne aš. 

Jis išklausė viską nepertraukdamas, po to tik 
linktelėjo. 

— Kvailai paklausiau. 

Jis įbruko gėles jai į rankas. 

— Kodėl man jas dovanojate? 

— Pasirodė, kad jos jums praverstų. 

Priblokšta ji spoksojo į jį ir į spalvingas gėles ran- 
kose. Jos isteriją pakeitė apstulbimas. 

— Bet... juk jūs jas kažkam pirkote. 

— Galiu nupirkti dar, — jis nykščiu parodė į gėlių 
parduotuvę. — Taip pat galiu padėti susitarti su namo 
šeimininku, jei suteiksite man daugiau informacijos. 
Su kitkuo taip pat pasistengsime susidoroti. Galbūt 
kažkas pastūmėjo jus čia atvykti ir tas kažkas verčia 
čia pasilikti, bet giliai viduje, Leila, tai jūsų pačios pa- 
sirinkimas. Jei nuspręsite, kad jums reikia vykti... — jis 


KRAUJO BROLIAI 235 


prisiminė Alisą, ir jo paties nusiminimas ėmė kilti į pa- 
viršių, — niekas jūsų nesmerks. Bet jei pasiliksite čia, 
teks visiškai pasinerti į įvykius. 

— Aš... 

— Ne... — išsiblaškęs jis pataisė jai nuo pečių nu- 
slinkus; rankinės dirželį. — Jūs vis dar ieškote išeities, 
kokio nors preteksto, kad galėtumėte susipakuoti daik- 
tus ir išvažiuoti iš čia be jokių pasekmių. Pažiūrėkite 
į viską realiai. Negaliu jūsų niekuo kaltinti. Bet apsi- 
spręskite, pasirinkite ir to laikykitės. Tai viskas. Man 
reikia baigti reikalus ir grįžti į kontorą. Pasikalbėsime 
vėliau. 

Jis vėl nuėjo į gėlių parduotuvę, o ją paliko ap- 
stulbusią ant šaligatvio. 


LEILAI ĮĖJUS Į NAMĄ, KVIN ŠŪKTELĖJO IŠ ANTRO 
aukšto. 

— Tai aš, — atsiliepė Leila ir vis dar sutrikusi 
patraukė į virtuvę su gėlėmis, buteliais bei stiklainiais, 
kuriuos nusipirko pakeliui į namus. 

— Noriu kavos, — po kelių minučių į virtuvę 
įbėgo Kvin. — Man jos reikės daug... o, kokios gra- 
žios, — pastebėjo ji, kai pamatė Leilą karpant gėles, 
kad šios tiktų pamerkti į įvairias vazas. 

— Tikrai gražios. Kvin, man reikia pasikalbėti su 
tavimi. 

— Man taip pat reikia, tačiau tu kalbėk pirma. 

— Ketinau šį rytą išvykti. 

Kvin liovėsi pylusi kavą į kavinuką. 

— Ir ketinau sprukti dar prieš tau grįžtant, kad 
manęs neatkalbėtum. Atsiprašau. 

— Gerai, gerai, — Kvin ėmė ruošti kavą. — Aš 
taip pat vengčiau savęs, jei norėčiau padaryti ką nors, 
ko nenorėčiau daryti. Jeigu supranti, ką sakau. 

— Keista, bet suprantu. 

— Tai kodėl neišvažiavai? 

— Leisk man pradėti nuo pradžių, — baigdama 
tvarkyti gėles, Leila perpasakojo telefoninį pokalbį su 
savo viršininke. 

— Kaip gaila. Taip negerai. Nenoriu pabrėžti, 
jog tavo viršininkė elgiasi neteisingai, — pasakė Kvin, 
žiūrėdama, kaip Leila merkia įvairiaspalves saulutės 
į didžiulį arbatos puoduką. — Man sekasi kur kas 
geriau, nes tai yra mano darbas. Darbas, kurį aš pati 
pasirinkau. Taigi galiu būti čia ir rašyti straipsnius. 
Galėčiau padėti... 

— Ne to man reikia. Man nereikia, kad tu skolin- 
tum man pinigų ar perimtum mano išlaidas. Jei liksiu, 
tai todėl, kad pati taip nuspręsiu, — Leila pažiūrėjo į 
gėles ir prisiminė, ką sakė Foksas. — Manau, kad iki 
pat šios dienos nepripažinau to ar nenorėjau pripažin- 
ti. Lengviau buvo galvoti, kad kažkokia jėga privertė 
mane čia atvykti ir pasilikti. Ketinau išvažiuoti, nes 
nenorėjau, kad visa tai vyktų. Bet vis tiek vyksta. Taigi 
dabar sąmoningai renkuosi pasilikti čia. Tiesiog turėsiu 
apsvarstyti praktinius dalykus. 

— Turiu keletą idėjų, nors gal tai tik adata šieno 
kupetoje. Leisk man apie jas pagalvoti. Gėlės visai pui- 
ki mintis. Blogų Žinių dienos praskaidrinimas. 

— Tai ne mano mintis. Foksas man jas padova- 
nojo, kai sutikau jį prie gėlių parduotuvės. Aš iškėliau 
jam sceną. — Leila gūžtelėjo pečiais, po to surinko 
nupjaustytus gėlių kotelių gabaliukus ir pakavimo po- 

pierių. — Pokalbis buvo maždaug toks. Jis: „Kaip jūs 
laikotės?“ O aš: „Kaip aš laikausi? Tuoj pasakysiu, kaip 
laikausi.“ — Ji sumetė nereikalingas liekanas į šiukšlių 
dėžę, atsitiesė ir nusijuokė. — Dieve, tiesiog užpuoliau 
jį. Taigi jis atidavė savo nupirktas gėles, įkišo jas man 
į rankas ir perskaitė man trumpą, glaustą pamokslą. 
Manau, kad jo užsitarnavau. 

— Hmm, — Kvin įmetė šią informaciją į minčių 
puodą, kurį tuo metu maišė. — Ar dabar geriau jau- 
tiesi? 

Leila įėjo į nedidelį valgomąjį, kad pastatytų tris 
gėlių puokštes ant seno staliuko, pirkto „blusų“ turguje. 

— Jaučiuosi ryžtingesnė. Tik nežinau, ar tai yra 
geriau. 

— Turiu tau užduotį. 

— Ačiū Dievui. Esu pripratusi dirbti. Nuo nieko 
neveikimo darausi bjauri. 

— Eikš su manimi. Nepalik čia visų gėlių. Dalį 
reikėtų pasimerkti miegamajame. 

— Nutariau, kad jos bus namui. Jis jų nepirko 
specialiai man ar... 

— Jis tiesiog davė jas tau. Paimk keletą į savo 
kambarį. Juk privertei mane pasiimti vieną kitą tulpę 
sau į miegamąjį. 

Kad nereikėtų ilgiau derėtis, Kvin pati paėmė 
vieną nedidelį stiklainį ir grakščią vazelę. 

— O, jau kava išvirė. 

— Aš ją paimsiu. 

Leila pripylė vieną puodelį Kvin, įdėjo cukraus, 
o sau pasiėmė buteliuką vandens. — Sakyk, ką norėjai 
man pasiūlyti? 


— Knygas. 

— Jau turime pasiėmę knygų iš bibliotekos. 

— O dabar dar turime iš Estelos Hokins asmeni- 
nės bibliotekos. Kai kurios iš jų greičiau yra bloknotai. 
Dar nespėjau kaip reikiant įsigilinti, — paaiškino Kvin, 
kai jos ėmė lipti laiptais į viršų. — Grįžau į namus prieš 
pat tau pareinant. Trys knygos parašytos Anos Hokins. 
Po jos vaikų gimimo. Jos ir Gilo Dento. 

— Atrodo, kad ponia Hokins buvo skaičiusi jas 
anksčiau ir rodžiusi Kelui. 

— Teisingai. Teisingai. Jos visos perskaitytos, iš- 
tyrinėtos ir apsvarstytos. Tačiau tą padarėme ne mes, 
Leila. Verta į jas pažvelgti šviežia akimi, kitu kampu. 

Ji užsuko į Leilos kambarį, kad padėtų ten gėles. 
Po to, prieš žengdama į kabinetuką, pasiėmė puodelį 
kavos. — Jau turiu pasižymėjusi pirmą klausimą „Kur 
yra kiti?“ 

— Kiti dienoraščiai? 

— Taip. Kiti Anos dienoraščiai, nes neabejoju, kad 
jų yra ar buvo daugiau. Kur yra tas dienoraštis, kurį ji 
rašė gyvendama su Dentu, kai laukėsi trynukų? Manau, 
jis galėtų atskleisti kokį nors naują jos bruožą. Įdomu 
kur jis galėtų būti ir kodėl jo nėra kartu su kitais? 

— Jeigu ji rašė kitus dienoraščius, gal jie yra pa- 
mesti ar sunaikinti? 

— Tikėkimės, kad ne, — Kvin žvilgsnis buvo 
aštrus, kai ji paėmė mažą knygutę odiniais virše- 
liais, — ir, manau, juose galime rasti kai kuriuos mums 


reikalingus atsakymus. 


KELAS NEGALĖJO IŠEITI Iš CENTRO IKI PAT SEP- 
tynių valandų. Netgi tada jautė kaltę, kad likusiam 

vakarui palieka tėvą vieną. Vėlyvą popietę jis paskam- 
bino Kvin ir pasakė, kad atvyks pas ją, kai tik galės, o ji 
išsiblaškiusi paprašė jo atnešti maisto. 

Jai teks pasitenkinti pica, galvojo jis, aukštyn laip- 
tais nešdamas dėžutes iš picerijos. Neturėjo nei laiko, 
nei noro mąstyti, ar toks maistas atitiks jos kitokio 
gyvenimo būdo pasirinkimą. 

Kai pasibeldė į duris, jam į sprandą papūtė šaltas 
vėjas, privertęs neramiai atsigręžti. Kažkas artėja, pa- 
galvojo jis. Kažko tame vėjyje esama. 

Duris atidarė Foksas. 

— Ačiū Dievui, pica ir testosterono nešiotojas. 
Kita lytis čia viršija mane skaičiumi. 

— Tai kur tie estrogenai? 

— Viršuje. Paskendę knygose ir užrašuose. Len- 
telėse. Leila braižo lenteles. Padariau klaidą pasakęs, 
kad savo kontoroje turiu braižymo lentą. Jos privertė 
mane ją atvežti, atitempti čia ir užnešti laiptais į viršų. 

Tą pačią akimirką, kai tik Kelas padėjo picos 
dėžutę ant bufeto virtuvėje, Foksas atidarė ją ir paėmė 
gabalėlį. 

— Darjos kalbėjo apie katalogines korteles. Spal- 
votas katalogines korteles. Nepalik čia manęs vieno. 

Kelas suniurnėjo ir atidaręs šaldytuvą, kaip svajo- 
jo ir tikėjosi, rado jame Fokso nupirkto alaus. 

— Gal mes niekada nebuvome pakankamai orga- 
nizuoti, todėl praleidome kai kurias detales. 

Jis nutilo, kai į virtuvę įlėkė Kvin. 

— Sveiki! O, pica. O, o, o... Na, ką gi, reikės rytoj 
už ją atidirbti savo protu ir mankšta sporto salėje. 

Ji paėmė lėkštes, padavė vieną Foksui, kuris jau 
buvo įpusėjęs valgyti pirmąjį picos gabalą, ir nusišyp- 


sojo Kelui. 

— Ar atnešei man ko nors kito? 

Jis pasilenkė jos pabučiuoti ir pasakė: 

— Štai ką atnešiau tau. 

— Kaip netikėta, čia ir yra kaip tik tai, ko aš 
norėjau. Gal galėčiau gauti daugiau? — Ji sugriebė jo 
marškinius ir prisitraukė jį kitam, ilgesniam, bučiniui. 

— Ar jūs, balandėliai, norite, kad aš iš čia išei- 
čiau? Ar galiu pasiimti picą su savimi? 

— Iš tikrųjų, — sutriko Kelas. 

— Gerai, gerai, — Kvin patapšnojo Kelui krū- 
tinę, kad šis nurimtų. — Mamulė ir tėtukas tik pasi- 
labino, — pasakė ji Foksui. Kodėl mums nepavalgius 
valgomajame kaip civilizuotiems žmonėms? Leila tuoj 
nulips žemyn. 

— O kodėl aš negaliu pasisveikinti su mamu- 
le? — pasiskundė Foksas, kai Kvin praplaukė pro jį su 
lėkštėmis. 

— Negali, antraip primuščiau tave iki sąmonės 
netekimo. 

— Kažin ar galėtum, — pralinksmėjęs Foksas 
pagriebė picų dėžes ir nulėkė paskui Kvin. — Gėrimus 
statai tu, broli! 

Netrukus po to, kai jie susėdo ir pasiėmė gėrimus, 
lėkštes, servetėles bei picą, Leila įėjo su dideliu dube- 
niu ir stirta mažesnių dubenėlių. 

— Pasirūpinau anksčiau, nes nežinojau, ką tu at- 
neši, — pasakė ji Kelui. 

— Tu gaminai mišrainę? — paklausė Kvin. 

— Mano specializacija. Kapoti, pjaustyti, maišyti. 
Ir jokio virimo. 

— Na, va. Priverti mane būti gera. — Kvin turėjo 
pamiršti išsvajotus du gabalėlius picos, apsiriboti vienu 

gabalėliu ir dubenėliu Leilos salotų. — Padarėme pa- 
žangą, — pasakė ji, šakute paėmusi pirmąjį kąsnį. 

— Paklausk čia esančių ponių, kaip gaminamos 
taukinės žvakės ir juodųjų aviečių konservai, — pasiūlė 
Foksas. — Jos turi užsirašiusios. 

— Iš tikrųjų dalis informacijos, rastos knygose, 
nebūtinai tinka esamai situacijai. — Kvin pakėlė anta- 
kius ir pažvelgė į Foksą. — Tačiau vieną dieną sugebė- 
siu padaryti taukinę žvakę, kai kam nors dings elektra. 
Manau, kad skaitydamos toliau Anos dienoraščius, 
rasime daugybę įdomios informacijos. 

— Mes juos skaitėme daugybę kartų, — pabrėžė 
Kelas. — Daugybę. 

— Jūs nesate moterys, — ji pakėlė pirštą į vir- 
šų. — O Esė yra. Bet Esė moteris, kuri yra šio miesto 
ir jo istorijos dalis. Kad ir kokia objektyvi ji stengtųsi 
būti, vis tiek gali praleisti kokį nors niuansą. Pirmasis 
klausimas, kur yra kiti dienoraščiai? 

— Nėra jokių kitų. 

— Nesutinku. Nėra kitų atrastų. Esė sakė, kad 
šias knygas jai perdavė tėvas, nes ji labai mėgo knygas. 
Paskambinau jai, kad pasiteiraučiau, ar nebuvo daugiau 
kokių nors knygų, bet paaiškėjo, kad jis nėra kalbėjęs 
apie jokias kitas knygas. 

— Jeigu jų būtų buvę daugiau, jis būtų jas jai ati- 
davęs. 

— Tuo atveju, jei jos buvo pas jį. Juk tarp tūks- 
tantis šeši šimtųjų metų ir tūkstantis devyni šimtųjų 
didelis laiko tarpas. Daiktai padedami į kitas vietas, pa- 
simeta, yra išmetami. Pagal dokumentus ir jūsų šeimos 
žodinę istoriją Ana Hokins didžiąją savo gyvenimo 
dalį pragyveno ten, kur dabar yra bendruomenės cen- 

tras Pagrindinėje gatvėje. Anksčiau ten buvo bibliote- 
ka. Knygos, biblioteka. Įdomu. 

— Močiutė kiaurai pažinojo biblioteką, — atsakė 
Kelas. — Joje negalėjo būti jokios knygos, apie kurią 
ji nežinotų. O ką nors tokio, juo labiau, — jis papurtė 
galvą. 

— Diskutuotina, — pakomentavo Foksas. 

— Ir kažkas, ką reikia patyrinėti. Savo dienoraš- 
čiuose ji nerašė datų, todėl mudvi su Leila mėginame 
sudatuoti įvykius pagal tai, ką ji rašo apie savo sūnus. 
Pirmajame, mūsų manymu, dienoraštyje, jos sūnums 
maždaug dveji treji metai. Kitame jiems jau penkeri, 
nes ji labai nuodugniai aprašo jų penktąjį gimtadienį. 
Šis dienoraštis baigiasi maždaug ties jų septynerių 
metų amžiumi. Trečiajame dienoraštyje jie jau jauni 
vyrukai. Maždaug šešiolikos metų. 

— Tarp septynerių ir šešiolikos yra didelis laiko 
tarpas, — įsiterpė Leila. 

— Gal per tuos visus metus tiesiog neįvyko nieko 
tokio, apie ką būtų verta rašyti. 

— Gali būti, — sutiko Kvin. — Tačiau galėčiau 
lažintis, jog ji rašė. Net jeigu tai buvo tik mėlynių uo- 
gienė ar jos trys judrūs sūnūs. Tačiau dabar svarbiau, 
bent taip manau, tie dienoraščiai ar dienoraštis, kuria- 
me aprašomas jos kartu su Dentu praleistas laikas iki 
sūnų gimimo. Pirmi dveji jų bendro gyvenimo metai. 
Galiu lažintis, kad tai buvo įdomus laikotarpis. 

— Ji rašo apie jį, — tyliai pasakė Leila. — Apie 
Gilą Dentą. Daug kartų. Visuose dienoraščiuose, ku- 
riuos turime. Rašo apie jį, apie savo jausmus jam, savo 
svajones apie jį. 

— Visada esamuoju laiku, — pridūrė Kvin. 

— Labai sunku prarasti tą, kurį myli, — Foksas 
rankoje pasukiojo alaus butelį. 

— Žinoma, sunku. Tačiau ji rašo apie jį taip, lyg 
užuominos apie mirtį. Mes kalbėjome apie tai, kaip 
Dentas rado būdą sugyventi su ta mistiška būtybe. Jis 
rado būdą, kaip ją suvaldyti ir egzistuoti toliau. Gal tik 
turėdamas tą vienintelį tikslą. Ji tai žinojo. Ana žinojo, 
ką jis daro ir kaip. 

— Tu neimi domėn nei meilės, nei liūdesio, — 
pabrėžė Kelas. 

— Ašjjų nenuvertinu, bet skaitydama dienoraščius 
susidariau ryžtingos moters vaizdą, kuri dalijosi labai 
gilia meile su ryžtingu vyru. Dėl jo ji laužė visuotinai 
priimtas taisykles, rizikavo būti atstumta ir sekama. Su 
juo ji dalijosi lova, bet, manau, kad ir įsipareigojimais. 
Ką tik jis planavo daryti, jautė pareigą daryti. Viskuo 
dalijosi su ja. Jie buvo nedalomi. Ar ne tą jautei, abu 
jautėme, kai buvome miško laukymėje? 

— Taip, — Kelas pagalvojo, kad neįmanoma to 
paneigti. 

— Nukrypdama pasakysiu, kad Ana žinojo ir ga- 
lėjo tai papasakoti savo sūnums, kai jie paaugo, tačiau 
ši istorijos dalis buvo arba pamesta, arba sunaikinta. 
Tokių dalykų pasitaiko. Ji galėjo kažkur aprašyti tą 
laikotarpį ir paslėpti saugioje, jos manymu, vietoje, kol 
aprašymo prireiks. 

— Jo reikia jau dvidešimt vieneri metai. 

— Kelai, čia kalba tavo atsakomybės jausmas, o 
ne logika. Bent jau ne ta logika, kuria čia reikėtų va- 
dovautis. Ji tau pasakė, kad dabar atėjo laikas, būtent 
tas laikas. 


244 NORA ROBERTS 


— Mes jį paleidome, — pasakė Foksas. — Nieko 
nereikėtų, jei nebūtume jo paleidę. 

— Nemanau, kad tai tiesa, — Leila truputį pa- 
sisuko į jį, tik truputį. — Ir galbūt, jei rasime kitus 
dienoraščius, suprasime. 

— Leila tą suprato išsyk, — įsiterpė Kvin. 

— Už tai, kad viskas buvo labai aišku. Visų pirma 
vardai. Kalebas, Flečeris ir Gideonas. 

— Jie visai įprasti tiems laikams. 

Kelas gūžtelėjo pečiais ir atstūmė savo lėkštę. 

— Vardas Kalebas Hokinsų linijoje pasitaiko 
dažniau negu kiti du. Tačiau aš turiu pusbrolį Flečą ir 
dėdę Gideoną. 

— Pirmiausia reikia atkreipti dėmesį į inicia- 
lus, — karščiavosi Kvin. — Sakiau tau, kad jie į tai ne- 
kreipė dėmesio, — tarė ji Leilai. — K, F ir G. Kalebas, 
Foksas, Geidžas. 

— Susiję, — nusprendė Foksas, — ypač kai Žinai, 
kad mama mane pavadino Foksu todėl, kad prieš pat 
gimdymą pamatė per lauką į mišką bėgantį būrį rudųjų 
lapių. O mano sesuo Seidžė? Jos toks vardas dėl to, kad 
mama uostė šalavijus prieskonių darželyje iš karto po 
jos gimimo“. Panašiai buvo su visais keturiais. 

— Tave pavadino pagal tikrą lapę? Kaip tą... 
paskui kurią reikia paleisti šunis? — panoro sužinoti 
Leila. 

— Na, gal ne visai pagal konkrečią lapę. Tau rei- 
kėtų susitikti su mano motina. 

— Kad ir kaip Foksas būtų gavęs savo ypatingąjį 
vardą, mes turėtume atkreipti dėmesį ir į atsitiktinu- 


* Angl. sage — šalavijas. 

mus. — Kvin atidžiai apžiūrėjo Kelo veidą ir nuspren- 
dė, jog jis apie tai galvoja. — Manau, kad prie šio stalo 
yra daugiau nei vienas Anos Hokins palikuonis. 

— Kvin, mano tėvo giminės čia atkeliavo iš Airi- 
jos prieš keturias kartas, — pasakė jai Foksas. — Anos 
Hokins laikais jų čia nebuvo. Jie arė laukus Keryje. 

— O kaip mamos giminaičiai? — paklausė Leila. 

— Na, ten didesnė mišrainė. Anglai, airiai. Netgi 
prancūzai. Niekas niekada nesivargino su genealogija, 
bet niekada negirdėjau apie jokius Hokinsus savo gi- 
minėje. 

— Reikėtų patyrinėti atidžiau. O kaip Geidžo 
šeima? — pasiteiravo Kvin. 

— Neturiu supratimo. — Kelas mąstė. — Abe- 
joju, kad jo šeima susijusi su Hokinsais. Bet galiu pa- 
klausti Bilo, Geidžo tėvo. Jeigu tiesa, kad mes esame 
tiesioginiai įpėdiniai, tas galėtų paaiškinti vieną dalyką, 
kurio niekada nesupratome. 

— Kodėl viskas atsitiko būtent jums, — ramiai 
pasakė Kvin. — Jūs trys, jūsų kraujo sumaišymas ir tai, 
kad tu, Foksas bei Geidžas atidarėte duris. 


— VISUOMET GALVOJAU, KAD BŪTENT Aš BUVAU 
svarbiausias. 

Name tvyrojo tyla, nes jau buvo gili naktis. Kelas 
gulėjo Kvin lovoje, o ji šiltu kūnu glaudėsi prie jo. 

— Būtent tu? 

— Jie tik padėjo išprovokuoti įvykius. Galbūt, 
bet svarbiausias buvau aš. Nes tai buvo mano kraujas, 


mano paveldas, jei taip galima pasakyti. Aš Hokinsas. 

Jie kilę ne iš čia. Ne taip, kaip aš. Ne amžinai čia kaip 
mano šeimos kartos. Iki šiol nežinau, ką apie visa tai 
galvoti. 

— Leisk sau truputį pailsėti. — Ji ranka paglostė 
jo krūtinę palei širdį. — Norėčiau, kad pailsėtum. 

— Kodėl jis leido tam atsitikti? Dentas? Jeigu 
buvo radęs būdą visa tai sustabdyti, kodėl jis leido įvy- 
kiams taip rutuliotis? 

— Tai kitas klausimas. — Ji pasikėlė lovoje, kad 
jos akys būtų tame pačiame lygyje kaip jo. — Turime 
tai išsiaiškinti, Kelai. Turime. Ir tikiu, kad taip bus. 

— Man lengviau tuo patikėti kartu su tavimi. — 
Jis palietė jai skruostą. — Kvin, negaliu pasilikti visai 
nakčiai. Gal Lampas ir tingus, bet jis priklausomas nuo 
manęs. 

— Ar gali dar valandą čia pabūti? 

— Taip, — jis nusišypsojo, kai ji pasilenkė prie 
jo, — tikiuosi, kad dar valandą jis ištvers. 


VĖLIAU, KAI JIS ĖJO Į SAVO AUTOMOBILĮ, ORAS 
virpėjo taip, kad medžiai trynėsi vieni į kitus nuogomis 
šakomis. Kelas apsidairė, ieškodamas ko nors, kuo ga- 
lėtų apsiginti, tačiau pamatė tik tuščią kelią. 

Kažkas negero tame vėjyje, vėl pagalvojo jis ir 
įlipo į savo automobilį, kad parvažiuotų namo. 


BUVO JAU PO VIDURNAKČIO, KAI GEIDŽUI KILO 
neaiškus noras surūkyti cigaretę. Jis metė rūkyti prieš 
dvejus metus, tris mėnesius ir vieną savaitę, tačiau vis 
dar negalėjo pamiršti rūkalų. 


KRAUJO BROLIAI 247 


Pagarsino radiją, kad nuvytų tas mintis, bet noras 
parūkyti ne praėjo, bet augo, kol tapo nenumaldomas. 
Jis pasistengė apie jį negalvoti. Jei pasiduotų jam, tai 
patvirtintų posakį: koks tėvas, toks ir sūnus. 

O jis visai nebuvo toks kaip tėvas. 

Jis gerdavo, kai norėdavo gerti, bet niekuomet ne- 
pasigerdavo. Nuo pat to laiko, kai jam buvo septynioli- 
ka metų. Bet tada pasigėrė specialiai. Jis nekaltino kitų 
dėl savo trūkumų ir nepuolė jų su kumščiais. Niekada 
neišliedavo pykčio ant mažesnių ir silpnesnių tam, kad 
pasijustų didesnis ir stipresnis. 

Netgi savo tėvo nebekaltino. Arba nelabai. Gei- 
džo supratimu, reikia lošti tomis kortomis, kokios 
tau atiteko dalijant. Arba atsistoti ir išeiti tuščiomis 
kišenėmis. 

Laimingas atsitiktinumas. 

Taigi jis buvo visiškai pasirengęs nepasiduoti šiam 
intensyviam norui parūkyti. Tačiau, kai suvokė, kad yra 
tik per keletą mylių nuo Hokinso Slėnio, vietos, kurioje 
tikriausiai mirs bjauria ir skausminga mirtimi, gydyto- 
jų įspėjimai dėl rūkymo žalos pasirodė nieko neverti. 

Pamatęs S4ee/z parduotuvės iškabą, nusprendė 
nusispjauti į įspėjimus. Juk visai nenorėjo gyventi am- 
žinai. Užsuko į dvidešimt keturias valandas veikiančią 
parduotuvę, pasiėmė juodos kavos ir pakelį Mar/boro 
cigarečių. 

"Tada dideliais žingsniais nužirgliojo atgal į auto- 
mobilį, nupirktą tą patį vakarą, kai nusileido Vašing- 
tone, ir dabar dar nebuvo sumokėjęs už jį nedidelės 
skolos. Jo plaukus šiureno vėjas. Plaukai buvo tamsūs 
lyg naktis, truputį ilgesni nei paprastai, šiek tiek ne- 
tvarkingi, nes jis nepasitikėjo Prahos kirpėjais. 

Veidas šeriuotas, nes nepasivargino nusiskusti. 
Šeriai tik sustiprino tą jo tamsią, grėsmingą išvaizdą ir 
privertė nuo geismo sudrebėti kasininkę, prie kurios jis 
priėjo atsiskaityti už kavą ir cigaretes. 

Jis buvo kiek aukštesnis nei šešių pėdų ir jau- 
natviškai lieknas. Kadangi darbe tekdavo daugiausia 
sėdėti, tai jis nuolat ir atkakliai mankštinosi. 

Pirmas į muštynes nesiveldavo, bet ir nepraeida- 
vo pro šalį. Jis mėgdavo laimėti. Jo kūnas, veidas, pro- 
tas — viskas buvo pajungta jo veiklai. Taip pat jo akys, 
balsas ir kantrybė, kurią jis retai prarasdavo. 

Jis buvo lošėjas, o protingas lošėjas visus savo 
įrankius laiko gerai išgaląstus. 

Išsukęs į kelią, Geidžas leido ferariui lėkti. Gal 
buvo kvaila sukišti į automobilį tiek daug savo išloštų 
pinigų, bet kaip jis /e4ia! Ir, po velnių, kaip nevykusiai 
jis išvažiavo iš Slėnio prieš daugelį metų, bet už tai kaip 
stilingai grįžta! 

Juokinga, bet dabar, kai nusipirko tų prakeiktų 
cigarečių, jis jų nebenori. Nereikia nei kavos. Visiškai 
pakanka greito važiavimo malonumo. 

Jis praskriejo dvi valstijas jungiančio kelio pa- 
skutines mylias ir pasuko į išvažiavimą nuo greitkelio, 
vedančio tiesiai į Slėnį. Tamsus kaimo kelias buvo tuš- 
čias. Jo tai nestebino, ypač tokiu nakties metu. Jis matė 
šešėlius ir kontūrus — namų, kalvų, laukų, medžių. Jam 
pilvą suko nuo to, kad grįžta atgal, užuot važiavus kur 
nors kitur, bet ta trauka, niekada jo visiškai taip ir ne- 
palikusi, ta namų trauka buvo stipri. 

Jis paėmė kavą greičiau iš įpročio nei dėl noro. 
Bet jam staiga teko pasukti vairą ir žaibiškai nuspausti 

stabdžius, kai tiesiai prieš akis pamatė kito automobilio 
žibintus. Paspaudė garsinį signalą ir pamatė, kaip kitas 
automobilis suka į šoną. 

Šmėstelėjo mintis: mėšlas, mėšlas, mėšlas! Ką tik 
nusipirkau šį automobilį. 

Kai feraris skersas sustojo viduryje kelio, už- 
gniaužęs kvapą Geidžas pagalvojo, kad tik per stebuklą 
nesudužo. Trūko tik kelių colių, o gal dar mažiau. 

Laiminga prakeikta diena. 

Jis apgręžė automobilį, nuvairavo į kelkraštį ir 
išlipo, kad patikrintų, ar tas kitas vairuotojas nėra prisi- 
gėręs. 

Ji nebuvo girta. Tik šaukė lyg išprotėjusi: 

— Iš kur, po velnių, jūs išlindote? 

Ji išlipo iš automobilio, užtrenkė dureles ir atsar- 
giai nutipeno į šalikelę. Aplink jos nuo šoko išblyškusį 
veidą bangavo kupeta tamsių čigoniškų garbanų. 

Gražus veidas, kažkur smegenų kamputyje su- 
kirbėjo mintis. Didelės akys, atrodančios juodos baltos 
odos fone, smaila nosis, plati burna, seksualiai pilnos 
lūpos. Gal jų juslingumas buvo tiesiog kolageno injek- 
cijų pasekmė? 

Ji nedrebėjo, ir jis nepajuto jokios kartu su pykčiu 
sklindančios baimės, kai ji žvelgė į visiškai nepažįstamą 
žmogų tamsiame kelyje. 

— Panele, — kreipėsi jis, kaip jam atrodė, stebėti- 
nai ramiai, — o iš kur, po velnių, atsiradote jūs? 

— Iš to kvailo kelio, atrodančio taip pat, kaip ir 
kiti kvaili čia esantys keliai. Apsidairiau į abi puses, bet 
jokio automobilio nemačiau. O tada... kaip jūs... et, ne- 
kreipkite dėmesio. Juk likome gyvi. 

— Taip. 

Rankomis įsirėmusi į šonus, ji pasisuko apžiūrėti 
savo automobilio. 

— Ar galiu važiuoti iš čia, ar ne? 

— Taip. Tik jūsų padanga nuleista. 

— Kaip nuleista... o dėl Dievo meilės! Jums 
reikės pakeisti ją, — ji susierzinusi spyrė į užpakalinę 
automobilio padangą. — Tai mažiausiai, ką jūs galite 
padaryti. 

Iš tikrųjų buvo ne visai taip. Mažiausiai, ką jis 
galėjo padaryti, tai nueiti prie savo automobilio ir pa- 
mojuoti jai atsisveikindamas. Bet jis vertino jos aikš- 
tingumą labiau, negu drebėjimą iš baimės. 

— Atidarykite bagažinę. Man reikia paimti at- 
sarginę padangą ir domkratą. 

Kai ji atidarė bagažinę, jis iškėlė iš jos lagaminą ir 
padėjo jį ant žemės, o paskui pažvelgė į atsarginę pa- 
dangą. Ir papurtė galvą. 

— Šiandien jums rimtai nesėkminga diena. Jūsų 
atsarginė padanga sukiužusi. 

— Negali būti. Ką čia, po velnių, kalbate? — Ji 
pastūmė jį į šalį ir pati įkišo galvą į bagažinę. 

— Prakeikta, prakeikta, prakeikta mano sesuo! 

Ji apsisuko, paėjo kelkraščiu keletą metrų, o pa- 
skui grįžo atgal. 

— Buvau paskolinusi savo automobilį jai keletui 
savaičių. Ar gali būti kitaip? Ji sugadina padangą, bet ar 
taiso ją, ar nors įspėja, kad taip atsitiko? Ne! 

Ji nusibraukė nuo veido plaukus. 

— Viduryje nakties dabar tikrai nekviesiu auto- 
mobilių priežiūros pagalbos. Nutemps kur nors ir ten 
turėsiu sėdėti. Ne. Jums teks mane pavėžėti. 


— Man? 

— Tai jūsų kaltė. Bent jau iš dalies. 

— Kuria dalimi? 

— Nežinau. Esu per daug pavargusi, per daug 
pikta, per daug pasimetusi šitoje laukinėje gamtoje, kad 
man tas rūpėtų. Reikia, kad mane pavežtumėte. 

— Jūsų paslaugoms. O kur vežti? 

— Į Hokinso Slėnį. 

Jis nusišypsojo paslaptinga šypsena. 

— Pakeliui. Pats ten važiuoju, — jis ranka moste- 
lėjo į automobilį. — Geidžas Terneris, — prisistatė. 

Ji atsakydama gana teatrališkai mostelėjo į savo 
lagaminą ir pasakė: 

— Sibilė Kinski. 

Ji kilstelėjo antakius ir tik dabar atidžiau pažiūrė- 
jo į jo automobilį. 

— Jūsų ratai labai šaunūs, pone Terneri. 


— Taip. Ir jie puikiai rieda. 


14 


KELAS NELABAI NUSTEBO PAMATĘS FOKSO KRO- 
vininį pikapą savo namo įvažoje, nors buvo jau vėlu. 
Nenustebo ir radęs jį mieguistai mirksintį ant sofutės 
priešais televizorių. Šalia išsitiesęs gulėjo Lampas ir 
knarkė. 

Ant kavos stalelio stovėjo skardinė kolos, bulvi- 
nių traškučių liekanos ir dėžutė sausainių šuniui. Tai 
buvo vyro ir šuns puotos likučiai. 

— Ką tu čia veiki? — paklausė Foksas mieguistu 
balsu. 

— Aš čia gyvenu. 

— Ji tave išspyrė lauk? 

— Ne, neišspyrė. Pats grįžau namo. — Kelas įkišo 
ranką į bulvinių traškučių pakelį ir pasėmė saują trupi- 
nių. — O kiek šitų davei šuniui? 

Foksas pažvelgė į šuns sausainių dėžutę. 

— Keletą. Gal kokius penkis. O kas čia tokio? 
Kodėl taip nerviniesi? 

Kelas paėmė kolos skardinę ir prarijo keletą dar 
likusių šiltų beskonių gurkšnių. 

— Jaučiuosi taip.... Ar tu nieko nepajutai šį va- 
karą? 

— Keletą pastarųjų savaičių nuolat patiriu keistus 
pojūčius, — Foksas rankomis persibraukė per veidą ir 
plaukus. — Prieš pat tau atvažiuojant kažką pajutau. 
Buvau pusiau, o gal ir visai užmigęs. Pajutau vėją, švil- 
piantį dūmtraukyje. 

— Taip, — Kelas nuėjo pasižiūrėti pro langą. — 
Ar pastaruoju metu bendravai su savo tėvais? 

— Vakar kalbėjau su tėvu. Jiems viskas gerai. 
Kodėl klausi? 

— Jeigu mes visi trys esame tiesioginiai pali- 
kuonys, tai vienas iš tavo tėvų yra toje genealoginėje 
linijoje, — pasakė Kelas. 

— Tiek daug supratau ir pats. 

— Niekas iš mano šeimos niekada niekaip ne- 
buvo sužalotas per septyndienį. Dėl to mums daug 
lengviau. — Jis atsigręžė. — Turbūt dėl to mes net 
neuždavėme sau klausimo, kodėl taip yra. 

— Be to, nusprendėme, kad bent jau iš dalies 
taip yra todėl, jog jie gyvena užmiestyje. Išskyrus Bilą 
Ternerį, apie kurį vargu ar būtų galima pasakyti, kas 
jam dedasi. 


KRAUJO BROLIAI 253 


— Mudviejų tėvai atvyko į miestą per septyndie- 
nį. Tada buvo Žmonių, na, tu, be abejo, atsimeni, kas 
atsitiko pas Pofenbergerius? 

— Taip. Taip, prisimenu, — Foksas pasitrynė 
akis. — Nors jie ir buvo per penkias mylias nuo miesto, 
Pofenbergeris vis tiek pasmaugė savo žmoną. O ji puo- 
lė jį su mėsininko peiliu. 

— Dabar žinome, kad mano prosenelė jautė kai 
kuriuos dalykus, matė juos tą pirmąją vasarą ir vėl kaž- 
ką matė vakar. Kodėl taip yra? 

— Galjis tiesiog renkasi, Kelai, — Foksas atsisto- 
jo ir nuėjęs įmetė dar vieną pliauską į židinį. — Visada 
likdavo niekaip nepaveiktų Žmonių, o tie nukentėję 
būdavo sužalojami labai nevienodai. 

— Kvin ir Leila yra pirmos pašalietės. Manome, 
kad yra kažkoks ryšis tarp jų ir mūsų. O ką, jei tas ryšys 
yra paprasčiausi kraujo saitai? 

Foksas vėl atsisėdo, atsirėmė į sofos atkaltę ir 
glostė per miegą krūpčiojantį šunį. 

— Gera teorija. Neturėtum per daug nustebti, jei 
paaiškėtų, kad voliojiesi nuogas su savo pussesere, nu- 
tolusia nuo tavęs per keletą šimtmečių. 

— Ach, — tai bent mintis. — Jeigu jos taip pat 
palikuonės, tai reikėtų pagalvoti, ar jų buvimas čia mus 
sustiprina, ar daro mus labiau pažeidžiamus. Nes visiš- 
kai aišku, kad artėja lemiamas momentas. Viskas arba 
nieko. Taigi... kažkas ateina. 

Foksas pakilo nuo sofos ir vikriai nuėjo pas Kelą. 

— Nemanau, kad didysis blogis priartės prie tavo 
namų ir... — jis atidžiau pažvelgė į automobilio šviesas 
už lango. — Šventasis Jėzau, ar tai feraris? — jis nusi- 


šypsojo Kelui. 

— (Geidžas, — ištarė jie vienu metu. 

Jiedu vienais marškinėliais nuėjo į terasą, palikę 
paskui save atviras duris. Geidžas išlipo iš automobilio 
ir akimis nužvelgė juos abu, o paskui nuėjo pasiimti 
iš bagažinės savo krepšio. Užsimetęs krepšį ant peties 
ėmė lipti laiptais. 

— Ar jūs, merginos, čia susirinkote į kokį miego 
vakarėlį? 

— Striptizo šokėjos ką tik išvyko, — atsakė Fok- 
sas. — Gaila, kad prasilenkėte. 

Jis nubėgo pas Geidžą ir stipriai stipriai jį ap- 
kabino. 

— Kaip gera tave matyti, žmogau. Kada duosi 
pasivažinėti savo automobiliu? 

— Kad gal niekada. Kelai. 

— Neskubėjai čia atvykti. 

Palengvėjimas, meilė, džiaugsmo pojūtis pastū- 
mėjo jį apkabinti Geidžą taip pat, kaip jį apkabino 
Foksas. 

— Na, turėjau visokių reikalų tai šen, tai ten. No- 
riu išgerti. Ir man reikia kambario. 

— Eime į vidų. 

Virtuvėje Kelas visiems pripylė viskio. Visi supra- 
to, kad geriama už Geidžo sugrįžimą namo ir kad tai 
gali būti paskutinės vaišės prieš karą. 

— Na, — prabilo Kelas, — kaip suprantu, grįžai 
čia pilnomis kišenėmis pinigų. 

— Na, taip. 

— Kiek turi? 

Geidžas rankose pasukiojo taurę. 

— Jei skaičiuosime, kokių turėjau išlaidų ir tą 
mano žaisliuką kieme, apie penkiasdešimt. 

— Visiškai neblogai, jei gali tiek gauti, — pako- 
mentavo Foksas. 

— Aš galiu. 

— Tačiau atrodai kiek pavargęs, broli. 

Geidžas truktelėjo pečiais. 

— Teko važiuoti porą ilgų dienų ir viskas vos 
nesibaigė žiauria avarija šešiasdešimt septintajame 
kelyje. 

— Nesuvaldei savo žaisliuko? — pasiteiravo 
Foksas. | 

— Atsiprašau, — Geidžas kvailai išsišiepė nuo 
tokios minties. — Kažkokia kvaiša, beje, paskui pa- 
mačiau, labai patraukli, iššoko tiesiai prieš mane. 
Jokių kitų automobilių kelyje nebuvo, o ji išvažiuoja 
tiesiai prieš mane su tuo savo senu kriošena Karmann 
Gbia — puikūs ratai, iš tikrųjų, o paskui išlėkusi iš au- 
tomobilio puola mane kaltinti. 

— Moterys, — ištarė Foksas, — yra neišsenka- 
mas visokių nesąmonių šaltinis. 

— Paskui dar šis tas jai atsitinka, — tęsia Gei- 
1žas, mosuodamas laisva ranka. — Nicko ypatingo. 
Tik nuleista padanga. Vėl nieko tokio ypatingo, tik 
os atsarginė padanga subliūškusi lyg blynas. Kaip 
paaiškėja, ji važiuoja į Slėnį, taigi įkeliu jos dvi tonas 
sveriantį lagaminą į savo automobilį. Tuomet ji išbarš- 
<a adresą ir klausia manęs, lyg būčiau MapOues!, kiek 
1žtruks ten nuvažiuoti. 

Jis lėtai išgėrė gurkšnį viskio. 

— Gerai, kad esu čia užaugęs ir galėjau jai pa- 
akyti, kad per penkias minutes ją ten nuskraidinsiu. 
Daigi ji išsitraukia telefoną ir paskambina kažkam iš X 

raidės. Pasako, kad ši greičiau liptų iš lovos, nes bus pas 
ją po penkių minučių. Kai pamačiau tą K tarpduryje, 
įsitikinau, jog ji labai miela. Tada... 

Kelas pasakė adresą. 

— Ar ten ją ir nuvežei? 

Geidžas padėjo taurę. 

— Iš tikrųjų taip. 

— Kažkas buvo tame vėjyje, — sumurmėjo Ke- 
las. — Manau, tai buvai tu su Kvin drauge Sibile. 

— Sibile Kinski, — patvirtino Geidžas. — Ji 
panaši į čigonę. — Jis vienu mauku pabaigė gerti vis- 


kį. — Ar tai ne spyris į užpakalį? 


— JIS ATSIRADO IŠ NIEKUR. 

Ant Kvin komodos stovėjo raudonojo vyno taurė, 
kurią ji ten padėjo, belaukdama Sibilės atvykimo. 

Kadangi jos atvažiavimas pažadino Leilą, Kvin 
atsisėdo šalia jos, ant Sibilės lovos. Tuo metu pati Sibilė 
skrajojo po kambarį, kabino savo drabužius ant paka- 
bų, kišo juos į stalčius, retsykiais gurkštelėdavo vyno. 

— Jau pamaniau, kad atėjo galas, būtent galas, 
nors savo ateityje ir nebuvau mačiusi mirties per auto- 
mobilių avarijas. Nežinau, kaip mums pasisekė nepa- 
virsti kruvina mėsos mase tarp degančio metalo. Gal 
kad esu gera vairuotoja, — pasvarstė Sibilė Kvin. 

— Žinoma, kad gera. 

— Ir tikriausiai geresnė, negu pati įsivaizdavau. 
Beje... ir jis geras vairuotojas. Žinau, kad man pasisekė, 
Jog viskas baigėsi tik išgąsčiu ir nuleista padanga, bet ta 
prakeikta Risa... 


— Risa? — Leilos žvilgsnis atrodė tuščias. 

— Sibilės sesuo Marisa, — paaiškino Kvin. — Tu 
vėl jai skolinai savo automobilį? 

— Žinau, žinau. Žinau, — pasakė ji, išpūsdama 
dūmą, kuris ratilais pakilo virš jos kaktos. — Ji vėl su- 
gebėjo mane įkalbėti. Ir Risos dėka mano atsarginė 
padanga buvo subliūškusi. 

— Tai paaiškina, kodėl tu prie šio namo išlipai iš 
seksualaus sportinio automobilio. 

— Jis vargiai galėjo palikti mane ten vieną, nors 
ir atrodė, jog svarstė tokią galimybę. Toks visas netvar- 
kingas, bet pavojingai žavus. 

— Kai pastarąjį kartą man nuleido padangą, — 
tarė Kvin, — tai pagalbos sulaukiau iš tokio vyruko, 
kurio pilvas atrodė lyg virš diržo išvirtęs maišas ce- 
mento, o kelnės buvo sulindusios į užpakalį. 

— Na, šis vyrukas išvirtusio pilvo neturi ir nors 
jo paltas man neleido gerai apžiūrėti užpakalio, manau, 
kad Geidžo Ternerio užpakaliukas yra tobulas. 

— Geidžas Terneris, — Leila uždėjo ranką ant 
Kvin šlaunies. — Kvin. 

— Taip, — Kvin iškvėpė orą. — Manau, kad tai 


pasisveikinimas. Visa gauja susirinko į vieną vietą. 


RYTE KVIN PALIKO SAVO NAMO DRAUGES MIE- 
gančias ir ristele nubėgo į bendruomenės centrą. Jau 
bėgdama į priekį žinojo, kad po to gailėsis šio savo 
pasirinkimo, nes teks parbėgti atgal. Tačiau jei tokį ne- 
didelį atstumą, tris kvartalus, važiuos automobiliu, tai 
išduos naujai pasirinktą gyvenimo būdą. 

Be to, norėjo turėti laiko apmąstymams. 

Nieko čia nepakeisi. Sibilė ir Geidžas beveik 
tiesiogine prasme susidūrė vienas su kitu kaktomuša 
šiąnakt užmiestyje, viduryje nakties, lyg ir atsitiktinai. 

Tai dar vienas dalykas, kurį reikia įtraukti į keis- 
tenybių sąrašą, galvojo Kvin, iškvėpdama pro burną 
orą, virstantį šaltais garais. 

Dar viena keistenybė būtų ta, kad Sibilė, turė- 
dama puikiausią orientaciją, pasuka ne toje vietoje ir 
išlenda iš šalutinio kelio tiesiai prieš pagrindiniu keliu 
atlekiantį Geidžą. 

Savotiškas yra Sibilės posakis „jis atsirado iš nie- 
kur“, nusprendė Kvin, pasiekusi galines bendruomenės 
centro duris. Kvin suprato tą paraidžiui. Jeigu Sibilė jo 
nematė, tai gali būti, kad jos realybėje keletą gyvybiškai 
svarbių momentų jo ir 2ebuvo. 

Taigi kodėl jiems buvo svarbu susitikti dviese, o 
ne kartu su visa grupe? Ar nekeista, kad jie abu atvyko 
tą pačią naktį, tuo pačiu metu? 

Ji išsitraukė klubo nario raktą, — dėkui Kelui, 
— kad galėtų įeiti į treniruoklių salę. Pridėjo kortelės 
numerį prie skaitytuvo. 

Ją nustebino, kad salėje nedegė šviesos. Paprastai, 
kai ji atvykdavo, jos jau degdavo ir bent vienas iš trijų 
besisukiojančių televizorių rodydavo CNN ar ESPN 
programas, arba kokį nors rytinį pokalbių šou. Labai 
dažnai kas nors jau treniruodavosi ant bėgimo takelio 
ar dviračio. Arba kilnodavo svorius. 

Ji uždegė šviesas. Šūktelėjo. Jos balsas nuaidėjo 
tuštumoje. Kvin perėjo salę, atidarė duris ir pamatė, 
kad tiek budinčiojo kambarėlyje, tiek rūbinėje yra 
tamsu. 


Gal kas nors vakar ėjo į vėlyvą pasimatymą, nu- 

sprendė. Tuomet pasiėmė rūbinės raktą, nusirengė 
iki sportinės aprangos ir pasiėmė rankšluostį. Prieš 
eidama prie kardiotreniruoklio, perjungė kanalą į šou 
„Šiandien“. Tada užlipo ant vienintelio klube elipsinio 
treniruoklio. 

Užprogramavo jį, šiaip taip atsispyrusi pagundai 
nusukti keletą savo svorio svarų. Juk jie ne tokie jau 
svarbūs, priminė sau Kvin. (Žinoma, svarbūs.) 

Pradėjo apšilimą, didžiuodamasi savo discipli- 
nuotumu ir džiaugdamasi vienuma. Vis tiek tikėjosi, 
kad bet kurią minutę durys gali atsiverti ir įeis Metas 
ar Tina, budėtojai, pakeičiantys vienas kitą. Po dešim- 
ties minučių jai pasisekė nugalėti pasipriešinimą ir 
sutelkti dėmesį į televizijos ekraną. Tai turėjo padėti 
ištverti treniruotę. 

Įveikusi pirmąją mylią, Kvin atsigėrė vandens 
iš sportinio butelio, kurį atsinešė su savimi. Pradėjusi 
bėgti antrąją mylią, ji leido mintims nukrypti į tai, ką 
ketino nuveikti tą dieną. Tyrinėjimai yra bet kokio 
projekto pagrindas. Dar ji norėjo parašyti būsimosios 
knygos įžangos juodraštį. Gal jį rašant blykstelės kokia 
nors mintis. Kuriuo nors metu ji dar ketino pasivaikš- 
čioti po miestelį su Sibile ir Leila, jeigu tik šios norės. 

Į kapines reikėtų eiti kartu su Sibile. Laikas ap- 
lankyti Aną Hokins. 

Gal Kelas turės laiko važiuoti kartu su jomis. Vis 
vien jai reikia su juo pasikalbėti, aptarti, kaip jis jaučia- 
si, ką galvoja apie Geidžo ir Sibilės atvykimą. Be to, jai 
norėjosi pamatyti Geidžą. Tačiau vis dėlto labiausiai ji 
norėjo vėl pamatyti Kelą ir parodyti jį Sibilei. 

Pažvelk! Argi jis ne gražus? Gal tai išties panašu 
į mokinukės elgesį, bet jai tas nesvarbu. Norėjo vėl jį 

paliesti, net jei tai bus trumpas rankų paspaudimas. Be 
to, ji nekantriai troško pasisveikinimo bučinuko. Taip 
pat norėjo susirūpinimą jo akyse pakeisti linksmumo 
kibirkštimis. Jai /abai patiko matyti, kaip pirmiausia 
ima juoktis jo akys, o tik po to ima juoktis jis pats ir 
kaip jis... 

Na. Na, na, na. Ji velniškai jį įsimylėjo, kaip suvokė 
pati. Tą gimtojo miesto berniuką. Tačiau tai savotiškai 
puiku, nusprendė ji, išskyrus, kad šis jausmas gniaužia 
skrandį. Tačiau net ir tas skrandžio gniaužimas nieko 
baisaus. Tai puikus nerimas, toks ach, ach, o Dieve! O 
argi tai neįdomu? 

Kvin įsimyli, pagalvojo ji, ir ėmė bėgti antrąją 
mylią su apdujusia šypsena veide. Nors ji sunkiai kvė- 
pavo, o per smilkinius tekėjo prakaitas, ji jautėsi tokia 
gyvybinga ir džiugi kaip pavasarinė ramunėlė. 

Staiga užgeso šviesos. 

Treniruoklis sustojo,išsijungė ir nutilo televizorius. 

— O, mėšlas. 

Jos pirma reakcija nebuvo baimė, o tik mintis, ką 
gi dabar daryti? Aplinkui aklina tamsa, ir nors mintyse 
ji gana tiksliai galėjo įsivaizduoti, kur maždaug yra iš- 
ėjimas ir kas ją nuo jo skiria, ji nenorėjo eiti prie jo 
apgraibomis. 

Kas dabar bus? — galvojo ji, laukdama, kol išsi- 
lygins kvėpavimas. Tikriausiai jai nepavyks patamsyje 
rasti savo drabužių spintelės ir jų pasiimti, taigi teks eiti 
lauk su sportine liemenėle bei kelnėmis. 

Ji išgirdo pirmą dunkstelėjimą, ir ją nukrėtė 
šiurpas. Suprato, kad turi daug didesnių problemų, nei 
išeiti pusnuogei į gatvę. 

Ji čia ne viena. Kai jos pulsas ėmė nenormaliai 
greitai tvinkčioti, ji desperatiškai tikėjosi, kad tamsoje 
su ja yra žmogiška būtybė. Tačiau pagal garsus, bai- 
singą dundesį, drebinantį sienas ir grindis, neatrodė, 
kad juos kelia žmogus. Jos oda pašiurpo, iš dalies dėl 
baimės, iš dalies nuo šalčio. 

Nepamesk galvos, įsakė sau. Ji pagriebė vandens 
butelį, apgailėtiną ginklą, bet vienintelį turimą ir pa- 
mėgino nuo treniruoklio nulipti ant grindų. 

Ji nukrito tamsoje. Atsitrenkė į grindis, labiausiai 
susimušdama petį ir šlaunį. Viskas aplinkui drebėjo 
ir virpėjo, kai mėgino atsistoti. Netekusi orientacijos, 
nežinojo, į kurią pusę bėgti. Girdėjo balsą už savęs, 
priešais save, savo galvoje — sunku buvo pasakyti kur. 
Balsą, džiaugsmingai šnibždantį apie mirtį. 

Ji jautė, kad rėkia, kai mėgino perbėgti dreban- 
čiomis grindimis. Dantys barškėjo iš baimės ir šalčio. 
Į kitą treniruoklį nusidrėskė petį. Mąstyk, mąstyk, 
mąstyk! — liepė pati sau, nes kažkas artėjo, kažkas ar- 
tėjo tamsoje. Drebančiomis rankomis ji perbraukė per 
treniruoklį — gulsčią dviratį — ir kartodama mintyse 
visas jai žinomas maldas, pamėgino surasti duris. 

Už jos kažkas trinktelėjo ir nukrito jai ant pėdos. 
Ji pašoko, suklupo, vėl pašoko. Nebepaisydama, kas gali 
būti tarp jos ir durų, ji metėsi prie jų ar ten, kur tikėjosi 
jas rasti. Sunkiai alsuodama ėmė rankomis grabalioti 
sieną. 

Rask jas, po velnių, Kvin. Rask tas prakeiktas 
duris! 

Jos ranka atsitrenkė į durų vyrius. Kūkčiodama ji 
pagaliau rado durų rankeną. Pasuko ją, patraukė. 

Staiga apakino šviesa, ir Kelas atsitrenkė tiesiai į 
Kvin. Jeigu jai dar buvo likę kiek oro, tai dabar neteko 
ir to. Ji nesusmuko tik todėl, kad Kelas ją apkabino 
rankomis ir apsuko, tuo pat metu savo kūnu lyg skydu 
uždengdamas nuo už jos esančią patalpą. 

— Dabar laikykis. Ar gali laikytis už manęs? — jo 
balsas buvo klaikiai ramus, kai jis ištiesė ranką ir uždarė 
paskui save duris. — Ar tu sužeista? Pasakyk man, jei 
sužeista. 

Jo rankos tikrino ją, palietė veidą, paskui sugriebė 
jį ir lūpomis prigludo prie jos lūpų. 

— Viskas gerai, — kalbėjo jis ir, atrėmęs ją į sieną, 
nusirengė švarką. — Tau viskas gerai. Imk, apsivilk šitą. 
Sušalsi. 

— Tu ten buvai, — ji spoksojo į jį. — Buvai ten. 

— Negalėjau atidaryti durų. Raktas nerakino. 

Jis paėmė jos rankas ir patrynė, kad sušiltų. 

— Mano automobilis yra čia pat, šalia. Noriu, kad 
eitum ir atsisėstum į jį. Palikau raktelius viduje, kad ga- 
lėtum įsijungti šildymą. Atsisėsk į automobilį ir įsijunk 
šildymą. Ar gali tą padaryti? 

Ji norėjo atsakyti, kad gali. Kažkas jai darėsi, nes 
ji norėjo sakyti „taip“ į kiekvieną jo prašymą. Iš jo akių 
suprato, ką jis ketina daryti. 

— Tu eisi į vidų. 

— Turiu tą padaryti. O tu turi eiti ir pasėdėti 
keletą minučių mano automobilyje. 

— Jei tu eisi vidun, eisiu su tavimi. 

— Kvin. 

Ji stebėjosi, kaip tuo pačiu metu jis gali atrodyti ir 
kantrus, ir susierzinęs. 

— Man reikia nuveikti nemažiau nei tau, ir aš 

nekęsčiau savęs, jei sėdėčiau pasislėpusi tavo automo- 
bilyje, o tu eitum į salę. Nenoriu neapkęsti savęs. Be to, 
dviese jausimės geriau. Geriau. Tiesiog darykime tai, o 
pasiginčysime vėliau. 

— Būk už manęs, ir jei liepsiu, bėk. Turėsi bėgti. 
Susitariam. 

— Gerai. Patikėk, man ne gėda slėptis už tavęs. 

Dabar jo akyse pamatė šypsenos šešėlį ir tai jos 
nervus nuramino geriau nei taurelė brendžio. 

Kelas atrakino salę priglaudęs rakto kortelę prie 
skaitytuvo. Kvin sulaikė kvėpavimą. Kai Kelas atidarė 
duris, viduje degė šviesos. Alo Rokerio balsas džiugiai 
skelbė oro prognozę. Vienintelis ženklas, rodantis, kad 
kažkas atsitiko, buvo Kvin butelis, besimėtantis po 
svarmenimis. 

— Kelai, prisiekiu, pranyko elektra, po to kam- 
barys... 

— Mačiau. Čia buvo aklinai tamsu, kai tu iš- 
ėjai pro duris. Svarmenys gulėjo išmėtyti ant grindų. 
Mačiau, kaip jie rieda, nes buvo apšviesti pro duris 
sklindančios šviesos. Grindys kilnojosi. Viską mačiau, 
Kvin. Ir girdėjau. 

Kelas prisiminė, kaip du kartus visu savo svoriu 
taranavo duris, nes girdėjo ją klykiant. Iš garso atrodė, 
kad griūva stogas. 

— Gerai. Mano daiktai yra persirengimo kamba- 
ryje. Tikrai norėčiau juos iš ten pasiimti. 

— Duokš man raktą ir aš... 

— Eisime kartu. — Ji sugriebė jį už rankos. — 
Jaučiu kvapą. Ar tu jį užuodi? Šis kvapas permuša 
mano prakaito kvapą. 

— Taip. Manau, kad tai sieros kvapas. Bet jis jau 

sklaidosi. — Jis vos vos šyptelėjo pamatęs, kad ji paėmė 
dešimties svarų svarmenį kaip ginklą. 

Kelas pastūmė moterų persirengimo kambario 
duris. Jame viskas buvo taip pat tvarkinga ir normalu, 
kaip ir sporto salėje. Jis vis vien paėmė iš jos raktą, ją 
stumtelėjo už savęs, o paskui atrakino spintelę. Ji sku- 
biai užsitempė treningą, apsivilko striukę. 

— Nešdinkimės iš čia. 

Išeinant jis ją laikė už rankos, o Metas kaip tik 
ėjo vidun. 

Metas buvo jaunas, panašus į koledžo diskotekų 
vedėją. Čia jis ne visą darbo dieną dirbo budėtoju, kar- 
tais dar ką nors asmeniškai patreniruodavo. Jo lūpas iš- 
kreipė staigi neįžeidžiai kvaila šypsenėlė, kai jis pamatė 
juos išeinančius iš moterų persirengimo kambario. Pa- 
skui jis atsikrenkštė. 

— Atsiprašau, kad pavėlavau. Pirmiausia šį rytą 
neskambėjo mano žadintuvas, o paskui neužsivedė 
automobilis. Žinau, kaip skamba tokie pasiteisinimai, 
tačiau tai buvo vienas iš tų nesėkmingų rytų. 

— Taip, — pritarė Kvin, padėdama atgal svarme- 
nį ir paimdama vandens butelį. — Vienas iš tokių rytų. 
Šiandien jau užtektinai pasportavau, — ji numetė jam 
spintelės raktą. — Susitiksime vėliau. 

— Žinoma. 

Ji palaukė, kol jis išėjo iš kambario. 

— Jis pamanė, kad mes... 

— Taip, taip. 

— Ar kada nors darei tai persirengimo kamba- 
ryje? 

— Kadangi tai buvo pirmas mano gyvenime įsi- 
veržimas į moterų persirengimo kambarį, tai atsaky- 
mas yra ne. 

— Aš taip pat ne. Kelai, gal turi laiko užsukti 
puodelio kavos — Dieve, galiu net pusryčius paruoš- 
ti — ir pasikalbėti apie tai? 

— Mėginsiu rasti laiko. 


KOL KEPĖ PLAKTĄ KIAUŠINIENĘ, JI PAPASAKOJO 
jam viską, kas atsitiko. 

— Siaubingai išsigandau, — pabaigė ji, nešdama 
kavą į mažąjį valgomąjį. 

— Ne, neišsigandai, — Kelas dėliojo ant stalo 
lėkštes su kiaušiniais ir kvietine duona. — Visiškoje 
tamsoje išlaikei šaltakraujiškumą ir radai duris. 

— Ačiū, — ji atsisėdo. Daugiau nebedrebėjo, bet 
kelius vis dar jautė kaip pusiau sustingusius drebu- 
čius. — Ačiū už tokius žodžius. 

— Bet tai tiesa. 

— Tu buvai ten, kai atidariau duris, ir tai buvo 
viena iš nuostabiausių mano gyvenimo akimirkų. Kaip 
tu ten atsiradai? 

— Atvykau anksti, nes norėjau užsukti čia, o pa- 
skui pasižiūrėti, kaip jūs laikotės. Pasikalbėti su tavimi. 
Geidžas... 

— Žinau apie tai. Papasakok visa kita. 

— Išsukau iš Pagrindinės gatvės, kad įeičiau pro 
galines duris ir staiga išvydau Aną Hokins. Pamačiau ją 
stovinčią prie durų. Išgirdau tave šaukiant. 

— Savo automobilyje, gatvėje. Iš taip toli... per 
mūrinės sienas tu išgirdai mane? 

— Išgirdau. — Tai buvo baisi akimirka. — Kai 
iššokau iš automobilio, nubėgau prie durų, išgirdau 
dunksėjimą, trenksmą ir dar dievai žino ką viduje. Ne- 


pajėgiau atidaryti tų prakeiktų durų. 

Dabar jo balse ji išgirdo emociją, tą baimę, kurios 
jis nerodė, kol jie buvo sporto salėje. Ji atsikėlė, priėjo 
prie jo ir susirangė jam ant kelių. 

Vis dar sėdėjo jo glėbyje, kai įėjo Sibilė. 

— Sveiki. Nesikelkit. — Ji atsisėdo ant Kvin kė- 
dės. — Kas nors šitą valgo? — Ji patyrinėjo jų veidus ir 
šakute pakabino kiaušinienės. — Tu tikriausiai Kelas? 

— Sibilė Kinski, Kalebas Hokinsas. Rytas buvo 
sunkus. 

Leila įėjo su kavos puoduku, užmiegotomis 
akimis, kuriose plykstelėjo susirūpinimas, vos tik ji 
pamatė Kvin. 

— Kas atsitiko? 

— Sėsk. Papasakosiu abiem iš karto. 

— Man reikia apžiūrėti tą vietą, — pasakė Sibilė, 
išklausiusi pasakojimą. — Taip pat norėčiau apžiūrėti 
salę boulinge. Visas vietas, kuriose kas nors įvyko. 

— Tuo atveju teks apžiūrėti visą miestą, — sausai 
ištarė Kvin. 

— Dar man reikia kuo greičiau pamatyti miško 
laukymę ir tą akmenį. 

— Ji mėgsta vadovauti, — Kvin paaiškino Kelui. 

— Maniau, kad tu mėgsti, bet ji tave pranoksta. 
Galite ateiti į boulingą kokiu tik norite laiku. Kvin gali 
nuvežti tave į sveikatingumo centrą, o jei manęs ten 
nebus, tai užtikrinsiu, kad būtų Geidžas arba Foksas. 
Dar geriau, jei bus jie abu. Vakar vakare pasikalbėjau 
su jais apie pagoniškąjį akmenį. Susitarėme, kad kitą 
sykį eisime prie jo visi kartu. Visi. Šiandien ten keliauti 
negalėčiau ir Foksas taip pat. Tinkamiausia diena tam 
būtų sekmadienis. 

— Kelas labai organizuotas ir viskuo pasirū- 


pins, — Sibilė pasakė Kvin. 


KRAUJO BROLIAI 267 


— Taip, — Kvin pabučiavo Kelą į skruostą. — 
Taip, jis toks yra. Per mane atšalo tavo kiaušinienė. 

— Nieko tokio. Vertėjo išgirsti tai, ką išgirdau. 

— Dar daug ką turime aptarti. Paklausykite, gal 
visi trys ateitumėte čia pietų? 

— O ar kas nors juos išvirs? — paklausė Kelas. 

— Sibilė. 

— Ei! 

— O ką? Suvalgei mano pagamintus pusryčius. 
Be to, moki gaminti. Kol kas svarbus vienas dalykas, — 
ji nulipo Kelui nuo kelių, kad šis galėtų atsistoti. — Ar 
Foksas galėtų pasamdyti Leilą? 

— Ką? Kas? Kodėl? — nustebo Leila. 

— Tau reikia darbo, — priminė jai Kvin. — O 
jam reikia biuro administratorės. 

— Nieko apie tai nenutuokiu, negaliu taip... 

— Juk buvai administratore prabangioje moteriš- 
kų drabužių parduotuvėje, — priminė jai Kvin. — O 
tai jau pusė darbo. Vadyba. Manau, kad gali prižiūrėti 
kartotekas, žymėti svarbius dalykus kalendoriuje, o visa 
kita išmoksi dirbdama. Paklausk Fokso, gerai, Kelai? 

— Žinoma. Jokių problemų. 

— Ir ji dar aiškina, kad aš mėgstu vadovauti, — 
pakomentavo Sibilė, baigdama gerti Kvin kavą. 

— Vadinu tai kūrybišku mąstymu ir lyderyste. 
Dabar eik ir vėl pripilk šį puodelį, kol palydėsiu Kelą 
iki durų ir pabučiuosiu jį stipriu, šlapiu ž4 mano didvy- 
ris bučiniu. 

Sibilė nusišypsojo jiems įkandin, kai Kvin ištem- 
pė Kelą iš kambario. 

— Ji įsimylėjusi. 

— Iš tikrųjų? 

Dabar Sibilė nusišypsojo Leilai. 

— Kadangi ji tau pakiš darbą, tai tau nereikės 
galvoti, kaip iš jos atimti šį kąsnelį. 

— Na, dar grįšim prie to. Ar manai, kad tai meilė 
didžiąja raide? 

— Taip, MEILĖ. Visos raidės didžiosios ir pa- 
ryškintos. 

Ji paėmė puodelį ir atsistojo. 

— Kvin mėgsta vadovauti žmonėms, — pasakė 
Sibilė, — bet ji stengiasi nukreipti juos kokia nors nau- 
dinga ar bent jau įdomia linkme. Ji nekištų tau darbo, 
jei manytų, kad nesugebėsi su juo susidoroti. 

Eidama į virtuvę, giliai iškvėpė orą. 
— Ką, po galais, turėčiau paruošti pietums? 


15 


KELUI BUVO SUNKU MATYTI BILĄ TERNERĮ IR NIE- 
ko nepasakyti apie tai, kad grįžo Geidžas. Tačiau Kelas 
gerai pažinojo savo draugą: jei Geidžas norės pranešti 
tėvui apie savo atvykimą, tai pats jam apie tai pasakys. 
Taigi Kelas pasistengė išvengti susitikimo su Bilu, už- 
sidarydamas savo biure. 

Ivarkė užsakymus, sąskaitas, rezervacijas, susi- 
siekė su vaikinu iš žaidimų arkados ir aptarė vieno 
žaidimų automato pakeitimą į ką nors įspūdingesnį. 

Patikrinęs laiką nutarė, kad jei Geidžas dar ne- 
atsibudo anksčiau, tai dabar tikrai bus atsibudęs, ir 
paėmė telefoną. 

Dar ne visai pabudęs, nusprendė Kelas, kai iš- 
girdo Geidžo balse irzlumą. Ir dar negėrė kavos. Ne- 

paisydamas to, Kelas ėmė aiškinti, kas atsitiko tą rytą, 
pranešė apie pietus ir baigė pokalbį. 

Pavartęs akis, Kelas paskambino Foksui, kad pra- 
neštų tą pačią informaciją ir pasakytų jam, jog Leilai 
reikia darbo, ir jis galėtų ją pasamdyti vietoj ponios 
Hobeiker. 

Foksas nustebo: 

— Taip? 

Kelas atsisveikino ir baigė pokalbį. 

Štai, pareiga atlikta, nutarė jis. 

Patenkintas atsigręžė į savo kompiuterį ir surado 
informaciją apie taškų skaičiavimo automatus — norė- 
jo, kad tėvas juos įrengtų. 

Gal jau per vėlu modernizuoti pramogų centrą. 
Per vėlu investuoti į jį lėšas, jeigu po poros mėnesių vis- 
kas nueis velniop. Tačiau jei iš tiesų viskas eis velniop, 
tai nebus jokio skirtumo, ar buvo investicija, ar ne. 

Tėtis pasakys kai kuriems iš senųjų klientų ir tie 
prieštaraus, bet Kelas problemos čia nemato. Jeigu kas 
nors norėtų skaičiuoti taškus rankomis, centras aprū- 
pintų juos popieriumi ir tušinukais. Kelas galvojo, kad 
gerai būtų klientams parodyti, kaip veikia sistema, o 
paskui reikėtų leisti jiems sužaisti keletą nemokamų 
žaidimų. Tai jiems turėtų patikti. 

Aparatus galima pirkti panaudotus ir atnaujintus. 
Tokį argumentą jis pasitelks, jei prireiks. Savo koman- 
doje jie turi Bilą, o šis gali pataisyti beveik viską. 

Vienas dalykas yra truputis kičo ir tradiciškumas, 
o visai kitas — senoviškumas. 

Ne, su jo tėvu tokia taktika netiks. Jo tėvui pa- 
tiko senovė. Geriau remtis skaičiais. Boulingas atneša 

daugiau negu pusę, beveik šešiasdešimt procentų jų 
pajamų, taigi... 

Jis nutilo išgirdęs beldimą į duris ir susigūžė pa- 
galvojęs, kad tai Bilas Terneris. 

Tačiau galvą pro duris įkišo Kelo motina. 

— Ar tu labai užsiėmęs? 

— Niekada. Atėjai čia sužaisti keletą partijų prieš 
rytinį turnyrą? 

— Visiškai ne. — Franė mylėjo savo vyrą, bet 
mėgdavo sakyti, kad ji nedavė priesaikos mylėti ir 
gerbti jį, ir dar Žaisti su juo boulingą. Ji įėjo į vidų ir at- 
sisėdo. Paskui pasuko galvą, kad matytų jo kompiuterio 
ekraną. Jos lūpos sutrūkčiojo. 

— Sėkmės tau šiame versle. 

— Nesakyk nieko tėčiui, gerai? 

— Mano lūpos užrakintos. 

— Su kuo valgysi priešpiečius? 

— Iš kur žinai, kad valgysiu juos su kuo nors? 

Jis mostelėjo ranka į jos puikiai derantį švarką, 
puošnias kelnes, aukštakulnius batus. 

— Tavo apranga per daug iškilminga paprastam 
apsipirkimui. 

— Koks tu nuovokus! Man reikia sutvarkyti kele- 
tą reikalų, o paskui susitiksiu su drauge Džoana Beri. 

Fokso mama, pagalvojo Kelas ir tik linktelėjo. 

— Mes retsykiais valgome priešpiečius kartu, bet 
vakar ji paskambino specialiai paklausti, ar galėtume 
šiandien susitikti. Ji susirūpinusi. Taigi atėjau čia pasi- 
teirauti, ar yra kas nors, ką turėčiau žinoti, ir ar tu nori 
pasakyti man ką nors prieš tai, kaip su ja susitiksiu. 

— Kontroliuoju viską kaip įmanoma geriau, 
mama. Dar neturiu atsakymų į klausimus. Tačiau man 

kilo dar daugiau klausimų ir aš manau, kad tai pažanga. 
Turiu ir tokį klausimą, kurį tu vietoj manęs galėtum 
užduoti Fokso mamai. 

— Gerai. 

— Paklausk jos, galbūt ji gali kaip nors sužinoti, 
ar kas nors iš jos protėvių buvo Hokinsas. 

— Manai, kad mes galime būti susiję giminystės 
ryšiais? Ar tai ką nors išspręstų, jei sužinotume, kad 
esame susiję? 

— Būtų gerai žinoti atsakymą. 

— Tuomet aš jos paklausiu. O dabar atsakyk į 
mano klausimą. Ar tau viskas gerai? Atsakyk taip arba 
ne ir man to pakaks. 

— Taip. 

— Tuomet gerai, — ji atsistojo. — Savo darbų są- 
raše turiu pustuzinį dalykų, kuriuos turiu atlikti dar iki 
susitikimo su Džo. — Ji pasuko durų link, po nosimi 
labai tyliai suburbėjo 70 velnių ir atsigręžė. — Ketinau 
tavęs to neklausti, bet neturiu pakankamai valios. Ar tu 
ir Kvin rimtai nusiteikę? 

— Dėl ko? 

— Nevaidink nenuovokų, Kalebai Džeimsai 
Hokinsai. 

Norėjo nusijuokti, bet jos tonas išprovokavo pa- 
vlovišką atsaką — jis tik susikūprino. 

— Tiksliai nežinau. Be to, nemanau, kad verta 
megzti labai rimtus santykius, kai aplinkui vyksta tokie 
dalykai. Tiek daug pastatyta ant kortos. 

— O kada bus geresnis laikas? — paklausė Fra- 
nė. — Mano šaltakrauji, Kelai. 

Ji uždėjo ranką ant durų rankenos ir nusišypsojo 
jam. 

— Dar apie tuos nuostabius taškų skaičiavimo 
aparatus norėjau pasakyti. Pamėgink priminti savo tėvui, 
kaip kažkada jo tėvas priešinosi prieš čia esančias taškų 
skaičiavimo sistemas. Gal jis tuomet eis į kompromisą. 

— Turėsiu omenyje. 

Pasilikęs vienas, Kelas išsispausdino informaciją 
tiek apie naujus, tiek apie atnaujintus taškų skaičiavi- 
mo automatus. Paskui išjungė kompiuterį ir nusileido 
žemyn patikrinti, kaip prieš rytinį turnyrą dirba regis- 
tracija, kepsnių baras ir žaidimų galerija. 

Kvapai, sklindantys iš kepsnių baro, priminė jam, 
kad dar nevalgė pusryčių, taigi jis grįždamas į biurą pa- 
griebė karštą riestainiuką ir kolos buteliuką. 

Taip apsiginklavęs nutarė, kad viskam sklandžiai 
klostantis jis gali sau leisti šiek tiek pailsėti. Norėjo 
truputį daugiau pamąstyti apie Aną Hokins. 

Per pastarąsias tris dienas ji jam pasirodė du kar- 
tus. Abu kartus Kelui atrodė, kad tai įspėjimas. Buvo 
matęs ją ir anksčiau, bet tik sapnuose. Savo sapnuose 
jis jos geidė, arba Gilas Dentas per jį. 

Visi tie incidentai būdavo skirtingi ir jis jausda- 
vosi skirtingai. 

Atsikąsdamas gabalėlį riestainėlio, priminė sau, 
kad ne toks buvo jo tikslas. 

Jis pasitikėjo Kvin nuojauta apie dienoraščius. 
Kažkur, kažkuriame laike jų turėjo būti daugiau. Gal 
jie buvo senojoje bibliotekoje. Jis ketino ten nuvykti 
ir nuodugniai ją apžiūrėti. Bet jeigu, Dieve, jie buvo 
perkelti į naują vietą ir įkišti į kokią ne tą lentyną, tai 
paieškos galėjo tapti košmariškos. 

Taigi jis norėjo daugiau sužinoti apie Aną ir tikė- 
josi, kad tas žinojimas atsakys į iškilusius klausimus. 


KRAUJO BROLIAI 273 


Kur ji buvo dingusi beveik dvejus metus? Visa 
turima informacija, visos girdėtos ar skaitytos istorijos 
rodė, kad ji dingo gaisro laukymėje naktį ir grįžo į Slė- 
nį, kai jos sūnums suėjo dveji metai. 

Kur tu dingai, Ana? 

Kur galėjo nukeliauti moteris, nėščia trynukais, 
prieš pat jų gimimą? Kelionė turėjo būti be galo sunki. 
Ji būtų buvusi sunki ir ne nėščiai moteriai, o nėščiai 
juo labiau. 

Netoliese buvo kitų gyvenviečių, bet nei vienos, į 
kurią būtų įmanoma nueiti jos būklės moteriai. Netgi 
nuvažiuoti jai būtų buvę sunku. Taigi logiška, kad ji 
nuėjo kur nors netoli ir kas nors ją priglaudė. 

O kas tą galėjo padaryti? Kas priėmė jauną ne- 
tekėjusią moterį? Pirmas spėjimas — giminės. 

Arba kokia nors draugė, ar maloni sena našlė, bet 
didžiausia tikimybė, kad tą padarė šeimos nariai. 

Juk pirmiausiai, pakliuvęs į bėdą, kiekvienas 
kreiptųsi į juos, ar ne? 

Nors nelengva buvo rasti duomenų apie Aną Ho- 
kins, apie jos tėvą, Slėnio įkūrėją, žinių buvo daug. 

Jis viską skaitė, žinoma. Viską tyrinėjo, bet nic- 
kada nebuvo į tai pažvelgęs tokiu aspektu. Dabar jis 
susirado visą informaciją, kokią tik turėjo biuro kom- 
piuteryje apie Džeimsą Hokinsą. Vaikščiojo aplink jį ir 
užsirašinėjo įvairias pastabas apie jo kraujo giminaičius 
ir tolimesnius gimines. Nieko tikrai rimto, bet kažką 
rado. Kaip tik tyrinėjo tuos duomenis, kai išgirdo bel- 
dimą į duris. 

Jis pakėlė akis, kai Kvin įkišo galvą kaip jo mama 
Šį rytą. 

— Dirbi. Neabejoju, kad nenori, jog tau trukdy- 
čiau. Bet... 

— Viskas gerai, — jis pažvelgė į laikrodį ir pajuto 
kaltę, kad pertrauka tęsėsi daugiau negu valandą, — jau 
ir taip prie to prasėdėjau ilgiau nei planavau. 

— Boulingo versle konkurencija negailestin- 
ga, — ištarė ji šypsodamasi ir įžengė į vidų. — Tik 
norėjau tau pasakyti, kad mes čia esame. Suorgani- 
zavau Sibilei trumpą ekskursiją po miestą. Ar žinai, 
kad Hokinso Slėnyje neįmanoma nusipirkti padorių 
batų? Sibilė labai dėl to nusiminė, nes ji nuolat juos 
medžioja. Dabar ji kelia triukšmą boulinge. Ji turi 
ydingą rungtyniavimo suvokimą. Taigi pabėgau iš ten, 
kol ji neįtraukė ir manęs. Tikėjausi vikriai užkąsti tavo 
kepsnių bare. Maniau, gal ir tu prisidėtum prieš tai, 
kaip Sibilė... 

Ji nutilo. Jis neištarė nė žodžio, tik spoksojo į ją. 
Tiesiog spoksojo. 

— Kas yra? — Ji ranka perbraukė nosį, paskui 
plaukus. — Ar kas nors plaukams? 

— Iš dalies. Gal jie viso to dalis. 

Jis atsistojo ir apėjo stalą. Jo akys be perstojo žvel- 
gė įjos veidą, kai jis ėjo pro ją uždaryti durų. 

— Ach, ach. Tikrai? Rimtai? Cia? Dabar? 

— Tikrai. Rimtai. Čia ir dabar. 

Ji atrodė sutrikusi, ir tas jam patiko. Apskritai ji 
atrodė nuostabi. Jam sunku būtų buvę pasakyti, kaip 
pasitenkinimas ją pamačius akimirksniu virto geiduliu, 
bet jam tai nebuvo svarbu. Jis visiškai neabejojo, kad 
nori ją paliesti, įkvėpti jos kvapo, pajusti, kaip jos kūnas 
iš pradžių įsitempia, o paskui atsipalaiduoja. Tiesiog 
taip. 

— Tu ne toks prognozuojamas, koks turėtum 
būti, — stebėdama jį, ji nusitraukė megztinį ir atsi- 
sagstė po juo esančius marškinėlius. 

— Ar turėčiau būti prognozuojamas? — jis nu- 
tempė per galvą neatsagstytus marškinius, nes nenorė- 
jo terliotis su sagomis. 

— Gimtojo miesto berniukas iš puikios stabilios 
šeimos, vadovaujantis trečios kartos šeimos verslui. 
Turėtum būti prognozuojamas, Kalebai, — pasakė ji, 
atsisagstydama džinsus. — Tačiau man patinka, kad 
toks nesi. Turiu galvoje ne tik seksą, nors būtent seksas 
čia svarbiausia. 

Ji pasilenkė, kad nusimautų nuo kojų batus, ir at- 
metė plaukus, kad galėtų pažvelgti jam į akis. 

— Turėtum būti vedęs, — nusprendė ji, — arba 
pakeliui į santuoką su koledžo laikų mylimąja ir galvoti 
apie pensijos planą. 

— Pagalvosiu apie tą planą, bet tikrai ne dabar, 
Kvin. Dabar galiu galvoti tik apie tave. 

Nuo tų žodžių šoktelėjo jai širdis, dar jam nespė- 
jus ištiesti rankos ir paliesti jos nuogų rankų. Dar prieš 
tai, kaip jis ją prisitraukė ir ėmė gundyti burna. 

Gal ji būtų galėjusi imti juoktis, kai jis ją pasi- 
guldė ant grindų, tačiau jos širdis siaubingai daužėsi. 
Tai skyrėsi nuo mylėjimosi lovoje. Daugiau skubos, 
nutrūktgalviškumo pojūtis, jų kūnams susipynus ant 
biuro grindų. Jis nutraukė jos liemenėlę, kad galėtų 
lūpomis, dantimis ir liežuviu liesti krūtis tol, kol ėmė 
virpėti jos šlaunys. Ji palietė jį ranka, pajuto kietumą, 
privertė jį sudejuoti. 

Jis negalėjo laukti, tik ne šį kartą. Negalėjo pasi- 
mėgauti, tiesiog turėjo paimti ją. Jis pasivertė taip, kad 
ji atsirastų viršuje, apžergusi jį. Sugriebė ją už šlaunų 
ir pajuto, kaip jos malonumas auga ir įtraukia jį. Kai 
ji pasilenkė į priekį godžiai pabučiuoti jo, jos plaukai 

uždengė jų veidus lyg užuolaida. Esu visas jos apsup- 
tyje, pagalvojo jis. Jos kūno, jos kvapo, jos energijos. 
Jis glostė jos stuburo liniją, jos šlaunis, o ji suposi ir 
suposi ant jo, vis artindama jį prie desperatiško ma- 
lonumo. 

Netgi kai ji visa išsirietė atgal, o jo matymas tapo 
neryškus, vis vien jos figūra jį žavėjo. 

Ji nebesivaldė, staigiai kilo į malonumo viršūnę. 
Jų abiejų pulsai daužėsi, glotnūs kūnai jautė stulbina- 
mai malonią trintį. Ji pajuto, kad jis išsilieja, nes staigiai 
truktelėjo jo šlaunys, ir buvo sužavėta. Ji privertė jį pra- 
rasti kontrolę, ji paėmė jį. Dabar pasinaudos jo susijau- 
dinimu ir pati pasieks tą aštrią jausmų viršūnę. 

Kai nuslydo nuo viršūnės atgal ant jo, gulėjo abu 
sukaitę, truputį apstulbę, kol atgavo kvapą. Po to ji ėmė 
juoktis. 

— Dieve, elgiamės kaip paaugliai ar triušiai. 

— Paaugliai triušiai. 

Pralinksminta, ji atsikėlė. 

— Ar tu dažnai biure atlieki keletą užduočių 
vienu metu? 

— O... 

Ji lengvai stuktelėjo jam ir užsisegė liemenėlę. 

— Matai, tu tikrai neprognozuojamas. 

Jis ištiesė jai marškinėlius. 

— Tai pirmas kartas, kai biure atlieku tokią už- 
duot; vienu metu su kitomis. 

Ji šyptelėjo segiodamasi marškinius. 

— Tada gerai. 

— Ir nesu jautęsis paaugliu triušiu nuo tų laikų, 
kai juo buvau. 


— Dar geriau. 

Vis dar ant grindų ji užsimovė kelnes, ir jis padarė 
tą patį. 

— Turėčiau tau kai ką pasakyti, — ji paėmė batą, 
užsitraukė jį. — Manau, kad... ne, sakymas „manau, 
kad“ yra išsisukinėjimas, bailumas. 

Ji giliai įkvėpė, užsitraukė antrą batą ir pažvelgė 
jam tiesiai į akis. 

— Aš tave įsimylėjau. 

Jį pervėrė šokas, aštrus, iki pat vidurių. Po to su- 
gniaužė rūpestis. 

— Kvin... 

— Neeikvok jėgų sakydamas tokius dalykus kaip 
„mes pažįstami vos keletą savaičių“. Ir aš tikrai neno- 
riu išgirsti tokių dalykų kaip „esu labai pamalonintas“. 
Nesakiau tau apie įsimylėjimą anksčiau, nes nenorėjau, 
kad tu turėtum progą ištarti tokias frazes. Dabar pa- 
sakau tik tam, kad, manyčiau, turėtum tai žinoti. Visų 
pirma visai nesvarbu, kiek laiko vienas kitą pažįstame. 
Save aš pažįstu labai seniai, todėl puikiai žinau, ką jau- 
čiu. Antra, be abejo, turėtum jaustis pamalonintas, to ir 
sakyti nereikia. Nervintis taip pat nereikia. Tu visiškai 
neturi jausti to, ką jaučiu aš. Niekas to nesitiki. 

— Kvin, visi mes patiriame didelį spaudimą. Net 
nežinome, ar išgyvensime iki rugpjūčio. Negalime... 

— Tiksliai taip. Niekas to nežino, o mes priežas- 
čių jaudintis turime daugiau nei kiti. Taigi, Kelai, — ji 
suėmė jo veidą delnais, — ši akimirka svarbi. Būtent ši 
minutė labai daug reiškia. Kitomis aplinkybėmis tau 
to net nesakyčiau, nors ir galiu būti impulsyvi. Tačiau 
kitomis aplinkybėmis būčiau palaukusi, kol pats mane 
prisivysi. Tikiuosi, kad taip bus, o kol kas yra, kaip yra. 
Ir tai yra puiku. 

— Turi žinoti, kad aš... 

— Nesakyk, nesakyk, kad aš tau svarbi, kad mane 
myli, — jos balse pasigirdo pyktis. — Tu instinktyviai 
nori imti kalbėti šabloniškomis frazėmis, kurias žmo- 
nės paprastai sako tokiais atvejais, bet tai mane tik 
sunervins. 

— Gerai, gerai, tik leisk man paklausti ir pažadėk 
nesinervinti. Ar nepagalvojai, kad tavo jausmai gali 
būti susiję su tuo, kas nutiko laukymėje. Kad jie tėra 
Anos jausmų Dentui atspindys? 

— Taip ir ne. — Ji atsistojo, apsivilko megzti- 
nį. — Tačiau tu uždavei gerą klausimą. Geri klausimai 
manęs nenervina. Tai, ką jautė ji, o aš per ją, buvo labai 
intensyvus, visa apimantis jausmas. Nenoriu pasakyti, 
kad mano jausmas tau yra silpnesnis. Tas jausmas taip 
pat buvo ir skausmingas. Po džiaugsmu slėpėsi skaus- 
mas. Mano jausmas kitoks, Kelai. Jis neskausmingas. 
Man neliūdna. Taigi... ar turi laiko nusileisti į apačią ir 
suvalgyti priešpiečius, prieš mums su Sibile ir Leila iš 
čia išvažiuojant? 

— O... žinoma. 

— Puiku. Tuomet susitiksime apčioje. Užsuksiu į 
vonią truputį susitvarkyti. 

— Kvin, — jis sudvejojo, kai ji, atidariusi duris, at- 
sigręžė, — aš niekada niekam nejaučiau tokių jausmų. 

— Dabar pasakei labai priimtiną dalyką. 

Ji nusišypsojo ir nuėjo. Jeigu jis tą pasakė, tai tik- 
rai tą ir jaučia, nes tuščiai jis nekalba. Vargšas vaikinas, 


pagalvojo ji. Net nepajuto, kaip įkliuvo. 


TANKUS MIŠKELIS SUPO SENAS KAPINES IŠ ŠIAURI- 
nės pusės. Jis skleidėsi lyg vėduoklė ant nelygios žemės, 

ant kalvelių, einančių į vakarų pusę, gale negrįsto keliu- 
ko, tokio siauro, kad jame vos prasilenkdavo du auto- 
mobiliai. Kažkada čia stovėjo orų nugairintas ženklas, 
sakantis, kad tai Pirmoji pamaldžiyjų bažnyčia, tačiau 
jį sunaikino trenkęs žaibas ir gaisras, kilęs 1652 metų 
liepos septintą dieną. 

Kvin buvo skaičiusi apie tai atlikdama savo tyri- 
nėjimą, bet stovėti dabar čia, vėjyje ir šaltyje, ir viską 
įsivaizduoti, buvo sunku. Taip pat ji buvo skaičiusi, kad 
kaip pakaitalas čia buvo pastatyta maža koplytėlė, kuri 
vėliau buvo sunaikinta pilietinio karo metu. 

Dabar šią vietą žymėjo tik akmenys ir žiemiškai 
sustirusi žolė. Už žemos mūrinės tvoros buvo neseniai 
mirusių žmonių kapai. Šen bei ten matėsi skaudžios 
lyg širdgėla spalvų dėmės. Tai buvo gėlės, ryškėjančios 
rusvos bei pilkos žiemos spalvų fone. 

— Mums nereikėjo nešti gėlių, — pasakė Leila 
tyliai, pažvelgusi į paprastą mažą akmenį, ant kurio 
buvo užrašyta: 

ANA HOKINS 


— Žinoma, kad jai jų nereikia, — atsiliepė Sibi- 
lė. — Akmenys ir gėlės reikalingi gyviesiems. Mirusieji 
užsiima visai kitais dalykais. 

— Džiugi mintis. 

Sibilė tik gūžtelėjo pečiais. 

— Tikrai taip galvoju. Nėra jokios prasmės būti 
mirusiam ir nuobodžiauti. Įdomu, kad ant akmens nėra 
jokių datų. Nei gimimo, nei mirties. Jokių sentimentų. 
Ji turėjo tris sūnus, o jie nepadarė nieko daugiau, kaip 
tik įrašė jos vardą akmenyje. Netgi jeigu kai kurie iš jų 


yra čia palaidoti kartu su savo žmonomis ar net vaikais. 

Kad ir kur jie buvo gyvenime nuklydę, vis tiek grįžo, 
kad būtų palaidoti prie Anos. 

— Galbūt jie žinojo ar tikėjo, kad ji sugrįš. Gal 
ji pasakė jiems, kad mirtis nėra visko pabaiga, — Kvin 
susiraukė žiūrėdama į akmenį. — Gal jie norėjo, kad 
viskas atrodytų labai paprastai, bet dabar svarstau, ar jie 
tai darė sąmoningai. Nei pradžios, nei pabaigos. Bent 
jau iki... 

— Šios liepos, — užbaigė Leila. — Dar viena 
džiugi mintis. 

— Gerai, kol mes visi linksminsimės, padarysiu 
keletą nuotraukų, — Kvin išsitraukė fotoaparatą. — 
Gal jūs abi galėtumėte čia užsirašyti keletą vardų. Gal 
vėliau norėsime juos patikrinti ir pažiūrėti, ar yra koks 
ryšys... 

Eidama atbula, ji už kažko užkliuvo ir dribtelėjo 
ant užpakalio. 

— Ach, po velnių! Mėšlas. Nukritau kaip tik ant 
rytinės mėlynės. Puiku. 

Leila pribėgo padėti jai atsikelti. Sibilė padarė tą 
patį, nors ir juokėsi. 

— Užsičiaupk, — suburbėjo Kvin. — Žemė čia 
nelygi ir sunku pastebėti iš jos kyšančius akmenis. 

Ji pasitrynė šlaunį ir paburnojo ant ją parvertusio 
akmens. 

— Cha, kaip juokinga. Džozefas Blekas, miręs 
1843 metais. — Nuo susierzinimo paraudęs veidas 
akimirksniu išblyško. — Tokia pati pavardė kaip mano. 
Blekas dažna pavardė, iš tikrųjų. Tačiau keista, kad su- 
"klupau būtent ant kapo su savo pavarde. 

— Tikėtina, kad jis iš tavo giminės, — sutiko 


Sibilė. 

— Ir iš Anos? 

Kvin į Leilos klausimą papurtė galvą. 

— Nežinau. Kelas ištyrinėjo Hokinsų šeimos ge- 
nealoginį medį, o aš trumpam į jį užmečiau akį. Žinau, 
kad kai kurie senesni duomenys yra pasimetę ar slypi 
kažkur giliau, nei mes tyrinėjome, bet nežinau, kaip 
mes abu nepastebėjome šakų su mano pavarde. Taigi 
manau, kad geriau pažiūrėkime, ką galime sužinoti 


apie Džo. 


JOS TĖVAS JAI NIEKUO NEGALĖJO PADĖTI, O TIK 
pralaikė ją prie telefono keturiasdešimt minučių, pasa- 
kodamas šeimyninius plepalus. Paskui ji pamėgino pa- 
skambinti močiutei, kuri kažką prisiminė apic tai, kad 
jos anyta yra minėjusi dėdę, o gal senelio brolį, ar gal 
pusbrolį, gimusį Merilendo kalvose. Ar gal Virdžinijo- 
je. Jis išgarsėjo tuo, kad pabėgo su smuklės dainininke, 
palikęs žmoną su keturiais vaikais ir paėmęs visas šei- 
mos santaupas, laikytas sausainių dėžutėje. 

— Nieko sau vaikinas buvo tas Džo, — nuspren- 
dė Kvin. — Jeigu jis kartais buvo iš mano giminės. 

Ji nusprendė nueiti į miesto rotušę ir parinkti 
duomenų apie Džozefą Bleką, kadangi tai ją galėjo 
išgelbėti nuo maisto ruošos. Jei jis mirė čia, tai gal čia 
ir gimė. 


KAI KVIN GRĮŽO, APSIDŽIAUGĖ RADUSI PILNUS 
namus Žmonių, garsų ir maisto kvapų. Sibilė nebūtų 
Sibilė: buvo paleidusi muziką, uždegusi žvakes ir iš- 
pilsčiusi vyną. Visi buvo susirinkę į virtuvę ir valgė 

marinuotas alyvuoges apetitui sužadinti. Kvin įsikišo 
vieną į burną ir paėmusi Kelo vyną užsigėrė. 

— Ar mano akys kraujuoja? — paklausė ji. 

— Dar ne. 

— Beveik tris valandas ieškojau duomenų, tai 
manau, kad dabar ant smegenų turiu mėlynių. 

— Džozefas Blekas, — Foksas jai padavė atskirą 
vyno taurę. — Mes žinome apie jį. 

— Gerai, man nereikės vargti. Nusekiau jo pėd- 
sakais tik iki jo senelio Kvintono Bleko, gimusio 1676 
metais. Nerandu jokių ankstesnių duomenų ir jokių 
duomenų po Džo. Tyrinėjau jį iš visų pusių, ieškojau, 
ar jis turėjo brolių ir seserų, ar dar kokių giminaičių. 
Aptikau, kad turėjo tris seseris, bet neradau apie jas 
jokių kitų duomenų, išskyrus gimimo datas. Dar jis tu- 
rėjo tetų, dėdžių ir taip toliau, bet apie juos nieko daug 
neradau. Neatrodo, kad Blekai buvo garsūs Hokinso 
Slėnyje. 

— Man ta pavardė būtų pasirodžiusi pažįsta- 
ma, — pasakė jai Kelas. 

— Taip. Sužadinau savo močiutės smalsumą, ir ji 
dabar ieško senos šeimos Biblijos. Ji paskambino man į 
mobilųjį telefoną ir pasakė, jog galvoja, kad Biblija ati- 
teko jos svainiui, kai mirė šio tėvai. Galbūt. Kad ir kaip 
ten būtų, tai gija. 

Ji nukreipė dėmesį į vyrą, stovintį prie bufeto ir 
laikantį vyno taurę. 

— Atsiprašau? Jūs Geidžas, taip? 

— Taip. Kelkraščių serviso specialistas. 

Kvin nusišypsojo, kai Sibilė, pavarčiusi akis, iš- 
traukė iš orkaitės su žolelėmis keptą duoną. 

— Girdėjau, kad pietausime, ir atrodo, kad tie 

pietūs jau paruošti. Esu mirtinai išalkusi. Blekų, Ro- 
bitų ir Klarkų gimimų bei mirčių tyrinėjimas labai 
pakelia apetitą. 

— Klarkų? — Leila padėjo lėkštę, kurią ištraukė, 
kad pasiūlytų Sibilei sudėti duoną. — Radai duomenų 
apie Klarkus? 

— Taip. Apie Almą ir Ričardą Klarkus, kiek pri- 
simenu. Reikia pažiūrėti į užrašus. Kodėl klausi? 

— Mano močiutės mergautinė pavardė Klark, — 
pasakė Leila ir blankiai šyptelėjo. — Tikriausiai tai 
nėra paprastas sutapimas. 

— Ar ji gyva? — tuoj pat paklausė Kvin. — Ar 
gali su ja susisiekti? 

— Valgykime, kol viskas karšta, — įsiterpė Si- 
bilė.— Šeimos genealoginį medį perkratysite vėliau. 
Jeigu jau aš pagaminau... — ji įbruko lėkštę su karšta 
duona Geidžui į rankas, — turime valgyti. 


16 


TAI TURĖJO BŪTI SVARBU IR REIKŠMINGA. KELAS 
mąstė ir mąstė apie tai, vogdamas laiką iš savo darbo 
dienos ir laisvalaikio. Jis nutarė pats ištirti Hokinsų- 
Blekų liniją. Tai buvo kažkas naujo, galvojo jis, durys, 
apie kurių egzistavimą jis nieko anksčiau nežinojo ir 
pro jas nesiveržė. 

Pasakė sau, kad tai gyvybiškai svarbus ir daug lai- 
ko reikalaujantis darbas, todėl kelias pastarąsias dienas 
jam niekaip neišeis praleisti laiko su Kvin. Jis užimtas, 
ji užimta. Nieko čia nepakeisi. 

Be to, gal tai tik į naudą — pertraukėlė abiem. 

Viskas nusistovės. Kaip jis pasakė savo mamai, dabar 
ne laikas megzti rimtus santykius ir įsimylėti. Kai žmo- 
nės rimtai myli vienas kitą, ima dėtis svarbūs, gyvenimą 
keičiantys įvykiai, o tai sukelia daug rūpesčių. 

Jis pripylė ėdalo į Lampo dubenėlį. Šuo laukė 
pusryčių su jam būdinga nesudrumsčiama kantrybe. 
Kadangi buvo ketvirtadienis, jis sumetė skalbinius į 
skalbyklę ir išleido Lampą rytiniam pasilakstymui. 
Tada, gerdamas pirmąjį kavos puodelį, tęsė įprastinę 
rytinę rutiną. Išsitraukė C4ex mišinio dėžutę, o kai 
siekė pieno, ėmė galvoti apie Kvin. Dviejų procentų 
pienas, pamąstė jis ir papurtė galvą. Gal kaip tik šiuo 
metu ir ji sau ruošia dubenėlį javainių. Gal stovi kavos 
kvapo prisigėrusioje virtuvėje ir galvoja apie jį. 

Kadangi jam labai patiko ši mintis, jis paėmė 
telefoną, kad paskambintų jai. Staiga išgirdo kažkokį 
garsą už savęs ir atsisuko. 

Geidžas išsiėmė kavos puoduką iš atidaryto bu- 
feto ir tarė: 

— Tu nervingas. 

— Ne. Tiesiog negirdėjau, kaip gėjai. 

— Svajojai apie moterį. 

— Mano galvoje sukasi daugybė dalykų. 

— Ypač moteris. Matosi, Hokinsai. Jau vien iš 
ilgesingų koker spanielio akių. 

— Pažvelk į savąsias, Terneri. 

Geidžas šyptelėjo ir įsipylė kavos. 

— Be to, dar ta lūpa, lyg patempta žuvies kab- 
liuku. — Jis sulenkė pirštą ir timptelėjo burnos kam- 
pą. — Čia neįmanoma suklysti. 

— Pavydi, nes negauni sekso reguliariai. 

— Visai ne dėl to, — Geidžas sriubčiojo juodą 


KRAUJO BROLIAI 285 


kavą ir basa koja trynė Lampo šoną, bet šuo visą dėme- 
sį buvo sutelkęs į ėdalą. — Ji visai ne tavo tipo. 

— O? — per Kelo nugarą lyg driežas perbėgo 
susierzinimas. — O koks tas mano tipas? 

— Labai panašus į mano. Į viską žvelgti lengvai, 
giliai nemąstyti, neprisirišti, nesirūpinti. Kas galėtų 
mus už tai smerkti? 

Jis paėmė javainių dėžutę ir pasėmė saują. 

— Ji visiškai neatitinka tavo įprasto modelio. Ji 
protinga, pastovi, o savo užpakalinėje kišenėje turi di- 
delį virvės kamuolį ir jau pradėjo tave ta virve raizgyti. 

— Ar tas nuolatinis tavo cinizmas kada nors pra- 
puola? 

— Realizmas, — pataisė Geidžas kramsnodamas 
javainius. — Jos dėka aš skraidau. Man ji patinka. 

— Man taip pat, — Kelas pamiršo pieną ir tie- 
siog pasėmė sausų javainių iš dubenėlio. — Ji... ji sakė, 
kad myli mane. 

— Greit apsisukai. O dabar ji mirtinai užimta ir 
tu miegi vienas. Sakiau tau, kad ji protinga. 

— Jėzau, Geidžai, — Kelas priėmė tai kaip dve- 
jopą įžeidimą — tiek savęs, tiek Kvin. — Ji ne tokia. Ji 
nesinaudoja žmonėmis. 

— O tu tą žinai, nes labai gerai ją pažįsti. 

— Pažįstu. — Jo susierzinimas akimirksniu din- 
go, kai jis suvokė šią paprastą tiesą. — Būtent. Pažįstu 
ją. Gali būti dešimtys, po velnių, šimtai dalykų, kurių 
nežinau, bet aš žinau kas ji yra. Nežinau, ar tai kaip 
nors susiję su mūsų įvykiais, bet žinau, kad tai tiesa. 
Viskas pasikeitė nuo pat pirmo mūsų susitikimo. Ma- 
nyje kažkas pasikeitė. Taigi gali mėginti brautis tarp 
mūsų, bet yra kaip yra. 

— Ketinu pasakyti, kad tau pasisekė, — po aki- 
mirkos ištarė Geidžas. — Ir kad viskas galiausiai bus 
taip, kaip tu nori. Niekada nemaniau, kad kuriam nors 
iš mūsų pasiseks gauti ką nors normalaus. — Jis gūž- 
telėjo pečiais. — Nesvarbu, jei klystu. Be to, tu puikiai 
atrodai su tuo žuvų kabliuku burnoje. 

Kelas pakėlė savo didijį pirštą aukštyn ir parodė 
nepadorų gestą. 

— Tegu grįžta pas tave patį tai, ką tu rodai, — pa- 
sakė įeidamas Foksas. Jis žengė tiesiai prie šaldytuvo ir 
pasiėmė kolos. — Kas nutiko? 

— Na, kas? Ogi tas, jog vėl vagi mano kolą ir 
niekada neatneši naujų buteliukų, kad pakeistum tuos, 
kuriuos išgėrei. 

— Praeitą savaitę atnešiau alaus. Geidžas paprašė 
manęs ateiti čia šį rytą, o kai ateinu čia ryte, visuomet 
tikiuosi rasti kolos. 

— Tu prašei jo čia ateiti? 

— Taip. Taigi, O'Delai, Kelas įsimylėjo blondinę. 

— Aš to nesakiau. 

— Lyg nesimatytų, — Foksas atidarė skardinę ir 
atsigėrė. 

— Niekada nesakiau, kad ką nors įsimylėjau. 

Foksas nukreipė žvilgsnį į Kelą. 

— Pažįstu tave visą savo gyvenimą ir žinau, ką 
reiškia tos mažytės šviečiančios širdutės tavo akyse. Tai 
nuostabu. Panašu, kad ji tau skirta. 

— Jis sako, jog ji ne mano tipo, o tu sakai, kad ji 
atrodo, lyg man skirta. 

— Ir mes abu teisūs. Ji ne to tipo, kokius tu pa- 
prastai gaudai, — Foksas dar gurkštelėjo kolos. Paskui 
paėmė iš Geidžo sausų pusryčių dėžutę. — Nes tu ne- 

pasistengei surasti tokios, kuri tau tikrai tiktų. Ji kaip 
ir tinka, bet yra savotiškas siurprizas. Lyg būtų kokia 
pasala. Ar aš atsikėliau visą valandą anksčiau tam, kad 
paklausyčiau apie Kelo meilės istoriją? 

— Ne. Tai tik įdomus priedas. Aš surinkau šiek 
tiek informacijos būdamas Čekijoje. Tai daugiausia 
gandai, folkloras, kuriuos patyrinėjau laisvalaikiu. Va- 
kar vakare man paskambino ekspertas, ir todėl papra- 
šiau tavęs užeiti čia šįryt. Panašu, kad jau galiu įvardyti 
mūsų Didžiojo Blogio tapatybę. 

Jie susėdo aplink virtuvės stalą su kavos puodeliais 
ir sausais pusryčiais. Foksas vilkėjo teisininko kostiu- 
mą, Geidžas juodus sportinius marškinėlius ir laisvas 
kelnes, o Kelas džinsus ir Aanelinius marškinius. 

Kalbėjosi apie demonus. 

— Aplankiau keletą mažų atokių kaimelių, — 
pradėjo pasakoti Geidžas. — Visuomet pagalvoju, kad 
gal ten, rinkdamas žetonus ir žymeklius pokeriui, rasiu 
kokį vietinį koloritą atspindintį daiktelį, pavyzdžiui, 
sijoną. 

Kelas žinojo, kad jis tą daro jau daug metų. Seka 
bet kokiais informacijos apie velnius, demonus ir ne- 
paaiškinamus reiškinius pėdsakais. lr iš tų kelionių 
grįžta su įvairiais pasakojimais, kurie paprastai netinka 
Jų pačių istorijai. 

— Išgirdau legendą apie seną demoną, gebantį 
įgauti kitus pavidalus. Pavyzdžiui, vilkolakio. Ir iš pra- 
džių maniau, kad tai ir yra vilkolakis. Bet legendoje 
nebuvo gerklių kandžiojimo ir sidabrinių kulkų. Joje 
kalbama apie tai, kaip ta būtybė medžioja žmones, kad 
paverstų juos vergais ir maitintųsi jų... na, labai sunku 
buvo išversti tą žodį — jų esme, jų žmogiškumu. 

— Maitintųsi kaip? 

— Na, tai labai neaiškiai apibrėžta. Ar gal vaiz- 
dingai, kaip paprastai būna folklore. Maitintųsi ne 
mėsa ir kaulais, jis ne su iltimis ir nagais, ar panašiai. 
Legenda pasakoja, kad šis demonas ar padaras gali 
misti žmonių protais ir jų sielomis. Tuomet žmonės 
išprotėja ir žudo kitus. 

— Ta legenda galėtų būti susijusi su mūsų istorija. 

— Ir man taip pasirodė, todėl ją patyrinėjau. Rei- 
kėjo daug ką išnagrinėti, nes toje vietoje galybė tokių 
istorijų. Ir būtent šitoje vietoje, miškinguose kalnuose, 
man primenančiuose namus, kažką atradau. Jo vardas 
Tmavis. Išvertus reiškia tamsus. Tamsusis. 

Jis ėmė galvoti ir visi jie galvojo apie tai, kas gi 
išlindo iš žemės prie pagoniškojo akmens. 

— Jis atėjo kaip vyras, nors vyras nebuvo. Me- 
džiojo lyg vilkas, nors buvo ne vilkas. O kartais virs- 
davo berniuku, viliojančiu moteris ir vaikus į mišką. 
Dauguma iš jų niekada nebesugrįžo namo. Tie, kurie 
grįžo, buvo išprotėję. Vėliau išprotėdavo ir jų šeimos. 

Geidžas nutilo ir atsistojo paimti kavinuką. 

— Kai ką apie tai sužinojau būdamas ten ir sura- 
dau kunigą, kuris man davė profesoriaus, tyrinėjančio 
demonologiją, pavardę. Profesorius susisiekė su mani- 
mi vakar vakare ir pareiškė, kad būtent šis demonas 
klajoja po Europą jau daug šimtmečių. O tą demoną 
savo ruožtu medžioja burtininkas, o gal tiesiog kaž- 
kokią misiją vykdantis žmogus. Legenda sako, kad jie 
susikovė miške ir burtininkas, mirtinai sužeistas, buvo 
paliktas ten numirti. O būtent tai, pasak profesoriaus, 
buvo klaida. Kažkoks jaunas berniukas aptiko jį miške 
ir burtininkas prieš mirtį perdavė jam savo jėgą. | 

— Kas atsitiko po to? — nekantravo Foksas. 

— Niekas, net pats Lincas, nežino. Yra pasako- 
jimų, kuriuose parašyta, jog būtybė dingo ar kažkur 
persikėlė, o gal mirė septyniolikto amžiaus pradžioje 
arba viduryje. 

— Arba įšoko į laivą, plaukiantį į Naująjį pa- 
saulį. 

— Galbūt. Taip gali būti. 

— Tą patį padarė ir berniukas, — tęsė Kelas, — 
ar vyras, kuriuo jis tapo, o gal jo palikuonis. Ten jis ir 
pakliuvo, ir būtent tą aš mačiau. Taip galvoju. Jį, moterį 
ir jų trobelę. Jį, laikanti kruviną kardą ir žinanų, kad 
beveik visi negyvi. Jis negalėjo taip visko palikti, todėl 
perdavė ką turėjo Dentui, o Dentas vėl pamėgino tą 
įvykdyti. 

— Ką jis perdavė mums? — pasiteiravo Fok- 
sas. — Kokią galią? Nesirgti sloga ir savaime sugyjan- 
čius sulaužytus kaulus? Kokia iš to nauda? 

— Na, esame sveiki ir nesukiužę. Ir man pasitaiko 
atminties blykstelėjimų, kuriuos mes visi matome skir- 
tingai. — Kelas nusibraukė plaukus. — Nežinau, bet 
man atrodo, kad tai kažkas reikšminga. Trys akmens 
dalys. Jos turi būti reikšmingos, tik mes vis dar nesu- 
prantame kuo. 

— O laikas beveik baigiasi. 

Kelas linktelėjo Geidžui. 

— Turime parodyti akmenis kitiems. Kadangi 
davėme priesaiką, tai visi privalome jos laikytis. Jeigu 
nebūtume davę priesaikos, aš būčiau... 

— Parodęs Kvin savo akmenį, — pabaigė Fok- 
sas. — Taip. Galbūt tu teisus. Reikia pamėginti. Gal 
prireiks mūsų visų šešių, kad viskas taptų kaip buvę. 

— Gali būti, kad per atsitikimą prie pagoniškojo 
akmens buvo suskaldytas heliotropas, nes buvo pažeis- 
ta jo jėga. 

* — Tavo stiklinė nuolat pusiau tuščia. Tu tikras 
pesimistas, — pakomentavo Foksas. — Kad ir kaip ten 
būtų, verta pamėginti. Sutarta? 

— Sutarta. — Kelas žvilgtelėjo į Geidžą, o šis tik 
gūžtelėjo pečiais. 

— Tebūnie. 


PAKELIUI Į MIESTĄ KELAS GINČIJOSI SU SAVIMI. 

Jam nereikėjo jokio preteksto, kad sustotų pasi- 
matyti su Kvin. Dėl Dievo meilės, juk jie jau miegojo 
kartu. Nereikėjo jokio specialaus susitarimo ar paaiški- 
nimo ar specifinės priežasties tam, kad galėtų pasibelsti 
į jos duris ir pasižiūrėti, kaip ji gyvena. Paklausti, kas, 
po velnių, vyksta. 

Nieko nuostabaus, kad ji pastarosiomis dienomis 
buvo išsiblaškiusi kas kartą, kai jis jai skambindavo. Ji 
nepasirodė centre nė sykio nuo to laiko, kai jie buvo jo 
biure. 

Be to, ji jam sakė, kad myli jį. 

O tai jau problema. Aliejus ant vandens, smėlis 
batuose ar kokią dar prakeiktą analogiją besugalvo- 
tume. Ji jam pasakė, kad myli, tačiau jis neatsakė „aš 
taip pat“, o ji pareiškė, kad to net nesitikėjo. Bet kuris 
vaikinas, kada nors patikėjęs, kad moteris kalba rimtai, 
žiauriai klydo. 

Dabar ji jo vengia. 

Jie neturėjo /aiko žaidimams, jausmų žalojimui ar 


liūdesiui. Ant kortos buvo pastatyti svarbesni dalykai. 

Tai reiškė, kad visų pirma jam nereikėjo jos liesti. Pri- 
dėjus prie visos mišrainės seksą, reikalas, kuris ir taip 
buvo komplikuotas, susikomplikavo dar labiau. Jiems 
reikėjo būti praktiškiems, reikėjo būti protingiems. 
Objektyviems, pridūrė jis, privažiavęs prie nuomojamo 
namo. Šaltakraujiškiems, aiškaus proto. 

Nieko to nebuvo, kai jie užsiiminėjo seksu. Ypač 
jei tas seksas buvo tikrai geras. 

Lipdamas laiptais prie jos durų, jis susikišo ran- 
kas į kišenes. Paskui vieną ištraukė, kad pasibelstų. Tas 
faktas, kad jis elgiasi beprotiškai, gal nebuvo nei objek- 
tyvus, nei praktiškas, bet atrodė visiškai teisingas. 

Kol ji neatidarė durų. 

Jos plaukai buvo drėgni. Jie buvo surišti į glotnią 
uodegą ir jis matė, kad jie dar nėra visiškai išdžiūvę. Jis 
užuodė moteriško šampūno ir muilo kvapą. Tie kvapai 
taip įsiskverbė į jį, kad jam susitraukė pilvo raumenys. 

Ji mūvėjo pūkuotas violetines puskojines, juodas 
fAlanelines kelnes ir vilkėjo madingą rausvą treningo 
švarkelį, ant kurio buvo užrašyta ADKEM — AČIŪ DIE- 
VUI, KAD ESU MOTERIS. 

Prie šio užrašo jis būtų galėjęs pridėti ir savo pa- 
ties padėką. 

— Sveika! 

Sunku buvo manyti, kad vis dar pyksta, nes ji nu- 
švito entuziastinga šypsena. Pasistiebė ant pirštų, kad 
apdovanotų jį ilgu, stipriu bučiniu, paskui paėmė už 
rankos ir nusivedė į virtuvę. 

— Kibau prie Sibilės, kad šį rytą ji važiuotų su 
manimi į sporto salę. Tai šiek tiek užtruko. Apskaičia- 
vau saugumą skaitmenimis. Nieko keisto neatsitiko, jei 


neminėsime to, kad kažkas stebėjo, kaip Sibilė atliko 

keletą tikrai sudėtingų jogos pratimų. Galiu pasakyti, 
kad Metas tikrai stebėjo. Kelias pastarąsias dienas tarsi 
ir nebuvo įvykių, susijusių su anapusiniu pasauliu. 

Ji surado miltelių pavidalo pusrytinio mišinio dė- 
žutę ir prieš atidarydama padaužė ją keletą kartų ranka. 
Paskui atplėšė ją ir įsipylė mišinio į puodelį. 

— Tikrai nenori šio maisto? 

— Tikrai ne. Valgyk pati. 

— Mes čia lyg darbštus bičių avilys, — pasakojo 
ji, pildama pusę puodelio vandens ir pusę dviejų pro- 
centų pieno. — Laukiu, kol ką nors išgirsiu apie šeimos 
Bibliją ar dar ką atknis mano močiutė. Gal šiandien, 
gal rytoj. Kol kas nubraižiau šeimos medžius iš to, kiek 
mums žinoma. Leila mėgina apklausti savo gimines 
apie protėvius. 

Ji sumaišė skystį su mišiniu ir įkišo į mikrobangų 
krosnelę. 

— Didelę tyrinėjimų dalį man teko patikėti savo 
partnerėms ir pabaigti rašyti straipsnį žurnalui. Juk pa- 
galiau reikės sumokėti durininkui, ar ne? — Ji atsigręžė 
į staiga sudūzgusią mikrobangų krosnelę. — O kaip tu 
laikaisi? 

— Ilgėjausi tavęs. — Jis visiškai neketino to sa- 
kyti. Nemanė, kad tokie bus pirmi žodžiai, išlėkę jam 
iš burnos. 

Jos akys sušvelnėjo, seksuali burna nušvito šyp- 
sena. 

— Malonu girdėti. Aš taip pat tavęs ilgėjausi. 
Ypač praėjusią naktį, kai įsiropščiau į lovą apie pirmą 
valandą nakties. Šaltą tuščią lovą. 

— Ne tik seksą turėjau mintyse, Kvin. 

Dieve, ir iš kur dabar /oAie žodžiai? 

— Ir aš ne tik, — ji kalbėjo nekreipdama dėmesio 
į mikrobangės pypsėjimą. — Ilgėjausi tavęs dienos pa- 
baigoje, kai pagaliau galėjau nustoti kurpti tą straipsnį 
ir norėjau nebegalvoti apie tai, ką reikia daryti ir kas 
atsitiks. Tu dėl kažko susierzinęs. Kodėl nepasakai 
man, kas yra. 

Kalbėdama ji atsigręžė į mikrobangų krosnelę, 
kad išimtų savo puodelį. Kelas pastebėjo, kokį judesį 
ji padarė, kai Sibilė pamėgino įeiti į virtuvę. Kvin tie- 
siog papurtė galvą, o Sibilė žengė atgal, neištarusi nei 
žodžio. 

— Tiksliai nežinau, — jis nusirengė striukę, 
numetė ją ant vienos iš kėdžių, stovinčių prie kavos 
stalelio, kurio čia praėjusio apsilankymo metu dar ne- 
buvo. — Manau, kad galvojau po tos dienos, po... to, 
ką tu sakei. 

— Sakiau, kad tave myliu, o tai verčia tave ne- 
rimauti, — pastebėjo ji. — Ach, jūs, vyrai. 

— Juk nepradėjau tavęs vengti. 

— Taip manai... — Ji giliai įkvėpė pro nosį ir iš- 
kvėpė supykusi. — Tavo nuomonė apie save puiki, o 
apie mane bjauri. 

— Ne,ji tik... 

— Turėjau reikalų, turėjau darbo. Negaliu atlėkti 
vos tau mostelėjus ir tu negali atlėkti vos šūktelėjus. 

— Ne tą turėjau omenyje. 

— Galvoji, žaisčiau tokius žaidimus? Ypač da- 
bar? 

— Ypač dabar. Dabar ne laikas nagrinėti rimtas 
asmenines problemas. 

— Jei ne dabar, tai kada? — pareikalavo atsakymo 
ji. — Ar tu tikrai nuoširdžiai galvoji, kad mes galime 


294 NORA ROBERTS 


sudėlioti visas asmenines problemas į kartotekas ir 
stalčius, kad jos palauktų, kol bus patogus /aikas? Man 
taip pat patinka, kai daiktai būna savo vietose, taigi su- 
dėlioju juos ten, kur jie turėtų būti. Bet jausmai ir min- 
tys skiriasi nuo prakeiktų automobilio raktelių, Kelai. 

— Nesiginčiju, bet... 

— Mano jausmai ir mintys yra susivėlusios ir už- 
griozdintos lyg močiutės palėpė, — atsikirto ji, neke- 
tindama nusiraminti. — Ir man tai patinka. Jei viskas 
kasdien būtų normalu, klostytųsi tolygiai, tikriausiai 
nieko nebūčiau tau sakiusi. Manai, kad tai yra mano 
pirmas patrankos sviedinys į pasimatymų ir santykių 
klaną? Jau kartą buvau susižadėjusi, dėl Dievo meilės. 
Sakiau tau dėl to, nes galvoju, jog jausmai, ypač dabar, 
yra svarbiausia. Jei tas tave nervina, blogai. 

— Norėčiau, kad užsičiauptum bent penkioms 
prakeiktoms minutėms. 

Jos akys susiaurėjo. 

— Iš tikrųjų? 

— Taip. Faktas, kad nežinau, kaip reaguoti į visa 
tai, nes niekuomet nesvarsčiau, kas būtų, jei atsidurčiau 
tokioje padėtyje. Kaip galėčiau, kai tiek visko kabo virš 
mano galvos? Negaliu sau leisti ko nors įsimylėti. Ką 
jai pasakyčiau? Kiek pasakyčiau? Mes visi — Foksas, 
Geidžas ir aš — esame pripratę tylėti, ypač apie dides- 
nius įvykius. 

— Turite paslapčių. 

— Teisingai, — atsakė jis ramiai. — Tiksliai taip. 
Taip saugiau. Kaip galėčiau mąstyti apie įsimylėjimą, 
santuoką, vaikus? Atvesti vaiką į šį košmarą yra nejsi- 
vaizduojama. 

Jos primerktos akys šaltai sublizgėjo. 

— Nemanau, kad jau išreiškiau norą perėti tau 
jauniklius. 

— Neužmiršk su kuo kalbi, — pasakė jis ra- 
miai. — Išimi šią situaciją iš lygties — normalus vaiki- 
nas iš normalios šeimos. Toks, kuris veda, augina šeimą, 
išmoka paskolas ir turi didelį apsiseilėjusį šunį. Jei sau 
leisiu įsimylėti moterį, tai viskas taip ir turės būti. 

— Jau kažkur girdėta. 

— Neatsakinga būtų tai net svarstyti. 

— Mūsų nuomonės nesutampa. Manau, kad viso 
to svarstymas, ėjimas link to, yra šaudymas į paukštį 
tamsoje. Galiausiai kiekvienas turime teisę tą suvokti 
skirtingai. Tik norėčiau, kad tu visiškai aiškiai su- 
voktum, jog pasakymas „myliu tave“ visiškai nereiškia 
lūkesčio, kad tu užmausi man ant piršto žiedą. 

— Nes jau turėjai tokią patirtį. 

— Taip, o tu mąstai apie tai. 

— Tai ne mano reikalas. Bet pasakok. 

— Gerai, tai paprasta. Susitikinėjau su Djorku... 

— Djorku... 

— Užtilk, — bet jos lūpos virpėjo. — Susitikinė- 
jau su juo apie šešis mėnesius. Džiaugėmės vienas kitu. 
Man atrodė, kad esu pasirengusi kitam savo gyvenimo 
etapui, todėl pasakiau /a/p, kai jis paprašė manęs už jo 
tekėti. Buvome jau du mėnesius susižadėję, kai suvo- 
kiau, kad padariau klaidą. Nemylėjau jo. Man jis tiesiog 
patiko. Jis taip pat nemylėjo manęs. Jis niekada manęs 
visos neužvaldė, taigi nutarė, kad tik žiedas ant mano 
piršto suteiks jam teisę patarinėti man apie darbą, 
garderobą, įpročius ir karjeros pasirinkimus. Dar buvo 
visokių smulkmenų. Tikrai nelabai svarbių. Tačiau 

man jau buvo aišku, kad nieko gero iš to neišeis, todėl 
nutraukiau santykius. 

Ji dar kartą giliai atsikvėpė, nes buvo nemalonu 
prisiminti, kokią didelę klaidą padarė. Jai nepasisekė 
ten, kur buvo tikra, kad seksis. 

— Jis labiau susierzino nei buvo nuliūdęs, taigi 
supratau, kad pasielgiau teisingai. Tiesą sakant, tai 
mane labai skaudino. Nes tai, kad dabar elgiausi teisin- 
gai, reiškė, jog prieš tai buvau pasielgusi klaidingai. Kai 
jam pasiūliau draugams sakyti, jog santykius nutraukė 
jis, pasijuto smagiau. Grąžinau jam žiedą, kiekvienas 
susikrovėme į dėžes savo daiktus, laikytus kito bute, ir 
išsiskyrėme. 

— Jis tavęs neįskaudino. 

— O, Kelai, — ji priėjo arčiau, kad galėtų paliesti 
jo veidą. — Ne, jis manęs neįskaudino. Mane skaudino 
situacija, bet ne jis. Tai tik rodė, jog pasirinkau ne tą 
žmogų. Jei nori, kad užtikrinčiau tave, jog tu negali su- 
daužyti man širdies, kad jos nesudaužysi, aš negaliu to 
padaryti. Nes tu ją gali sudaužyti. Todėl žinau, kad esi 
man skirtasis, — ji apkabino jį, priglaudė lūpas prie jo 
lūpų. — Tikriausiai tas tave gąsdina. 

— Siaubingai, — jis prisitraukė ją ir stipriai pri- 
sispaudė. — Mano gyvenime nėra buvę moters, dėl 
kurios patirčiau tiek skaudžių situacijų, kiek patyriau 
dėl tavęs. 

— Malonu girdėti. 

— Tikrai. — Jis skruostu prisiglaudė prie jos 
pakaušio. — Norėčiau taip būti su tavimi valandą ar 
porą. — Atitraukęs skruostą, prisilietė prie jos lūpo- 
mis, o paskui atšlijo. — Yra darbų, kuriuos privalau 
padaryti, ir tu taip pat. Jau čia įeidamas tą Žinojau ir 
pasinaudojau tuo, kad pradėčiau ginčą. 

— Nieko neturiu prieš ginčą, po kurio viskas 
tampa aiškiau. 

Jis suėmė rankomis jos veidą ir švelniai pabu- 
čiavo. 

— Tavo karštas šokoladas atšals. 

— Šokoladas niekuomet nebūna netinkamos 
temperatūros. 

— Ką sakiau prieš tai? Kad ilgėjausi tavęs. Ir tai 
yra absoliuti tiesa. 

— Manau, kad galiu surasti laisvą minutėlę savo 
sausakimšoje dienotvarkėje. 

— Šį vakarą dirbsiu. Gal gali stabtelėti boulingo 
centre, ir aš tave dar pamokysiu žaisti. 

— Gerai. 

— Kvin, mes visi turime pasikalbėti. Apie daug 
ką. Ir kuo greičiau, tuo geriau. 

— Taip. Pasikalbėti reikia. Noriu paklausti vieno 
dalyko prieš tau išeinant. Ar Foksas ketina pasiūlyti 
darbą Leilai? 

— Jau kartą pakalbėjau su juo. — Kelas nusikeikė 
po nosimi, pažvelgęs į jos išraišką. — Dar kartą pa- 
spausiu jį dėl to. 

— Ačiū. 

Likusi viena, Kvin paėmė savo puodelį ir ėmė 
gurkšnoti drungną šokoladą. Vyrai, pagalvojo ji, yra 
tokie įdomūs padarai. 


Įėjo Sibilė. 

— Ar viskas aišku? — paklausė. 

— Taip. Ačiū. 

— Jokių problemų. — Ji atidarė spintelę ir ištrau- 
kė iš jos jazminų arbatos dėžutę. — Ar aptarinėsime 


viską kartu, ar man nesikišti? 

— Aptarinėsime. Jis buvo susinervinęs dėl to, kad 
pasakiau jam, jog jį myliu. 

— Susierzinęs ar supanikavęs? 

— Truputį to ir truputį ano, manau. Susirūpinęs 
dar labiau dėl to, kad ir taip turime reikalų su gąsdi- 
nančiais dalykais, o tai dar vienu dalyku daugiau. 

— Pats baisiausias, kai įsigilini. — Sibilė pripylė 
vandens į arbatinį. — Kaip tu su tuo susidoroji? 

— Jaučiuosi... nuostabiai, — nusprendė ji. — 
Energingai, žvitriai ir linksmai. Netgi savotiškai sodriai 
ir su žvilgesiu. Žinai, su Djorku viskas buvo... — Kvin 
iškėlė ranką ir nubrėžė ore lygią liniją. — O tai, kas yra 
dabar... — ji pakėlė ranką ir parodė aukštyn, žemyn, vėl 
aukštyn. — Tik vienas dalykas. Kai jis sako man, kad 
mūsų santykiai beprotiški, tai pabrėžia, kad negali sau 
leisti galvoti apie meilę, santuoką ir šeimą. 

— Dešimčia ar mažiau žodžių pasakyta viskas 
nuo A iki Z. 

— Tiksliai, — Kvin mostelėjo puodeliu. — Ir jis 
nepastebėjo, kad žodis, prasidedantis M raide, gerokai 
mane sukrėtė. Vos nenušokau nuo to tako ir staiga, jis 
vėl po mano kojomis. 

— Štai dėl to tu ir sukrėsta, — Sibilė pasisėmė 
arbatžolių, — bet nemanau, kad dėl to nušoksi nuo 
kelio. 

— Nes mane pažįsti. Man patinka tvirtai laikytis 
ant kojų ir eiti savo keliu. Norėčiau juo eiti kartu su 
Kelu, kad ir kur jis nuvestų. Kelas dabar turi rūpes- 
čių, — sumurmėjo ji ir gurkštelėjo iš puodelio. 

— Tr tu jų turi, Kvin. Tačiau rūpesčiai tau visuo- 
met tiko prie veido. 

— Geriau negu makiažas. 

Kvin atsiliepė virtuvės telefonu, jam suskambėjus 
pirmą kartą. 

— Alio! Alio, Ese. Aha. Iš tikrųjų? Ne, viskas pui- 
ku. Nuostabu. Labai ačiū. Būtinai. Dar kartą ačiū. Iki. 

Ji padėjo ragelį ir nusišypsojo. 

— Esė Hokins įleis mus į bendruomenės centrą. 
Galėsime ten nueiti ir iki valiai kaišioti nosį visur, kur 
tik norėsime. 

— Ar nebus smagu? — sausai ištarė Sibilė, pilda- 
ma verdantį vandenį arbatai. 


APSIGINKLAVUSI RAKTU, SIBILĖ ATRAKINO PA- 
grindines senosios bibliotekos duris. 

— Iš pirmo žvilgsnio atrodytų, kad atėjome 
čia patyrinėti aplinkos. Tai vienas seniausių pastatų 
mieste, Hokinsų šeimos namas. Bet... — ji įjungė švie- 
sas. — Visų pirma ieškosime slėptuvių. Nepastebėtos 
slėptuvės. 

— Nepastebėtos per tris su puse šimtmečio, — 
pridūrė Sibilė. 

— Jeigu kas nors nepastebimas per penkias minu- 
tes, jis gali likti amžinai nepastebėtas. — Kvin papūtė 
lūpas ir apsidairė. — Pastatas buvo modernizuotas, kai 
jį pavertė biblioteka, tačiau pastačius naują biblioteką 
buvo atsisakyta kai kurių modernių detalių. Pastatas 
nėra tiksli buvusiojo kopija, bet panašus. 

Bibliotekoje buvo keletas stalų ir kėdžių. Kažkas 
pamėgino patalpą dekoruoti senoviniu stiliumi, nes 
joje buvo senų antikvarinių lempų, keramikos dirbinių, 
o lentynos išdekoruotos senoviniais raižiniais. Kvin 


300 NORA ROBERTS 


buvo pasakyta, jog čia vyksta istorinės draugijos ir 
sodininkų klubo susitikimai. Per rinkimus čia įsikuria 
rinkimų centras. 

— Mūrinis židinys, — tarė ji, — puiki vieta kam 
nors paslėpti. — Priėjusi, ji ėmė čiupinėti židinio ak- 
menis. — Ir dar čia yra palėpė. Esė sakė, kad naudoja ją 
sandėliavimui ir dabar. Ten laikomos sulankstomosios 
kėdės ir stalai. Palėpės yra tikri lobynai. 

— Kodėl tokie pastatai atrodo labai šalti ir niūrūs, 
kai juose nėra Žmonių? — svarstė Leila. 

— Mes čia esame. Pradėkime nuo viršaus, — pa- 
siūlė Kvin, — ir eikime žemyn. 


— PALĖPĖS YRA TIKRI LOBYNAI, — PASAKĖ SIBILĖ 
po dvidešimties minučių. — Dulkių ir vorų lobynai. 

— Viskas ne taip blogai, — Kvin ropojo grindi- 
mis, tikėdamasi aptikti atluptą lentą. 

— Ir ne taip jau gerai, — Leila drąsiai stovėjo ant 
kėdės, tyrinėdama gegnes. — Nesuprantu, kodėl žmo- 
nės mano, kad sandėliukų nereikia valyti taip dažnai, 
kaip kitų vietų. 

— Kažkada čia buvo švaru. Ji prižiūrėjo palėpę. 

— Kas... — pradėjo Leila, bet Sibilė tik pamosa- 
vo ranka ir susiraukė žiūrėdama į Kvin. 

— Ana Hokins? 

— Ana su savo berniukais. Ji juos parsivežė namo 
ir jie čia gyveno. Palėpėje. Visi trys sūnūs. Kol užaugo 
tiek, kad persikeltų į kambarį apačioje. Bet Ana taip ir 
liko palėpėje. Ji norėjo gyventi aukštai ir iš ten žvelgti 
į apačioje verdantį gyvenimą. Nors žinojo, kad jis ne- 
grįš, ji norėjo jį pamatyti iš ten. Ji buvo laiminga toje 

palėpėje. Pakankamai laiminga. O kai mirė, tai buvo 
pasiruošusi išsiskirti su šiuo pasauliu. 

Kvin atsitūpė ir sušuko: 

— O, po velnių, negi tai buvau aš? 

Sibilė pasilenkė, kad geriau matytų Kvin veidą. 

— Pasakok. 

— Manau, kad taip. — Ji prispaudė pirštus prie 
kaktos. — Išgyvenau vieną iš tų epizodų, kai atrodo, 
Jog per greitai išgėriau ledinį Margaritos kokteilį ir nuo 
to ėmė skaudėti galvą. Viską mačiau vaizduotėje. Ją ir 
juos. Labai aiškiai. Viskas judėjo lyg vaizdo kameroje. 
Per keletą sekundžių prasisuko ne vieneri metai. Aš ne 
tik mačiau, aš jaučiau viską. Juk ir tau taip pasitaiko, tik 
metai bėga atgal, o ne į priekį. 

— Dažnai, — pritarė Sibilė. 

— Mačiau, kaip ji rašo dienoraštį ir prausia savo 
sūnų veidus. Mačiau, kaip ji juokiasi ir verkia. Mačiau, 
kaip stovi prie lango ir žiūri į tamsą. Jaučiau... Kvin už- 
dėjo ranką ant širdies. — Jaučiau jos ilgesį. Tai buvo... 
brutalu. 

— Tu prastai atrodai, — Leila palietė jai petį. — 
Lipkime žemyn. Išgersi vandens. 

— Gerai. Taip. — Ji paėmė Leilą už rankos, kurią 
ši ištiesė Kvin, kad padėtų jai atsistoti. — Gal reikėtų 
dar kartą pamėginti susigrąžinti vaizdinius. Pamatyti 
daugiau. 

— Tu siaubingai išblyškusi, — pasakė Leila. — Ir, 
mieloji, tavo rankos šaltos lyg ledas. 

— Šiai dienai užteks, — pritarė Sibilė. — Ne- 
reikia forsuoti. 

— Nemačiau, kur ji padėjo dienoraščius. Jeigu ji 
paslėpė juos čia, aš to nemačiau. 

KELAS NUSPRENDĖ, KAD NETINKAMAS LAIKAS 
kalbėti apie suskaldytą akmenį ar nuosavybės paieškas, 
kai Kvin plepa ir plepa apie savo kelionę į praeitį su 
Ana Hokins. Visais atvejais boulingo centras netinka- 
ma vieta keistis informacija. 

Jis ketino pakalbėti apie tai, kai uždarys centrą, 
tačiau Kvin nutempė jį į savo namų biurą parodyti, 
kokią sukūrė lentelę su joje nurodytomis datomis, vie- 
tomis ir apytikre trukme visų atsitikimų, įvykusių po 
Kvin atvažiavimo. 

Tačiau viską užmiršo, kai atsidūrė lovoje su ja, kai 
abu kartu judėjo ir viskas vėl buvo gerai. 

Po to jis pasakė sau, kad per vėlu apie tai kalbėti, 
kai ji jau guli susirangiusi ir prisiglaudusi prie jo. 

Gal jis tiesiog vengė pokalbio, bet aiškino tai 
tuo, kad viską reikia daryti reikiamu laiku reikiamoje 
vietoje. Ketino pasiimti laisvą sekmadienį, kad visa jų 
grupelė galėtų nueiti prie pagoniškojo akmens. Būtent 
ten, jo supratimu, bus tinkama vieta ir tinkamas laikas. 

Tačiau gamta sugriovė jo planus. 

Kai sinoptikai ėmė prognozuoti artėjančią pūgą, 
jis į tuos pranešimus žvelgė su nepasitikėjimu. Žinojo, 
kad jie tick pat kartų būna neteisingi, kaip ir teisingi. 
Net kai vėlyvą rytmetį ėmė kristi snaigės, jis vis dar tuo 
netikėjo. Tai turėjo būti trečia pūga šiais metais. Iki šiol 
buvusi stipriausia pūga atnešė maždaug aštuonis colius 
sniego. 

Jis tik gūžtelėjo pečiais, kai buvo atšauktos popie- 
tinės beisbolo varžybos. Nieko nuostabaus, kad viskas 
atšaukiama iškritus pirmąjai pusei colio sniego. Žmo- 


KRAUJO BROLIAI 303 


nės lekia į prekybos centrus, kur stumdosi dėl duonos 
ir tualetinio popieriaus. Kadangi vadovybė įsakė baigti 
pamokas mokykloje dar prieš vidurdienį, žaidimų ar- 
kada ir kepsnių baras dūzgė nuo klientų. 

Tačiau kai apie antrą valandą po pietų pasirodė 
tėvas, panašus į sniego žmogų, Kelas pagaliau ėmė 
kreipti į tai daugiau dėmesio. 

— Manau, kad mums reikia užsidaryti, — ne- 
rūpestingai ištarė Džimas. 

— Viskas nėra taip blogai. Arkadoje įprastiniai 
klientai, kepsnių baras pilnas žmonių. Užsakyti kai 
kurie boulingo takeliai. Daugybė miestelio gyventojų 
užsuks čia po pietų dairydamiesi ką veikti. 

— Oras blogas. Ir vis blogėja. — Džimas susikišo 
pirštines į savo striukės su gobtuvu kišenes. — Jeigu 
ir toliau taip snigs, tai iki saulėlydžio bus prisnigę visa 
pėda sniego. Reikia išsiųsti tuos vaikus namo, netgi 
parvežti juos, jeigu jie gyvena kur toliau. Užsidarysime 
ir tu galėsi eiti namo. Arba gali pasiimti savo šunį ir 
Geidžą ir atvažiuoti pas mus. Tavo mama susirgs iš su- 
sirūpinimo, kad tokį baisų vakarą tu vairuoji. 

Jis norėjo priminti tėvui, kad jam jau trisdešimt 
metų ir kad jis vairuoja keturratę transporto priemonę, 
su kuria važinėja beveik pusę savo gyvenimo. Tačiau 
pats žinojo, kad tai beprasmiška, todėl tik linktelėjo 
galvą. 

— Viskas bus gerai. Turime daug atsargų. Išpra- 
šysiu klientus ir pats uždarysiu centrą, tėveli. Važiuok 
namo. Ji jaudinsis ir dėl tavęs. 

— Yra pakankamai laiko užsidaryti ir užsirakin- 
ti. — Džimas pažvelgė į boulingo takelius, kur šeši pa- 
augliai vienodai liejo tiek energiją, tiek hormonus. — 

Kartą vaikystėje sočiai gavau pylos. Tavo senelis paliko 
centrą atidarytą ir mes su draugais praleidome čia tris 
paras. Tai buvo nuostabiausias mano gyvenimo laikas. 

— Neabejoju, — nusišypsojo Kelas. — Gal nori 
paskambinti mamai ir pasakyti, kad mes įstrigome. 
Galėsime tuomet žaisti. Suruošime boulingo mara- 
toną. 

— Velniškai norėčiau, — aplink Džimo akis iš- 
ryškėjo šypsenos raukšlės. — Žinoma, po to gaučiau 
nuo jos velnių ir tai būtų mano paskutinis boulingo 
žaidimas gyvenime. 

— Tuomet geriau užsidarykime. 

Nors išgirdo daug protestų bei dejonių, jie išprašė 
klientus iš centro, ir darbuotojai net išvežiojo į namus 
tuos, kuriems buvo sudėtinga grįžti patiems. Tylė- 
damas Kelas uždarė kepsnių barą. Žinojo, kad tėvas 
nuėjo patikrinti, ką veikia Bilas Terneris. Ne tik duoti 
jam nurodymus, pagalvojo, bet ir įsitikinti, kad Bilas 
turi viską, ko jam reikia. Palikti jam, jei reikės, truputį 
grynųjų pinigų. 

Užsidarinėdamas Kelas išsitraukė telefoną ir pa- 
skambino į Fokso kontorą. 

— Sveikas. Svarsčiau, ar dar pasiseks tave pa- 
gauti. 

— Nedaug trūko, kad manęs neberastum. Jau iš- 
siunčiau ponią H namo ir ketinu užrakinti biurą. Oras 
darosi bjaurus. 

— Atvažiuok pas mane. Jeigu viskas bus taip, 
kaip apie tai dejuojama ir skundžiamasi, keliai dar 
keletą dienų bus nepravažiuojami. Neverta net mėginti 
važiuot. Gal gali sustoti pakeliui ir paimti duonos bei 
tualetinio popieriaus? 

— Tualetinio... ar pas mus bus moterų? 

— Taip. — Jis nusprendė taip, kai pažvelgė į lau- 
ką. — Nupirk... ko reikia. Pats pamąstyk. Pasistengsiu 
grįžti namo kaip įmanydamas greičiau. 

Jis išjungė telefoną ir užgesino boulingo takelių 
šviesas. Kaip tik tuo momentu pasirodė tėvas. 

— Ar viskas sutvarkyta? — paklausė Kelas. 

— Taip. 

Iš tėvo žvilgsnio, kuriuo jis pažvelgė į tamsius 
takelius, Kelas nusprendė, kad jie praras ne tik penkta- 
dienio vakarą, bet ir visą savaitgalį. 

— Viskas bus gerai, tėti. 

— Žinoma. Visada taip būna, — jis paplojo Kelui 
per petį. — Važiuokime namo. 


ATIDARYDAMA DURIS KVIN JUOKĖSI. 

— Ar tai nenuostabu! Pranešama, kad prisnigs 
net tris pėdas sniego. Gal ir daugiau! Sibilė gamina 
guliašą, o Leila nuėjo nupirkti atsarginių baterijų ir 
žvakių, jeigu kartais prapultų elektra. 

— Gerai. Puiku. — Kelas patrepsėjo, kad nuo 
batų nubyrėtų sniegas. — Susipakuokite jas ir viską, ko 
jums gali prireikti, nes važiuosime pas mane. 

— Nekvailiok. Mums viskas gerai. Gali pabūti 
pas mus, 0 mes... 

Nusipurtęs kaip galėdamas daugiau sniego, jis įėjo 
ir uždarė duris paskui save. — Turiu mažą dujinį gene- 
ratorių, kuris leidžia veikti nedideliems įrenginiams, 
pavyzdžiui, tualeto vandens nuleidimo bakeliui. 

— Ach. Tualetai. Apie tai nepagalvojau. Bet kaip 


mes visi sutilpsime į tavo automobilį? 

— Kaip nors. Susirinkite daiktus. 

Jos užtruko pusvalandį, tačiau jis buvo tą nu- 
matęs. Galiausiai į jo automobilį buvo sukrauta tiek 
daiktų, kiek pakaktų savaitės žygiui laukinėje gamtoje. 
Ir į jį dar sulipo trys moterys. | 

Reikėjo išsikviesti Foksą, kad šis paimtų vieną iš 
jų, tačiau Kelas per vėlai apie tai pagalvojo. Foksas būtų 
galėjęs paimti ir pusę visų daiktų. 

— Viskas atrodo nuostabiai, — Leila užsiropštė 
Kvin ant kelių ir ranka atsirėmė į prietaisų skydelį. 
Ševrolė langų valikliai judėjo labai greitai, valydami 
sniegą nuo stiklo. 

— Žinau, kad po to bus purvynė, bet dabar viskas 
taip nuostabiai gražu, taip skiriasi nuo miesto. 

— Prisimink tai, kai reikės stovėti eilėje prie vo- 
nios su trimis vyrais, — įspėjo ją Sibilė. — Ir leisk man 
pasakyti jau dabar, kad atsisakau būti atsakinga už visų 
mitybą, nors ir moku įjungti viryklę. 

— Įsidėmėsime, — sumurmėjo Kelas. 

— Taip. Vaizdas iš tiesų nuostabus, — sutiko 
Kvin, sukiodama galvą, kad apsižvalgytų aplink. — Oi, 
pamiršau pasakyti, kad atsiliepė mano močiutė. Ji ap- 
tiko Bibliją. Dabar jos brolienės anūkė nukopijuos 
reikiamus puslapius ir atsiųs juos man kompiuteriu. — 
Kvin pasimuistė, kad gautų daugiau erdvės. — Bent jau 
taip planuoja, nes anūkė vienintelė, mokanti kopijuoti 
ir prisegti failus. Pati močiutė tik sugeba rašyti elek- 
troninius laiškus ir žaisti pokerį internete. Tikiuosi iki 
rytojaus gauti visą informaciją. Ar tai ne puiku? 

Įsispraudusi tarp Kvin užpakalio ir durelių, Sibilė 
pamėgino išsaugoti savo vietą. 

— Būtų gerai, jei pasislinktum. 

— Kadangi užėmiau ir Leilos vietą, dabar turiu 
daugiau erdvės. Noriu kukurūzų spragėsių, — nu- 
sprendė Kvin. — Argi, kai taip sninga, ne visi nori 
kukurūzų spragėsių? Ar mes jų įsidėjome? Ar tu jų 
turi? — paklausė ji Kelo. — Gal galime sustoti ir nusi- 
pirkti jų Orvi//e parduotuvėje? 

Jis užsičiaupė ir nusiteikė kaip nors ištverti va- 
žiavimą, galintį tapti ilgiausiu jo gyvenime. Yrėsi namo 
aplinkkeliais ir nors pasitikėjo savo automobiliu ir vai- 
ravimo įgūdžiais, lengviau atsikvėpė tik tada, kai įsuko 
į savo namų įvažą. Kadangi keleivės jį privertė padidin- 
ti šilumą, automobilis buvo įkaitęs lyg sauna. 

Netgi esant tokioms aplinkybėms, Kelas turėjo 
pripažinti, kad jo namas ir miškelis atrodė lyg pa- 
veikslėlis. Namą, iš kurio kamino jau rūko dūmai, o 
languose degė šviesos, supo sniegu užklotos terasos bei 
baltos pusnys ant medžių šakų ir krūmų. 

Per mažą tiltuką virš sniegu ir ledu sukaustyto 
upelio jis stengėsi važiuoti Fokso automobilio padangų 
vėžėmis. 

Lampas atlapsėjo į namus iš gražaus lyg atviruke 
miško, palikdamas paskui save gilius pėdsakus. Jis tik 
kartą mostelėjo uodega ir tik kartą dusliai amtelėjo. 

— Oi, tik pažiūrėk į Lampą, — Kvin alkūne 
kumštelėjo Kelą, jam įsukus į įvažą, — jis tikrai Žvit- 
rus. 

— Sniegas jį paprastai išjudina. 

Kelas pastatė savo automobilį už Fokso, pasišaipė 
iš baigiamo užsnigti ferario, paskui paspaudė garsinį si- 
gnalą, nes neketino pats sutempti į vidų visko, ko trims 
moterims gali prireikti, kad išgyventų kelias naktis. 

Jis iš bagažinės traukė rankines ir krepšius. 

— Čia nuostabi vieta, Kelai, — Leila paėmė pir- 
mąjį krepšį iš jo rankų. Ar galiu iš karto eiti į vidų? 

— Žinoma. 

— Gražu kaip paveiksle, — Sibilė nužvelgė 
krepšius ir dėžes ir išsirinko vieną nešti. — Ypač jeigu 
patinka vienatvė. 

— Nepatinka. 

Ji pažvelgė į iš namo išeinančius Foksą ir Geidžą. 

— Tikiuosi, jums praverstų kompanija. 

Jie viską sutempė į vidų, palikdami sniege pėd- 
sakus. Kelas nusprendė, kad juos, matyt, paveikė kaž- 
kokia moteriška telepatija, kad jie visi kibo į darbus 
be jokių ginčų. Leila paprašė jo, kad duotų skudurų 
ir senų rankšluosčių ir ėmėsi šluostyti šlapias grindis. 
Sibilė įsikūrė virtuvėje su savo troškinių puodu ir prie- 
skonių maišeliais. O Kvin sulindo į patalynės spintą ir 
ėmė visiems skirstyti lovas bei nurodinėti ką kur nešti. 

Kelui neliko nieko kito, kaip tik išgerti alaus. 

Geidžas įėjo, kai Kelas žarstė ugnį. 

— Abi vonios prigrūstos merginų buteliukų, — 
Geidžas pirštu parodė į lubas. — Ką tu padarei? 

— Tą, ką reikėjo padaryti. Negalėjau jų palikti 
vienų, nes jos būtų buvusios atkirstos nuo likusio pa- 
saulio keletą dienų. 

— Ir visa tai pavirto į vakarėlį? Tavo moteris pri- 
vertė Foksą kloti mano lovą, kas nuo šiol taps tavo biu- 
ro anekdotu. Aš turėsiu su juo ta lova dalytis. O žinai, 
kad tas kalės vaikas yra tikra lovos kiaulė. 

— Nieko nepakeisi. 

— Lengva tau kalbėti, kai pats miegosi su blon- 
dine. 

Šį kartą Kelas nušvito savimi patenkinta šypsena. 

— Nieko neįmanoma pakeisti. 

— Esmeralda kažką verda virtuvėje. 

— Guliašą, o jos vardas Sibilė. 

— Kad ir kas ten būtų, reikia pripažinti, kad kve- 
pia gerai. Bet aš buvau išvarytas iš virtuvės, kai norėjau 
pasiimti bulvių traškučių pakelį prie alaus. 

— O tu pats norėtum virti šešiems asmenims? 

Geidžas tik suniurnėjo, atsisėdo ir ištiesė kojas 
ant kavos staliuko. 

— Kiek žadama sniego? 

— Apie tris pėdas. — Kelas sudribo šalia jo tokia 
pačia poza. — Kažkada mums taip patikdavo sniegas. 
Jei daug prisnigdavo, nereikėdavo eiti į mokyklą, galima 
buvo važinėtis rogutėmis. Mėtytis sniego gniūžtėmis. 

— Tai bent buvo dienelės, drauguži. 

— Dabar leidžiame generatorių, rūpinamės 
malkomis, perkame atsargines baterijas ir tualetinį po- 
pierių. 

— Nieko gero būti suaugusiu. 

Tačiau name buvo šilta, ir nors lauke smarkiai 
snigo, viduje buvo šviesu ir pilna maisto. Negalima 
skųstis, nusprendė Kelas, valgydamas karštą aštrų troš- 
kinį, kurio net nereikėjo pačiam ruošti. Be to, dar buvo 
virtinių, o šie jo silpnybė. 

— Nelabai seniai buvau Budapešte, — tarė Gei- 
džas, semdamas guliašą ir tyrinėdamas Sibilę. — Šis 
guliašas niekuo neblogesnis už tą, kurį valgiau ten. 

— Iš tikrųjų tai nėra vengriškas guliašas, greičiau 
serbų ir kroatų. 

— Velniškai geras troškinys, — pakomentavo 
Foksas. — Visai nesvarbu, kokia jo kilmė. 

— Pati Sibilė yra Rytų Europos troškinys, — 

Kvin gardžiavosi puse virtinio, kurį leido sau suvalgy- 
ti. — Jos šaknys siekia Kroatiją, Ukrainą, Lenkiją, o jos 
mados pojūtis ir pasipūtimas rodo, kad ji turi ir šiek 
tiek prancūziško kraujo. 

— O kada tavo šeima atsikėlė čia? — paklausė 
Kelas. 

— Pradedant 1700-aisiais metais ir baigiant lai- 
kotarpiu prieš pat Antrąjį pasaulinį karą, priklausomai 
nuo linijos. 

Tačiau ji suprato, kodėl jai buvo užduotas toks 
klausimas. 

— Nežinau, ar esu kaip nors susijusi su Kvin ar 
Leila, ar čia vykstančiais įvykiais ir kur viso to šaknys. 
Tačiau mėginu visa tai sužinoti. 

— Manau, kad ryšys yra, nes labai greitai susi- 
draugavome. 

— Tikrai. 

Kelas suprato tokią draugystę. Matė, kaip abi 
moterys žiūri viena į kitą. Tai mažai buvo panašu į 
kraujo ryšį, greičiau siejosi su jausmais. 

— Mūsų draugiški santykiai užsimezgė jau pirmą 
dieną, gal greičiau vakarą, koledže. — Kvin toliau valgė 
miniatiūrinį virtinio gabalėlį su troškiniu. — Susi- 
tikome studentų bendrabučio koridoriuje. Gyvenome 
kambariuose viena priešais kitą. Praėjus vos dviem die- 
nom, susikraustėme į vieną kambarį, nes mūsų kamba- 
riokės tam neprieštaravo. Taip ir miegojome kartu per 
visus studijų metus. 

— Ir panašu, kad visa tai tęsiasi, — pridūrė Si- 
bilė. 

— Atsimeni, kaip skaitei iš mano delno tą pirmą 
vakarą? 

— Tu skaitai iš delno? — paklausė Foksas. 

— Kai būnu geros nuotaikos. Tuomet atgyja 
mano čigoniškas kraujas, — pridūrė Sibilė, plačiai 
mostelėjusi. 

Kelas pajuto, kaip jam gniaužia pilvą. 

— Slėnyje gyveno čigonai. 

— Iš tikrųjų? — Sibilė atsargiai pakėlė savo vyno 
taurę ir gurkštelėjo. — Kada? 

— Reikės patikrinti, kad nesumeluočiau. Žinau 
tai iš savo močiutės pasakojimų, kuriuos jai papasakojo 
jos močiutė. Apie tai, kaip čigonai atsikraustė čia vieną 
vasarą ir įkūrė savo stovyklą. 

— Įdomu. Gali būti įdomu, — ištarė susimąsčiusi 
Kvin. — Kas nors iš vietinių galėjo susimesti su kokia 
juodaake gražuole ar gražuoliu ir po devynių mėnesių... 
ach. Tai galėjo atvesti iki pat tavęs, Sibile. 

— Tiesiog viena didelė laiminga šeima, — su- 
murmėjo Sibilė. 

Pavalgius vėl buvo paskirstyti darbai. Reikėjo at- 
nešti malkų, išleisti šunį, nurinkti stalą, suplauti indus. 

— Kas dar moka gaminti valgį? — paklausė Si- 


bilė. 
— Geidžas, — vienu balsu pasakė Kelas su Foksu. 
— Ei. 
— Gerai. Tu būsi atsakingas už grupės pusryčius. 
Dabar... 


— Yra vienas dalykas, apie ką mes turime pasi- 
kalbėti, — nutraukė Kelas. — Galime eiti į valgomąjį. 
Reikia ko nors išgerti, — pridūrė jis, žiūrėdamas į Fok- 
są su Geidžu. — Gal atidaryk dar vieną vyno butelį. 

— Ką jie čia daro? — susiraukusi tarė Kvin, kai 
vyrai išėjo. — Ką sugalvojo? 

— Svarbiau yra tai, ko jie mums nepasakė, — tarė 
Leila. — Panašu į kaltę ir nenorą. Man taip atrodo, 
nors nė vieno nepažįstu labai gerai. 

— Na, tu žinai tą, ką žinai, — pasakė Sibi- 
lė. — Paimk dar vieną butelį, Kvin, — ji suvirpėjo. Gal 
reikėtų uždegti daugiau žvakių. Jau... temsta. 


JIE PALIKO VISKĄ JAM, NUSPRENDĖ KELAS, TODĖL, 
kad tai buvo jo namai. Kai visi vėl susėdo už stalo, jis 
ėmė svarstyti, nuo ko pradėti. 

— Mes aptarėme tai, kas atsitiko tą naktį lauky- 
mėje, kai dar buvome vaikai. Ir tai, kas ėmė dėtis po to. 
Kvin, tu pati tą patyrei, kai mes iškylavome prieš porą 
savaičių. 

— Taip. Tą reikėtų pamatyti ir Sibilei su Leila, 
kai tik sniego sumažės taip, jog būtų įmanoma ten nu- 
keliauti. 

Jis neilgai abejojo. 


— Sutarta. 

— Tai ne pasivaikščiojimas po Eliziejaus lau- 
kus, — pakomentavo Geidžas, o Sibilė pažvelgė į jį, 
kilstelėjusi antakius. 

— Susidorosime. 


— Dar kai kas atsitiko tą naktį, dar vieno aspekto 
su jumis neaptarėme. 

— Su niekuo neaptarėme, — pridūrė Foksas. 

— Sunku paaiškinti kodėl. Mums buvo dešimt 
metų, viskas ėjo velniop ir... na, gerai. — Kelas padėjo 
savo akmens gabalą ant stalo. 

— Akmuo? — Sibilė papūtė lūpas, ėmė siekti jo, 


tuomet sustojo. — Ar galiu jį paimti? 

Geidžas ir Foksas padėjo savo akmens dalis šalia 
Kelo. 

— Rinkis, — pasiūlė Geidžas. 

— Trys vieno akmens dalys, — Kvin paėmė esan- 
čią arčiausiai jos. — Ar aš teisi? Čia trys vieno akmens 
dalys? 

— Akmens, kuris buvo suapvalintas ir nušlifuo- 
tas, — tęsė Sibilė. — Kur jūs gavote tuos gabalus? 

— Mes laikėme juos rankose, — pasakė Ke- 
las. — Po šviesos, po tamsos, kai žemė nustojo drebėti, 
kiekvienas iš mūsų laikė savo akmens dalį. — Jis ap- 
žiūrėjo ranką prisimindamas, kaip ja spaudė akmenį, 
lyg nuo to priklausytų jo gyvybė. — Mes nežinojome, 
kas tai yra. Foksas mėgino sužinoti. Jo mama turi įvai- 
rių knygų apie akmenis ir kristalus, ir jis mėgino rasti 
informacijos. Tai heliotropas, — pabrėžė Kelas. — Iš- 
vaizda atitinka. 

— Reikia jį sudėti iš gabalų į vieną, — pasakė 
Leila. — Ar ne? Reikia, kad akmuo vėl būtų vientisas. 

— Mėginome. Lūžių vietos švarios, — paaiški- 
no Foksas. — Akmens gabalai susideda lyg dėlionės 
dalys. — Jis mostelėjo ir Kelas, paėmęs gabalėlius, su- 
dėliojo juos į apskritimą. 

— Bet nuo to niekas nesikeičia. 

— Gal dėl to, kad jūs laikote juos sudėję? — su- 
sidomėjusi ji ištiesė ranką ir laikė ją taip, kol Kelas ne- 
įdėjo į ją visų trijų gabalėlių. — Jie ne... sulydyti, toks 
būtų tinkamiausias žodis, manau. 

— Mėginome ir tai. Makgaiveris buvo atnešęs 
ypatingų klijų. 

Kelas įsispoksojo į Geidžą tuščiu žvilgsniu. 

— Ir jie galėjo padėti suklijuoti tuos gabalus į vie- 

ną vietą. Bet atrodė, lyg klijuočiau vandeniu. Gabalai 
visiškai nelipo vienas prie kito. Mėginome juos surišti, 
kaitinti, šaldyti. Nieko neišėjo. Jų temperatūra nekinta. 

— Išskyrus... Foksas nutilo, — kad septintą jie 
įkaista. Ne tiek, kad būtų neįmanoma jų išlaikyti, bet 
kaip tik iki tos ribos. 

— O ar mėginote juos sujungti būtent tą savai- 
tę? — paklausė Kvin. 

— Taip. Viskas veltui. Viskas, ką mes žinome, tai 
kad Gilas Dentas nešiojo jį ant kaklo kaip amuletą tą 
naktį, kai Lozorius Tvisas atvedė būrį žmonių į lauky- 
mę. Mačiau jį. Dabar turiu jį. 

— O ar mėginote magiškas priemones? — pa- 
klausė Sibilė. 

Kelas truputį pasimuistė ir atsikrenkštė. 

— Jėzau, Kelai, atsipalaiduok, — papurtė galvą 
Foksas. — Žinoma. Aš turiu keletą knygų apie burtus 
ir mes juos išmėginome. Taip pat Geidžas kalbėjo su 
keletu praktikuojančių raganų, atlikome įvairius ritua- 
lus ir taip toliau. 

— Bet jūs niekam niekada nerodėte šių akmens 
gabalų, — Kvin atsargiai padėjo akmenis ir tik tada pa- 
ėmė savo vyną. Niekam, kas būtų galėjęs padirbėti su 
jais ar suprasti tikslą. Galbūt istoriją. 

— Ir neturėjome rodyti, — Foksas gūžtelėjo pe- 
čiais. — Žinau, kaip tai skamba, bet žinojau, kad nerei- 
kia jo nešti jokiam geologui ar neopagonių dvasininkei, 
ar į prakeiktą Pentagoną. Aš tik... Kelas iš pat pradžių 
norėjo į viską pažvelgti iš mokslinės pusės. 

— Makgaiveris, — pakartojo Geidžas. 

— Foksas žinojo; kad negalima skleisti informa- 
cijos. Paslapties saugojimas mums padėjo. — Kelas 

pažvelgė į draugus. — Būtent taip mes elgėmės iki pat 
dabar. Jeigu Foksas būtų manęs, kad nereikia tau rodyti 
to akmens, tai nebūtume rodę. 

— Dėl to, kad tu stipriausiai tą jauti? — paklausė 
Fokso Leila. 

— Nežinau. Galbūt. Tikėjau ir dabar tikiu, kad 
mes tą naktį išgyvenome ir išėjome iš miško tik dėl to, 
kad turėjome po gabaliuką šio akmens. Ir kol turime, 
tol išlieka ir šansai. Žinau tai, o Kelas matė, kad tai 
amuletas, kurį nešiojo Dentas. 

— O kaip tu? — paklausė Sibilė Geidžo. — Ką 
tu žinai? Ką matai? 

Jo akys susidūrė su jos akimis. 

— Matau jį ant pagoniškojo akmens. Akmuo ant 
akmens. Nuo jo kyla liepsnos, apimančios kraujo dė- 
mes. Paskui liepsnos ima laižyti visą akmenį, perbėga 
per jo plokštumą ir pagrindą. Jis atrodo lyg būtų ugnies 
futliare. Matau, kaip liepsnos liežuviai bėga Žeme, įšo- 
ka į medžius, ir laukymė virsta tokia žudynių vieta, 
kurioje pats velnias neišgyventų. 

Jis gurkštelėjo vyno. 

— Štai ką aš matau, esant akmeniui vėl sveikam, 
todėl ir neskubu ten pakliūti. 

— Gal būtent taip jis susiformavo, — spėjo Leila. 

— Na, aš nematau praeities. Tai Kelo sugebėji- 
mas. Aš matau tik ateitį. 

— Tai naudinga tavo profesijoje. 

Geidžo žvilgsnis vėl nukrypo į Sibilę. Jis lėtai nu- 
sišypsojo. 

— Nekenkia. — Jis paėmė savo akmens gabalėlį, 
pamėtė jį rankoje. — Ar ką nors domintų pokerio par- 
tija? 

Vos jis tą ištarė, dingo šviesa. 

Virpančios žvakės, kurias jie uždegė, greičiau kėlė 
klaikumos įspūdį, negu romantikos ar žavesio. 

— Eisiu ir užkursiu krosnį. — Kelas atsistojo. — 
Kol kas turime vandens, veikia šaldytuvas ir viryklė. 

— Neik į lauką vienas, — Leila net sumirksėjo, 
pati stebėdamasi savo žodžiais. — Noriu pasakyti... 

— Eisiu su tavimi. 

Foksui atsistojus, kažkas tamsoje sustaugė. 

— Lampas, — Kelas išlėkė iš kambario ir per vir- 
tuvę į lauką lyg kulka. Beveik nesustodamas pagriebė 
nuo sienos žibintuvėlį ir uždegė jį. 

Nukreipė į garso pusę. Spindulys skverbėsi pro 
storą judančią sniego užuolaidą ir atšokęs nuo jos, 
švietė atgal į jį. 

Sniego sluoksnis siekė aukščiau kelių. Šaukdamas 
šunį, Kelas brido per sniegą, mėgindamas nustatyti, iš 
kur tiksliai sklido staugimas. Atrodė, kad jis skamba iš 
visur, iš niekur. 

Išgirdęs garsus už savęs, jis apsisuko, sugriebęs 
žibintuvėlį lyg ginklą. 

— Atsargiai! — šaukė Foksas. — Kristau, oras 
beprotiškas. — Jis sugriebė Kelą už rankos, o Geidžas 
ėjo šalia Kelo iš kito šono. — Ei, Lampai! Kur tu, 
Lampai! Niekada negirdėjau, kad jis taip staugtų. 

— Iš kur žinai, kad tai šuo? — tyliai paklausė 
Geidžas. 

— Eik atgal į namus, — niūriai pasakė Kelas. — 
Negalime palikti moterų vienų. Pats rasiu savo šunį. 

— O, taip. Paliksime čia tave vieną klupinėjantį 
šioje prakeiktoje pūgoje. — Geidžas susikišo šąlančias 
rankas į kišenes, atsigręžė. — Eime visi kartu. 

Jos ėjo susikibusios rankomis, laikydamos žibin- 
tuvėlius. Kelas turėjo pripažinti, kad tai protinga. Be to, 
jos nepatingėjo apsivilkti paltų ir apsiauti šiltų batų, ne 
taip kaip jis su draugais. 

— Grįžkite į vidų! — jam teko peršaukti kylantį 
vėją. — Mes tik ketiname surasti Lampą. Tuoj parei- 
sime. 

— Arba grįšime visi kartu, arba niekas ne- 
grįš. — Kvin paleido Leilos parankę ir įsikibo į paran- 
kę Kelui. — Į sąvoką visi įeina ir Lampas. Negaiškite 
laiko tuščiai, — pasakė ji, dar jam nespėjus imti ginčy- 
tis. — Mums reikia plačiau išsiskleisti, ar ne? 

— Poromis. Foksas ir Leila pamėginsite eiti į tą 
pusę, Kvin ir aš į šitą, o Geidžas ir Sibilė atgal. Jis turi 
būti kažkur netoliese. Niekada toli nenubėga. 

Šuns balsas atrodė išsigandęs, štai ko Kelas ne- 
norėjo sakyti garsiai. Jo kvailas tingus šuo atrodė išsi- 
gandęs. 

— Įsikibk į mano kelnes, užkišk ranką už diržo. 
Gerai laikykis. 

Jis sušnypštė, kai jos šaltos pirštinės palietė odą. 
Abu ėmė kėblinti pirmyn. Nuėjo ne daugiau kaip dvi 
pėdas, kai išgirdo dar kažką, ne tik staugimą. 

— Girdi? 

— Taip. Juoką. Panašiai juokiasi tas mažas bjau- 
rus berniukas. 

— Eik... 

— Nepaliksiu to šuns lauke, kaip ir tu. 

Stiprus vėjo gūsis pakilo lyg banga, blokšdamas 
į veidus didelius sniego kąsnius ir ledo granules. Kelas 
girdėjo, kaip lūžta medžių šakos. Atrodė, kad tamsoje 
kažkas šaudo. Einanti paskui jį Kvin, dėl stipraus vėjo 
išsimušė iš jo pėdų ir jie abu vos nepargriuvo. 

Jis nusprendė palydėti Kvin atgal į namus. Jei rei- 
kės, sukiš ją ne tik į namą, sugrūs į prakeiktą spintą, o 
tada vėl ateis čia ir suras šunį. 

Kai atsisuko, kad sugriebtų jos ranką, pamatė 
juos. Šuo tupėjo pusiau paskendęs sniege ir, iškėlęs 
snukį, kaukė. 

Berniukas sklandė per col; pakilęs virš sniego. 

Džiūgaudamas, pagalvojo Kelas. Tai buvo retai 
vartojamas žodis, bet geriausiai apibūdinantis tą ne- 
švarų garsą. 

Berniukas šypsojosi. Lampas jau buvo beveik 
visas užklotas sniegu. 

— Atsikabink nuo mano šuns, po velnių. 

Kelas metėsi į priekį, o vėjas jį taip bloškė atgal, 
kad jie abu su Kvin išsitiesė ant sniego. 

— Pašauk jį! — sušuko Kvin. — Pašauk jį, kad 
ateitų! — kalbėdama ji nusitraukė nuo rankų pirštines. 
Įsikišusi pirštus į burną, šaižiai sušvilpė, o Kelas balsu 
šaukė šunį. 

ILampas drebėjo, o padaras juokėsi. 

Kelas vis šaukė, paskui keikėsi, po to šliaužė, o 
sniegas lipino jam akis, o rankos tirpo. Girdėjo šauks- 
mus už nugaros, bet sutelkė visas jėgas į skverbimąsi 
pirmyn, nes norėjo pasiekti šunį pirmiau, nei kitas vėjo 
gūsis panardins jį sniege. 

Suo paskęs, galvojo Kelas, skverbdamasis, slys- 
damas pirmyn. Jeigu nepasieksiu Lampo, jis paskęs 
sniego pusnyje. 

Pajuto, kaip ranka įsikibo į čiurną, tačiau vis vien 
yrėsi pirmyn. 

Grieždamas dantimis, jis sumosavo rankomis ir 
slystančiais pirštais įsikibo į Lampo antkaklį. Įsitvėręs 
jis pažvelgė į klaikiai žalias raudonais apvadais akis. 

— Negausi šuns. 

Kelas truktelėjo už antkaklio. Nekreipdamas dė- 
mesio į Lampo viauksėjimą, jis vėl trūktelėjo, įnirtin- 
gai, desperatiškai. Lampas staugė, viauksėjo ir atrodė, 
kad jo kūnas įstrigęs stingstančiame cemente. 

Kvin gulėjo šalia jo ir rankomis kasė sniegą. 

Foksas nuslydo žemyn, o sniegas pažiro iš po jo 
lyg smulkūs šratai. Kelas sukaupė visas likusias jėgas ir 
dar kartą pažvelgė į tas siaubingas akis berniuko veide. 

— Sakiau tau, kad šuns negausi. 

Kelas truktelėjo dar kartą, ir jo glėbyje atsidūrė 
drebantis inkščiantis šuo. 

— Viskas gerai. Viskas gerai, — jis prispaudė vei- 
dą prie šalto šlapio kailio. — Nešdinkimės iš čia. 

— Nunešk jį prie židinio, — Leila mėgino padėti 
Kvin, o klūpanti Sibilė stengėsi atsistoti pati. Įkišęs 
žibintuvėlį į užpakalinę kišenę, Geidžas pastatė Sibilę 
ant kojų, o paskui ištraukė iš sniego Kvin. 

— Ar gali eiti? — paklausė. 

— Taip, taip. Eikime greičiau į vidų, kol kas nors 
nesušalo. 

Rankšluosčiai ir antklodės, sausi drabužiai, karšta 
kava. Brendis — netgi Lampui — sušildė sušalusius 
kaulus ir sustingusį, nutirpusį kūną. Ugnis suliepsnojo 
smarkiau nuo naujai į ją įmestų malkų. 

— Tas padaras laikė šunį ir šis negalėjo pabėg- 
ti. — Kelas sėdėjo ant grindų. Šuo gulėjo, padėjęs galvą 
jam ant kelių. — Šuo negalėjo išsigelbėti. Būtų palai- 
dojęs jį sniege. Vargšą kvailą nekaltą šunį. 

— Ar yra taip atsitikę anksčiau? — paklausė jo 
Kvin. — Ar padaras kada nors puolė kitus gyvūnus? 

— Keletą savaičių prieš septintą pasitaikydavo, 
kad gyvūnai paskęsdavo arba jų daugiau žūdavo ke- 
liuose. Kartais naminiai gyvūnėliai tapdavo agresyvūs. 
Bet dar nė vienas nebuvo užpultas tokiu būdu. Tai 
buvo... 

— Pagąsdinimas, — Sibilė apkamšė antklode 
Kvin kojas. — Jis norėjo parodyti mums, ką gali pa- 
daryti. 

— Galbūt norėjo pamatyti, ką mes sugebame, — 
paprieštaravo Geidžas, o Sibilė pažvelgė į jį abejojančiu 
žvilgsniu. 

— Gal tu ir teisus. Gal tai arčiau tiesos. Ar gali- 
me susidoroti su jo įtaka? Šuo ne žmogus. Jį tikriausiai 
lengviau kontroliuoti. Neįsižeisk, Kelai, bet tavo šuns 
smegeninė nepranoksta mažo vaiko. 

Švelniai, su meile Kelas patempė vieną nuleistą 
Lampo ausį. 

— Jis bukas kaip plyta. 

— Tas padaras norėjo pasirodyti. Pasirinko šį 
šunį pasilinksminti. 

Leila atsiklaupė ir paglostė Lampui šoną. 

— Šuo turėtų gauti kompensaciją. 

Suintriguota Kvin pakreipė galvą. 

— Ką turi mintyse? 

— Dar nežinau, bet yra apie ką pamąstyti. 


18 


KELAS NEŽINOJO, KADA JIE SUKRITO Į LOVAS. BET 
kai jis atvėrė akis, pro langus jau skverbėsi blanki Žie- 
mos ryto šviesa. Už lango pamatė krintantį sniegą. Jis 

krito tobulomis, didelėmis, baltomis snaigėmis. Lyg iš 
Holivudo filmo. 

Tyloje, kokią tik sniegas sukuria, girdėjosi pa- 
stovus palaimingas knarkimas. Taip knarkė Lampas, 
išsitiesęs lovos kojūgalyje, lyg kokia šuniška antklodė. 
Paprastai Kelas neleisdavo šuniui lipti į lovą, bet šiuo 
metu tas knarkimo garsas, šuns svoris ir šiluma buvo 
laiku ir vietoje. 

Nuo šiol, nutarė jis, šuo visur eis su juo. 

Kadangi šuo buvo prigulęs Kelo pėdą ir čiurną, 
jis ištraukė koją, norėdamas išsilaisvinti. Nuo jo judesio 
sujudėjo ir Kvin. Ji atsiduso, prisislinko arčiau ir pa- 
mėgino įkišti savo koją tarp jo kojų. Ji vilkėjo fAlane- 
linę pižamą, kuri turėtų būti visiškai neseksuali, o dar 
miegodama prispaudė jo ranką taip, kad dabar ją badė 
adatėlės. O tai turėtų, kad ir nežymiai, erzinti. 

Tačiau, atvirkščiai, atrodė, kad viskas taip ir turi 
būti. 

Kadangi jie gulėjo lovoje prisiglaudę vienas prie 
kito, o lauke holivudiškai snigo, jis negalėjo sugalvoti 
nė vienos priežasties, dėl kurios neturėtų džiaugtis ir 
naudotis šia situacija. 

Šypsodamasis jis pakišo ranką po jos marškinė- 
liais ir palietė šiltą lygią odą. Kai delnu apglėbė krūtį, 
pajuto kaip lėtai ir ritmiškai, lyg Lampo knarkimas, 
plaka jos širdis. Jis tingiai glostė krūtį pirštų galais ir 
stebėjo jos veidą. Lengvai, švelniai jis braukė spenelį ir 
žadino savyje geismą, įsivaizduodamas, kad laižo jį. 

Ji vėl atsiduso. 

Jo ranka nuslinko žemyn, pirštai perbraukė jos 
pilvą, palindo po flanelinėmis pižamos kelnėmis ir pa- 
lietė šlaunį. Tada ranka vėl nukeliavo aukštyn. Žemyn, 

aukštyn, lengvas prisilietimas, vis artėjantis prie Kvin 
tarpukojo. 

Snausdama ji dūsavo švelniai ir bejėgiškai. 

Palietęs ją, pajuto drėgmę ir karštį, įkišo pirštus į 
vidų ir, prisispaudęs prie jos, ją pabučiavo. 

Atsibusdama ji pasiekė malonumo viršūnę. Jos 
kūnas tiesiog išsiveržė lyg vulkanas, apimtas šoko ir 
malonumo. 

— O, Dieve! 

— Ša, — nusijuokė jis prie pat jos lūpų, — pa- 
žadinsi šunį. 

Ropšdamasis ant jos, jis nusmaukė jai kelnes. Dar 
nespėjus jai susivokti, jis ją vėl prispaudė ir užpildė. 

— O, Jėzau. Gerai, — virpančiu balsu ištarė žo- 
džius. — Labas rytas. 

Jis vėl nusijuokė ir ėmė judėti lėtai bei kankina- 
mai. Ji mėgino pagauti jo tempą, sulaikyti susijaudini- 
mą, kilti į malonumo viršūnę taip pat lėtai kaip jis. Bet 
malonumas perskrodė ją ir pakėlė aukštyn. 

— Dieve. Dieve. Dieve. Aš negaliu... 

— Ša, ša, — kartojo jis ir vėl priglaudė savo burną 
prie jos. — Aš judėsiu lėtai, — sušnibždėjo, — o tu 
kaip nori. Tiesiog atsipalaiduok. 

Ji nieko kito negalėjo padaryti. Jos gynybinė 
sistema buvo pralaužta, kūnas visiškai jo užvaldytas. 
Visiškai jo. Kai jis ją vėl paėmė, ji pritrūko kvapo 
šauksmui. 


VISIŠKAI PATENKINTA KVIN GULĖJO, PRISPAUSTA 
Kelo. Jis padėjo galvą jai tarp krūtų, o ji žaidė jo plau- 
kais. Ji įsivaizdavo, kad tai koks nors tolimas sekma- 

dienio rytas, kuriame nėra svarbesnio klausimo, kaip 
nuspręsti, ar mylėtis prieš pusryčius, ar po jų. 

— Ar geri kokius specialius vitaminus? — pasi- 
teiravo ji. 

— Hmm? 

— Nes esi labai įspūdingai ištvermingas. 

Ji pajuto, kad jis šypsosi. 

— Tiesiog tvarkingai gyvenu, blondine. 

— Gal padeda boulingas. Gal boulingas... kur 
Lampas? 

— Jis sutriko viduryje mūsų šou, — Kelas pasuko 
galvą ir mostelėjo ranka, — ir nuėjo ten. 

Kvin pažvelgė, kur jis rodė, ir pamatė šunį ant 
grindų su įbruktu į kampą snukiu. Ji ėmė juoktis ir 
juokėsi, kol įsiskaudėjo šonai. 

— Mes sutrikdėme šunį! Pirmą kartą man taip 
atsitinka. Dieve! Jaučiuosi gerai. Kaip galima taip nuo- 
stabiai jaustis po vakarykščio vakaro? — Ji papurtė 
galvą, ištiesė rankas, o paskui apkabino Kelą. Netgi vel- 
niop einančiame pasaulyje vis dar yra šis malonumas. 

— Taip, — jis atsisėdo ir ištiesė ranką, kad pa- 
glostytų jos suveltus plaukus. — Kvin, — jis paėmė jos 
ranką, žaidė su pirštais. 

— Kelai, — pasakė ji, mėgdžiodama jo rimtą 
toną. 

— Tu šliaužei kartu su manimi per pūgą, kad iš- 
gelbėtumei mano šunį. 

— Jis geras šuo. Kiekvienas taip pasielgtų. 

— Ne. Tu ne tokia naivi, kad tuo tikėtum. Foksas 
su Geidžu — taip. Dėl šuns ir dėl manęs. Leila su Si- 
bile — galbūt. Pasidavusios tos akimirkos nuotaikai, ar 
dėl to, kad jos tiesiog tokios jau yra. 

Ji palietė jo veidą, pirštais perbraukė kantrių pilkų 
akių paakius. 

— Niekas nebūtų palikęs to šuns vieno lauke, 
Kelai. 

— Tuomet galiu pasakyti, kad tam šuniui labai 
pasisekė, jog jį globoja tokie žmonės. Man taip pat. Tu 
šliaužei sniegu prie to padaro. Kasei sniegą plikomis 
rankomis. 

— Jei mėgini mane paversti didvyre... tai pir- 
myn, — nusprendė ji. — Man tai visai patinka. 

— Tu švilpei, susikišusi pirštus į burną. 

Dabar ji nusišypsojo. 

— Nedidelis stebuklas, kurį moku. Galiu švilpti 
dar gerokai garsiau nei švilpiau. Tuomet, kai nesu už- 
dususi, sušalusi ir drebanti iš baimės. 

— Myliu tave. 

— Kada nors pademonstruosiu... ką tu pasakei? 

— Niekada neketinau pasakyti tokių žodžių ne- 
pažįstamai moteriai. Neketinau mylėti. 

Jeigu jos širdis būtų gavusi elektros smūgį, ji ne- 
būtų smarkiau šoktelėjusi. 

— Gal gali pakartoti tuos žodžius dabar, kai 1a- 
biau kreipiu dėmesį? 

— Myliu tave. 

Štai ir vėl, pagalvojo ji. Kaip greitai. 

— Dėl to, kad moku švilpti su pirštais? 

— Tai galėjo būti provokacija. 

— Dieve, — ji užsimerkė. — Noriu, kad mane 
mylėtum ir mėgstu gauti tai, ką noriu. Bet, — ji įkvė- 
pė. — Kelai, jei viskas tik dėl praeito vakaro, dėl to, kad 
padėjau ištraukti Lampą, tuomet... 

— Tai todėl, kad tu manai, jog jei suvalgysi pusę 
mano picos gabalėlio, tai nesiskaitys. 

— Bet juk techniškai ir nesiskaito, ar ne? 

— Dėl to, kad tu visuomet žinai, kur yra tavo 
raktai ir dėl to, kad gali galvoti apie dešimt dalykų iš 
karto. Dėl to, kad tu neatsitrauki ir kad tavo plaukai lyg 
saulės spinduliai. Dėl to, kad kalbi tiesą ir žinai, kaip 
būti drauge. Ir dėl tuzino kitų priežasčių, kurių dar 
nesugebėjau suformuluoti. Ir dėl daugybės priežasčių, 
kurių galbūt niekada nežinosiu. Tačiau žinau, kad tau 
galiu pasakyti tai, ko niekam negalvojau sakyti. 

Ji rankomis apkabino jo kaklą, kaktą priglaudė 
prie jo kaktos. Reikia tik truputį pakvėpuoti, tik pa- 
kvėpuoti, kol praeis iš akių ašaras spaudžianti akimirka. 
Taip, kaip būna, kai klausaisi nuostabios dainos ar žiūri 
į kokį meno kūrinį, o ašaros smaugia gerklę. 

— Ši diena tikrai gera, — ji lūpomis prisilietė 
prie jo lūpų. — Tikrai puiki diena. 

Kurį laiką jie sėdėjo apsikabinę, šuo knarkė kam- 
pe, o už langų snigo. 

Nusileidęs žemyn, Kelas paskui kavos kvapą nu- 
sekė į virtuvę ir aptiko ten besiraukantį ir bemetantį 
keptuvę ant viryklės Geidžą. Jie paburbėjo vienas ant 
kito, kol Kelas ėmė švarų puodelį iš indų plovyklės. 

— Jau beveik trys valandos, o diena dar vis aušta. 

— Pats turiu akis, — Geidžas atplėšė šoninės pa- 
kuotę. — Žvaliai kalbi. 

— Nes gera diena. 

— Tikriausiai irgi taip galvočiau, jei būčiau pra- 
dėjęs ją rytiniu pasidulkinimu. 

— Dieve, kokie tie vyrai šiurkštūs, — į vidų įėjo 
Sibilė apsiblaususiomis akimis. 

— Tuomet turi užsikimšti ausis, kai artiniesi prie 
mūsų giminės. Šoninė jau skrunda, kiaušinienė čirš- 

ka, — pasakė jiems Geidžas. — Kam tas nepatinka, 
tegu eina į kitą restoraną. 

Sibilė įsipylė kavos ir stovėjo žiūrėdama į jį per 
puodelio kraštą bei gurkštelėdama pirmąjį gurkšnį. Jis 
buvo nesiskutęs ir nesusišukavęs savo vešlių tamsių 
plaukų. Buvo irzlus, kaip būdinga ryte, tačiau ir tas ne- 
padarė jo mažiau patraukliu. 

Per daug blogai. 

— Ar žinai, ką pastebėjau tavyje, Geidžai? 

— Ką? 

— Turi šaunų užpakaliuką, tačiau bjaurų charak- 
terį. Pranešk man, kai pusryčiai bus paruošti, — pri- 
dūrė ji išeidama iš virtuvės. 

— Ji visiškai teisi. Kiek kartų sakiau tau tą patį 
apie tavo užpakalį ir charakterį. 

— Neveikia telefonai, — pranešė įeidamas 
Foksas. Jis atidarė šaldytuvą ir nutvėrė kolos skardi- 
nę. — Susisiekiau su mama mobiliuoju telefonu. Jiems 
viskas gerai. 

— Kiek pažįstu tavo tėvus, tai jie tikriausiai ką tik 
užsiiminėjo seksu, — įgėlė Geidžas. 

— Ei! Tai, žinoma, teisybė, — pasakė Foksas pa- 
tylėjęs. — Bet vis tiek. 

— Jo galvoje nuolat seksas. 

— O kodėl neturėtų būti? Jis ne ligonis ir nuo- 
lat nežiūri sporto, o tik dėl šių dviejų priežasčių vyrai 
kartais negalvoja apie seksą. 

Geidžas sudėjo šoninę į įkaitintą keptuvę. 

— Tegu kas nors pakepina duoną ar ką nors pa- 
našaus. Ir mums reikės dar vieno kavinuko kavos. 

— Man reikia išvesti laukan Lampą. Jo vieno 
neišleisiu. 

— Aš galiu jį išvesti, — Foksas pasilenkė paka- 
syti Lampui galvos. — Šiaip ar taip, noriu pasivaikš- 
čioti. — Jis pasisuko ir vos nesusidūrė su Leila. — Oi, 
atsiprašau. Aš... ketinu išvesti Lampą pasivaikščioti. 
Gal eitum su manimi? 

— Na, gal ir galėčiau. Tikrai. Tik pasiimsiu daik- 
tus. 

— Meilikautojas atsirado, — pasakė Geidžas, iš- 
ėjus Leilai. — Meilikautojas tu, Foksai. 

— Ką? 

— Labas rytas, patraukli moterie. Kaip tau patik- 
tų paklampoti su manimi po trijų pėdų storio pusnyną 
ir pasižiūrėti, kaip šuo sisioja ant medžių? Nors dar net 
negėrei kavos? 

— Tai buvo tik pasiūlymas. Ji galėjo atsisakyti. 

— Būtų ir atsisakiusi, jei jau būtų gavusi kofeino 
ir smegenys būtų pradėjusios dirbti. 

— Štai dėl ko tau sekasi tik su tomis moterimis, 
kurios neturi smegenų. 

— Tu tik juokauji, ar ne? — paklausė Kelas, kai 
Foksas išlėkė. 

— Padaryk dar vieną prakeiktą kavinuką kavos. 

— Turiu atnešti malkų, pakurstyti šildymo katilą 
ir imti valyti tris pėdas sniego nuo terasų. Pranešk man, 
kai pusryčiai bus gatavi. 

Likęs vienas, Geidžas niurzgėdamas apvertė šo- 
ninę. Jis vis dar niurzgėjo, kai įžengė Kvin. 

— Maniau, kad visus rasiu čia, bet jie kažkur iš- 
sibarstę. — Ji išsiėmė puoduką. — Panašu, kad mums 
reikia dar vieno kavinuko kavos. 

Kadangi ji ėmė virti kavą, Geidžas neturėjo kada 
prie jos kabinėtis. 

— Ar dar galėčiau kuo nors padėti? 

Jis pasuko galvą, kad pažvelgtų į ją. 

— Kodėl siūlaisi? 

— Manau, kad jei padėsiu tau gaminti pusryčius, 
mums nereikės dalyvauti keliuose kituose valgių gami- 
nimuose. 

Jis linktelėjo pritardamas jos logikai. 

— Išmintinga. Tu pakepink duoną ir paruošk 
kavą. 

— Sutarta. 

Ji ėmėsi savo darbo, o jis pradėjo plakti tuziną 
kiaušinių. Geidžas pastebėjo, kad ji dirba greitai ir 
efektyviai. Greitis Kelui nedarė didelio įspūdžio, bet 
efektyvumas būtų didelis, jo manymu, pliusas. Ji buvo 
geros figūros, protinga ir, kaip įsitikino vakar vakare, 
pakankamai drąsi. 

— Jis su tavim laimingas. 

Kvin stabtelėjo, žvilgtelėjo į jį. 

— Gerai, nes ir aš su juo laiminga. 

— Noriu pasakyti vieną dalyką, jei pati dar to 
nesuvokei. Čia jo namai. Kad ir kas nutiktų, Slėnis 
visuomet bus Kelo namai. 

— Supratau, — ji paėmė duoną, iššokusią iš skru- 
dintuvo ir įdėjo į jį naują porciją. — Viską apsvarsčius, 
tai puikus miestelis. 

— Taip, viską apsvarsčius, — sutiko Geidžas. 
Tuomet supylė kiaušinius į antrą keptuvę. 


LAUKE, KAIP NUMATĖ GEIDŽAS, FOKSAS STEBĖJO 
besišlapinantį ant medžių šunį. Maloniau yra, pamanė 

jis, stebėti šunį brendant, plumpuojantį ir šokinėjantį 
po sniegą. Kadangi sniego buvo iki juosmens, Foksas 
su Leila stabtelėjo priekinėje terasoje. Foksas nedels- 
damas ėmė kasti sniegą kastuvu, kurį jam įbruko Kelas, 
kai jie ėjo pro duris lauk. 

Vis vien buvo smagu pabūti rytiniame sniego 
pasaulyje. Kasti jį, šiam vis krintant ir krintant iš dan- 
gaus. 

— Gal man reikėtų nusileisti žemyn ir nupurtyti 
sniegą nuo Kelo krūmų? 

Foksas pažiūrėjo į ją. Ji buvo užsimaukšlinusi ant 
akių slidinėjimo kepuraitę, o ant kaklo apsivyniojusi 
šaliką. Jie abu jau buvo kiek apsnigti. 

— Tu paskęsi sniege, ir mums reikės tau mesti 
gelbėjimosi lyną, kad ištrauktume. Tuoj iškasime taką. 

— Neatrodo, kad Lampas būtų išgąsdintas, — ji 
stebėjo Lampą aštriu lyg erelio žvilgsniu. — Maniau, 
kad po vakarykščio vakaro jis bijos eiti į lauką. 

— Šuns atmintis trumpalaikė. Gal tai į gera. 

— Aš to nepamiršiu. 

— Aišku, ne. 

Foksas suvokė, kad nereikėjo jos vestis į lauką. Juo 
labiau kad jis niekaip nesugalvojo, kaip užvesti kalbą 
apie darbą. O būtent dėl to jis ją išsitempė su savimi. 

Paprastai bendrauti su žmonėmis jam sekdavosi 
geriau, ypač su moterimis. Dabar jis tik mėgino iškasti 
kastuvo pločio tunelį, einantį per terasą laiptų link. 

— Kelas man sakė, kad ieškai darbo. 

— Ne visai tikslu. Noriu pasakyti, kad man reikia 
susirasti darbą, bet dar jo neieškojau. 

— Mano sekretorė, ar biuro vedėja, ar asisten- 
tė, — jis numetė sniegą ir vėl įbedė kastuvą, — nie- 


330 NORA ROBERTS 


kada taip ir nepasirinkome vienintelio pavadinimo, kai 
dabar pagalvoju. Kad ir kaip ten būtų, ji išsikrausto į 
Mineapolį ir man reikia žmogaus, kuris atliktų jos 
darbus. 

Po velnių tą Kvin, pagalvojo ji. 

— Kokius darbus? 

Foksas pagalvojo, kad teisme yra laikomas gana 
iškalbingu. 

— Na, reikėtų tvarkyti kartotekas, sąskaitas, at- 
siliepinėti telefonu, vesti reikalų kalendorių, kai kada 
pakeisti susitikimų laiką, dirbti su klientais ir tvarkyti 
korespondenciją. Dabartinė mano sekretorė dar yra ir 
notarė, bet tai nebūtina. 

— Kokias kompiuterines programas ji naudoja? 

— Nežinau. Reikės paklausti. — Ar ji naudoja 
kompiuterines programas? Iš kur jis gali žinoti? 

— Nieko nenutuokiu apie sekretorės ar biuro va- 
dybininkės darbą. Nieko neišmanau ir apie teisę. 

Foksas gerai skirdavo žmonių kalbėjimo toną. Jos 
tonas buvo gynybinis. Jis toliau kasė sniegą. 

— Abėcėlę moki? 

— Žinoma, kad moku abėcėlę, bet esmė ta... 

— Na, jei moki abėcėlę, tai tikriausiai mokėtum ir 
kartoteką vesti. Taip pat moki naudotis telefonu, todėl 
galėtum juo atsiliepinėti ir skambinti klientams, o tai 
patys esminiai įgūdžiai, kurie reikalingi šiose pareigose. 
Ar moki naudotis klaviatūra? 

— Taip, bet priklauso nuo... 

— Ji gali tave šiek tiek pamokyti. 

— Nepanašu, kad tu daug išmanai apie jos darbą. 

Jis išgirdo nepritarimą jos balse. 

— Na, gerai. — Jis atsitiesė, pasirėmė į kastuvą ir 
pažiūrėjo jai tiesiai į akis. — Mano sekretorė buvo su 
manimi nuo pat biuro įkūrimo dienos. Man jos trūks 
taip pat, kaip trūktų rankos. Bet žmonės juda pirmyn, 
palikdami mus, o mums reikia kažkaip su tuo susitvar- 
kyti. Man reikia žmogaus, kuris sudėliotų popierius į 
vietas ir rastų juos, kai man jų prireiks. Išsiuntinėtų 
sąskaitas, kad po to galėčiau susimokėti savąsias. Pa- 
sakytų man, kada privalau atsirasti teisme, atsiliepinėtų 
į telefonų skambučius, tikiuosi, tokių klientų, kuriems 
po to bus galima nusiųsti sąskaitas. Ir apskritai palai- 
kytų šiokią tokią tvarką biure, kad aš galėčiau spręsti 
teisines problemas. Tau reikia darbo ir pinigų, taigi, 
manau, galėtume vienas kitam padėti. 

— Kelas paprašė tavęs pasiūlyti man darbą todėl, 
kad Kvin paprašė jo paprašyti tavęs. 

— Tiesa, bet tai nekeičia esmės. 

— Ne, nekeičia, — nutarė ji. Bet vis vien erzi- 
na. — Aš neieškau pastovaus darbo. Man reikia ko 
nors laikino, kol... 

— Kol tu išvažiuosi iš čia, — linktelėjo Foksas. — 
Man tinka. Tokiu atveju nė vienas iš mūsų nepaklius į 
spąstus. Tik kurį laiką padėsime vienas kitam. — Jis 
nukasė dar du kastuvus sniego, o paskui sustojo, atsi- 
rėmė ant jo ir pažvelgė jai į akis. 

— Tu juk žinojai, kad pasiūlysiu tau darbą, nes tu 
tyrinėji mūsų istoriją. 

— Kvin prie manęs pasakė Kelui, kad jis papra- 
šytų tavęs pasiūlyti man darbą. 

— Tu galėsi patyrinėti situaciją, — pakartojo 
jis. — Tu visame šitame reikale vaidini tam tikrą vaid- 
menį. Jauti žmones, situaciją. 

— Nesu jokia aiškiaregė, jeigu tai bandai pasaky- 
ti, — jos balse vėl pasigirdo gynybos gaida. 

— Tu atvažiavai į Slėnį, nors niekada anksčiau čia 
nebuvai. Žinojai, kur važiuoti ir kokiais keliais. 

— Nežinau, kaip čia atsidūriau, — ji sukryžiavo 
rankas ant krūtinės, ir šis jos judesys nebuvo gynybinis, 
o greičiau užsispyrimo išraiška. 

— Manau, tai paprasčiausiai tave gąsdina. Pačią 
pirmą naktį leidaisi kažkur su Kvin, moterimi, kurios 
niekada anksčiau nebuvai mačiusi. 

— Ji buvo vienintelė alternatyva, palyginti su 
bjauriu šliužu, — sausai atkirto Leila. 

— Na, tu nepabėgai, nenunešei savo užpakalio į 
kambarį ir neužsirakinai jame. Įlipai į jos automobilį, 
atvažiavai su ja čia — kur taip pat nė karto nebuvai — 
ir užėjai į namą su dviem nepažįstamais vyrais. 

— Nepažįstamais būtų per švelniai pasakyta. Bu- 


vau išsigandusi, sutrikusi ir varoma adrenalino. — Ji 
nusuko žvilgsnį nuo jo ir pažiūrėjo į Lampą, besivar- 
tantį sniege lyg ramunių pievoje. — Pasitikėjau savo 
instinktais. 


— Instinktai čia tinkamas žodis. Galėčiau lažin- 
tis, kad kai dirbai toje drabužių parduotuvėje, tai tikrai 
jautei, ko reikia tavo klientams ir ką jie norėtų nusi- 
pirkti. Neabejoju, kad tau tikrai gerai sekėsi. 

Jai nieko neatsakius, jis vėl ėmė kasti sniegą. 

— Manau, kad tau visada sekėsi atspėti įvykius. 
Kvin mato vaizdinius iš praeities, kaip ir Kelas. Sibilė 
numato galimus ateities įvykius. O tu, Leila, įstrigai 
dabartyje su manimi. 

— Aš negaliu skaityti minčių ir nenoriu, kad kas 
nors skaitytų manąsias. 

— Na, gal ne visai taip yra. 

Jam reikės su ja padirbėti, nusprendė. Padėti jai 
suprasti, kokių savybių ji turi ir kaip jas panaudoti. 
Ketino suteikti jai laiko ir erdvės. 

— Tikriausiai per savaitgalį sėdėsime čia užsnig- 
ti. Kitą savaitę turėsiu visokių reikalų, bet kai grįšime į 
miestą, galėsi užeiti į kontorą kada tik tau bus patogu, 
ir ponia H viską tau parodys. Tuomet ir pamatysi, kaip 
tau tas darbas atrodys. 

— Klausyk, esu dėkinga, kad pasiūlei... 

— Ne, nesi. — Dabar jis šyptelėjo ir numetė dar 
vieną šūsnį sniego nuo terasos. — Tikrai nelabai. Aš 
taip pat turiu instinktus. 

Tai nebuvo tik pajuokavimas, tai buvo supratimas. 
Ji atsipalaidavo ir ėmė koja spardyti sniegą. 

— Taip, tikrai jaučiu dėkingumą, tik gal jo nesi- 
matė per susierzinimą. 

Kilstelėjęs galvą, jis ištiesė jai kastuvą: 

— Gal nori pakasti sniegą? 

Ji nusijuokė. 

— Sutarkime taip. Jeigu ateisiu į biurą ir imsiuosi 
to darbo, tai su sąlyga, kad jeigu kuriam nors iš mūsų 
pasirodys, jog reikalai klostosi prastai, taip ir pasaky- 
sime vienas kitam. Ir neužgniaušime savyje jokių ne- 
malonių su tuo susijusių jausmų. 

— Sutarta. 

Jis ištiesė ir paspaudė jai ranką, kad užtvirtintų 
šiuos žodžius. Palaikė ją savojoje, o aplink juos krito 
sniegas. 

Ji turėtų tai jausti, pagalvojo jis. Tą iš karto atsi- 
radusį juntamą ryšį tarp jų. Tą pripažinimą. 

Sibilė truputį pravėrė duris: 

— Pusryčiai paruošti, — pranešė. 
Foksas paleido Leilos ranką ir atsisuko. Atsikvėpė 


ir šūktelėjo šunį namo. 


REIKĖJO RŪPINTIS PRAKTINIAIS REIKALAIS. REI- 
kėjo kasti sniegą, prinešti malkų ir jas tvarkingai su- 
krauti. Suplauti indus ir ruošti maistą. Kelui pasirodė, 
kad namas, anksčiau atrodęs erdvus, dabar yra ankštas, 
kai jame gyvena šeši žmonės ir šuo. Tačiau jis žinojo, 
jog jiems saugiau būti visiems drauge. 

— Ne tik saugiau, — Kvin sparčiai darbavosi kas- 
tuvu. Ji vietoj mankštos nusprendė atkasti taką į Kelo 
sandėliuką. — Manau, kad visa tai nulemta. Ši prie- 
vartinė bendrija. Mums duotas laikas priprasti vienam 
prie kito ir išmokti funkcionuoti kaip grupei. 

— O, palauk, leisk man tą padaryti, — Kelas 
pastatė į šalį dujų, kuriomis pildydavo generatorių, 
balioną. 

— Na, matai, grupė nefunkcionuoja. Jūs, vaikinai, 
privalote išmokti pasitikėti moterimis, nešančiomis 
savo naštą. Geidžo įtraukimas į pusryčių ruošą šian- 
dien yra nevienalytės komandos darbo pavyzdys. 

Nevienalytė komanda, — pagalvojo jis. Kaip gali- 
ma nemylėti moters, kuri vartoja tokį terminą. 

— Visi sugebame virti, — tęsė ji. — Visi galime 
kasti sniegą, nešti malkas, kloti lovas. Visi galime da- 
ryti tai, ką privalome daryti, panaudoti visas savo jėgas, 
bet kol kas čia viskas panašu į pagrindinės mokyklos 
šokius. 

— Kuo panašu? 

— Berniukai vienoje pusėje, mergaitės kitoje, 

ir niekas iš jų nežino, kaip visiems susimesti į vieną 
krūvą, — ji nutilo ir pamankštino pečius. — Mes taip 
pat turime tą suvokti. Tas pats su mumis, Kelai, netgi 
atsižvelgiant į mūsų jausmus vienas kitam, mes vis dar 
tik mėginame vienas kitą suprasti, mokomės vienas 
kitu pasitikėti. 

— Jeigu kalbi apie akmenį, suprantu, kad gali 
būti supykusi, jog nepapasakojau tau apie jį anksčiau. 

— Ne, tikrai nepykstu, — ji dar truputį pakasė 
sniegą, tačiau labiau dėl vaizdo. Žiauriai skaudėjo 
rankas. — Ketinau pykti, netgi norėjau pykti, bet ne- 
sugebėjau savyje to pykčio sukelti. Nes supratau, kad 
jūs trys visą savo gyvenimą buvote kaip viena visuma. 
Nemanau, kad esate pajėgūs prisiminti tą laiką, kai 
buvo kitaip. Be to, jūs kartu išgyvenote — nemanau, 
kad perdėsiu pasakydama — žemę drebinančią patirtį. 
Jūs visi trys esate lyg vienas kūnas su trimis galvomis, 
ar ne? — pasakė ji ir atidavė kastuvą. 

— Nesame prakeiktas Borgas. 

— Ne, bet panašiai. Jūs esate kumštis, gal net 
kietokai sugniaužtas, bet... — ji pajudino pirštinėtus 
pirštus... — kartu kiekvienas iš jūsų yra individas. Jūs 
instinktyviai dirbate kartu. O dabar, — ji iškėlė kitą 
ranką, — atsiranda dar viena grupė. Ir imame galvoti, 
kaip jas abi sujungti. — Ji sunėrė abiejų rankų pirštus. 

— Suprantu, — jis pajuto kaltės jausmą, — šiek 
tiek savarankiškai paknaisiojau. 

— Na, bet ne sniegą. Ir ne pagal savo jėgas, kaip 
sakei Foksui bei Geidžui. 

— Tikriausiai jiems tą minėjau. Mes nežinome, 
kur Ana Hokins buvo keletą metų, kur ji pagimdė 
sūnus ir kur gyveno prieš grįždama į Slėnį, į savo tėvų 

namus. Taigi galvojau apie platesnį šeimos ratą — pus- 
brolius, pusseseres, tetas ir dėdes. Turint galvoje jos 
nėštumą, aišku, kad ji niekur toli nukeliauti negalėjo. 
Dešimt, dvidešimt mylių apie 1600-uosius metus buvo 
žymiai toliau nei dešimt, dvidešimt mylių šiais laikais. 

— Teisinga mintis. Man ji pačiai turėjo ateiti. 

— Ir jau seniai turėjai tą pasakyti. 

— Taip. Dabar, kai tu tą pasakei, turėtum viską 
persakyti Sibilei ir perduoti jai visą turimą informa- 
ciją. Ji yra šio tyrimo karalienė. Aš esu gera, bet ji dar 
geresnė. 

— O aš tik eilinis mėgėjas. 

— Nepastebiu nieko eilinio tavyje, — šypsoda- 
masi ji puolė jam į glėbį. Iš netikėtumo jis paslydo. Ji 
suspigo tiek iš juoko, tiek iš netikėtumo, kai jis žengte- 
lėjo atbulas ir šlumštelėjo į pusnį, o ji sudribo ant jo. 

Pritrūkusi kvapo, čiupo dvi saujas sniego ir juo 
puolė maudyti jam veidą, Kelui dar nespėjus nusiristi į 
šoną. Jis sugriebė ją už liemens ir patraukė prie savęs, o 
ji bejėgiškai cypė iš juoko. 

— Esu grumtynių sniege čempionas, — įspėjo jis 
ją. — Todėl kova bus nelygi, blondine. Nagi... 

Jai pasisekė suduoti smūgį jam į tarpkojį, o po to, 
pasinaudojusi situacija, užkišo purviną sniego gniūžtę 
jam už apykaklės. 

— Tokie metodai neatitinka kovos sniege tai- 
syklių. 

— Pažiūrėk į užrašus, drauguži. Tai tarplytinis 
žaidimas. — Ji mėgino atsikelti, bet tik švilpiamai atsi- 
kvėpė, kai jis ją prispaudė savo svoriu. 

— Aš vis dar čempionas, — paskelbė jis ir jau 
ketino ją pabučiuoti, kai prasivėrė namo durys. 

— Vaikučiai, — kreipėsi Sibilė, — viršuje yra 
puikus šiltas miegamasis, jei norite pažaisti. Ir, jūsų Ži- 
niai, atsirado elektra. — Ji žvilgtelėjo per petį. — Tik- 
riausiai veikia ir telefonai. 

— Telefonai, elektra, kompiuteris, — Kvin išsi- 
rangė iš po Kelo. — Man reikia patikrinti elektroninį 
paštą. 


SIBILĖ STOVĖJO PASIRĖMUSI Į DŽIOVINTUVĄ, KAI 
Leila krovė rankšluosčius į skalbyklę Kelo skalbykloje. 

— Jie atrodė kaip pora vienas kito geidžiančių 
sniego žmonių. Apsidrabstę, įraudę jie vienas kitą 
grabaliojo. 

— Jauna meilė nepaiso oro sąlygų. 

Sibilė sukikeno. 

— Tu neprivalai skalbti. 

— Švarūs rankšluosčiai dabar jau tik prisimini- 
mas, be to, vėl gali dingti elektra. Man labiau patinka 
būti čia, kur šilta ir sausa, nei lauke kasti sniegą, kur 
šalta ir šlapia. — Ji atmetė plaukus. — Juo labiau kad 
manęs niekas neketina ten grabinėti. 

— Teisingai. Paminėjau dėl to, kad, mano skai- 
čiavimais, judu su Foksu turėtumėte šįvakar gaminti 
valgį. 

— Kvin ir Kelas dar nė karto negamino. 

— Kvin padėjo ruošti pusryčius, o Kelas yra 
namo šeimininkas. 

Nugalėta. Leila įsispoksojo į skalbyklę. 

— Po velnių, paruošiu pietus. 

— Gali užkrauti ir Foksui, prisidengusi skal- 


bimu. 

— Bet mes nežinome, ar jis moka virti, o aš tikrai 
moku. 

Sibilės akys susiaurėjo. 

— Tu moki virti? Neminėjai to anksčiau. 

— Jei būčiau paminėjusi, tai jau seniai turėčiau 
virti. 

Papūtusi lūpas, Sibilė lėtai palingavo galvą. 

— Velniškai egoistiška logika. Man ji patinka. 

— Patikrinsiu, kokių turime atsargų, ir pagalvo- 
siu, ką iš jų galima pagaminti. Ką nors... — ji nutilo ir 
žengė žingsnį į priekį. — Kvin, kas atsitiko? 

— Mums reikia pasikalbėti. Visiems kartu. 

Ji stovėjo tarpduryje, o jos blyškios akys atrodė 
skausmingai. 

— Kvin? Kas atsitiko? — paklausė Sibilė. Ji pri- 
siminė, kaip Kvin skubėjo patikrinti savo elektroninio 
pašto. — Ar viskas gerai? Gal kas nors nutiko tavo 
tėvams? 

— Taip. Taip. Tik noriu tą papasakoti iš karto 
visiems. 

Ji sėdėjo svetainėje, o į jos kėdės ranktūrį, kad ją 
nuramintų, rėmėsi Sibilė. Kvin norėjo susirangyti Ke- 
lui ant kelių, kaip buvo dariusi anksčiau, bet šį kartą tai 
kažkodėl atrodė netinkama. 

Ji norėjo, kad elektra neatsirastų amžinai. Troš- 
ko, jog niekada nebūtų susisiekusi su savo močiute ir 
prašiusi jos knaisiotis po šeimos istoriją. Geriau būtų 
nežinojusi to, ką žino dabar. 

Priminė sau, kad kelio atgal, deja, nėra. Tai, ką ji 
turi pasakyti, gali pakeisti visus ateities įvykius. 

Ji pažvelgė į Kelą. Žinojo, kad sukels jam rūpes- 
čių. Neteisinga viską išvilkti į dienos šviesą. Kaip po 
viso to jis žvelgs į ją? — svarstė Kvin. 

Tačiau reikia nuplėšti tvarsčius nuo žaizdos, viską 
pasakyti ir baigti tą reikalą. 

— Močiutė surinko informaciją, kurios prašiau. 
Rado puslapius iš šeimos Biblijos. Ten buvo netgi 
kažkokie šeimos istoriko užrašai, padaryti devynio- 
liktojo šimtmečio pabaigoje. Dabar turiu informacijos 
apie Klarkų šaką, kuri galėtų padėti tau, Leila. Niekas 
niekada to giliai netyrinėjo, bet tu, turėdama mano su- 
teiktą informaciją, jau galėtum kai ką nustatyti. 

— Gerai. 

— Svarbu tai, kad, atrodo, šeima pati labai skru- 
pulingai tyrinėjo savo praeitį. Mano senelis ne tiek, 
daugiau jo sesuo ir pusseserės. Panašu, joms patiko 
faktas, kad jų protėviai buvo tarp pirmųjų Naujojo 
pasaulio piligrimų. Jos rėmėsi ne tik Biblija ar keliais 
papildomais puslapiais prie jos. Dar domėjosi genealo- 
giniais medžiais ir nusekė pėdsakais, vedančiais ; An- 
gliją ir Airiją šešioliktame šimtmetyje. Bet su mumis 
susijusi tik ta šaka, kuri atvyko gyventi čia, į; Hokinso 
Slėnį, — pasakė ji Kelui. 

Paskui susikaupė ir tarė: 

— Sebastijanas Dylas atsivežė savo žmoną ir tris 
dukras į gyvenvietę apie 1651-uosius metus. Jo vyriau- 
sios dukters vardas buvo Estera. Estera Dyl. 

— Esteros tvenkinys, — sumurmėjo Foksas. — Ji 
iš tavo giminės. 

— Teisingai. Estera Dyl, kuri, pasak miestelio 
folkloro, paskelbė Gilą Dentą raganiumi 1652 metų 
liepos septintosios naktį ir kuri po aštuonių mėnesių 
pagimdė dukrą, o kai dukrai buvo dvi savaitės, nusi- 
skandino Hokinso miško tvenkinyje. Nėra dokumentų, 
rodančių, kas buvo vaiko tėvas. Bet mes žinome kas. 

— Negalime būti tuo tikri. 

— Bet mes žinome, Kalebai. — Nors tas žinoji- 
mas draskė Kvin, ji negalėjo jo paneigti. — Juk matėme 
tai abu. Ir Leila. Leila tą net patyrė. Jis ją išprievartavo. 
Jai ką tik buvo suėję šešiolika metų. Jis ją sugundė ir 
nugalėjo. Pajungė tiek jos protą, tiek kūną. Ir ji nuo jo 
pastojo. Tas vaikas buvo jo kraujas. 

Kad tik jie būtų ramūs, pagalvojo Kvin, paskui 
sunėrė rankas. — Pusiau demono vaikas. Ji nebegalėjo 
su tuo, kas jai buvo padaryta, gyventi. Taigi ji prisi- 
krovė į kišenes akmenų ir įbrido į vandenį, kad nusi- 
skandintų. 

— O kas atsitiko jos dukrai? — paklausė Leila. 

— Ji mirė būdama dvidešimties metų. Po to, kai 
pagimdė dvi dukras. Viena iš jų mirė nesulaukusi tre- 
čiojo gimtadienio, o kita ištekėjo už vyro, vardu Dan- 
kanas Klarkas. Jiems gimė trys sūnūs ir dukra. Ir ji, ir 
jos vyras su jauniausiu sūnumi žuvo namo gaisre. Kiti 
du vaikai išsigelbėjo. 

— Aš, matyt, susijusi su IDJankanu Klarku, — pa- 
stebėjo Leila. 

— Kažkuris šioje linijoje susidėjo su Senojo pa- 
saulio čigone ar čigonu, — užbaigė Sibilė. — Tai neat- 
rodo teisinga. Jie kilę iš didvyriškos baltosios raganos, 
o mumyse demono sėkla. 

— Tai nejuokinga, — atsikirto Kvin. 

— Bet ir ne tragiška. Yra kaip yra. 

— Po velnių, Sibile, ar nematai ką tai reiškia? Tas 
padaras tikriausiai yra mano, o gal mūsų protėvis, nu- 
tolęs nuo mūsų per dešimtis kartų. O tai reiškia, kad 
dalį viso to nešiojamės savyje. 

— Jeigu per kelias kitas savaites man ims dygti 
ragai ir uodega, labai susinervinsiu. 

— O, po velnių! — Kvin nutraukė savo drau- 
gę. — Baik, Sibile. Jis išprievartavo tą merginą prieš 
tris su puse šimtmečio ir tai, ką jis pasėjo, atvedė iki to, 
kas vyksta dabar. O ką, jei mes čia visai ne todėl, kad tą 
sustabdytume? Ką, jei mes čia tam, kad visa tai tęstųsi? 
Kad padėtume žaloti žmones? 

— Jei tavo smegenys nebūtų suskystėjusios nuo 
meilės, suvoktum, kad ši tavo teorija nesąmoninga. 
Paniška reakcija su didele doze savigailos kaip prie- 
skonio, — Sibilės balsas buvo brutaliai šaltas. — Visai 
nesame kažkokio demono valdžioje. Neketiname keisti 
savo elgesio nei įgauti kažkokios famsios esybės, mėgi- 
nančios užmušti šunį, pavidalo. Esame tiksliai tie patys 
žmonės, kokie buvome prieš penkias minutes, taigi nu- 
stok buvusi kvaila ir susiimk. 

— Ji visai teisi. Ne dėl kvailumo, — paaiškino 
Leila. — Bet dėl to, kas esame. Jeigu tai yra visų įvykių 
sudėtinė dalis, tai turime rasti būdų, kaip tuo pasinau- 
doti. 

— Puiku. Teks pramankštinti galvą atliekant trijų 
šimtų šešiasdešimties testus. 

— Nevykęs sumanymas, — nusprendė Sibi- 
lė. — Tau geriau sektųsi sarkazmas, Kvin, jei taip labai 
nesirūpintum, jog Kelas tave pames dėl tos didžiosios 
D ant tavo kaktos, reiškiančios demoną. 

— Baikit, — sukomandavo Leila, o Sibilė tik 
gūžtelėjo pečiais. 

— Jeigu jis tave paliks, — ramiai tęsė Sibilė, — tai 
tik reikš, kad yra nevertas tavo laiko. 

Staiga įsivyravusioje tyloje ant židinio grotelių 
nukrito nuodėgulys ir nuo jo pažiro žiežirbos. 

— Ar išspausdinai priedą? — paklausė Kelas. 

— Ne, aš... — Kvin nutilo, papurtė galvą. 

— Gerai, eime ir padarome tai dabar, o paskui 
pažiūrėsime. — Jis atsistojo ir, paėmęs Kvin už rankos, 
ištempė ją iš kambario. 

— Gerai pasireiškei, — pasakė Geidžas Sibilei. 
„Dar nespėjus jai piktai atsikirsti, jis pakreipė galvą. — 
Tai net ne sarkazmas, tai buvo antausis. Įmantresni 
žodžiai, bet dar bjauresni. 

— Ir viena, ir antra skausminga, — Sibilė atsisto- 
jo. — Jeigu jis ją įskaudins, aš nutrauksiu jam galą ir su- 
šersiu jį šunims. — Tai pasakiusi, ji išlėkė iš kambario. 

— Ji truputį gąsdinanti, — nusprendė Foksas. 

— Ir ne vienintelė tokia. Aš iškepsiu jo kiaušinius 
desertui, — pasakė Leila ir išlėkė paskui Sibilę. — Juk 
vis vien iš kažko reikės gaminti pietus. 

— Keista, bet man kažkaip dingo apetitas, — 
Foksas pažvelgė į Geidžą. — O tau? 

Viršuje Kelas palaukė, kol jie užeis į kabinetą, da- 
bar paverstą vyrų miegamuoju. Tuomet prispaudė Kvin 
prie durų. Pirmas bučinys buvo stiprus, netgi piktas. 
Antras liūdnas, o trečias švelnus. 

— Kad ir ką būtum įsikalusi į galvą apie mus, 
klok dabar. Supratai? 

— Kelai... 

— Man reikėjo pragyventi visą gyvenimą, kol iš- 
tariau tai, ką pasakiau tau šį rytą. Myliu tave. Ir niekas 
to nepakeis. Taigi išklok viską, ką prisigalvojai, antraip 


galiu supykti. 
— Tai nebuvo... nėra... — ji užsimerkė, užvaldyta 
emocijų. — Gerai, buvo. Kai perskaičiau tą man atsi- 


ųstą failą, jis... 

— Išvertė tave iš kojų. Suprantu. Bet štai aš čia, 
kad tau padėčiau. 

Jis pakėlė ranką, sugniaužė kumštį, o paskui jį 
atgniaužė. 

Viską suvokdama, ji kovojo su ašaromis. Kaip 
supratimo ženklą, ji savo delną uždėjo ant jo delno ir 
supynė pirštus. 

— Viskas gerai? 

— Ne, negerai, — pataisė ji. — Tikslesnis pasa- 
kymas būtų: ačiū Dievui. 

— Eikime ir išspausdinkime tai, ką tu gavai. 

— Gerai, — ji ramiau apsižvalgė po kambarį. Ne- 
tvarkinga sulankstomoji sofa, krūvos drabužių. — Tavo 
draugai tikri apsileidėliai. 

— Taip. Taip, jie tokie. 

Kartu jie pasistengė pro visą tą netvarką prasi- 
brauti prie kompiuterio. 


19 


VALGOMAJAME KVIN KIEKVIENAM PRIEŠ AKIS IŠ- 
dėliojo išspausdintus lapus. Ji atkreipė dėmesį į tai, kad 
ant stalo stovėjo dubenėliai su kukurūzų spragėsiais, 
vyno butelis, taurės ir popieriniai rankšluosčiai, su- 
lankstyti trikampiais. Ji žinojo, kad tai padarė Sibilė. 

Lygiai taip, kaip ji žinojo, kad Sibilė paruošė ku- 
kurūzų spragėsius specialiai jai. Ne kaip susitaikymo 
ženklą, joms to nereikėjo, bet tiesiog taip. 

Prieš atsisėsdama, Kvin ranka palietė Sibilei petį. 

— Atsiprašau už dramą, — pasakė Kvin. 

— Jei manai, kad tai buvo drama, tau reikėtų už- 
sukti pas mane į svečius per šeimos susitikimą, — nu- 
sišypsojo Foksas ir pasėmė saują spragėsių. — Beri 
O'Delams nereikia net demoniško kraujo, kad namuo- 
se kiltų pragaras. 

— Turbūt visi sutiksime, kad nuo šiol demono 
paminėjimas bus mums įprastas juokelis. — Kvin įsi- 
pylė taurę vyno. — Nežinau, kiek ši informacija turės 
reikšmės kiekvienam iš jūsų, bet tikrai žinosite dau- 
giau, nei anksčiau žinojote. 

— Ar esi tikra, kad būtent Tvisas išprievartavo 
Esterą Dyl? — paklausė Geidžas. — Tikra, kad jis ją 
užvertė? 

Kvin linktelėjo. 

— Tikėkit manimi. 

— Aš tą patyriau, — kalbėdama Leila gniaužė 
rankose popierinį rankšluostį. — Tai nebuvo tokie 
blykstelėjimai, kokius mato Kelas ir Kvin, bet... gal tą 
galima paaiškinti kraujo ryšiu. Nežinau. Bet žinau, ką 
jis jai padarė. Ir žinau, kad prieš jam ją išprievartaujant, 
ji buvo nekalta. 

Foksas švelniai surinko jos pridraskytus rank- 
šluosčio gabalėlius ir padavė jai savo rankšluostį. 

— Gerai, — tęsė Geidžas, — ar mes tikri, kad 
Tvisas yra tas, ką mes vadiname demonu, nes neranda- 
me jam tinkamesnio apibūdinimo? 

— Geidžui niekada nepatiko tas apibūdini- 
mas, — įsiterpė Kelas. — Bet manau, kad į šį klausimą 
galime atsakyti teigiamai. 

— Taigi Ivisas pasinaudoja Estera, kad ši pa- 
gimdytų vaiką jo linijai pratęsti. Jeigu jis laikosi čia taip 
ilgai, kaip mes galvojame, ir daro tai, ką Kelas matė 

ir susiejo su juo, tai galima manyti, kad Tvisas tokius 
dalykus darė ir anksčiau. 

— Teisingai, — pritarė Sibilė. — Gal taip ir 
gimsta tokie žmonės kaip Hitleris, Osama bin Lade- 
nas, Džekas Skerdikas, vaikų prievartautojai ir seriji- 
niai žudikai. 

— Patyrinėję šią liniją matome, kad joje buvo 
daug savižudybių ir prievartinių mirčių, ypač per pir- 
mąjį šimtmetį, maždaug per šimtą dvidešimt metų nuo 
Esteros laikų. Aš manau, — lėtai ištarė Kvin, — kad 
jei giliau pasiknaisiosime po individų istorijas, rasime 
daugiau žmogžudysčių ir beprotybės atvejų, negu įpra- 
stai pasitaiko vidutinėje šeimoje. 

— Kas nors ypatingo netolimoje praeityje? — pa- 
klausė Foksas. — Didelės šeimos paslaptys? 

— Ne tokios, apie kurias aš žinočiau. Giminėje 
yra pakankamai keistų ar erzinančių giminaičių, bet 
niekas nesėdėjo kalėjime ir nebuvo atiduotas į senelių 
ar vaikų globos namus. 

— Tai jį silpnina, — vartydamas lapus, Foksas 
prisimerkė. — Ne toks buvo jo planas, ne tokia strate- 
gija. Žinau jo strategiją. Pasvarstykim. Tvisas nežinojo, 
ką tą naktį ketina padaryti Dentas. Jis turėjo Esterą, 
kontroliavo jos protą, laukė gimstant vaiko, bet neži- 
nojo, kas bus tą naktį. 

— Nežinojo, kad Dentas pasirengęs jį sutikti ir 
turi savo paties planų, — tęsė Leila. — Matau, kur tu 
suki. Jis galvojo, planavo sunaikinti Dentą. Arba bent 
jau pakenkti jam, išstumti jį iš tų vietų. 

— Tuomet jis užima gyvenvietę, — tęsė Fok- 
sas, — pasinaudoja juo ir keliauja toliau. Palieka paskui 
save palikuonis, o pats susiranda kitą vietą, tinkamą 
tam pačiam. 

— Tačiau Dentas jį nugali ir laiko, kol... Kelas at- 
vertė ranką ir parodė ploną randą ant riešo, kol Dento 
palikuonys jį paleidžia. Kodėl jis to nori? Kodėl leidžia 
tam įvykti? 

— Gal dėl to, kad Dentas pagalvojo, jog laikyti 
demoną savo gniaužtuose tris šimtus metų yra pa- 
kankamai ilgai, — Geidžas pasėmė spragėsių. — Arba 
ilgiau nebegalėjo jo išlaikyti ir ieškojo pastiprinimo. 

— Dešimtmečių berniukų, — tarė Kelas su pasi- 
bjaurėjimu. 

— Vaikai labiau linkę patikėti ir priimti tai, ko 
suaugę jau negalėtų ar nenorėtų, — pridūrė Sibilė. — 
Be to, po velnių, juk nesakau, kad tai buvo teisinga. Jis 
davė jums tą, ką galėjo. Sugebėjimą greitai sveikti nuo 
sužalojimų, įžvelgti ateitį ir matyti praeitį. Davė jums 
akmenį, padalintą į tris dalis. 

— Ir laiką užaugti, — pridūrė Leila. — Dvide- 
šimt vienerius metus. Gal jis rado būdų čia atvesti mus: 
Kvin, Sibilę ir mane. Nematau logikos, jei jis privertė 
mane čia atvykti, o paskui mėgino mane iš čia išvyti 
gąsdindamas. 

— Teisingai pastebėta, — kažkas sukirbėjo Kvin 
pilve. — Labai teisingai pastebėta. Kam gąsdinti, jei 
galėjo suvilioti? Tikrai gerai pastebėta. 

— Galiu giliau pažvelgti į savo šeimos medį tavo 
dėka, Kvin. Ir pažiūrėsiu, ką galiu surasti apie Leilą ir 
save. Bet šiuo momentu tai tuščias darbas. Mes žinome 
šaknis. 

Sibilė apvertė vieną lapą ir pieštuku nubrėžė dvi 
horizontalias linijas lapo apačioje. 

— Štai čia Gilas Dentas ir Ana Hokins, Lozorius 

Tvisas ir pasmerktoji Estera. Iš tų šaknų kyla po medį 
ir tie medžiai turi savo šakas. 

Ji piešė greitai, paprastai. 

— Tam tikru momentu tų medžių šakos susipi- 
na. Chiromantijoje toks linijų susikryžiavimas reiškia 
jėgą. 

Ji užbaigė piešinį, tris šakas, susikertančias su 
kitomis trimis šakomis. 

— Taigi turime surasti tą jėgą ir ja pasinaudoti. 


TĄ VAKARĄ LEILA PARUOŠĖ KAŽKĄ PAKANKAMAI 
skanaus iš vištų krūtinėlių, konservuotų pomidorų ir 
baltųjų pupelių. Bendru susitarimu jie nukreipė pokal- 
bį į kitas sritis. Viskas normalu, pagalvojo Kvin, kai jis 
nuo naujausių filmų pakrypo į blogus anekdotus, o pa- 
skui į keliones. Jie visi ilgėjosi normalaus pašne-kesio. 

— Geidžui nuolat niežti kojos, — pakomentavo 
Kelas. — Jis keliauja tuo ilgu vienišu greitkeliu nuo 
aštuoniolikos metų. 

— Jis ne visada vienišas. 

— Kelas sakė, kad tu esi buvęs Prahoje, — krei- 
pėsi Kvin. — Aš taip pat norėčiau pamatyti Prahą. 

— Maniau, kad tai buvo Budapeštas. 

Geidžas pašnairavo į Sibilę. 

— Ten taip pat buvau. Praha buvo paskutinis su- 
stojimas prieš grįžimą. 

— Ari pasakiška? — klausinėjo Leila. — Menai, 
architektūra, maistas? 

— Ji turi viską. Rūmus, upę, operos teatrą. Man 
teko visa tai matyti, bet daugiausia aš dirbau. Atskridau 
ten iš Budapešto palošti pokerio. 

— Tu leidai laiką vadinamajame Rytų Europos 
Paryžiuje lošdamas pokerį? — nustebo Kvin. 

— Ne visą laiką, tik didžiąją dalį. Lošėme pokerį 
truputį ilgiau nei septyniasdešimt tris valandas. 

— Lošėt pokerį tris paras? — Sibilė pakėlė anta- 
kius. — Ar tai ne priklausomybė? 

— Priklauso nuo to, kaip į tai pažiūrėsi, ar ne? 

— Bet ar jums nereikėjo miegoti, valgyti, paga- 
liau eiti į tualetą? — domėjosi Leila. 

— Darėme pertraukas. Septyniasdešimt trys 
valandos paties žaidimo laikas. Tai buvo privatus žai- 
dimas privačiame name. 

— Laimėjai ar pralaimėjai? — paklausė šypsoda- 
masi Kvin. 

— Man gerai sekėsi. 

— Ar naudojiesi nuojauta, kad sektųsi? — pasi- 
teiravo Sibilė. 

— Tai būtų nesąžininga. 

— Būtų, bet tu neatsakei į klausimą. 

Jis paėmė savo vyno taurę ir atidžiai pažiūrėjo 
Sibilei į akis. 

— Jeigu man reikėtų sukčiauti, kad laimėčiau 
pokerį, geriau pardavinėčiau draudimo sutartis. Man 
nereikia sukčiauti. 

— Mes davėme priesaiką, — Foksas pakėlė 
rankas, kai Geidžas rūsčiai pažvelgė į jį. — Mes visi 
ja susaistyti. Visi turi suprasti, ką tai reiškia. Mes 
davėme priesaiką tuomet, kai supratome, jog turime 
kažkokių neįprastų galių. Prisiekėme, kad jų nenau- 
dosime prieš kitus tam, kad ką nors sužalotume ar ką 
nors apgautume. Mes nelaužome vienas kitam duoto 
žodžio. 

— Tokiu atveju, — pasakė Sibilė Geidžui, — ge- 
riau reikėtų lošti arklių lenktynėse, o ne kortomis. 

Jis šyptelėjo. 

— Kažkada tą dariau, bet kortos man labiau pa- 
tinka. Nori sulošti su manimi? 

— Gal vėliau. 

Kai Sibilė atsiprašančiomis akimis pažvelgė į 
Kvin, ši jau žinojo, kas artėja. 

— Manau, kad turėtume grįžti prie to, — kreipėsi 
Sibilė. — Turiu klausimą, vietą, nuo kurios norėčiau 
pradėti. 

— Visų pirmiausia susitvarkykime, — Kvin at- 
sistojo. — Nurinkite indus nuo stalo, išveskite šunį. 
Truputį pajudėkite. 

Stodamasis Kelas perbraukė plaštaka jai per 
ranką. 

— Man reikia patikrinti židinį, gal reikės atnešti 
daugiau malkų. Kalbėkimės svetainėje, kai baigsime 
darbus. 


JIE ATRODĖ LYG NORMALŪS PAPRASTI ŽMONĖS, 
pagalvojo Kelas. Tiesiog grupelė draugų, susirinkusių 
kartu praleisti žiemos vakarą. Geidžas ėmė gerti kavą, 
kaip jam buvo įprasta. Kelas žinojo, kad Geidžas nie- 
kuomet neišgeria daugiau kaip porą taurelių stipresnių 
gėrimų per vakarą nuo tos vasaros, kai jiems suėjo po 
septyniolika. Foksas grįžo prie kokakolos, o jis pats 
gėrė vandenį. 

Už tai galvos blaivios, pagalvojo jis. Jiems reikėjo 
blaivių galvų, jei norėjo rasti atsakymus į klausimus. 

Jie vėl susiskirstė grupelėmis pagal lytis. Ar tai 

įvyko automatiškai, tiesiog išplaukė iš vidaus? — svars- 
tė jis. Trys moterys ant sofutės, o Foksas su Lampu ant 
grindų. Jis pats atsisėdo ant kėdės, o Geidžas atsistojo 
prie židinio, lyg būtų pasirengęs bet kada išeiti, jei tik 
nepatiks pokalbio tema. 

— Taigi, — Sibilė pasikišo kojas po savimi, 
o tamsiomis akimis atidžiai apžiūrėjo kambarį. — 
Mąstau, koks buvo pirmas dalykas, atsitikimas, at- 
vejis, parodęs jums, kad kažkas mieste negerai. Noriu 
pasakyti, po tos nakties laukymėje, kai grįžote namo. 

— Ponas Gatris ir šakutė, — Foksas išsitiesė ir 
padėjo galvą Lampui ant pilvo. — Tai buvo svarbus 
ženklas. 

— Skamba kaip vaikiškos knygutės pavadini- 
mas. — Kvin kažką užsirašė į savo bloknotą. — Kodėl 
nepapasakojate daugiau? 

— Pasakok tu, Kelai, — pasiūlė Foksas. 

— Tai turėjo būti mūsų gimimo diena — jos 
naktis, ar, tiksliau, vakaras. Mes visi buvome be galo 
išsigandę. Dar blogiau, visi buvome atskirai, kiekvie- 
nas savo namuose. Įkalbėjau savo mamą, jog ši išleistų 
mane į boulingą, kad turėčiau ką veikti, Geidžas jau 
turėjo būti ten. Ji negalėjo apsispręsti išleisti mane ar 
ne, — pasakė jis pusiau šypsodamasis. — Pirmas ir 
paskutinis kartas, kai ji negalėjo apsispręsti. Taigi ga- 
liausiai ji man leido eiti su tėvu. Geidžai? 

— Aš dirbau. Ponas Hokinsas man leido bou- 
lingo centre užsidirbti truputį pinigų smulkioms išlai- 
doms. Valiau ten stalus ir nešiojau prie stalų užsakymus 
iš kepsnių baro. Kur kas geriau pasijutau, kai į boulingą 
1ėjo Kelas. O paskui Foksas. 

— Gręžte išgręžiau smegenis savo tėvams, kad jie 
man leistų eiti žaisti. Mano tėvas galiausiai pasidavė ir 

pasiėmė mane su savimi. Manau, kad jis norėjo drau- 
giškai pasišnekučiuoti su Kelo tėvu, na, ir Geidžo tėvu, 
jei tik galės. 

— Taigi Brajanas — ponas O'Delas — ir mano 
tėtis atsisėdo prie baro išgerti kavos. Iš pradžių jie į po- 
kalbį neįtraukė Bilo, Geidžo tėvo. 

— Dėl to, jog jis visų pirma nežinojo, kad aš 
buvau dingęs, — pasakė Geidžas. — Nebuvo prasmės 
mane įtraukti į bėdą, kol patys nenusprendė, ką daryti. 

— O kur buvo tavo tėvas? — paklausė Sibilė. 

— Sukiojosi šalia. Stovėjo už kėglių. Kadangi 
tuo metu jis buvo blaivus, ponas Hokinsas davė jam 
kažkokio darbo. 

— Paprašė jo padavinėti kamuolius žaidėjams 
antrame takelyje, — paaiškino Kelas. — Prisimenu. 
Buvo įprastas vasaros vakaras. Kėgliais ir videožaidi- 
mus žaidė paaugliai bei koledžo studentai. Kvepėjo 
kepsniais, girdėjosi, kaip griūva kėgliai. Prie ketvirto 
takelio buvo dvejų ar trejų metų vaikas su savo šeima. 
Staiga jį ištiko siaubingas isterijos priepuolis. Motina 
vos spėjo prieš pat tą nutikimą išvilkti jį laukan. 

Geidžas atsigėrė gurkšnį vandens. Viskas kuo 
aiškiausiai stojosi prieš akis. Ponas Gatris stovėjo prie 
baro, valgė dešrelę su bulvytėmis ir gėrė alų. Jis čia 
ateidavo kartą per savaitę. Mielas vyrukas. Užsidirb- 
davo pardavinėdamas grindų dangas. Jo vaikai lankė 
vidurinę mokyklą. Kartą per savaitę, kai žmona su 
draugėmis eidavo į kiną, jis užsukdavo čia. Reguliariai. 
Ponas Gatris visada užsisakydavo dešrelių su keptomis 
bulvytėmis ir pasigerdavo. Mano tėvas sakydavo, kad 
jis gerdavo būtent čia todėl, kad gėrimas ne bare nėra 
tikras gėrimas. 

— Ar prisigėręs jis būdavo bjaurus? — paklausė 
Kvin ir kažką pasižymėjo. 

— Tikrai ne. Mano tėtis vadino jį „mielu gir- 
tuokliu“. Jis niekada netapdavo nei piktas, nei skystas. 
Tiesiog antradienio vakarais ponas Gatris ateidavo čia, 
pasiimdavo dešrelių su bulvėmis, išgerdavo keturis ar 
penkis bokalus alaus, stebėdavo žaidžiančius, pasišne- 
kėdavo su visais. Apie vienuoliktą vakaro jis palikdavo 
kepsnių bare penkis dolerius arbatpinigių ir išeidavo 
namo. Mano žiniomis, kitomis dienomis jis ir skardi- 
nės alaus neišgerdavo. Tik antradienio vakarais. 

— Iš mūsų jis pirkdavo kiaušinius, — prisiminė 
Foksas. — Po tuziną rudų kiaušinių kiekvieną šeštadie- 
nio rytą. Be išimties. 

— Buvo jau beveik dešimta valanda ir ponas Gat- 
ris gėrė antrą bokalą alaus. Jis vaikščiojo aplink stalus, 
laikydamas jį rankoje, — pasakojo Kelas. — Matyt, ke- 
tino atsistoti kokio nors takelio gale ir stebėti žaidimą. 
Keli vyrukai valgė mėsainius. Frenkas Dibsas buvo vie- 
nas iš jų. Mes tuo metu sėdėjome prie gretimo staliuko 
ir valgėme picą. Tėtis mums liepė padaryti pertrauką, 
taigi per ją mes užkandžiavome. Tada Dibsas šūktelėjo: 
„Ei, Gat, mano žmona nori naujo linoleumo virtuvėje. 
Ką galėtum pasiūlyti?“ O Gatris tik nusišypsojo. Vien 
suspaustomis lūpomis, nerodydamas dantų. Tada pa- 
ėmė vieną šakutę nuo stalo ir suvarė ją Dibsui į skruos- 
tą. Lyg niekur nieko movė jam į veidą ir nužingsniavo 
toliau. Žmonės ėmė rėkauti ir bėgioti. Ir, Kristau, ta 
šakutė tiesiog styrojo pono Dibso skruoste, o kraujas 
tekėjo jo veidu. Gatris sau ramiai nuėjo, atsistojo ant- 
rojo takelio gale ir pabaigė alų. 

Kelas atsigėrė, kad akimirką patylėtų. 

— Mano tėtis norėjo, kad greičiau iš ten išeitume. 
Viskas atrodė beprotiška, išskyrus Gatrį, kuris žikrai 
buvo beprotis. Tavo tėtis pasirūpino Dibsu, — pasakė 
Kelas Foksui. — Prisimenu, kaip jis laikė jo galvą. Dib- 
sas jau buvo išsitraukęs šakutę, o tavo tėvas pagriebė 
saują servetėlių ir prispaudė jas prie jo skruosto, kad 
sustabdytų kraujavimą. Kai jis vežė mus namo, jo ran- 
kos buvo kruvinos. 

Kelas papurtė galvą. 

— Tai nesvarbu. Fokso tėtis vežė mus namo. 

— (Geidžas važiavo su mumis, tai mano tėtis 
dar ir jį parvežė į jo namus. Tėtis nesirodė namuose, 
kol nepradėjo švisti. Girdėjau, kaip jis grįžo. Mama jo 
laukė. Girdėjau, kaip jis pasakojo, kad Gatrį uždarė į 
kalėjimą, o šis sėdėjo kameroje ir juokėsi. Juokėsi taip, 
lyg visa tai būtų tik puikus pokštas. Vėliau, kai viskas 
pasibaigė, jis to net negalėjo prisiminti. Niekas daug 
nekalbėjo apie tai, kas vyko tą savaitę, o jeigu ką prisi- 
minė, tai stengėsi kuo greičiau pamiršti. Jis daugiau 
niekuomet neužsuko į pramogų centrą. Kitą žiemą jis 
iš čia išsikraustė. 

— Ar tai buvo vienintelis tą naktį atsitikęs daly- 
kas? — po minutės paklausė Sibilė. 

— Ne. Dar kai kas atsitiko. Buvo išprievartauta 
mergina. Ją išprievartavo jos draugas Šunų gatvėje. Jis 
nepaliko jos ramybėje, kai ji prašė liautis, ir nepaleido, 
kai ji ėmė verkti ir šaukti. Išprievartavo ją ant užpakali- 
nės savo seno biuiko sėdynės, o paskui išmetė pakelėje ir 
nuvažiavo. Po poros valandų atsitrenkė į medį. Atsidūrė 
toje pačioje ligoninėje kaip ir ji. Tiktai jis neišgyveno. 

— Negrynaveislis šeimos šuo užpuolė aštuonerių 


metų berniuką, — pridūrė Foksas. — Viduryje tos pa- 

čios nakties. Tas šuo miegojo su berniuku pastaruosius 
trejus metus kiekvieną naktį. O tą naktį tėvai prabudo 
nuo berniuko riksmo. Kai nulėkė į miegamąjį, šuo puo- 
lė ir ant jų. Tėvui teko gintis nuo jo beisbolo lazda. 

— Po tos nakties viskas pradėjo blogėti. Buvo 
blogai tą naktį ir kitą. Kelas giliai įkvėpė. — O vėliau 
jau ne tik naktimis dėjosi klaikūs nutikimai. 

— Visiems tiems įvykiams būdingas tam tikras 
šablonas, — pastebėjo Kvin, paskui pakėlė akis, kai jos 
mintis nutraukė Kelo balsas. 

— Koks šablonas, išskyrus tai, kad paprasti žmo- 
nės tampa agresyvūs ir išprotėję? 

— Juk matėme, kas atsitiko Lampui. Be to, pa- 
pasakojot, kas atsitiko dar vienam šeimos augintiniui. 
Buvo ir daugiau panašių incidentų. Sakėte, kad pirmas 
atviras incidentas įvyko su vyru, išgėrusiu keletą bokalų 
alaus. Matyt, jis per daug išgėrė, nes jo mąstymas su- 
triko. Protas niekuomet nebūna pakankamai aštrus, kai 
per daug išgeriama. Žmogus tampa pažeidžiamas. 

— Taigi Gatrį buvo lengviau paveikti, nes jis 
buvo girtas ar gerokai pagėręs? — Foksas pasikėlė ir 
atsisėdo. — Tai gerai. Logiška. 

— Vaikinas, išprievartavęs su juo tris mėnesius 
draugavusią merginą, o paskui atsitrenkęs į medį, gir- 
tas nebuvo. — Geidžas papurtė galvą. — Tai visai ne 
šabloniška. 

— Seksualinis susijaudinimas ir didelis nusivyli- 
mas kenkia smegenims. — Kvin pieštuku pabaksnojo 
bloknotą. — Jeigu tokie jausmai kyla paaugliui, jis 
tampa pažeidžiamas. 

— Tai rimtas argumentas, — Kelas ranka per- 
sibraukė plaukus. Kaip jie patys to nesuvokė? — Ne- 

gyvos varnos. Tais metais mūsų gimimo dienos rytą 
Pagrindinėje gatvėje gulėjo kelios dešimtys negyvų 
varnų. Jos daužėsi į langus, kol pačios žuvo. Buvo ir 
išdaužytų langų. Galvojome, ką tai galėtų reikšti, bet 
tąnakt žmonės nenukentėjo. 

— Ar visuomet viskas taip prasideda? — paklau- 
sė Leila. — Ar galite papasakoti daugiau? 

— Kitą kartą pirmasis įvykis buvo tas, kad Ma- 
jeriai rado kaimynų šunį, prigėrusį jų plaukiojimo 
baseine galiniame kieme. Paskui viena moteris pa- 
liko savo kūdikį užrakintą automobilyje, o pati nuėjo 
į grožio saloną pasidaryti manikiūro ir kitų procedūrų. 
Kažkas išgirdo kūdikį verkiant ir iškvietė policininkus. 
Šie ištraukė jį iš automobilio, o kai surado moterį, toji 
pasakė, jog neturi jokio vaiko, kad ji nežino, apie ką 
jie kalba. Vėliau paaiškėjo, kad prieš tai ji praleido dvi 
naktis ant kojų nemiegojusi, nes kūdikį kankino pilvo 
diegliai. 

Miego stoka, užsirašė Kvin. 

— Mes žinojome, kad vėl viskas prasidėjo, — lė- 
tai pasakė Kelas. — Tiksliai žinojome tai per savo sep- 
tynioliktąjį gimtadienį, kai Liza Hodžez išėjo iš baro 
Pagrindinės ir Mūšio Lauko gatvės kampe, nusirengė 
nuogai ir ėmė šaudyti į pravažiuojančius automobilius 
savo dvidešimt antro kalibro revolveriu. 

— Mes buvome viename iš automobilių, — pri- 
dūrė Geidžas. — Viena laimė, kad ji nesugebėjo taik- 
liai nusitaikyti. 

— Kulka užkabino tau petį, — priminė jam 
Foksas. 

— Ji šovė į tave? 


Geidžas lengvai šyptelėjo Sibilei. 

— Kulka šiek tiek nubrozdino petį, bet juk mūsų 
žaizdos gyja greitai. Sugebėjome iš jos atimti ginklą, 
kol ji nepašovė dar ko nors, ar jos, stovinčios viduryje 
gatvės nuogu užpakaliu, nenubloškė automobilis. Pa- 
skui ji dar pasisiūlė pačiulpti mums mūsų galus. Ir nors 
sklido gandai, kad ji tą daro puikiai, kažkaip nebuvome 
nusiteikę išmėginti. 

— Gerai. Dabar nuo šablono eikime prie teo- 
rijos, — Kvin atsistojo. — Tam padarui, kurį pava- 
dinsime Tvisu, nes geriau, kad jis turėtų vardą, reikia 
turėti energijos. Mes visi turime energijos, o Ivisui ji 
reikalinga tam, kad jis galėtų pasireikšti, veikti. Kai 
tik jis išlenda, nes Dentas nebesugeba jo sulaikyti, iš 
karto ieško lengviausiai pasiekiamų energijos šaltinių. 
Paukščių ir gyvulių, pažeidžiamų žmonių. Kai tik su- 
stiprėja, jis gali judėti toliau. 

— Nemanau, kad jį sustabdytume, uždarę visus 
naminius gyvūnėlius, — tarė Geidžas, — uždraudę 
alkoholį, narkotikus bei seksą ir užtikrinę kokybišką 
nakties miegą. 

— Blogai, — atsikirto Sibilė, — nes taip laimėtu- 
me laiko. Tęsk, Kvin. 

— Kitas klausimas — kam jis panaudoja tą su- 
kauptą energiją? 

— Baimei, neapykantai, smurtui, — linktelėjo 
Kelas. — Juk matėme. Negalime proceso nutraukti, 
nes neįmanoma užblokuoti žmonių emocijų. Jos vis 
vien egzistuoja. 

— Taigi galime iškelti hipotezę, jog tai yra gin- 
klai arba kontrapriemonės prieš jį. Jūs visi, laikui bė- 
gant, sustiprėjote. Jis taip pat. Galbūt jis gali išsaugoti 
kažkiek per ramybės laikotarpį sukauptos energijos. 

— Taigi kiekvieną kitą kartą jis gali imti reikštis 
anksčiau ir būti stipresnis. Gerai, — nusprendė Ke- 
las. — Gerai. Logiška. 

— Jis naudoja dalį tos sukauptos energijos da- 
bar, — įsiterpė Leila, — nes nenori, kad mes visi šeši 
čia būtume. Jis nori suskaldyti mūsų grupę dar prieš 
liepą. 

— Tada jis turėtų būti nusivylęs, — Sibilė pa- 
kėlė taurę vyno, kurią per visą diskusiją sukiojo ranko- 
je. — Žinojimas yra jėga ir panašiai, ir puiku yra kurti 
logiškas teorijas bei ieškoti naujų tyrinėjimo objektų. 
Mums reikia judėti pirmyn. Reikia strategijos. Ar jūs 
sukūrėte kokią nors strategiją, pone Strategai? 

Sėdintis ant grindų Foksas šyptelėjo. 

— Taip. Kai tik aptirps sniegas, siūlau mums vi- 
siems keliauti į miško laukymę. Nueisime prie pagoniš- 


kojo akmens. Visi kartu. Ir išgąsdinsime tą kalės vaiką. 


TEORIŠKAI TAI SKAMBĖJO GERAI. BET VISIŠKAI 
kitaip, Kelo supratimu, buvo su žmogiškuoju faktoriu- 
mi. Su Kvin. Jis kartą jau vedė ją ten ir buvo akimirką 
kažkur išnykęs, o ji liko viena ir pažeidžiama. 

Ir ten jis jos nemylėjo. 

Žinojo, kad neturėjo kito pasirinkimo, kad ant 
kortos buvo pastatyti dar didesni dalykai. Tačiau min- 
tis, kad sąmoningai kartu su savimi įtraukė į pavojų 
Kvin, neleido jam ramiai užmigti. 

Jis klajojo po namą, tikrindamas spynas ir žval- 
gydamasis pro langą, ar nepamatys juos persekiojančio 
padaro. Mėnulis jau buvo patekėjęs ir sniegas jo švieso- 
je atrodė mėlynas. Sniegą galės nusikasti ir kitą dieną, 

pagalvojo jis, ir atkasti automobilius, o po dienos kitos 
grįžti prie normalaus gyvenimo. 

Jis jau žinojo, kad jeigu paprašys ją pasilikti, tie- 
siog pasilikti, ji pasakys, jog negali palikti Leilos ir Si- 
bilės vienų. Žinojo, kad turės ją paleisti. 

Jis negalėjo jos apsaugoti kiekvieną dienos valan- 
dą, o jei būtų pamėginęs, tai abu nuo to užtrokštų. 

Eidamas per svetainę pamatė virtuvėje degančias 
šviesas. Nuėjo jų užgęsinti ir kartu patikrinti durų 
spynų. Virtuvėje vienas sėdėjo Geidžas. Šalia kortų 
malkos garavo puodelis kavos. 

— Vaikinas, geriantis juodą kavą pirmą valandą 
nakties, rizikuoja neužmigti visą naktį. 

— Man kava tokio poveikio nedaro. — Geidžas 
išmetė kortą. — Kai noriu miego, miegu. Pats žinai. 
Kokį pretekstą sugalvojai? 

— Galvoju, kad žygis į mišką bus ilgas, sunkus ir 
purvinas, net jeigu lauksime visą mėnesį. Ką, tikriau- 
siai, ir turėtume padaryti. 

— Ne. Raudona šešakė ant juodos septynakės. 
Tu ieškai būdų, kaip ten nueiti be Kvin. Be jų visų, bet 
ypač be blondinės. 

— Pasakojau tau kaip buvo, kai ten nuėjome 
pirmąjį kartą. 

— Ir ji iš ten išėjo pati ant savo dviejų seksualių 
kojų. Kryžių valetas ant būgnų damos. Ne dėl jos jau- 
dinuosi. Dėl tavęs. 

Kelas pasišiaušė. 

— Ar buvo toks atvejis, kad pats nesusitvarkyčiau? 

— Iki šiol ne. Bet tu žiauriai įklimpai, Hokinsai. 
Žiauriai įsimylėjai tą blondinę, ir jeigu kas nors atsitik- 
tų, tu instinktyviai pirmiausiai pultum ginti jos. 

— O ar taip neturėtų būti? — Jis nenorėjo tos 
prakeiktos kavos, bet kadangi abejojo, jog užmigs, nu- 
sprendė jos įsipilti. — Kodėl taip neturėtų būti? 

— Galėčiau lažintis, kad tavo blondinė puikiau- 
siai gali su viskuo susidoroti pati. Tačiau tai nereiškia, 
jog tu klysti, Kelai. Jei manyje taip giliai lindėtų kokia 
nors moteris, kaip ši tavyje, tai ir aš jos nenorėčiau pa- 
smerkti išbandymams. Tačiau problema ta, kad teks tą 
padaryti. 

— Niekada nenorėjau taip jaustis, — po akimir- 
kos pasakė Kelas. — Žinoma, kad ji čia vaidina svarbų 
vaidmenį. Mums gera kartu. 

— Nesu aklas. Nežinau, ką ji mato tokiame ne- 
vykėlyje kaip tu, tačiau tau sekasi. 

— Galėtų sektis ir geriau. Manau, kad tarp mūsų 
tikrai galėtų būti kažkas tikra ir tvirta. Jeigu turėtume 
galimybę ir laiko, tikrai kas nors tarp mūsų būtų. 

Geidžas nerūpestingai surankiojo kortas ir sku- 
biai jas sumaišė. 

— Manai, kad šį kartą pralaimėsime ar ne? 

— Taip, — Kelas pažvelgė pro langą į šaltą mels- 
vą mėnulio šviesą. — Manau, kad galime pralaimėti, o 
tu taip nemanai? 

— Yra tokia tikimybė. — Geidžas išdalijo kortas 
žaidimui „dvidešimt vienas“. — Bet juk mes nenorime 
gyventi amžinai? 

— Va, čia problema. Dabar, kai radau Kvin, žo- 
dis amžinai man skamba puikiai. — Kelas apžiūrėjo 
savo kortas ir pastebėjo karalių kartu su triakėmis. — 
Kirsk, — pasakė jis. Šypsodamasis Geidžas išmetė 
devynakę. 

— Tai niekšas. 

KELAS TIKĖJOSI SAVAITĖS AR DVIEJŲ, JEI PASISEKS. 
O gavo tris dienas. Gamta sugriovė jo planus. Oro 
temperatūra pakilo iki dešimties laipsnių šilumos ir 
kalnuose ėmė tirpti sniegas. Vasario atodrėkis sukėlė 
žaibiškus potvynius, nes pakilo upeliai. Tačiau dėl nak- 
ties šalčių daug kur tvyrojo ir juodas ledas. 

Po trijų dienų, kai Kelo įvaža buvo išlyginta trak- 
toriumi, o moterys grįžo į namus Aukštojoje gatvėje, 
oras nusistovėjo. Vanduo upeliuose vis dar buvo pakilęs, 
bet žemė jau beveik spėdavo sugerti visą drėgmės per- 
teklių. Kelas jau nebepajėgė sugalvoti daugiau preteks- 
tų, kaip atidėti žygį prie pagoniškojo akmens. 

Atsisėdęs prie rašomojo stalo, Kelas ėmė galvoti. 
Lampas tuo metu patenkintas gulėjo tarpduryje, iškė- 
lęs kojas į viršų. Žiemos varžybų turnyras ėjo į pabaigą. 
Netrukus prasidės pavasariniai turnyrai. Jis žinojo, kad 
netrukus įtikins tėvą, jog jų pramogų centrui yra nau- 
dinga įsigyti taškų skaičiavimo automatus, todėl norėjo 
dar kartą rimtai jį spustelėti. Jeigu staigiai suksis, tai 
turės juos dar prieš pavasarines varžybas. 

Jiems reikės reklamos. Reikės specialiai pamokyti 
personalą ir patobulėti patiems. 

Atsivertęs vasario mėnesio skaičiuoklę, pastebėjo, 
kad iki šiol mėnuo yra sėkmingas, gal net truputį ge- 
resnis nei praėjusiais metais. Panaudos tai kaip ginklą. 
O tėvas jį atrems argumentu, kad jeigu ir taip jiems 
sekasi geriau, tai kam ką nors keisti? 

Persukinėdamas galvoje būsimą pokalbį, Kelas iš- 
girdo gauto elektroninio laiško spragtelėjimą. Jis atsi- 
darė pašto dėžutę ir pamatė, kad laiškas iš Kvin. 

Sveikas, mano gyvenimo meile! 

Nenorėjau skambinti, jeigu kartais būtum pasken- 
dęs neatidėliotinuose darbuose. Leisk man žinoti, kai 
būsi laisvesnis. 

Pateikiu tau vietinio orų centro prognozę: aukš- 
čiausia temperatūra šiandien pasieks devynis laipsnius 
šilumos. Protarpiais bus debesuota. Žemiausia tempera- 
tūra — apie vieną šalčio. Kritulių nelaukiama. Rytoj bus 
saulėta ir temperatūra pakils iki dešimties. 

Savo pačios akimis mačiau, kad tiek priekiniame, tiek 
galiniame kiemelyje didėja iš po sniego išlindusios žolės 
ploteliai. Be abejo, miške bus daugiau sniego ir daugiau 
purvo, bet, mielasis, laikas balnoti žirgus. Turime ten nu- 
eiti. 

Mano komanda gali būti pasiruošusi jau ryt anksti 
rytą. Pasiimsime reikiamus produktus. 

Sibilė patvirtino ryšį su Klarkų linija ir dabar tyrinėja 
Kinskių šakas. Ji galvoja, kad žino keletą galimų vietų, 
kuriose galėjo apsistoti Ana Hokins ir pagimdyti vaikus. 
Pranešiu tau daugiau naujienų, kai susitiksime. 

Leisk man kuo greičiau žinoti, ar rytojus tam tinka- 
mas. 

xxoOO Kvin 

(Žinau, kad tie xxoo ženkliukai yra kvailas dalykas, 
tačiau jie man pasirodė subtilesni nei tokie laiško baigia- 
mieji žodžiai: norėčiau, kad ateitum pas mane ir pamylė- 


tum. Nors iš tikrųjų to noriu.) 


Laiško pabaiga privertė jį nusišypsoti, nors pats 
laiško turinys kėlė galvos skausmą. 

Jis gali visą šį reikalą atidėti dienai ar dviem. Ir 
padaryti tą sąžiningai. Negalima tikėtis, kad Foksas 
staiga mes savo klientus, su kuriais sutarta susitikti, 

arba nepasirodys jau numatytuose teismo posėdžiuose. 
Ji supras, jeigu jis paaiškins. Bet jeigu jis ketina pasi- 
naudoti tuo ir savo paties užimtumu, turi viską daryti 
staigiai. 

Truputį susierzinęs, jis nusiuntė elektroninę 
žinutę Foksui, teiraudamasis, kada šis turės laiko eiti 
į laukymę. Susierzinimas tik padidėjo, kai atsakymas 
atėjo žaibiškai. 


Tinka penktadienis. Rytas bus giedras, o aš galiu būti 


laisvas visą dieną, jei reikia. 


Ach, velniop. Kelas pasitrynė skaudantį pakaušį. 
Kadangi elektroniniai laiškai sėkmės neatnešė, jis nu- 
tarė pats per pietų pertrauką užsukti pas Kvin. 


KAI KELAS JAU KETINO IŠEITI, TARPDURYJE SU- 
stojo Bilas Terneris. 

— Pataisiau moterų tualetą žemutiniame aukšte, 
o nutekėjimas šaldiklyje buvo dėl prakiurusios žarne- 
lės. Tereikėjo ją pakeisti. 

— Ačiū, Bilai, — kalbėdamas jis užsimetė pal- 
tą. — Man reikia sutvarkyti mieste keletą reikalų. Ne- 
turėčiau užtrukti ilgiau nei valandą. 

— Tuomet gerai. Svarsčiau ar... — Bilas pasitrynė 
smakrą, nuleido ranką, — ar manai, kad Geidžas už- 
suks pas tave kokią dieną? O gal aš, gal galėčiau užsukti 
į tavo namus pasikalbėti su juo? 

Kaip nelengva, pagalvojo Kelas, ir nutarė laimėti 
šiek tiek laiko, pasitaisydamas megztinį. 

— Nežinau, Bilai, ar jis ketina čia užsukti. Jis to 

neminėjo. Galvoju... gerai, paklausykit, jūsų vietoje 
duočiau jam šiek tiek laiko, prieš darydamas kokius 
nors žingsnius. Žinau, kad norite... 

— Viskas gerai. Suprantu. 

— Mėšlas, — sumurmėjo Kelas sau po nosimi, 
Bilui išėjus. — Mėšlas, mėšlas, mėšlas, — kartojo iš- 
eidamas pats. 

Šioje situacijoje jis privalėjo būti Geidžo pusėje. 
Kaip galėjo nebūti? Jis pats pirmas pamatydavo, ką 
Bilo diržas padarydavo Geidžui vaikystėje. Tačiau jis 
pirmas matė ir kaip keitėsi Bilas pastaraisiais metais. 

Ir ar nematė jis dabar Bilo veide skausmo, kaltės, 
netgi kančios? Taigi kad ir kokį sprendimą Kelas pasi- 
rinktų, jausis kaltas ir suirzęs. 

Išėjęs į gatvę pasuko tiesiai pas Kvin. 

Ji atidarė duris ir įtraukė jį į vidų. Dar nespėjęs 
ištarti žodžio, atsidūrė jos glėbyje. Jos rankos apsivijo 
jo kaklą, o lūpos prisispaudė prie lūpų. 

— Tikėjausi, kad tai tu. 

— Gerai, kad tai buvau kaip tik aš, nes Gregas iš 
siuntų skyriaus, aptarnaujančio šią gatvę, būtų galėjęs 
klaidingai suprasti tokį pasisveikinimą. 

— Na, jis gana mielas. Ateik į virtuvę. Kaip tik 
nusileidau, kad išvirčiau kavos. Viršuje mes kuriame 
įvairius projektus. Ar gavai mano elektroninę žinutę? 

— Taip. 

— Taigi eisime rytoj? — ji pažvelgė į jį, siekdama 
kavos. 

— Ne, rytoj, netinka. Foksas nebus laisvas iki 
penktadienio. 

— Ach, — ji trumpam papūtė lūpas. — Na, gerai. 
Penktadienį tai penktadienį. Tada toliau skaitysime, 

tyrinėsime, dirbsime. Sib galvoja, kad turi keletą gerų 
galimybių... Ką? — paklausė, kai pamatė jo veido iš- 
raišką. — Kas darosi? 

— Gerai, — jis žengė porą žingsnių atgal, paskui 
pirmyn. — Gerai. Pasakysiu. Nenoriu, kad tu ten grįž- 
tum. Patylėk minutėlę, gerai? — pasakė jis, įžvelgęs jos 
ketinimą atsikirsti. — Norėčiau, kad rastųsi būdas, kaip 
tave sustabdyti, kad galėčiau nepaisyti fakto, jog reikia 
eiti visiems. Žinau, kad esi viso to dalis ir privalai grįžti 
prie pagoniškojo akmens. Žinau, kad tu dar dalyvausi 
daug kame, kur nenorėčiau, jog tu būtum. Tačiau galiu 
norėti, kad tu nebūtum viso to dalis, Kvin. Galiu trokš- 
ti, jog būtum saugioje vietoje, kol viskas baigsis. Galiu 
viso to norėti, tačiau žinau, kad to vis vien nebus. 

— Jei nori būti tuo nusivylęs, tai ir būsi. 

Ji luktelėjo, o paskui paklausė: 

— Ar valgei priešpiečius? 

— Ne. Kaip tai susiję? 

— Ketinu tau pagaminti sumuštinį, o aš nedažnai 
dalinu tokius pasiūlymus. 

— Tai kodėl dabar siūlai? 

— Iš meilės tau. Nusivilk paltą. Man patinka, kad 
tu viską man pasakoji, — tarė ji atidarydama šaldytuvą, 
kad pasiimtų reikalingus produktus. — Atskleidi savo 
jausmus. Tačiau jei dabar pamėginsi man liepti pasi- 
traukti iš viso to, jei meluosi ir mėginsi mane išstumti, 
imsiu jaustis visai kitaip. Vis tiek mylėčiau tave, nes 
man įsimylėjimas taip greitai nepraeina, tačiau pyk- 
čiau ir dar daugiau — nusivilčiau tavimi. Šiuo metu 
jaučiuosi labai patenkinta, kad mano galva ir širdis taip 
sutartinai veikė, jog išsirinkau tobulą vaikiną. Man 
tobulą. 

Ji perpjovė sumuštinį į du tvarkingus trikampius 
ir padavė jam. 

— Nori kavos ar pieno? 

— Tai kad tu neturi pieno, o tik baltą vandenį. Jau 
geriau gersiu kavos, ačiū. 

Jis atsikando grūdinės kvietinės duonos sumuš- 
tinio su kalakutiena ir šveicarišku sūriu, apibarstytu 
liucerna. 

— Visai neblogas sumuštinis. 

— Tik nepriprask prie aptarnavimo. — Ji pa- 
žvelgė į jį, pildama kavą. — Penktadienį mums reikėtų 
išeiti anksti, ar ne? Auštant? 

— Taip. — Jis palietė jai skruostą laisva ranka. 


Išeisime, vos tik prašvis. 


KADANGI JAM GERAI SEKĖSI SUTARTI SU KVIN IR 
pasisekė gauti priešpiečius, Kelas nusprendė dar pasi- 
kalbėti su Geidžu. Abu su Lampu įžengę į namą, už- 
uodė maistą. Geidžą rado virtuvėje geriantį alų ir kažką 
maišantį puode. 

— Pagaminai maisto? 

— Taip, či/i. Buvau alkanas. Man skambino Fok- 
sas ir sakė, kad penktadienį einame į iškylą su mergi- 
nomis. 

— Taip. Iš paties ryto. 

— Turėtų būti įdomu. 

— Tiesiog turime tai padaryti. — Kelas numetė 
maisto Lampui, prieš pasiimdamas sau alaus. Taip, vėl 
pagalvojo jis, tai turi būti padaryta. 

— Noriu pasikalbėti su tavimi apie tavo tėvą. 


Kelas pastebėjo, kaip Geidžas užsisklendė. Jo 

veide atsirado tuščia išraiška taip greitai, kaip plyksteli 
degtukas ar spragteli pirštai. 

— Mano tėvas dirba tau, tai tavo reikalas. Aš čia 
neturiu ką pasakyti. 

— Tu turi visas teises jį atstumti. Nesakysiu prie- 
šingai. Tik noriu, kad žinotum, jog jis teiraujasi apie 
tave. Nori tave pamatyti. Paklausyk, jau penkeri metai 
kaip jis negeria, bet nors ir penkiasdešimt metų dabar 
būtų blaivus, tai nepakeistų to, kaip jis su tavimi elgėsi. 
Tačiau mes esame mažame miestelyje ir jame tau ne- 
pasiseks amžinai jo išvengti. Jaučiu, kad yra dalykų, 
kuriuos jis tau nori pasakyti, tai geriau būtų viską iš- 
klausyti ir kad būtų su tuo baigta. Tik tiek. 

Tam, kad Geidžas gyveno iš pokerio lošimo, buvo 
priežastis. Tai dabar atsispindėjo jo visiškai netekusia- 
me išraiškos veide ir balse. 

— Man atrodo, kad tu neturėtumei kištis. Nepra- 
šiau tavęs. 

Kelas taikos vardan iškėlė ranką. 

— Gerai. 

— Panašu, kad santykiuose su manimi, mano se- 
nis įstrigęs tarp aštuntojo ir devintojo laiptelio. Jis nie- 
kaip nebepataisys to, ką padarė, Kelai. Man nusispjauti 
ant jo pastangų taisyti situaciją. 

— Gerai, gerai. Neketinu tavęs įtikinėti. Tik no- 
rėjau, kad žinotum. 

— Dabar žinau. 


STOVĖDAMAS PRIE LANGO IR STEBĖDAMAS PRO 
priešaušrio prieblandą besiskverbiančias automobilių 
šviesas, penktadienio rytą Kelas suvokė, kad jau pra- 


KRAUJO BROLIAI 367 


bėgo beveik mėnuo nuo to momento, kai Kvin pirmą 
kartą privažiavo prie jo namų. 

Kaip galėjo tiek daug visko atsitikti per tokį 
trumpą laiką? 

Beveik mėnuo praėjo ir nuo to laiko, kai jis ją nu- 
vedė pirmą kartą į mišką prie pagoniškojo akmens. 

Per tas trumpas trumpiausiojo mėnesio savaites 
jis sužinojo, kad likimo siųstas pavojus gresia ne tik jam 
ir dviem jo kraujo broliams, bet ir dar trims moterims, 
kartu su jais į visa tai įsitraukusioms. 

Vieną jų jis žiauriai įsimylėjęs. 

Jis stovėjo kaip stovi ir stebėjo ją, išlipančią iš 
Fokso automobilio. Iš po kepurės driekėsi jos ryškūs 
plaukai. Ji vilkėjo drąsiai raudoną striukę ir avėjo spor- 
tinius batus. 

Jos veide matė šypseną, kai ji kažką sakė Sibilei, ir 
iš burnos virstančius garus vėsiame ryto ore. 

Jis suprato, kad ji žino pakankamai daug, jog ga- 
lėtų bijoti. Tačiau ji neleido baimei valdyti savo veiks- 
mų. Jis tikėjosi to ir iš savęs, nes dabar jau rizikavo ne 
tik savimi, bet ir ja. 

Stovėjo stebėdamas, kol išgirdo Foksą pasukant 
raktą spynoje, tuomet nusileido žemyn, kad susirinktų 
savo daiktus ir nueitų pas juos. 

Nuo per naktį į akmenį sušalusios žemės kilo 
rūkas. Kelas žinojo, kad vidurdienį takas vėl taps purvo 
koše, bet kol kas juo buvo galima eiti greitai ir lengvai. 

Miške vis dar matėsi sniego lopai su jame įsi- 
spaudusiomis stirnų ir elnių pėdomis, kurios džiugino 
Leilą. Jeigu kuris nors iš jų nervinosi, tai meistriškai tą 
slėpė, bent jau dabar, žygio pradžioje. 

Ši iškyla labai skyrėsi nuo tos liepos mėnesio iš- 

kylos prieš daugelį metų, į kurią išsiruošė jis su Foksu 
ir Geidžu. Dabar nebuvo nei per radiją sklindančios 
muzikos, nei saldžių pyragėlių, nei jaunatviško jaudulio 
ištrūkus iš namų visai parai. 

Jie daugiau niekada nebebuvo tokie nekalti kaip 
tąsyk. 

Pagavo save nuolat kilnojantį ranką prie veido ir 
taisantį nuo nosies slenkančius akinius. 

— Kaip laikaisi, kapitone? — Kvin pamėgino 
pritaikyti savo žingsnį prie jo ir stuktelėjo jam ranka 
į pašonę. 

— Gerai, gerai. Tiesiog galvojau apie tą dieną. 
Buvo karšta, viskas žaliavo. Foksas tempė su savimi 
grotuvą, mano mamos limonadą, pyragėlius užkan- 
džiui. 

— Mes baisiai prakaitavome, — eidamas iš pa- 
skos pratęsė Foksas. 

— Artėjame prie Esteros tvenkinio, — pranešė 
Geidžas, nutraukdamas prisiminimus. 

Vanduo privertė Kelą galvoti greičiau apie lakųjį 
smėlį nei apie vėsų uždraustą tvenkinį, į kurį jis su 
draugais buvo įbridęs taip seniai. Įsivaizdavo, kaip lipa 
į jį dabar ir brenda vis giliau ir giliau, kol niekada dau- 
giau nebepamatys šviesos. 

Jie stabtelėjo atsigerti kaip ir tuomet, tik šį kartą 
gėrė kavą, o ne limonadą. 

— Ir čia buvo atėjusios stirnos, — Leila parodė 
pėdsakus žemėje. — Tai stirnų pėdsakai, ar ne? 

— Savotiškų stirnų, — patvirtino Foksas. — Jos 
vadinasi meškėnai, — jis apsuko ją, paėmęs už rankos 
ir parodė į žemę. 

— Meškėnai? — Ji šypsodamasi pasilenkė, kad 


geriau pamatytų pėdsakus. — Kas dar čia ateina? 

— Mano bendravardės lapės, laukiniai kalakutai, 
o kartkartėmis ir meškos, nors šiaip jos dažniau laikosi 
šiaurėje. 

Ji skubiai atsitiesė. 

— Meškos? 

— Daugiausiai šiaurėje, — pakartojo jis ir pasi- 
naudojo proga paimti ją už rankos. 

Sibilė atsitūpė ant tvenkinio krašto ir įsispoksojo 
į vandenį. 

— Truputį per šalta, kad nertum į jį, — užkalbino 
Geidžas. 

— Estera čia pasiskandino, — ji pakėlė akis ir 
pažvelgė į Kelą. — Tą dieną, kai maudeisi tvenkinyje, 
tu matei ją. 

— Taip. Taip. Mačiau ją. 

— Jūs abu su Kvin matėte ją ir savo mintyse, o 
Leila labai gyvai susapnavo. Taigi... gal ir aš ką nors 
pamatysiu. 

. — Maniau, kad tu nujauti ateitį, 0 ne praei- 
tį, — tarė Kelas. 

— Tiesa, bet taip pat jaučiu fluidus, sklindančius 
iš žmonių ir vietų, kurios pakankamai stiprios energe- 
tiškai, kad juos skleistų. O kaip tu? — ji vėl atsigręžė į 
Geidžą. — Kartu galėtume daugiau patirti. Ar tu tam 
pasiruošęs? 

Nieko nesakęs, jis padavė jai ranką. Ji įsitvėrė jos 
ir atsistojo. Dabar abu kartu spoksojo į ramų rudą van- 
dens paviršių. 

Vanduo pamažu pradėjo pliuškenti ir putoti. Pa- 
skui suktis ir kelti bangas baltomis keteromis. Pagaliau 
jis suriaumojo it jūra prieš didelę audrą. 

Staiga iš jo išniro ranka ir nagais įsikibo į žemę. 

Iš putojančio vandens išniro Estera. Jos oda buvo 
balta lyg porcelianas, plaukai šlapi ir susivėlę, akys žvil- 
gėjo lyg stiklinės. Ar nuo pastangų, ar nuo beprotybės 
lūpos išsišiepė apnuogindamos dantis. 

Sibilė suklykė, kai Esteros Dyl rankos sugriebė ją 
ir ėmė traukti prie verdančio rudo vandens. 

— Sib!Sib! Sibile! 

Ji atsipeikėjo Geidžo, o ne Esteros glėbyje. 

— Kas, po velnių, čia buvo? 

— "Tu bridai į vandenį. 

Ji sustojo lyg įbesta ir jautė, kaip širdis daužosi 
prigludusi prie jo širdies. Kvin sugriebė ją už peties. 
Sibilė dar kartą pažvelgė į dabar jau ramų vandens pa- 
viršių. 

— Būtų buvę visai nemalonu į jį panirti. 

Viena po kitos ją krėtė drebulio bangos, todėl 
Geidžą stebino, kad ji dar sugebėjo kalbėti ramiu 
balsu. 

— Ar tu ką nors matei? — paklausė ji jo. 

— Mačiau, kaip ji išniro iš vandens, o tu pradėjai 
svirti. 

— Ji sugriebė mane. Suėmė... į glėbį. Bent jau 
man taip atrodė, tačiau nebuvau pakankamai susikon- 
centravusi ir negalėčiau pasakyti, ką jautė ji. Galbūt jei 
pamėgintume iš naujo... 

— Mums reikia eiti toliau, — įsiterpė Kelas. 

— Tai užtruko tik minutę. 

— Būtų tiksliau, jei pasakytum penkiolika, — pa- 
taisė Foksas. 

— Bet... — Sibilė atsitraukė nuo Geidžo, kai 
suvokė, jog vis dar yra jo rankose, — ar tau tai tikrai 
pasirodė taip ilgai? 

— Ne. Viskas pralėkė lyg mirksnis. 

— Tačiau iš tikro taip nebuvo, — Leila padavė 
dar vieną kavos termoso dangtelyje. — Ginčijomės, ar 
reikia traukti tave atgal ir kaip tą padaryti. Kvin pasiūlė 
keletą minučių palikti tave ramybėje. Sakė, kad truputį 
užtruks, kol tu sušilsi. 

— Na, man atrodė tai kaip minutė, ne daugiau. 
Ir jaučiausi visai kitaip nei kitais kartais. — Sibilė vėl 
pažvelgė į Geidžą. 

— Taip, tikrai. Taigi tavimi dėtas neplanuočiau 
artimiausiu metu nerti į šį tvenkinį. 

— Man patinka gražūs žydro vandens baseinai su 
lynais, į kuriuos galima saugiai įsikibti. 

— Ir apsivilkus bikiniu gerti Margaritos kokteilius. 

— Primena dutūkstantųjų metų pavasario atos- 
togas, — Sibilė paėmė Kvin už rankos ir spustelėjo 
ją. — Viskas gerai, Kvin. 

— Kai padarysime viską, ką reikia, pirmasis nu- 
pirksiu Margaritos kokteilių. Ar jūs pasiruošę eiti? — 
paklausė Kelas. 

Jis užsimetė kuprinę ir pasisuko. 

— Tai neteisinga, — pasakė. 

— Mes traukiamės nuo tvenkinio, kuriame vai- 
denasi, ir eisime per demonišką mišką, — nusišypsojo 
Kvin, — tai kas čia blogo? 

— Tai ne dėl tako, — jis mostelėjo į tirpstantį 
sniegą, — ir ne dėl krypties, — prisimerkė nuo saulės, 
traukdamas skautišką kompasą iš kišenės. 

— Ar niekada nepagalvojai, kad reikia tobulesnės 
navigacinės sistemos? — paklausė jo Geidžas. 

— Gerai ir šita. Matai, mums reikia eiti į vakarus 
nuo čia. Šis kelias veda į šiaurę. Jo čia neturėtų būti. 

— Jo čia ir nėra, — Foksas prisimerkė, jo akys pa- 
tamsėjo. — Čia ne kelias, o tik miško trakas, gervuogių 
tankynė. Tai netikras takas. — Jis pasisuko ir parodė 
į vakarus. — Štai kur reikia eiti. Jį sunku įžvelgti, lyg 
žiūrėtum per purvą, bet... 

Leila žengtelėjo į priekį, paėmė jį už rankos. 

— Na, dabar geriau. 

— "Tu rodai į tikrai didelį medį, — pasakė jam 
Sibilė. 

— Kurio iš tikro nėra. — Vis dar laikydamas 
Leilos ranką, Foksas nuėjo pirmyn. Didelio 3žuolo 
vaizdinys skilo per pusę, kai jis per jį praėjo. 

— Įdomus triukas, — atsikvėpė Kvin. — Taigi 
Tvisas nenori, kad mes patektume į laukymę. Aš vesiu. 

— Ne, vesiu aš. — Kelas paėmė ją už rankos 
ir nusitempė paskui save. — Turiu kompasą. — Jis 
atsigręžė ir pamatė draugus, gražiai išsirikiavusius į 
vieną eilę. Foksas ėjo per vidurį, Geidžas gale, o tarp 
jų — Moterys. 

Kai tik takas pakankamai praplatėjo, kad būtų 
įmanoma atsidurti šalia, Kvin atsirado Kelo pašonėje. 

— Na, viskas turėtų baigtis gerai, — ji atsigręžė 
ir pamatė, kad kitos merginos pasekė jos pavyzdžiu ir 
eina šalia savo partnerių. — Mes taip ir susiję, Kelai. Po 
du ar po tris į šešių grupę. Štai taip yra. 

— Mes; kažką įeiname. Dar tiksliai nematau, kas 
tai yra, bet vedu tave ir kitus tiesiai ten. 

— Mes visi einame savo pačių kojomis, Ke- 
lai. — Ji padavė jam vandens buteliuką, kurį nešėsi 
palto kišenėje. — Nežinau, ar myliu tave dėl to, kad tu 
esi ponas Atsakingasis, ar nepaisant to. 

— Na, kol tu mane myli ir kadangi myli, manau, 
turėtume pagalvoti apie vedybas. 

— Man patinka ši mintis, — pasakė ji po minu- 
tės. — Jeigu nori išgirsti mano nuomonę. 

— Noriu. — Kvaila, jis pagalvojo, čia netinkama 
ir juokinga vieta pasipiršti. O antra vertus, kai nežinai, 
kas laukia už kampo, reikia griebti ką gali vikriai ir 
stipriai. — Taip yra, kad sutinku su tavimi. Jei daugiau 
pasvarstytume šią mintį, galėčiau pasakyti, kad mano 
mama norės iš to padaryti didelį šou — su pokyliu, 
varpeliais ir pypsinčiais automobiliais. 

— Na, taip patiktų. Ar su ja įmanoma bendrauti 
telefonu ir elektroniniu paštu? 

— Taip. Puikiausiai. 

— Nuostabu. Tuomet suvesiu ją su savo mama ir 
jos galės apie tai pasikalbėti. Kaip atrodo tavo rugsėjo 
tvarkaraštis? 

— Rugsėjo? 

Ji tyrinėjo žiemišką mišką, stebėjo voverę, liuok- 
sinčią medžio kamienu, o paskui stora šaka. 

— Esu tikra, kad rugsėjo mėnesį Slėnyje labai 
gražu. Vis dar žalia, bet jau po truputį keičiasi spalvos. 

— Aš galvojau apie artimesnį laiką. Pavyzdžiui, 
balandį ar gegužę. — Prieš tai, pagalvojo Kelas. Prieš 
liepą, kuri gali tapti visko, ką jis pažįsta ir myli, pabaiga. 

— Reikia nemažai laiko suorganizuoti šou su 
varpeliais ir automobiliais. 

Kai Kvin pažvelgė į jį, Kelas suprato, kad ji skaito 
jo Mintis. 

— Po to, Kelai, po to, kai būsime laimėję. Tai bus 
dar viena priežastis švęsti. Kai mes... 

Ji nutilo, kai jis pridėjo pirštą prie jos lūpų. 


374 NORA ROBERTS 


Staiga jie išgirdo labai aiškų garsą ir nustojo kal- 
bėję bei judėję. Orą sudrebino drėgnas gerklingas urz- 
gesys, nuo kurio per nugarą perbėgo šiurpas. Lampas 
atsitūpė ant užpakalinių kojų ir užkaukė. 

— Šį kartą ir šuo jį girdi. — Kelas pasisuko, ir 
nors judesys buvo labai nežymus, nuo jo Kvin atsidūrė 
tarp Kelo ir Fokso. 

— Nemanau, kad mums pasisekė, ir tai tik meš- 
ka, — atsikrenkštė Leila. — Reikia eiti pirmyn. Kad ir 
kas tai būtų, jis mūsų nenori, taigi... 

— Esame čia, kad nušluostytume jam nosį, — 
užbaigė Foksas. 

— Eime, Lampai, eime su manimi. 

Nuo Kelo komandos šuo sudrebėjo, bet atsikėlė 
ir toliau ėjo taku prie pagoniškojo akmens, šonu prisi- 
glaudęs prie Kelo kojos. 

Prie įėjimo į laukymę stovėjo vilkas, šunimi Kelas 
jo niekaip negalėjo pavadinti. Jis buvo didelis ir juodas, 
o jo akys panašios į žmogaus. Lampas neryžtingai su- 
urzgė į įspėjamą vilko urzges; ir prisiplojo prie Kelo. 

— Ar mes eisime ir pro jį? — paklausė užpakalyje 
Žygiuojantis Geidžas. 

— Tai nepanašu į klaidinimą, — papurtė galvą 
Foksas. — Jis netikras, bet jis ten yra. 

— Gerai, — Geidžas rengėsi nusiimti kuprinę. 

Padaras šoko ant jo. 

Panašu, kad jis skrenda, pagalvojo Kelas, tikra 
raumenų ir dantų masė. Jis sugniaužė kumščius, kad 
apsigintų, bet nebuvo su kuo kovoti. 

— Aš jaučiau... — Kvin lėtai nuleido rankas, ku- 
rias buvo pakėlusi prie veido apsisaugoti. 

— Taip. Ne tik šaltų, kaip tą kartą, — Kelas su- 
griebė ją už rankos. — Akimirką jaučiau svorį ir ma- 
teriją. 

— Taip niekada nėra buvę, netgi per septintą- 
ją, — Foksas apsidairė į abi puses. — Kad ir kokią 
formą Tvisas būtų įgavęs, kad ir ką mes matėme, to iš 
tikrųjų nebuvo. Tai tik vaizduotės žaidimai. 

— Jeigu jis materializuotųsi, tai galėtų mus su- 
žaloti tiesiogine prasme, — pasakė Leila. 

— Ir pats būti sužalotas. — Geidžas iš kuprinės 
išsitraukė 9 mm kalibro G/ock pistoletą. 

— Gerai sugalvota, — šaltai pareiškė Sibilė. 

— Jėzau Kristau, Geidžai, iš kur, po velnių, šitas 
pas tave? 

Geidžas pakėlė antakius ir pažvelgė į Foksą. 

— (Gavau iš vieno vaikino. Ar taip ir stovėsime čia 
visi krūvoje, ar eisime? 

— Netaikyk juo į nieką, — pareikalavo Foksas. 

— Saugiklis nuleistas. 

— Visada taip sakoma, o paskui kulka atsitiktinai 
pašauna geriausią draugą. 

— O, Dieve, jis gražus, — pagarbiai atsiduso Si- 
bilė, eidama prie akmens. — Jis negali būti natūralus. 
Per daug tobulas. Jis padarytas specialiai ir skirtas Die- 
vui garbinti. Ir jis šiltas. Paliesk jį. Akmuo šiltas. — Ji 
apėjo jį ratu. — Bet kas, turintis nors kiek jautrumo, 
turi pajusti, kad tai yra šventa žemė. 

— Šventa kam? — atsikirto Geidžas. — Tai, kas 
išlindo čia prieš dvidešimt vienerius metus, nebuvo nei 
nuostabus, nei draugiškas. 

— Tačiau jis nebuvo ir vien tik tamsus. Abu tą 
jautėme, — Kelas pažvelgė į Foksą. — Ir abu tą ma- 
tėme. 

— Taip. Mūsų dėmes; patraukė didelė, baisi, 
juoda masė tuo momentu, kai buvome nublokšti nuo 
kojų. 

— Bet jis mums ir daug ką suteikė, manau. Iš čia 
išėjau be menkiausio įbrėžimo, puikiai regėdamas ir 
tobulai veikiančia imunine sistema. 

— Ant rankų užgijo įbrėžimai ir visos mėlynės 
nuo paskutinių peštynių su Naperiu, — gūžtelėjo 
pečiais Foksas. — Niekada nė dienos nuo to laiko ne- 
sirgau. 

— O kaip tu? — Sibilė paklausė Geidžo. — Ar tu 
patyrei stebuklingų išgijimų? 

— Po sprogimo nė vienas iš mūsų neturėjo nė 
žymelės ant kūno, — tarė Kelas. 

— Iš to nieko neišeis, Kelai. Jokių paslapčių nuo 
komandos. Mano senis pliekė mane diržu dieną prieš 
mūsų iškylą. Kaip būdavo įpratęs girtas. Kai atėjome, 
ant mano kūno buvo rumbai, o išeinant jų neliko. 

— Supratau. — Sibilė kurį laiką žiūrėjo Geidžui 
į akis. — Gauta apsauga ir išskirtinės savybės padėjo, 
taip sakant, jums apginti savo pozicijas. Priešingu at- 
veju jūs tik būtumėte buvę bejėgiai maži berniukai. 

— Jis švarus, — Leilos žodžiai privertė visus atsi- 
gręžti į ją, stovinčią prie akmens. — Man taip atrodo. 
Nemanau, kad jis kada nors buvo naudojamas aukoji- 
mams. Čia nėra jokio kraujo ar mirties. Nieko tamsaus. 
Jis švarus. 

— Aš mačiau kraują ant jo, — pasakė Gei- 
džas. — Mačiau, kaip jis degė. Girdėjau riksmus. 

— Bet jis skirtas ne tam. Gal Ivisas to nori, — 
Kvin uždėjo ant akmens delną, — suteršti jį, iškreipti 
jo jėgą. Jeigu jis galėtų, tai užvaldytų tą akmenį, ar ne, 
Kelai? 

— Taip, — jis paglostė jos ranką. — Ar pasiruo- 
šusi? — paklausė. 

Jai linktelėjus, jis uždėjo savo ranką ant jos ran- 
kos, gulinčios ant akmens. 

Iš pradžių ten buvo tik ji, tik Kvin. Tik drąsa jos 
akyse. Paskui pasaulis ėmė suktis atgal, penkerius me- 
tus, dvidešimt, kol jis pamatė save berniuką su draugais 
peiliu rėžiantį riešą tam, kad susimaišytų jų kraujas. 
Toliau, dar toliau į praeitį, dešimtmečius, šimtmečius, 
kol išvydo gaisro liepsną ir išgirdo riksmus. Tuo metu 
akmuo išliko vėsus ir baltas šio pragaro viduryje. 

Atgal į tą žiemą, kurioje Gilas Dentas stovėjo su 
Ana Hokins taip, kaip dabar jis su Kvin. Iš jo lūpų ėmė 
veržtis Dento žodžiai. 

— Mes turime laiko tik iki vasaros. To pakeisti 
negaliu, netgi dėl tavęs. Pareiga pranoksta netgi mano 
meilę tau ir toms gyvybėms, kurias mes pradėjome. — 
Jis ranka palietė jos pilvą. Labiau už viską trokštu, kad 
galėčiau būti su tavimi, kai jie ateis į pasaulį. 

— Leisk man pasilikti čia, mylimasis. 

— Aš esu sergėtojas, o tu esi viltis. Negaliu su- 
naikinti to žvėries, tik galiu jį kuriam laikui pristab- 
dyti. Nepalieku tavęs. Tai ne mirtis, tik nesibaigianti 
kova, karas, kurį kovoti galiu tik aš. Tol, kol mūsų 
palikuonys jį užbaigs. Jie gaus viską, ką tik galiu jiems 
duoti, prisiekiu. Jeigu kada nors jiems pasiseks laimėti, 
vėl būsiu su tavimi. 

— Ką man jiems pasakyti apie jų tėvą? 

— Kad jis mylėjo jų motiną ir juos visa širdimi. 

— Gilai, jis turi žmogaus pavidalą. O žmogus gali 
kraujuoti ir mirti. 

— Tačiau jis nėra žmogus ir ne mano galioje jį 
sunaikinti. Tą turės padaryti tie, kurie ateis po mūsų. 
Jis irgi sulauks palikuonių, bet ne per meilę. Ir jie bus 
ne tokie, kokių jis tikisi. Jie nebus jo nuosavybė, nebus 
pasiekiami ir suvokiami. Nesu pirmasis, Ana, esu pa- 
skutinis. Tie, kurie gims iš mūsų, yra ateitis. 

Ji prispaudė ranką prie savo šono. 

— Jie juda, — sušnibždėjo ji. — Kada, Gilai, kada 
tai baigsis? Visi tie gyvenimai, kuriuos pragyvenome, 
visas džiaugsmas ir skausmas, kurį patyrėme? Kada 
ateis ramybė? 

— Būk mano širdimi, — jis pakėlė jos ranką prie 
lūpų, o aš būsiu tavo drąsa. Ir mes vėl atrasime vienas 
kitą. 

Ašaros vis dar ritosi Kvin skruostais ir tuomet, kai 
vaizdiniai ėmė nykti. 

— Mes viskas, ką jie turi. Jei nerasime būdų pro- 
blemai išspręsti, jie praras vienas kitą. Jaučiau, kaip 
manyje dūžta jos širdis. 

— Jis tikėjo tuo, ką padarė, ką turėjo padaryti. 
Tikėjo mumis, nors ir negalėjo mūsų aiškiai matyti. 
Nemanau, kad galėjo matyti mus, mus visus, — pasakė 
Kelas ir apsidairė. — Bent jau aiškiai. Rėmėsi tikėjimu, 
ir tiek. 

— Na, gal jam to užteko, o aš labiau pasitikiu 
savo G/ock'u, — Geidžas permetė svorį ant kitos kojos. 

Dabar jie jau matė ne vilką, o berniuką, stovintį 
laukymės pakraštyje. Besišypsantį. Jis pakėlė rankas ir 


parodė nagus, aštrius lyg žvėries. 

Saulė iš vidurdieniškai ryškios virto blausia; oras 
iš vėsaus į šaltą. Vakariniu žiemos dangumi nugrumėjo 
griaustinis. 

Žaibišku greičiu ir taip netikėtai, kad Kelas net 
nespėjo sureaguoti, Lampas pašoko iš vietos. Padaras, 
pavirtęs berniuku, suspiegė iš juoko ir liuoktelėjo į 
medį lyg beždžionė. 

Bet ir per tą akimirksnį Kelas spėjo į jį įsižiūrėti. 
Atrodė, kad jis patyrė šoką ar yra apimtas baimės. 

— Šauk į jį: — sušuko Kelas Geidžui ir metėsi į 
priekį, kad sugriebtų už antkaklio Lampą. — Nušauk 
tą kalės vaiką. 

— Jėzau, juk tu negalvoji, kad kulka... 

Nepaisydamas Fokso prieštaravimo, Geidžas iš- 
šovė. Nedvejodamas nusitaikė į berniuko širdį. Kulka 
trakštelėjo ore, pataikė į medį. Dabar jau visi matė šoką 
berniuko veide. Jo įsiūčio ir skausmo staugsmas nuai- 
dėjo per laukymę ir sudrebino žemę. 

Nuožmiai nusiteikęs, Geidžas ištuštino visą šo- 
vinių apkabą. 

Tuomet padaras pasikeitė. Išaugo į kažką masy- 
vaus, juodo, grėsmingo ir pakilo virš Kelo, mėginančio 
nulaikyti besitampantį ir beprotiškai skalijantį šunį. 

Padaro dvokas ir ša/žis užgriuvo jį lyg akmenys. 

— Mesvis tiek čia! — sušuko Kelas. — Tai mūsų 
vieta, o tu gali grįžti į pragarą! 

Jis sunkiai laikėsi ant kojų nuo vėjo ir garso gū- 
sių. 

— Geriau užtaisyk pistoletą iš naujo, — suko- 
mandavo Sibilė. 

— Žinojau, kad geriau reikia pirkti haubicą. 

Geidžas užpildė apkabą šoviniais. 

— Čia ne tavo vieta! — vėl sušuko Kelas. 

Vėjas buvo toks stiprus, kad vertė jį iš kojų, mėgi- 
no nuplėšti drabužius ir odą lyg tūkstantis peilių. 

Kelas išgirdo šūvių garsą ir pajuto, kad iš padaro 
sklindantis įsiūtis įsikibo jam į gerklę tarsi nagai. Tuo- 
met Kvin atsistojo šalia jo, o Foksas iš kitos pusės. Visi 
šeši jie išsirikiavo į vieną eilę. 

— Ši vieta, — vėl sušuko Kelas, — yra mūsų! 
Mūsų vieta mūsų laike. Tau nepasisekė paimti mano 
šuns, nepaimsi ir mano miesto. 

— Taigi geriau nešdinkis! — pasiūlė Foksas ir 
pasilenkė, kad pakeltų akmenį. 

Jis sviedė akmenį į padarą. 

— Eli, ką čia darai? Juk turiu šaunamąjį ginklą. 

Foksas nusišypsojo Geidžui plačia laukine šypse- 
na. Juos kiaurai košė šiurpus vėjas. 

— Akmenų mėtymas yra įžeidimas. Jis gali pa- 
kirsti padaro pasitikėjimą savimi. 

— Mirkite čia! 

Tai netgi nebuvo balsas, greičiau potvynio banga 
iš garso ir vėjo, priplojusio juos prie žemės ir išblaškiu- 
sio į šalis lyg kėglius. 

— Nusispjauti man į tą jo pasitikėjimą, — Gei- 
džas mikliai atsiklaupė ir vėl ėmė šaudyti. 

— Tu pats čia mirsi, — šaltai ištarė Kelas, o kiti 
griebėsi Fokso taktikos ir ėmė mėtyti į pabaisą akme- 
nis bei pagalius. 

Per laukymę nusirito ugnis, o jos liepsnos buvo 
aštrios lyg ledo šukės. Nuo siautėjančios ugnies kilo 
dvokiantys dūmų debesys. 

— Tu čia mirsi, — pakartojo Kelas ir, išsitraukęs 

iš makštų peilį, metėsi į priekį, kad durtų į kunkuliuo- 
jančią juodą masę. 

Būtybė sustaugė. Bent jau jam pasirodė, kad 
sustaugė. Tame balse girdėjosi ir skausmas, ir įsiūtis. 
Energijos srautas trenkė į jį, perskrodė lyg peilio aš- 
menys, kurių viena pusė buvo deginamai karšta, o kita 
nepakenčiamai šalta. Tas srautas nubloškė jį į šalį ir 
pernešė per dūmus lyg iš svaidyklės paleistą akme- 
nuką. 

Uždusęs, sutrenktais nuo kritimo kaulais, Kelas 
šiaip taip atsistojo. 

— Tai tu mirsi čia! — sušuko jis ir, pagriebęs pei- 
lį, metėsi pirmyn. Padaras, kuris buvo vilkas, berniukas, 
vyras ir demonas, pažvelgė į jį neapykantos kupinomis 
akimis. Ir išnyko. 

— Bet ne šiandien. 

Ugnis užgeso, dūmai išsisklaidė, o Kelas pasilen- 
kė įkvėpti oro. 

— Ar kas nors sužeistas? Ar visi sveiki? Kvin? Ei, 
Lampai, ei. 

Jis vos nenuvirto atbulas, kai Lampas savo leteno- 
mis užšoko jam ant pečių palaižyti veido. 

— Tavo nosis kraujuoja. 

Ropodama keturiomis, Kvin sugriebė jį už ran- 
kos, kad galėtų atsistoti. 

— Kelai, — ji rankomis perbraukė jo veidą ir 
kūną. 

— O, Dieve, Kelai, nesu mačiusi nieko, kas būtų 
toks drąsus ir toks kvailas. 

— Gerai, jau gerai, — iššaukiamiu gestu jis nu- 
sivalė nuo veido kraują. — Jis suerzino mane. Jeigu tai 
buvo jo geriausias šūvis, tai jis buvo visai nesėkmingas. 

— Tikrai nepadarė mums nieko, ko negalėtų iš- 
gydyti gero gėrimo taurė ir karšta vonia, — nusprendė 
Sibilė. — Leila? Ar tau viskas gerai? 

— Gerai. — Leila trynė dilgčiojančius skruos- 
tus. — Viskas gerai, — ji paėmė ištiestą Fokso ranką 
ir atsistojo. — Mes jį išgąsdinome. Išgąsdinome taip, 
kad jis pabėgo. 

— Dar geriau. Jį sužalojome. 

Kvin keletą kartų trūkčiojamai įkvėpė, o paskui 
šoko prie Kelo visai kaip pirmiau Lampas. 

— Mes visi gerai laikomės. Mums visiems viskas 
gerai. Tu buvai nuostabus. Neįtikėtinas. Dieve, Dieve, 
pabučiuok mane stipriai stipriai. 

Jai besijuokiant ir beverkiant, jis ėmė ją bučiuoti 
į lūpas. Laikė prispaudęs prie savęs ir žinojo, kad svar- 
biausias jiems reikalingas atsakymas buvo pati Kvin. 

— Šį kartą laimėsime, — atitraukė ją nuo savęs, 
kad atidžiau pažiūrėtų jai į akis. Jo paties akys buvo 
ramios ir skaidrios. 

— Niekada tuo anksčiau netikėjau arba ne visai 
tikėjau. Bet dabar tikiu. Dabar tikiu, Kvin. — Jis pri- 
spaudė lūpas prie jos kaktos. — Žinau, kad laimėsime 
šią kovą ir rugsėjo mėnesį susituoksime. 

— Tiesiai šviesiai. 

Kai Kvin vėl jį apkabino, Kelui kol kas tai buvo 
pakankama pergalė. To užteks iki kito karto. O kitą 
kartą jie bus geriau ginkluoti. 

— Eikime namo. Kelionė atgal ilga, o grįžę daug 
ką turime padaryti. 

Kurį laiką ji dar stovėjo prisiglaudusi prie jo, tvir- 
tai prisispaudusi, kol Kelas virš jos galvos ėmė žiūrėti 
į savo brolių akis. Geidžas linktelėjo ir sukišo ginklą į 

dėklą. Paskui, užsimetęs jį ant peties, nuėjo per lauky- 
mę prie tako. 

Virš galvos švietė saulė, vėjas nurimo. Jie išėjo iš 
laukymės ir per žiemišką mišką patraukė namo. Trys 
vyrai, trys moterys ir šuo. 

Pagoniškasis akmuo liko stovėti kur stovėjęs ir 
laukti jų sugrįžimo. 

Hokinso Slėnio miestelį bėda 
kamuoja be jokio pasigailėjimo: kas 
septyneri metai liepos mėnesį keletą 
savaičių vietinius gyventojus tarsi 
piktoji dvasia apsėda — taikūs ir 
ramūs žmonės staiga ima daryti 
sunkiai suvokiamus absurdiškus 


ir šiurpius nusikaltimus ir tuoj pat 
pamiršta ką padarę... 


Žinios apie įvykius Hokinso Slėnyje 
pasklinda plačiai ir pasiekia tikrą 
sensacijų medžiotoją rašytoją Kvin Blek, 
kuri nepaprastai susidomėjusi atvyksta į 


miestelį rinkti medžiagos savo naujai 


knygai. Tačiau smalsiai ir energingai 
miestelio viešniai nelemta būti vien tik 
įvykių stebėtojai: jai likimo paskirtas 


kitoks vaidmuo. 


